
Introducere 


„În acest Occident care a inventat o mulțime 
de adevăruri diverse şi a modelat arte ale 
existenței atât de multiple, cinismul nu 
încetează să ne aducă aminte ceva: că foarte 
puţin adevăr este indispensabil pentru cine 
vrea să trăiască adevărat și că foarte puţină viață 
este necesară atunci când tii cu adevărat la 
adevăr.” (M. FOUCAULT, Le courage de la vérité) 


„Epuizarea” teoriei, lipsa marilor construcţii filosofice sau 
neîncrederea ironică prin care întâmpinăm pe cei care mai 
visează la așa ceva reprezintă oare simptomul unei 
neputinte, sau al unui (neo)kynism/cinism ce refuză, lucid si 
cu simţ istoric, să-şi mai pună viata si gândirea in serviciul 
marilor proiecte emancipatoare? Însă în clipa în care ne 
devin egal antipatice autoritățile și revoluțiile, când mistica 
Originii se dizolvă, dar, odată cu ea, dispare și mirajul 
Eschaton-ului, riscul este să ne trezim, dezabuzati si lipsiți de 
chef, într-un prezent prea puţin ofertant. 

Parafrazând o idee a lui P. Manent, ce rămâne de făcut 
într-o lume în care nu suntem cu adevărat singuri nici atunci 
când ne izolăm şi nu suntem cu adevărat împreună nici atunci 
când suntem cu ceilalți? Să renuntam la acest „cu adevărat”? 
Cinismul modern spune „da”, şi prin această renunțare se 
opune cinismului antic. În poziţiile (anti)filosofice radicale există 

însă ceva ca o tendinţă inerentă de a se autodevora: niciodată 
nu vei fi îndeajuns de sceptic sau de cinic, întotdeauna va rămâne 
de înfierat un rest de credinţă sau încă o convenţie socială. 

,Autocontradictia performativă” nu poate fi eliminată 
din acest joc de adevăr. La fel ca şi cinismul antic, cinismul 
modern implică el însuşi o „teatralizare” a mărturisirii 
adevărului nud şi fără ocolişuri, o voință de a rupe cu orice 
figură de stil ce se constituie, ea însăşi, într-o figură de stil, 
într-un soi de „grad zero al retoricii”!: „Cinismul mizează pe 
adevăruri cu aparență nudă, care conţin ceva neadevărat în 
modul în care sunt aduse în fata ochilor noştri”?. Aparenta, 
apariţie, prezentare, încadrare şi astfel „înscenare” a parrésia-ei, 
a curajului de a spune tot adevărul... 


Cu câteva excepții, studiile reunite în acest volum au, ca 
punct de plecare, comunicări susținute în cadrul conferinței 
nationale Critică marginalitate, cinism, desfăşurată la 
Facultatea de Filosofie a Universităţii din Bucureşti, în zilele 
de 25 şi 26 noiembrie 2015. Luând ca punct de plecare 
cinismul (kynismul) antic’, am invitat participanţii la acest 


1 M. Foucault, Guvernarea de sine şi guvernarea celorlalți. Cursuri 
ținute la College de France (1982-1983), trad. B. Ghiu. Cluj: Idea 
Design & Print, p. 64. 

2 P. Sloterdijk, Critica rațiunii cinice I, trad. T. Pârvulescu, laşi: 
Polirom, 2000, p. 18. 

3 Editorii volumului de fata au decis să tolereze două oscilaţii 
terminologice în textele ce urmează. Una dintre ele implică 
diferența dintre sensul antic al cinismului şi acela modern, 
diferență redată de autorii care se referă la Sloterdijk prin 

simpozion — profesori şi cercetători în filosofie, ştiinţe sociale 
şi umaniste, istoria şi teoria artei — să reflecteze şi să dezbată 
cu privire la o serie întreagă de probleme ale „actualității” 
noastre (filosofice, sociale, politice, artistice şi culturale): „viaţa 
adevărată” şi riscurile spunerii publice a adevărului „gol-goluţ”; 
critica diverselor convenţii sociale şi problema „întoarcerii la 
natură” în secolul XXI; posteritatea critică a Luminilor, fata 
şi reversul proiectului iluminist; asumarea condiţiei de 
marginal şi problema rezistenţei la normalizare biopolitică în 
„societatea de control”; „kynism 2.0” şi etica Internetului; 
cinismul şi arta modernă, expunerea publică şi punerea în 
pericol în practicile artistice contemporane; figura actuală a 
filosofului în spaţiul public şi problema practicii filosofice. 
Am fost fericiți să constatăm că o parte însemnată a 
comunicărilor prezentate în cadrul conferinței şi-au găsit 
forma finală adecvată publicării lor în volum. Pe lângă 


perechea kynism/cinism, calchiată după limba germană de către 
traducătorii Criticii rațiunii cinice, în timp ce alti autori din 
prezentul volum nu operează decât cu termenul de cinism, 
precizând care este sensul vizat în funcţie de context. Cea de-a 
doua se referă la un concept cheie în interpretarea foucauldiană 
a cinismului antic, un termen grecesc transliterat de către unii 
dintre autori prin parrhésia, iar de alții prin parrâsia. Această 
oscilație există, însă, şi în ediţia franceză a cursurilor lui 
Foucault: acelaşi editor, Fr. Gros, redă noţiunea în cauză prin 
parrhésia, în L'hermeneutique du sujet (cursul lui Foucault din 1982, 
apărut, în Franţa, în 2001), pentru ca ulterior să prefere varianta 
parrésia, în editarea ultimelor două cursuri foucauldiene (Le 
gouvernement de soi et des autres şi Le courage de la vérité, apărute 
in 2008, respectiv 2009). 

acestea, editorii au socotit oportun să insereze şi alte câteva 
contribuţii independente, considerate a adăuga discuţiei deja 
în desfăşurare dimensiuni sau repere în egală măsură inedite 
şi provocatoare. 

În articolul care deschide acest volum colectiv, Bogdan 
Ghiu evidențiază maniera în care „numai cinismul poate 
învinge cinismul”, confruntând, în mod incitant, cinismul 
inerent ultimei campanii prezidenţiale americane din era 
‘post-adevarului’ cu o mostra de cinism (kynism) 
performativ venită din partea artistei Yoko Ono, la aflarea 
victoriei lui Trump. Totul, în orizontul deschis de ultimul 
curs ținut de Foucault la College de France, cu câteva luni 
înainte de a muri (Curajul adevărului), curs a cărui traducere 
în limba română este aproape finalizată de Bogdan Ghiu. 

Secţiunea Cinismul ca doctrină şi atitudine se deschide 
prin studiul lui Cristian Iftode, in care este respinsă 
interpretarea curentă a cinismului antic drept o expresie a 
individualismului şi este pusă în discuţie, în principiul ei, 
opoziția dintre un cinism „bun”, mai degrabă antic, şi unul 
„rău”, echivalat, de regulă, cu (neo)cinismul modern. 
Problematizarea „vieţii adevărate” a filosofului cinic, pe 
urmele lui Foucault, permite şi distantarea în raport cu două 
concepții ilustre despre adevăr - cea (neo)pozitivista şi cea 
heideggeriană —, cărora gânditorul francez le opune viziunea 
de sorginte nietzscheană a unui adevăr ce se constituie, la 
nivelul discursului, deopotrivă în supleant şi în surplus de 
realitate, precum şi pledoaria pentru o practică a adevărului, 
pentru transformarea de sine pe care o implică asumarea 
plenară a unui discurs de adevăr. În următorul studiu, 
Bogdan Rusu reconstituie (pe baza documentelor existente 
în arhiva Securităţii, precum şi a unor inedite mărturii scrise 

şi orale) gândirea lui Cezar Mititelu, filosof român de 
orientare marxistă ce nu a lăsat în urmă nicio scriere, dar a 
„produs” discipoli, generând, prin actele şi luările sale de 
poziție radicale, o veritabilă aură legendară în mediul 
intelectual bucureştean al anilor '70-80. În viziunea 
autorului, portretul lui Mititelu, cel care a dus o viață de 
semi-vagabond vreme de 26 de ani, refuzând în toată această 
perioadă munca plătită, reprezintă portretul exemplar al 
unui filosof cinic din stirpea lui Diogene, adaptat la 
realitatea socială şi culturală a României comuniste. 
Preocuparea de căpătâi a lui Cezar Mititelu ar fi fost aceea 
de a găsi şi încorpora plenar răspunsul cinic/kynic la 
întrebarea cum să trăieşti o „viață bună” în contextul istoric 
al „socialismului multilateral dezvoltat” din epoca Ceauşescu. 
Mai departe, Gabriel Badea porneşte de la gânditori extrem 
de actuali, precum Sloterdijk sau Zizek, pentru a realiza o 
diagnoză a cinismului (post)modern menită să demaşte 
pretenţiile acestuia de autenticitate, de veracitate, de refuz al 
oricărei tentative de idealizare. Relaţiile şi articulațiile dintre 
cele două concepte, „cinism” şi „autenticitate“, sunt 
analizate îndeaproape (luând ca studiu de caz scrierile de 
tinereţe ale lui M. Eliade), pentru ca, în final, să aflăm dacă 
este potrivit să privim cinismul contemporan ca pe o 
avangardă a societăţii sau, mai degrabă, ca pe „o masă 
inertiala, o greutate moartă”. Secţiunea se încheie cu studiul 
pe care Liviu lulian Cocei îl consacră originilor cinice ale 
ecologismului contemporan. Numeroase elemente ironice 
din discursul ecologist actual, ca şi acţiunile radicale 
întreprinse de ecologistii din zilele noastre, par să probeze 
această genealogie. Se ridică, însă, întrebarea dacă ecosofia 
articulată plecând de la aceste manifestări prezervă 

esentialul atitudinii cinice în sens antic sau ajunge să ateste 
marca anti-umanistă a cinismului modern. Argumentând 
pentru o înțelegere în spirit, nu în literă, a anumitor luări de 
poziție ecologiste, autorul susține că am avea, în realitate, 
de-a face cu un nou tip de umanism: un „eco-umanism” al 
cărui adversar nu este specia umană sau progresul 
tehnologic pur şi simplu, ci societatea de consum. 

Am intitulat următoarea secţiune a volumului — aflată, 
de altfel, în strânsă legătură cu cea anterioară — Marginalitate 
şi critică socială. În studiul care o deschide, Cristina Voinea şi 
Constantin Vică identifică două categorii de actori în jocul 
politic al informaţiei, categorii ce pot fi asimilate kynismului 
antic, respectiv cinismului contemporan. În prima ar intra 
toți luptătorii pentru libertate individuală din (şi în) mediul 
virtual, toţi aceia care încearcă să aducă la cunoştinţa 
publicului larg capcanele sau feluritele moduri de manipulare 
şi control pe care le atestă acest mediu (hackers, whistleblowers 
ori alte feluri de activişti). Categoria neocinismului ar fi, în 
schimb, reprezentată de cei care sunt veritabili factori 
decidenti in politica zilelor noastre, a căror viziune despre 
mediul virtual se manifestă în strategiile de camuflare a 
mecanismelor de putere, precum şi prin încercarea de a 
controla metodele de producţie şi utilizare a informaţiei. În 
continuare, Laurenţiu Staicu propune o cheie provocatoare de 
înțelegere a noțiunii de trolling în mediul online, respingând 
cutuma psihologilor de a pune în legătură directă 
comportamentul „trollilor” cu o dimensiune patologică. În 
schimb, autorul argumentează că aici este vorba, cel puţin în 
unele situaţii, de un avatar al cinismului în mediul virtual, 
aşadar de un tip de practică ce nu s-ar cuveni automat 
blamată din punct de vedere moral. Culpabilizarea 

nediferentiata a trolling-ului merge, în zilele noastre, mână in 
mână cu condamnarea nereflectată a cinismului în „goana 
după atitudini pozitive” cu orice preţ, ce caracterizează 
cultura self-help. Contribuţia lui Mihail-Valentin Cernea se 
plasează într-o arie conexă de investigaţii. Împotriva celor 
care văd în jocurile video o simplă formă de divertisment, 
cercetătorul încearcă să probeze teza potrivit căreia acestea 
sunt o veritabilă formă de artă contemporană, cu reguli şi 
limbaj propriu, ce poate fi pusă în legătură, pe mai multe 
planuri, cu cinismul antic. Divertismentul digital interactiv 
face, astăzi, obiectul a numeroase controverse, pista propusă 
de Mihail Cernea fiind aceea a aprecierii pozitive a unor 
tipuri de jocuri video pe baza elementelor kynice degajate de 
acestea şi depistate de autor în prelungirea analizei 
foucauldiene, analiză ce constituie reperul central pentru 
mai multi dintre autorii volumului de față. Într-un alt 
registru, Lorin Ghiman îşi propune să evidentieze miza etică 
a „filosofiei de ocazie” a lui Giinther Anders, un gânditor al 
secolului XX adesea marginalizat. Reflectiile lui Anders, 
plasate (mai mult sau mai puţin convenţional) în registrul 
filosofiei tehnologiei, se coagulează ca reacţie critică la noua 
formă a dialecticii otium-negotium din epoca tehnocratiei, dar 
si la modul in care filosofia moderna ajunge sa inteleaga 
principiul separaţiei dintre „teorie” si „practică”. Autorul 
Obsolescentei omului (ambele volume ale operei majore a lui 
Anders au apărut deja la editura Tact, în traducerea lui Lorin 
Ghiman) a refuzat întreaga viata înregimentarea universitară 
în favoarea activismului civic, şi-a asumat pe deplin condiţia 
de marginal, probând, potrivit acestui studiu, o verticalitate 
morală ce îl plasează în linia exponentilor (anti)filosofiei cinice 
a Antichității greco-romane. Răspunzând, la un anumit nivel, 

unui text din secțiunea anterioară, studiul lui Constantin 
Stoenescu analizează presupozitiile pe care se întemeiază 
ecologia profundă în varianta propusă de Arne Naess, pentru 
a le chestiona consistenţa. Acest tip de critică radicală a 
modernităţii, bazată pe un concept de natură caracteristic 
Romantismului şi urmată de propunerea adoptării unui 
model alternativ de spiritualitate, reprezintă, din perspectiva 
autorului, un demers ce riscă să ne conducă într-o altă 
„fundătură”, dacă nu vom reuşi să mutam dezbaterea într-un 
spaţiu filosofic liber de angajamente ideologice. 

Secţiunea finală, intitulată Putere, instituții şi practici de 
rezistență, se axează pe abordarea critică a unor cadre 
instituționale şi matrice normative care joacă un rol cheie în 
lumea zilelor noastre: azilul, practicile artistice contemporane, 
educaţia sau scrierea academică. Textul lui Octavian Buda 
pleacă de la observaţia generală potrivit căreia orice 
caracteristică discriminatorie atribuită unui grup social este 
derivată din sistemul valoric al celor ce exercită dominaţia, 
pentru a se concentra, apoi, pe o explicație a motivelor 
pentru care problematica morală asociată maladiei mentale 
ocupă un loc important în literatura consacrată antropologiei 
urbane. Gânditorul luat ca reper în această incursiune în 
„istoria nebuniei” este, deloc surprinzător, M. Foucault. 
Studiul semnat de Corina Doboş şi Dumitru Lăcătuşu îşi 
propune o reinterpretare a conceptului de dizidentd specific 
României comuniste, prin analizarea ciocnirii dintre discursul 
instituţiilor de normalizare, supraveghere si represiune — 
instituţiile psihiatrice, Securitatea Statului, Militia —, pe de-o 
parte, şi, pe de alta, vocea singularitatii — în cazul de fata, cea a 
unui personaj care s-a remarcat prin acțiunile sale din anii '70: 
Gheorghe Braşoveanu. Este vorba de un caz nu foarte 

cunoscut, dar fascinant pentru ilustrarea raporturilor 
complexe dintre dispozitivele de putere şi practicile de 
rezistență: diagnosticarea credinţei religioase ardente si 
mărturisite public a acestui înalt funcționar ministerial de la 
sfârşitul anilor '60 drept delir paranoid va conduce, ulterior, 
la asumarea si interiorizarea de către Braşoveanu a 
discursului dizidentei politice, sfârşind cu condamnarea sa 
la închisoare. Pe scurt, un excelent studiu de caz, minuţios 
documentat, despre cum se face „plierea” şi „subiectivarea” 
indivizilor în „societatea de control”. Următoarele două 
texte iau în discuţie practicile artistice contemporane din 
perspectiva dialecticii piață de artă vs. rezistență şi inventare 
de sine, precum şi a caracterului transgresiv şi marginal 
asumat de mişcările (neo)avangardiste. Oana Serban îşi 
propune să investigheze elementele conceptuale şi 
normative ale constituirii unei teorii social-critice a 
capitalismului artistic. Tematizarea dublului caracter al artei 
— creaţie autonomă şi fapt social — devine premisă de lucru 
într-un discurs ce promovează „eliberarea” individuală şi 
colectivă de stringentele societății de consum. Trecând in 
revistă, în mod critic, modelele teoretice oferite anterior, 
începând cu prima vârstă a şcolii de la Frankfurt, autoarea 
aspiră să ofere un model nou, în forma unui „puzzle 
normativ” care să răspundă ,,contradictiilor culturale ale 
capitalismului” evidenţiate de Daniel Bell. Studiul Ralucăi 
Oancea analizează manifestările si consecinţele ideii de 
transgresiune pentru arta modernă şi contemporană, plecând 
de la deosebirea dintre o abordare generală a noțiunii in 
cauză şi una restrânsă, înrădăcinată ontologic şi existenţial. 
Cea de-a doua perspectivă asupra transgresiunii conjugă, în 
contemporaneitate, „axa Nietzsche-Freud-Bataille”, fiind 

atestată prin transpunerea în gest şi imagine artistică a unor 
concepte emblematice pentru modernitate, precum voinţa de 
putere nietzscheană, suveranitatea artistului, Supraeul lui 
Freud sau „informul” ca (anti)categorie estetică. Într-o arie 
diferită de cercetare, Silvia Făt evidenţiază tranziția de la 
înțelegerea moderna a educaţiei, caracterizată printr-un set 
de valori unitare şi reprezentând vehiculul istoric al marilor 
naratiuni de legitimare, către cea postmodernă. Astăzi, 
educația nu mai este automat asociată unui viitor de succes 
garantat, fiind, în schimb, marcată de multiple crize, inerente 
trecerii de la relationari de tip autoritar, la un vast proiect 
participativ. Autoarea ia act de ceea ce consideră a fi 
prevalența rationalitatii de tip instrumental şi impactul 
relativist al „paradigmei postmoderne” asupra educaţiei şi, 
în particular, asupra statutului şi a rolului social jucat de 
profesori în lumea de azi. Ultimul studiu, aparţinând lui 
Lazăr Radu Alexandru, ia în discuţie, provocator, chiar 
dispozitivul de putere pe care îl comportă rigorile limbajului 
academic, modul în care aceste norme şi uzante îşi pun 
amprenta asupra practicii efective a cercetării ştiinţifice. 
Demonstrația comportă două paliere, unul fenomenologic 
(pe urmele scrierilor târzii ale lui Husserl) şi altul de analiză 
a limbajului (pe urmele Cercetărilor filosofice ale lui 
Wittgenstein), autorul denuntand efectul sterilizant pe care il 
are asupra cercetării o excesivă formalizare, pentru a avansa, 
pe final, o serie de sugestii vizând „naturalizarea” limbajului 
academic. Din punctul de vedere al editorilor, această 
pledoarie împotriva normalizării impuse prin canoanele 
scrisului academic impersonal (pledoarie realizată, însă, prin 
respectarea, cel putin formală, a acestor cerinţe) trimite, in 

mod circular, la caracterul textului-manifest ce deschide 
volumul, purtând semnătura lui Bogdan Ghiu. 


Sloterdijk remarca undeva: „Poate că niciodată maturitatea 
nu a fost altceva decât un cuvânt codat pentru ceea ce 
urmează după disperare”?. Studiile de fata sunt menite să 
atragă atenţia asupra diverselor pericole şi riscuri conturate 
în modernitatea noastră târzie, parcă „dezvrăjită” si 
„revrăjită” în valuri, scoțând în evidență o sumedenie de 
aspecte ale realităţii contemporane ce nu s-ar cuveni tolerate. 
Totodată, speranța noastră, alcătuind acest volum, a fost că 
aceste contribuţii s-ar putea organiza într-un dispozitiv de 
rezistență, un breviar al (supravieţuirii în vremuri „ieşite 
din ţâţâni”5. Cat de mult s-a realizat această speranţă, 
rămâne să hotărâți dumneavoastră. 


Editorii 
noiembrie 2016 


4 P., Sloterdijk, Eurotaoism: Contribuţii la o critică a cineticii politice, 
trad. Al. Suter, Cluj: Idea Design&Print, 2004, p. 133. 

5 „The time is out of joint: O, cursed spite, 
That ever I was born to set it right! 
Nay, come, let’s go together” (Shakespeare, Hamlet, Actul I, Scena 5). 

În noiembrie 2016, după victoria la prezidentialele americane 
a „saltimbancului” Donald Trump, victorie „surprinzătoare” 
si ,neasteptata”, traumatică, pentru foarte multi — dar numai 
ca urmare a închiderii și a orbirii (în sens canettian), a neatentiei 
si a auto-distragerii, a delegării nu doar democratice, ci 
tehnologice, mai mult: matematice (ceea ce a făcut ca efectele 
„neutre”, în sens de an-umane, ale matematicilor tehnologice 
să se cumuleze, atingând/realizând un prag devastator, cu 
matematicile electorale: tehnică peste tehnică, algoritm peste 
algoritm, lume ideală împlinită) —, în special artiștii, oamenii 
scenei şi ai ecranului, ai spectacolului, au demonstrat, 
încercând însă, de data aceasta, să impună nu un spectacol 
de divertisment dominant, ci un contra-spectacol politic (sau 
un spectacol contra-politic) nutrind, însă, aceleași speranțe de 
supremație. Dar tocmai tele-spectacolul, altfel spus inversarea 
panoptică potrivit căreia supravegherea asimetrizantă nu-şi 
mai are locul în centru, ci la periferie, făcuse ca victoria lui 
Trump să fie ne-văzută, graţie imenselor zone de umbră și de 
uitare socială, de „codru” social, pe care mandatarea 

tehnologică și orbirea civică le creează, lăsându-le să apară şi 
să crească: „codrul” și „câmpia” contra „junglei” urbane. 

În tot acest cor de reacţii mai mult sau mai putin conformiste 
si , gramaticalizate”, dar mai cu seamă de spaimă, abia apoi 
de revoltă (si poate deja de revoltă împotriva siesi, ca la Brexit: 
„Doamne, ce-am făcut, ce-am lăsat să se facă?!”), a existat 
una ceva mai discretă si care i-a nedumerit pe mulți, riscând 
să treacă neobservată: aceea a lui Yoko Ono, veche 
campioană a artei performative. Aceasta a postat pe pagina 
ei de Facebook ceva care nu este nici măcar un film, un 
video, acolo, aşa cum face tot omul azi, ci doar o scurtă 
înregistrare audio. Care, in plus — adică, aici, în minus — nu 
este un discurs, o propoziție, un mesaj, ceva legat şi articulat, 
log-ic, „logal”, ci un fel de urlet, de scâncet, şi acela însă — din 
nou in plus/minus - prea putin uman, adică alb, masculin si 
adult, ci mai degrabă — cel mult — de copil si de animal: rănit, 
maltratat, întărâtat. 

Reacţia lui Yoko Ono nu va face, probabil, carieră „în 
mainstream” -ul (autodistructiv) tocmai pentru că nu este un 
mesaj care să comunice articulat (şi care să fie, în plus, pe gustul 
şi conform normelor de corectitudine stilistică ale epocii, explicit, 
transparent, „narativ”: cine nu se exprimă „corect stilistic” 
nu se aude, rămâne/devine zgomot pe care extraordinara 
redundanta culturală îl acoperă/elimină automat), dar spune 
arătând. Reacţia lui Yoko Ono, cunoscută pentru urletele şi 
tipetele ei muzicale încă de pe vremea când se înregistra, 
demuzicalizând muzica, alături de John Lennon, nu este nici 
măcat urletul apocaliptic, cu imens suflu whitmanian, pan- 
american, al lui Allen Ginsberg din The Howl: reușește, altfel 
spus, să fie şi un opus al acestei rude foarte apropiate, intime, 

ale sale, din chiar sânul artei. Reacţia lui Yoko Ono nu este 
nimic — sau este (un) nimic, afirmă drepturile „nimicului”. 
Reacţia lui Yoko Ono este un gest suprem, ultim cinic. Adică 
un gest suprem, ultim (prim) artistic. 

Ambivalent critic, acest gest, această sonorizare fără 
fonare denunţă, pe de o parte, dez-umanizarea regresivă a 
politicii, îi pune în fata lui Trump oglinda reductiv-hiperbolica 
a propriei politici care tratează toate ipostazele alteritatii 
descalificându-le ontologic, adică „animalizându-le”, si, pe de 
altă parte, îşi asumă crud-ironic această postură dez-umanizantă, 
această reductie animalica, și o „sublimează”, adică o afirmă 
expunând-o, transformând-o în stindard de luptă. Să ne 
asumăm, altfel spus, minoratul și să-l utilizăm ca atare. Dacă 
limbajul legat, logic, comunicational, suprem(atist)-uman, a 
ajuns sa se degradeze degradand omul, atunci dez-umanizarea, 
animalizarea trebuie pozitivată, „răsturnată”, „întoarsă” 
(împotriva ei înseși, în primul rând) asemenea unei arme, si 
transformată în redută de rezistenţă si în refugiu de atac. 

În circul politicii şi, in general, al vieţii publice, 
împotriva logosului saltimbanc, ucigător clovnesc (pentru că 
reificat, tehnicizat, devenit teatru de marionete) — acrobatii, 
contorsioniștii, inghititorii de săbii și îmblânzitorii de fiare se 
reunesc tactic, în regim de urgenţă, în figura sub-umană, 
suprem-ultim cinică, a artistului-animal. 

Cinismul, cu dualitatea lui auto-devoratoare care îl 
desparte în cinism antic (sau cinism filosofic) și cinism 
modern, împărtășește, la un grad mult mai acut si mai 
general însă, același destin cu al pragmatismului, creaţie 
americană, așa cum îl analizează, de pildă, Gilles Deleuze 
(1993): de la o filosofie a acţiunii etice prin „machete”, prin 

„semne interpretante”, cu capacități preventive de simulare 
tocmai pentru a nu fi „transpuse” definitiv, monumentalizate 
ucigător în realitate, la perversiunea asa-zisului pragmatism 
al afacerilor: toată istoria (ființei) Americii este cuprinsă aici, 
în această „răsucire”, în această „întoarcere” contra siesi. 


Ultimul Foucault (2009), altfel spus cursul Curajul adevărului 
(traducerea în limba română urmează să apară la editura 
Idea în cursul anului 2017) ţinut cu doar câteva luni înainte 
de moartea filosofului, survenită în iunie 1984, are o valoare 
inevitabilă, inerentă de testament. Este, altfel spus, ultimul 
mare toolbox pe care ni l-a lăsat filosoful, cutie cu scule 
deschisă în toate sensurile acestui cuvânt: atât în sensul în 
care, aşa cum preciza încă din 1975 filosoful în legătură cu A 
supraveghea si a pedepsi, oricine poate veni si lua conceptele 
sau analizele, „uneltele” de care are nevoie, adică poate să 
decontextualizeze a-sistemic, dar cu o condiţie: să folosească 
„sculele” astfel preluate pentru a demonta, adică, tocmai, pentru 
a de-,,sistematiza” falsele sistematicitati, sistematizările factice, 
pur performative, contingentele ridicate la rangul de normă 
potrivit schemei „dublării” empirico-transcendentale (pe care 
Derrida, de exemplu, o va studia/denunta omologic prin schema 
„diferenţei ontico-ontologice” de la Heidegger); cât şi în sensul ne- 
terminării, al ne-încheierii analizei istorice, care ar fi trebuit 
continuată cu devierile-deveniri creştine ale cinismului antic. 

După părerea mea însă, analiza lui Foucault nu este 
neîncheiată. Altfel spus, nu avem, în esență, ce regreta, nu am 
pierdut nimic. Trebuie, dimpotrivă, să ne felicităm că 

Foucault s-a grăbit, şi-a dat, poate, peste cap cursul 
cursurilor de la College de France din dorinţa de a apuca să 
se ocupe de cinism, a cărui istorie este, tocmai, neîncheiată 
(interminabilă) tocmai pentru că, istoric, cinismul a devenit 
un fel de figură warburgiană reminiscentă, ,,supravietuitoare” 
în locuri marginale și, uneori, chiar „decorative”, în „faldurile” 
câte unei exprimări publice - asa cum se întâmplă, în 
momentul de față, cu urletul-scâncet al lui Yoko Ono, cinic 
dez-articulat: politică  „animalizată” şi infantiliza(n)tă, 
preluare şi întoarcere-împotrivă a unei condiții impuse. 
Numai cinismul poate învinge cinismul. lar cinismul 
trebuie, ca întotdeauna, extras şi intors-impotriva lui însuși: e 
un sport de luptă corp la corp, reface lupta corp-la-corp 
acolo unde aceasta tinde sa se protejeze si să se 
dematerializeze, să devină, mai mult, sanitară (fără contact) 
si pur preventivă (adică „transcendentală”), incapacitanta, 
debilitantă (excluzând tocmai lupta ca atare, făcând-o 
imposibilă:  meta-război). În câmpul  dematerializării, 
cinismul readuce dintotdeauna corpul. Or, cinismul, ca 
resurse, este întotdeauna dat: el luptă cu armele inamicului, 
pe care şi le re-apropriază dat fiind că sunt, de fapt, creaţiile 
lui, aşa cum se întâmplă în cazul mașinilor de război analizate 
de Deleuze-Guattari in Mii de platouri (2013): capturate de 
către stat de la nomazi — mai exact: constituite, aşezate- 
sedentarizate, formalizate, rezolvate, soluționate ca stat 
(„statul nu are o esenţă. Statul nu este un universal, nu este 
prin el însuşi o sursă autonomă de putere. Statul nu este 
altceva decât efectul, profilul, decupajul mobil al unei 
permanente etatizări, sau al unei serii de permanente 
etatizări” — Foucault 2007, 77), acestea ar trebui recucerite si 

re-întoarse împotrivă într-o supremă răsucire hiper-dialectică 
infinită. Tocmai acesta este cinismul, asa cum apare el analizat, 
adică instrumentalizat conceptual-politic de către Foucault. 

Potrivit analizei „înarmante” a „ultimului” Foucault, 
istoric, cinismul a fost dublu expropriat (trădat, vândut): atât 
de filosofie, cât şi de creștinism, atât instituţia filosofiei, cât şi 
Biserica edificându-se pe spinarea si prin exproprierea 
(metamorfozarea) cinismului. Cinismul nu a dispărut așadar, 
ci continuă să existe „în natură”, ca „decor” transfigurat: 
„camuflat” în/ca filosofie, în/ca biserică, în/ca politică, ca, tocmai, 
resursă invizibilă, deși ne-ascunsă, aflată la îndemână, toolbox 
latent, imanent. 

Or, cum poate fi re-actualizat (de-virtualizat), re-apropriat 
(sau „exapropriat”, cum spunea Derrida) azi cinismul din 
„mediul ambiant”, altfel spus, cum poate fi recuperat cinismul 
critic-afirmativ din cinismul dezarmant - cinismul din cinism? 
Tocmai, iar acesta e un punct decisiv: cinismul nu poate 
„renaşte” decât din cinism, din opusul sau, din dublul său 
antagonic, din duşmanul său permanent, din propria sa devenire, 
metamorfoză si replică (kynismul se istorizează întotdeauna ca 
un cinism). Numai din cinismul dominant şi obiectivant 
actual (cinism devenit) poate fi recuperat „kinismul” dominat 
şi subiectivant, altfel spus acţiunea critic-performativă 
curativă, pedagogia publică trans-discursivă. Numai din 
cinismul reactiv si reactionar al politicii si al afacerilor se 
poate reface, prin „întoarcere” (inversare, răsturnare) şi 
dramatizare spectaculară, cinismul cu adevărat filosofic, 
eliberator, progresist. 

Căci, așa cum trebuie să ne amintim, la Foucault 
discuţia despre cinism intervine, ca punct nodal, pe fondul 

discutării supra-tematice a relației dintre subiectivitate si 
adevăr, a constituirii corelative a subiectului și a adevărului 
(împotriva adevărului-obiectivare filosofico-stiintifica), a 
ceea ce am putea numi, reunificat, subiecti-veritate. 


Strict contemporan, legătura dintre cinism si adevăr este 
pusă de aşa-numita „corectitudine politică”, ținta de azi a 
tuturor recuperărilor regresive conservatoare care, din 
insulare, tind să devină continent, lumea însăși. O dată în 
plus, istoric vorbind, negationistii de tot felul — care sunt un 
popor, fac cât un popor, de la vlădică până la opincă, au elite 
si mase -, adică cei care, neputând spune deschis că 
Revoluţia franceză nu trebuie să fi avut loc (aceasta este 
contorsionarea schemei lor de gândire: nu trebuie — azi și în 
general, la prezentul perpetuu al [ne-]fiintei: niciodată, pe 
veci — să fi avut cândva, într-un moment istoric precis, şi de 
atunci încoace, loc: istoria nu trebuie să aibă, în genere, deloc 
loc!) sau, mai ales, că Holocaustul n-a avut loc (sau nu 
contează atât cât se spune), spun, în schimb, prin sinecdocă, 
delegat, deplasat (în sens psihanalitic), dar tot mai apăsat și 
urlat, că încălzirea climatică nu are loc, că corectitudinea 
politică nu trebuie să aibă loc, că democratizarea drepturilor 
nu ar fi trebuit să aibă loc. Speră, la fel ca în cazul lui Hitler, 
că au găsit un clovn, un nebun atât de nebun si de temerar 
„incorect”, un killer care să le facă treburile murdare, adică să 
transpună negationismul generalizat in program politic. Cei 
care nu se aud acum asta speră de la Trump, și ricanează în 
taină. Logica lor este aceeaşi cu a celor pe care ei îi urăsc și 

de care ar vrea ,,curatata” societatea: este logica supradozei, 
potrivit căreia papilele (căci ei sunt niște fini degustători ai 
istoriei, cultura pentru ei e gastronomie a spiritului), arse, 
bătucite cu Bush sau, la noi, cu Băsescu, trebuie 
supraexcitate, surescitate cu de-alde Trump, până la 
sangerare masochistă, însoțită, evident, de chicotit superior. 
Cei care, tot mai multi, in coruri tot mai vaste, contesta 
corectitudinea politica, o fac, spun ei, in numele adevarului, 
mai mult, al dreptului democratic la opinie, si chiar mai mult 
încă — mai radical, mai fundamental, adică mai rădăcinos si 
mai bazal —, în numele libertății de expresie. Corectitudinea 
politică este percepută si denuntata ca opunându-se 
adevărului, ca un fel de voință de a rescrie istoria. Opinia 
publică se fascizează, aşadar, din dragoste de adevăr, pentru 
că nu poate să spună adevărul, pentru că adevărul, adică 
exprimarea lui, ar fi obstructionata prin politicile artificiale, 
profund ipocrite, ale „corectitudinii politice”. Fascistii își 
reclamă, aşadar, dreptul la parrésia: sunt restauratorii 
adevărului (dar, așa cum vom vedea, doar ai adevărului 
despre ceilalți). Adevărul trebuie re-instituit, deci, pentru 
început, re-spus, re-afirmat. Corectitudinea politică a impus 
false adevăruri, adevăruri „făcute, nu născute”, altfel spus 
construite, artificiale, deci pozitiv deconstructive: un fel de 
politețe neavenită și periculoasă, ipocrită ca orice cod de 
convietuire, pe care este de datoria lor, a deţinătorilor 
adevărului care duc o luptă de rezistenţă întru adevăr, să-l 
conteste si să-l elimine din viata publică. Într-un perceptibil, 
sper, stil indirect liber, cam aceasta ar fi actualitatea lumii: 
adevărul revine, este repus în drepturi prin re-afirmarea lui 

publică. Prea şi-au luat-o deviantii si, în general, marginalii 
si diferitii, „ciudaţii”, în cap. Enough is enough! 

Foucault a analizat, totodata, si critica, la fel de antica, 
co-naturală cinismului, a acestei pervertiri a parresiei în atac 
la persoană şi în descalificări categoriale de „ontologie 
politică”. Ne aflăm, încă o dată, într-o situație de cinism- 
contra-cinism, în care miza „instrumentală”, „procedurală” o 
constituie adevărul şi spunerea lui: dreptul la adevăr, în 
condiţiile în care „corectitudinea politică” ar fi impus 
contra-adevăruri ne-naturale, ba chiar „împotriva firii”, care 
trebuie, prin urmare, negate și distruse printr-o parresie 
restaurativă, printr-o politică de „înapoiere la argument”. 


Or, încă o dată, ce anume distinge, ce anume poate 
discrimina critic în sânul intra-polemic al cinismului, cum 
putem deosebi cinismul de (din) cinism, cum putem 
„întoarce” (printr-un verb simplu, dar greu, totuşi, de tradus, 
în Curajul adevărului Foucault identifică operaţiunea de bază, 
dramatizantă, a cinicului prin verbul retourner) cinismul 
secund, derivat, împotriva lui însuși pentru a extrage 
cinismul afirmativ din cinism, recucerindu-i, altfel spus, 
virulenta politico-filosofică? Ce anume, altfel spus, face, azi, 
diferenţa dintre cinismul artistico-filosofic al lui Yoko Ono şi 
cinismul economico-politic al lui Donald Trump & Comp 
(Donald Trump Trust: In Trump We Trust)? Ce deosebeşte, 
azi, urletul de strigăt, tipatul de scâncet, cinismul 
(reactionar-dominant) de cinismul (progresist-dominat)? 

Direcția adevărului. La Trump şi la adversarii 
corectitudinii politice, adevărul este întotdeauna o armă 
îndreptată împotriva celorlalți, adevărul este spus întotdeauna 
despre ceilalți, despre alţii, eu-l nu este niciodată expus 
operaţiunii de adevăr, dez-văluirii (contra-)veritative, nu 
face — la propriu — obiectul voinţei de a cunoaște sau al 
dorinței de adevăr. Exo-veritativ sau alter-veridicțional 
(hetero-veridictional), adevărul trebuie restabilit întotdeauna, 
prin acte de parrâsia îndreptate exclusiv împotriva celorlalți: 
acesta este cinismul secund, cinismul cinic. 

Cinismul „Kynic”, sau proto-cinismul critic, nu este 
niciodată îndreptat doar sau direct, simplu împotriva 
celorlalți: ca instrument sau ca armă a adevărului, cinicul în 
primul rând se expune pe sine, depreciindu-se (cel puţin) 
prin faptul că se „dă în spectacol”, că riscă să devină — ca azi — 
doar spectacol indistinct. Adevărul cinicului dominat e 
sacrificial, adică presupune o dublă mișcare. Adevărul 
cinicului dominant (sau cu veleitati de dominație) este 
simplu si nu-l vizeaza pe emitator. 

A-l denuda (în sensul controversatului concept de 
„viață nuda” al lui Agamben) exclusiv pe celălalt este 
operaţiunea cinismului reactionar (în sens literal: care caută 
înapoi, care vizează o restauratie). A-i critica performativ- 
curativ (pedagogic) pe ceilalți, dar numai prin intermediul 
unei reductii şi denudări sacrificiale de sine însuși, este 
operațiunea mediată, complexă, a cinismului progresist (în 
sensul în care vizează progresul moral al omenirii). Primul 
(istoric, al doilea) cinism este polițienesc si tinteste linsajul. 
Al doilea cinism (adică primul) e „sălbatic“, „barbar”, 
„subuman”, „animalic”. Primul e pragmatic în sensul 

falsificatului (contra-)pragmatism al afacerilor, care îi vizează 
întotdeauna pe ceilalți prin soluţii imediat „finale“. Al doilea 
cinism e pragmatic în sensul semio-pragmatismului filosofic, 
în cazul lui subiectul luându-se pe sine însuși ca obiect, 
destinatarii nefiind propriu-zis obiectivati victimizator, ci 
doar „atinşi”, vizati indirect, nu luaţi la ţintă. Cinismul 
politic reactionar dominant e tranzitiv şi balistic, cinismul 
dominat filosofic, adică artistic (trans-verbal), e reflexiv și 
(deci) refractiv, nu vizându-i direct pe ceilalți, ci doar 
răsfrângându-se performativ asupra lor prin intermediul 
gestului  autoreflexiv de  subiectivare  sacrificială al 
performatorului cinic. Fiarelor numai animalul le poate 
răspunde — trans-verbal, evident. 


„Dezvăluindu-se pe sine, violent până la « inimă », printr-un gest 
ce prelungește exhibitionismul dincolo de sacrificiu, poetul nu se 
dezvăluie doar pe el însuși, ci dezbracă, provocator, lumea, după ce 
o provocase invers, prin secret, paradă, cult supradimensionat, 
impenetrabil, al aparentelor, ca dandy. Asemenea războinicilor 
atacand goi, Baudelaire practică aici o violenţă a nuditatii, a purității 
împotriva « veșmintelor » (convențiilor) sociale ca semn al căderii 
şi al păcatului. Dar dezbrăcarea-dezvelire-despuiere a lumii este 
şi o imolare, până la « arderea de tot », apocaliptică, si a lumii, si 
a poetului.” (Ghiu 2002, 87) 


Am ajuns din nou în situaţia ultimă/primă în care 
numai sacrificiul de sine poate (auto-)autentifica nu adevărul 
în sine, ci practicarea adevărului, onestitatea dorinței auto- 
reflexive de adevăr. Adevărul cinic contra-cinic nu este un 
rezultat, ci o practică şi o acţiune, o înscenare cu efect 
indirect, un regim procedural, o etică: calea unei constituiri 

de sine ca subiect printr-o practică filosofică trans-verbală 
întoarsă spre sine, adică printr-o filosofie recuperată ca artă a 
încorporării (efective pentru sine, dar indirecte, non-invazive 
pentru ceilalți) a adevărului. 

Mediul luptei intestine, al intra-polemicii structurale a 
cinismului îl constituie, altfel spus, azi mai mult ca oricând, 
spectacolul: cine pe sine expune şi, poate, mai greu de conceput 
si de realizat, cine se auto-expune pentru a expune pedagogic 
pe toată lumea, cine își asumă riscul auto-expunerii pentru a 
pune întreaga societate în fața propriilor responsabilități. 

În regimul universalizat al spectacolului în care cele 
două cinisme, acela al asupritorului si acela al asupritului, 
ajung, să se confunde si sa pară unul si același, unul singur, 
tocmai proximitatea dintre cele două figuri, aceea a artistului 
si aceea a revoluționarului, ca forme de supravieţuire larvară si 
de devenire istorică a cinismului antic așa cum le analizează 
Foucault în ultimul său curs, pot face diferența, pot înclina 
balanța, pot spulbera confuzia. Reprezintă un potential 
critico-cinic care numai prin alianță poate să funcționeze, dar 
ale căror, tocmai, alianţe (sau întrepătrunderi, suprapuneri, 
confuzii) istorice pun, încă, imense probleme: arta nu e 
revoluţia, revoluţia nu e artistică, dar numai împreună, 
artistul şi revolutionarul ar putea recupera, re-actualiza 
cinismul din cinism, cinismul împotriva cinismului. 

II. 


Cinismul 
ca doctrină si atitudine 


Cinismul şi practica adevărului 


Cristian Iftode 


„Chaque siecle et le nôtre surtout auraient 
besoin d’un Diogene; mais la difficulté est de 
trouver des hommes qui aient le courage 
de l'être, et des hommes qui aient le courage 
de le souffrir.” [D’ALEMBERT, Essai sur la 
société des Gens de Lettres et des Grands (1753)] 


Abstract. CYNICISM AND THE PRACTICE OF TRUTH. The first 
part of this study is devoted to a critical discussion of two common 
references in interpreting ancient Cynicism: its equivalence with an 
expression of individualism and the opposition between a ‘good’ 
Cynicism, rather ancient, and a ‘bad’ one, the (neo) modern Cynicism. 
Starting from Foucault's affirmations in his 1984 course dedicated, for 
the best part, to the “true life” of the cynic (understood as the clear 
bond and direct link between a defiant manifestation of truth, a certain 
way of living ‘outrageously’ and the radical critique of power and 
social institutions), I argue that the label of ‘individualism’ is, for many 
reasons, inadequate for Cynicism, while its division into two types 
should be questioned both from a theoretical and a political point of 
view. It seems that Foucault's analysis converges in another direction: 
highlighting the need for ‘bad’ Cynics, for the parrhesiastes which fully 
assumes the condition of marginality, as well as all the risks that are 
inherent to the ‘public’ use of reason in all spheres of social and private 
life. The second part of the study focuses on the issue of the existential 

“veridicity” of the Cynic in relation to other types of philosophical 
praxis. Here, I aim to capitalize on and develop the main lines of 
interpretation suggested by Foucault, highlighting the four senses of 
the ‘Greek’ truth that the French thinker signaled (unconcealed; unalloyed; 
straight; unchanging), how they convert into the coordinates of “true 
life” in Platonism (a life characterized by honesty, austerity, rectitude 
and self-control), as well as the manner in which Cynic philosophy 
operates an exaggeration and “theatrical staging” of these elements. 
Characterized by shamelessness, extreme poverty, animality and 
militant ‘biting’ sovereignty, the life of the Cynic, the life of a 
‘watchdog’ of the community, becomes, in an assumed and voluntary 
manner, a kind of “grimace” of the true life according to other 
‘honorable’ philosophical schools. This approach also allows us to 
debate over how Foucault interpreted, in general, the notion of truth in 
terms of a double rejection: first, the rebuttal of the (neo) positivist 
conception of truth as a linguistic ‘mirror’ of facts, to which he opposes 
a somehow Nietzschean thesis of a truth that is, at the same time, a 
substitute for reality and a surplus reality in itself; secondly, the 
rejection of the Heideggerian conception of truth as the original 
disclosure of being, to which he opposes the plea for the practice of 
truth, for the ascetic effort to ‘incarnate’ a truth in your own being and 
existence, for a self-transformation that is implied by the full acceptance 
of a discourse of truth. The problem of the truth of existence thus requires, 
from the outset, the principle of difference, of rupture and alterity, 
instead of the postulated ‘self-identity’ of the true logos. 

Keywords: cynicism; true life; parrésia; care of the self; alterity; 
Foucault; Diogene; Sloterdijk. 


1. Ultimul curs susținut de M. Foucault la College de 
France, în 1984, sub titulatura Curajul adevărului, are o 
semnificaţie cu totul aparte: luptând cu o boală despre care 
ştia tot mai bine că îi va fi, în curând, fatală, gânditorul 

pronunță o serie de prelegeri consacrate „vieții adevărate” a 
cinicului (cu o expresie preluată de la Platon: alêthês bios, 
alêthinos bios), în care multi exegeti şi prieteni au văzut ceva 
de genul unui testament filosofic. Gânditorul francez începe 
însă prin a evidenția două constante în interpretarea 
cinismului, pe care nu ezită să le pună sub semnul întrebării, 
sugerând faptul ca ar trebui cel putin nuantate. 

Mai întâi, ar exista acest obicei de a echivala cinismul 
cu o expresie a individualismului, a afirmării de sine, a 
singularitatii, fie ca „existență naturală şi animală”, 
reactionand la „dislocarea structurilor sociale” tradiționale 
din Antichitate, fie luând act de „absurditatea lumii 
moderne” (Foucault 2009a, 166)!. În al doilea rând, vedem 
reiterată, iar şi iar, opoziţia dintre un cinism pozitiv, „bun”, 
care ar fi mai degrabă antic, şi un cinism cu valoare negativă, 
mai curând modern (165). 

Ceea ce îmi propun, în prima parte a studiului de față, 
este să evidentiez, plecând de la Foucault, problemele pe 
care le ridică vehicularea acestor două locuri comune în 
interpretarea cinismului. 

Pentru început, e cazul să ne întrebăm dacă utilizarea 
temei individualismului nu reprezintă o cheie de lectură 


1 Cadrul istoric de la care pleacă, in general, interpretarea 
filosofiei cinice este următorul: „Atunci când punctul de reper 
pe care îl constituia cetatea în calitate de comunitate politică se 
vede slăbit sau chiar dispărut, nevoia afirmării de sine printr-un 
individualism exacerbat se amplifică tot mai mult, în vreme ce, 
pe plan colectiv, ideea conform căreia distincţia tradițională 
între greci şi barbari şi-a pierdut noima invită la o regândire a 
sistemului tradițional de valori” (Goulet-Caze 2014, 11). 

anacronică pentru cinismul antic. Trebuie spus că însuşi 
Foucault nu a scăpat de acuza de individualism narcisic, 
lansată de unii dintre oponenții săi intelectuali (cum ar fi 
Renaut sau Ferry) tocmai din cauza interesului aparte pe 
care gânditorul francez l-a vădit, în ultimii ani de activitate, 
pentru noțiunea socratică de grijă sau preocupare de sine 
(epimeleia heautou). Există acest reflex de a asocia „grija de sine” 
cu cea mai clară expresie a „individualismului contemporan”, 
corelând-o cu „narcisismul”, „cultul independenţei”, „sacrificarea 
socialului” şi „etica risipei” (Renaut 1998, 223). Însă Foucault 
era interesat de înțelegerea filosofică antică a dezideratului 
îngrijirii de sine din două motive hotărât „neindividualiste”. 
Mai întâi, pentru că acolo găsim epimeleia heautou plasată in 
opoziţie directă cu orice căutare obstinată a plăcerilor, 
bogăției sau celebritatii, aşa cum putem vedea, de pildă, în 
dialogul platonic Alcibiade, căruia Foucault îi consacră o 
amplă analiză în cursul din 1982 Hermeneutica subiectului. În 
al doilea rând, pentru că grija de sine în sens filosofic 
implică, în mod necesar, o formă de grijă comunitară, de 
preocupare pentru semenii tăi: „ea nu se constituie într-un 
exercițiu al solitudinii, ci într-o veritabilă practică socială, iar 
aceasta în mai multe sensuri”; „grija de sine... apare atunci 
ca o intensificare a relațiilor sociale”, nota gânditorul francez 
în ultimul volum publicat din Istoria sexualității, intitulat 
chiar Grija de sine (Foucault 1984b, 72; 74). 

Mai mult decât atât, în volumul tocmai citat, Foucault 
remarca, în bună tradiție nominalistă, faptul că obişnuim să 
folosim eticheta de individualism pentru a califica „realităţi 
cât se poate de diferite”, propunând 

„Să distingem trei lucruri: atitudinea individualistă, caracterizată 
prin valoarea absolută atribuită individului în singularitatea sa şi prin 
gradul de independenţă care îi este acordat în raport cu grupul sau 
instituţiile de care tine; valorizarea vieţii private, adică importanţa 
recunoscută relațiilor de familie, formelor de activitate domestică şi 
domeniului intereselor patrimoniale; în fine, intensitatea relaţiilor cu 
sine însuşi, adică a formelor în care eşti chemat să te iei pe tine însuţi 
ca obiect de cunoaştere şi domeniu de acţiune, cu scopul de a te 
transforma, a te îndrepta, a te purifica, a te salva.” (Foucault 1984b, 59) 


Orice conexiuni dintre aceste forme sau atitudini „nu 
sunt nici constante, nici necesare”, numai ultima formă fiind 
sinonimă cu „grija de sine” în sensul filosofic tradițional. 
Foucault aminteşte, astfel, exemplul „aristocraților militare”, în 
care virtutea echivala cu capacitatea de a ieşi în evidenţă prin 
fapte eroice memorabile, fără ca prin aceasta să se acorde 
vreo importanță aparte vieţii private sau raportării la sine; ori 
valorizarea vieţii private în Occidentul secolului al XIX-lea, 
fără a implica independenţa fata de grup sau dezvoltarea 
grijii de sine. „Există, în fine, societăţi sau grupuri în care 
raportarea la sine este intensificată şi dezvoltată, fără ca prin 
aceasta valorile individualismului sau ale vieţii private să fie 
în mod necesar accentuate” (Foucault 1984b, 60). În acest 
ultim caz, Foucault dă chiar exemplul ascetismului creştin, 
ca şi al organizării primare a vieții monahale. 

De fapt, abordată genealogic, grija de sine presupune, 
în Antichitate, „vârste” şi tipologii distincte, unele divergente 
(Iftode 2013, 79). (1) O vârstă „presocratică”, axată pe bios, pe 
„stilizarea” existenţei, iar nu pe psyche, adică pe o purificare 
a sufletului, etapă pentru care stau mărturie şi unele pasaje 
din dialogurile platonice de tinerețe (cum este Laches, 

analizat in cursul din 1984), chiar daca, (2) in platonism, grija 
de sine va fi, in chip decisiv, înțeleasă pe baza dualismului 
metafizic suflet/trup. (3) Apoi, dincolo de tipologia socratico- 
platonică, regăsim una stoică, unde am avea de-a face cu o 
epimeleia în mare măsură „dezintelectualizată” (Gros 2005, 
700), axată pe armonia existenţială între logoi şi ergai, forma 
specifică de „cultivare a sinelui”. (4) În raport cu grija stoică, 
aceea cinică se dovedeşte, după cum vom vedea un pic mai 
târziu, într-o şi mai mare măsură „dezintelectualizată”, 
foarte puţin „contemplativă”, deloc interesată de elaborarea 
de teorii ca scop al activităţii filosofice, ci de fărâmarea 
convențiilor prin comportament şi somatii scandaloase şi 
radicale. (5) În fine, putem vorbi şi de o îngrijire de sine 
specifică primelor secole creştine, în care elementele decisive 
pentru (de)subiectivare devin pocăința şi ascultarea, 
hermeneutica sau exegeza de sine având drept scop 
paradoxal renunțarea („lepădarea”) de sine ca mod de a 
atinge comuniunea cu divinul. 

Granițele între aceste forme pot fi mai mult sau mai 
putin precise, însă important este să înțelegem că grija de 
sine antică nu este, în niciunul dintre aceste modele, 
sinonimă cu o retragere egoistă sau narcisistă în lumea 
interioară. Oricum, conform grilei de lectură foucauldiene, 
abia raportarea la sine creştină ar fi inventat tehnica 
introspectiei şi ar fi făcut posibilă o cultură a „interiorității” 
(Foucault 1993. Şi nu este decât un aparent paradox faptul 


2 Teza este una tare şi provocatoare, însă trebuie spus că găseşte 
sprijin şi la unii dintre cei mai mari istorici ai Antichității greco- 
romane, precum J.-P. Vernant (2007) sau P. Brown (1993). 

că tocmai o anumită asumare a moştenirii noastre creştine în 
etică ne face să fim în cel mai înalt grad suspicioşi cu privire la 
„metaregula” îngrijirii de sine şi presupusul egoism „normativ” 
pe care aceasta l-ar implica, sau cu aşa-numita orientare 
„autocentrică” a eticii antice a virtuţilor în ansamblul ei. 

La capătul acestei problematizări a grijii de sine în 
relaţie cu individualismul, ce s-ar cuveni spus despre 
cinismul antic? Demarând o atare discuţie în cursul din 1984, 
Foucault îşi precizează cadrul general de problematizare a 
acestui câmp de experienţă si veridictie. Mai degrabă decât 
să insiste pe un presupus individualism’, interpretarea 
cinismului ca parrâsia, spunere brutală, agresivă, fără 
ocolişuri, a adevărului, şi „viață adevărată”, nudă, 
dezbrăcată de prejudecăţi şi convenţii sociale, merită să 
scoată în evidență o directă „punere în relaţie a formelor 
existenţei cu manifestarea adevărului. Forma de existență ca 
scandal viu al adevărului, acesta mi se pare a fi miezul 
cinismului cel putin în aceeaşi măsură cu acest faimos 
individualism pe care obişnuim să-l regăsim atât de frecvent, 
în legătură cu tot şi cu orice” (Foucault 2009a, 166). Pare 


3 Cum s-ar putea înţelege prin scoaterea din context a unor 
relatări de genul acesteia: „Diogene intra la teatru împotriva 
şirului de oameni ieşind, şi când a fost întrebat de ce, a răspuns: 
E ce mă străduiesc să fac mereu în această viaţă” (Diogenes 
Laertios VI 64). 

4 La eminenta istorică a cinismului antic care este M.-O. Goulet- 
Caze (2014, 15) regăsim, din fericire, şi o caracterizare generală 
a filosofiei cinice cu mult mai pertinentă decât „faimosul” 
individualism: „fără loc de învățământ fix, fără succesiunea 
unor şefi de şcoală, fără cursuri şi conferinţe, ci « lătrături » sub 

extrem de fortat sa califici filosoful cinic drept un personaj 
individualist, câtă vreme el se pune cu totul în slujba 
comunității sale, fiind, aşa cum confirmă si Goulet-Cazé, „un 
«binefăcător în mod esenţial, fundamental şi constant 
agresiv», potrivit expresiei lui Foucault; el îi atacă pe 
contemporanii săi pentru a-i îngriji astfel mai bine” (Goulet- 
Caze 2015, 110; vezi şi Foucault 2009a, 256-257). 


2. Cum s-ar cuveni, acum, să înțelegem cealaltă constantă 
în interpretarea cinismului, strategia de a împărți cinicii în 
„buni” şi „răi”? Aş remarca, mai întâi, că atare strategie pare 
a sta sub semnul metodei dihotomice, ilustrată paradigmatic 
în Sofistul şi constituind, după Deleuze (1969), miezul 
platonismului. Extrapolând la scara istoriei culturale a 
filosofiei modul în care discursul metafizic „recuperează” 
elementele realităţii în structuri binare, ierarhic-opozitive, 
excluzând „restul” pe care nu îl poate asimila, putem 
depista şi în discuția despre cinism o asemenea strategie 
speculativă de a „cerne” autenticul de inautentic. Am avea 
de-a face, astfel, cu o imitație „bună” a filosofiei, cu un fel de 
cinism originar sau autentic, dar şi cu un „simulacru” de 
atitudine şi viaţă filosofică, un cinism „rău”, incriminabil şi 
nefrecventabil, chiar dacă extrem de frecvent. Privind apoi 
lucrurile din unghi nu doar practic, ci şi politic (într-un sens 
foarte general), s-ar putea spune că istoria filosofiei 


cerul liber, în locurile publice cele mai frecventate, ale unor 
personalităţi puternice, care ştiau să confere greutate mesajului 
graţie mărturiei actelor şi modului lor de viata”. 

xs 


„recuperează” pe cei cu care sistemul poate lucra sau față de 
care îşi permite să fie elastic, rezilient, anulându-i pe cei de 
„nedomesticit”. (Pentru a rămâne în aria reprezentărilor care 
l-au obsedat pe Foucault, ne putem gândi, prin analogie, la 
excluderea nebunilor „furioşi” din marea „eliberare” a 
nebunilor, săvârşită de Pinel în 1795.) 

Se cuvine însă adăugat că acest tratament acordat 
cinicilor nu tine de vârsta modernă a biopoliticii: e vorba de 
o „practică divizantă” pe care o depistăm, deja, în 
Antichitatea târzie, pusă în operă de figuri istorice sau 
culturale emblematice. Astfel, împăratul Iulian opunea un 
portret idealizat al lui Diogene ca filosof socratic adevărat, 
unui cinism „rău”, incult şi plebeu, denunţat ca „imitație 
ipocrită a filosofiei” şi antiteză intolerabilă față de „legile 
divine, cele umane, ca şi fata de toate formele tradiției şi 
organizării sociale” (Foucault 2009a, 183). În acelaşi registru, 
întâlnim la Lucian portretul idealizat al lui Demonax, 
prezentat ca „practician al adevărului care şi-a devotat 
întreaga viata libertăţii (eleuthéria) şi parrésia-ei, dând tuturor 
exemplul cunoaşterii de sine” (Foucault 2009a, 184), dar şi 
„un cinism idealizat în lumina convingerilor lor personale” 
(Goulet-Caze 2014, 10) de către Epictet sau de către unii 
dintre Părinţii creştini. 


„Nu trebuie uitat că, în raport cu acest cinism ostentativ, 
zgomotos, agresiv, negator al legilor, tradiţiilor şi regulilor, 
chiar şi adversarii săi cei mai inversunati scot întotdeauna în 
evidenţă valoarea şi meritele unui alt cinism, un cinism care este 
sau se presupune că ar fi moderat, reflectat, educat, discret, 
onest şi cu adevărat auster (...) adevăratul cinism, fie că este 
cinismul primitiv pe care credem că îl regăsim şi îl onorăm la 

Diogene sau Crates, fie că este un cinism esenţial pe care l-ar 
practica cinicii buni.” (Foucault 2009a, 183) 


Cert este că cinicul rămâne, întotdeauna, un marginal. 
De aici, paradoxul ce transpare în referintele din perioada 
imperială la cinism. Pe de-o parte, cinicul deranjează în 
societate, e un factor perturbator, de risc social, cum se va 
spune în era biopoliticii. Pe de altă parte, „cinismul apare ca 
nucleul universal al filosofiei” (ca practică şi mod de viata) 
(Foucault 2009a, 186-187) — mai exact, „matrice practică 
pentru atitudinea filosofică” eroică, pentru „eroismul filosofic 
în aspectul său totodată cel mai general, mai rudimentar, dar 
şi cel mai exigent” (195). „Cinismul este în inima filosofiei şi 
cinicul se învârte în jurul societății fără să fie admis în ea (...) 
Critica cinismului se face mereu în numele unui cinism 
esenţial” (187). De altfel, şi Goulet-Cazé — vorbind din poziția 
istoricului filosofiei specializat în cinism, iar nu a gânditorului 
poststructuralist interesat de istoria rationalitatilor ca mod 
de a elabora o ontologie critică a propriei noastre actualități — îşi 
exprima suspiciunea față de opoziţia dintre „un cinism 
respectabil şi unul scandalos”, afirmând: 


„Este important să reabilităm — distingându-l clar de un cinism 
şarlatanesc — cinismul care, în perioada Imperiului, practica in 
mod autentic asceza, dar scandaliza din cauza lipsei de pudoare 
şi de respect pentru regulile sociale, altfel spus, un cinism 
refuzând integrarea socială la care voiau să îl supună, de pildă, 
un Epictet sau un Julian.” (Goulet-Caze 2015, 123) 


Constatăm, astfel, o reabilitare salutară a cinismului ca 
filosofie populară a Antichității târzii, însă, din nou, cu 

preţul asumării clare a diviziunii (platoniciene) între un 
cinism „autentic” şi unul „şarlatan”. 


3. Mergând mai departe, se cuvine subliniat un alt aspect 
decisiv pentru receptarea modernă şi contemporană a 
filosofiei cinice. Sursele „germane” de la care pleca Foucault 
în interpretarea cinismului istoricizau această distincţie între 
un cinism „bun”, adică acela antic, şi cinismul modern 
„rău”. De pildă, Tillich, în Der Mut zum Sein (1953), definea 
cinismul antic drept „o critică a culturii contemporane 
cinicilor, pe baza naturii şi raţiunii”, prin distantare de 
cinismul modern, nevrotic şi dezrădăcinat (Foucault 2009a, 
164). În aceeaşi linie, Heinrich, in Parmenides und Jona, 
vorbea despre „afirmarea de sine ca animal, (...) nucleu al 
cinismului antic”, deosebindu-l cinismul contemporan, şi el 
o „afirmare de sine”, dar „nu prin indicarea animalitatii, ci 
(...) fata de şi în raport cu absurditatea şi absenţa universală 
de semnificație” (165). 


5 „A cynic today is not the same person the Greeks meant by the 
term. For the Greeks the cynic was a critic of contemporary 
culture on the basis of reason and natural law; he was a 
revolutionary rationalist, a follower of Socrates. Modern cynics 
are not ready to follow anybody. They have no belief in reason, 
no criterion of truth, no set of values, no answer to the question 
of meaning. They try to undermine every norm put before 
them. Their courage is expressed not creatively but in their 
form of life (...) easy victims of neurotic anxiety” (P. Tillich 
2000, 150-151). Foucault a citit cartea in limba germană. 
Traducerea romana aparuta, in 2007, la editura Herald este, din 
pacate, realizata complet neprofesionist. 

Mostenim, astfel, pe filieră germană (Kynismus/Zynismus), 
opoziţia între kynism (antic) şi cinism (modern). În prima 
instanță localizată istoric de către autori precum cei mai sus 
menţionaţi, opoziţia în cauză se lasă ulterior citită ca 
expresie a două atitudini general umane, la a căror „eternă 
revenire” putem asista, în grade diferite, în orice timp istoric. 

De o parte s-ar afla cinicul modern, avatar al sofiştilor 
antici, „non-aderent” la orice discurs de adevăr, „antiteză 
seniorială îndreptată împotriva propriului idealism” 
(Sloterdijk 2000, 141). Este elitistul blazat, sceptic față de 
orice veridictie, dar şi „realistul” politic a cărui supremă 
iluzie este chiar credința că a ajuns la capătul tuturor 
amăgirilor, că s-a eliberat de orice iluzie şi a contemplat 
adevărul că nu există adevăr, ci doar jocuri de putere şi 
voință de dominație. O asemenea certitudine subiectivă nu îl 
împinge însă pe cinicul nostru spre retragerea din viata 
publică si cultivarea propriei „grădini fermecate” a 
interioritatii, ci, din contră, il directioneaza către un activism 
politic lipsit de orice scrupule, in care scopul, singurul scop 
rămas, adică dobândirea şi mentinerea puterii, scuză orice 
mijloace, iar oamenii nu sunt decât numere în statistici. 

De cealaltă parte l-am găsi pe filosoful cinic (kynic), 
conştiinţă plebee® care denunţă orice convenţie, fard social si 
joc politic în numele adevărului nud şi scandalos al condiţiei 
umane reduse la elementaritatea impulsurilor şi nevoilor 


6 „Atât Platon cât şi Aristotel sunt nişte aristocrați, chiar daca în 
ironiile platonice şi în aerele sale dialectice mai poţi resimti o 
scânteie din filosofia plebee de stradă a lui Socrate. Diogene şi 
ai săi le opun o reflecţie esenţial plebee” (Sloterdijk 2000, 131). 

naturale, respingând, în egală măsură, pasivitatea relei- 
credinţe şi activismul înverşunat al unui control-freak. În joc 
este afirmarea animalității vieţii, un materialism „murdar” 
(Sloterdijk 2000, 133), însă, în acelaşi timp, o formă de 
ascetism radical, deci de „spiritualitate” (Foucault). 

Ideea de bază a lui Sloterdijk (2000; 2003) era, în aceste 
condiţii, aceea de a realiza o critică a raţiunii cinice, a 
cinismului politic, denunţat ca „falsă conştiinţă luminată” 
(2000, 26), prin resuscitarea cinismului (kynismului) antic, 
printr-o critică şi o consumare a înseşi teoriei critice, în 
sensibilitatea ei exacerbată si elitismul ei subiacent (2000, 13-15). 


Termenul „spiritualitate” nu este folosit aici cu o conotaţie 
religioasă. Urmând o sugestie a lui Foucault (2004b, 26), dacă 
am defini filosofia ca fiind „acea formă de gândire care încearcă 
să determine condiţiile şi limitele unui acces al subiectului la 
adevăr”, atunci am putea (re)defini spiritualitatea ca fiind, tocmai, 
„căutarea, practica, experienţa prin care subiectul operează 
asupra lui însuşi transformările necesare pentru a putea accede 
la adevăr”. „Spiritualitatea” ar fi atunci sinonimă cu orice formă 
de antrenament fizic şi intelectual, cu orice travaliu asupra 
sinelui, câtă vreme acesta este înțeles de către subiect drept 
„preţul ce trebuie plătit pentru a putea accede la adevăr”. 

8 Diferitele chipuri ale neocinismului ar fi sinonime cu 
„conştiinţa nefericită modernă, pentru care Luminile au lucrat 
deopotrivă cu şi fără succes. Ea şi-a înțeles emanciparea, dar nu 
a pus-o niciodată în practică — si nici nu va putea vreodată. (...) 
teza noastră ultimă: disconfortul în cultură ne apare astăzi sub 
forma cinismului difuz universal (...) Împotriva principiului 
speranţei se ridică, aici şi acum, principiul vieții. În drum spre 
serviciu, omul fredonează « N-aştepta vremuri mai bune » sau « 
Sunt zile în care mi-aş dori să fiu propriul meu câine ». În 
cafenelele de cartier, seara, privirea se opreşte asupra unui afiş 

Locul de desfăşurare al acestei înfruntări între un 
cinism „bun” şi unul „rău” este chiar „teatrul adevărului”, 
ca să folosesc sintagma lui Foucault, veridictia cinică 
(kynică) riscantă, sfidătoare şi scandaloasă* împotriva 
oricărei „normalităţi” produse biopolitic, o naturalete mereu 
actuală; împotriva oricăror proiecte grandioase şi „marşuri 


pe care scrie: Viitorul va fi contramandat din cauza unei slabe 
participări. Alături mai scrie: Suntem acei oameni de a căror 
existenţă ne-au avertizat părinții nostri... Iti faci treaba, în timp ce 
iti spui că ar fi mai bine să te implici cu adevărat. Trăieşti de la 
o zi la alta, de la o vacanţă la alta, de la un buletin de ştiri la 
altul, de la problemă la problemă şi de la orgasm la orgasm, în 
turbulente private și relaţii pe termen mediu, ba incordat, ba 
relaxat. De unele lucruri te simţi «afectat», însă de cele mai 
multe, in fond, nu iti pasă” (Sloterdijk 2000, 26; 115; 127, 
traducere modificată; vezi şi Sloterdijk 1987, 98). 

? „Anticul cinism (kynismos), cel putin la originile sale greceşti, 
este principial impertinent. În impertinenta sa se constată o 
metodă demnă de revelat... În kynismos se descoperă un anumit 
stil al argumentatiei care derutează până astăzi gândirea 
serioasă (...) Kynismul grecesc descoperă animalitatea corpului 
omenesc şi calitatea de argument a gesturilor sale. El dezvoltă 
un materialism pantomimic (...) kynismul dă o nouă orientare 
problemei despre cum se spune adevărul (...) Animalitatea 
reprezintă, la kynic, un aspect al autostilizării şi, în acelaşi timp, 
o formă a argumentării. Miezul său este existentialismul. 
Kynicul, în rol de materialist dialectic, trebuie să provoace sfera 
publică pentru că acesta este singurul spaţiu în care depăşirea 
arogantei idealiste poate fi inteligent făptuită” (Sloterdijk 2000, 
129; 131-133, traducere uşor modificată). 

lungi”, un hedonism moderat si o concentrare pe bucuria 
posibilă în clipă, în prezent". 


„Cinismul mijloacelor, ce caracterizează « raţiunea noastră 
instrumentală » (Horkheimer), se lasă compensat numai printr-o 
întoarcere la un kynism al scopurilor. Aceasta înseamnă: 
despărţirea de spiritul scopurilor îndepărtate, o recunoaştere a 
lipsei iniţiale de scop a existenţei, o îngrădire a poftei de putere 
şi a puterii poftei — într-un cuvânt, a înţelege moştenirea lui 
Diogene.” (Sloterdijk 2000, 231) 


Dacă Foucault scoate în evidenţă o teatralitate inerentă 
rostirii şi conduitei cinicului antic, Sloterdijk (2003, 86) 
atrage atenţia asupra unui „filtru” al adevărului specific 
kynic: „Într-o chestiune, cantitatea de adevăr se lasă cel mai 
bine evaluată după câtă glumă şi ironie poate ea să 


10 Interesant este faptul că Sloterdijk nu se mulţumeşte cu simpla 
punere în opoziţie a kynismului antic şi a cinismului modern, ci 
sugerează care ar fi fost şi elementul decisiv pentru procesul 
dialectic prin care, în istoria Occidentului, se ajunge, de la 
kynismul plebeu, la cinismul dezabuzat modern: „De când însă 
kynismul a legat rostirea adevărului de factori precum curajul, 
impertinenta şi riscul, procesul adevărului este obiectul unei 
tensiuni morale necunoscute anterior: o numesc dialectică a 
distanțării [dezinhibarii]. Cine îşi asumă impertinenta de a se 
opune minciunilor dominante provoaca un climat de relaxare 
satirică în care, chiar şi in rândul puternicilor şi al ideologiilor 
lor dominatoare, are loc o distantare afectivă, tocmai agresate 
fiind de afronturile critice de sorginte kynică” (Sloterdijk 2000, 
131-132, traducere uşor modificată). 

suporte”!!. Însă, în spatele „deghizării satirice”, relaţia 
kynicului cu adevărul (existential) nu este în niciun caz una 
instrumentală, ci una cât se poate de „serioasă” şi „verticală”. 
Ceea ce aminteşte de o mărturisire făcută de Foucault lui P. 
Veyne şi relatată de acesta din urmă într-un articol emotionant 
(Veyne 1997, 231). Discutând, într-o seară, despre „adevărul 
mitului”, Foucault ajunge să afirme că, în timp ce Heidegger 
se interoga cu privire la „fundamentul” sau solul adevărului, 
iar Wittgenstein, în legătură cu ceea ce spune efectiv cineva 
atunci când spune adevărul, pentru el, Foucault, întrebarea 
cheie rămâne: „Cum se face că adevărul e atât de puţin 
adevărat?” (d'où vient que la vérité soit si peu vraie?)'*. 


1 Desigur, adevărul nu vine la kilogram, dar şi cuvântul 
„cantitate” are aici o utilizare (meta)ironica. Evaluarea si 
cântarul sunt pentru noi, pentru cât valorează convingerile 
noastre atunci când sunt interpelate de viata, pentru punerea in 
balanţă a fricii noastre de a muri, cu frica „de a nu fi trăit” — în 
zadar, din plin, cu adevărat. 

12 Cursul din 1981 dădea deja glas unei constatări cinice (kynice) 
şi subversive în problema istorică a adevărului: „Atunci când 
luăm în considerare formidabila desfăşurare a jocului între 
adevărat şi fals, comparativ cu atât de putinul adevăr efectiv, 
eficace şi util, pe care umanitatea a putut să-l extragă din acest 
joc; când luăm în calcul cât au costat aceste jocuri ale veridictiei, 
ale adevăratului şi falsului, în sens de cost economic, cost 
politic, cost social şi cost uman; câte sacrificii şi războaie, chiar 
în sensul strict al termenului, au solicitat ele; şi când vedem care 
a putut fi beneficiul economic sau politic al adevărului găsit 
prin intermediul acestui joc între adevărat şi fals, atunci 
diferența este de aşa natură încât, la scara istoriei umanităţii, 
putem spune că jocul veridictiei a costat mult mai mult decât 

4. Plecând de la Foucault, sugeram, mai sus, că însăşi 
distincţia dintre un cinism „bun” şi unul „rău” reiterează o 
strategie de recuperare într-un sistem „logocentric” cel putin 
la fel de vechi ca platonismul (copie/simulacru), dar şi o 
„practică divizantă” prin care „puterea”! asimilează in 
circuit pe unii cinici cu prețul excluderii altora, sălbatici, 
imposibil de disciplinat, „anormali” tocmai în refuzul 
oricăror norme care nu sunt în contact direct cu viata brută şi 
nudă: de aici, figuri enigmatice, ambivalente, precum 
kynicul Nietzsche si cinicul Nietzsche, două fete ale aceleiaşi 
monede (metaforă asupra căreia voi reveni). 

Ştim că, împotriva unui concept de putere strict 
represiv, Foucault a evidenţiat modul în care puterea este 
productivă: (a) produce „adevăr”; (b) „fabrică” identități 
prin imprimarea unui anumit tip de raportare la sine — 
gânditorul francez era initial interesat de subiectivarea 
„biopolitică”, adică de măsura in care subiectul este activ in 
procesul supunerii (assujettissement) sale, altfel spus, in care 
nu este niciodată vorba de simplă „servitudine voluntară”; 
(c) totodată, raporturile de putere, complexe şi reversibile, 
reprezintă oricând o sursă de plăcere. Să adăugăm, la 


ne-a adus câştig” (Foucault 2014, 240-241). Vezi şi explicaţiile 
lui Gros 2015, 81-82. 

13 Folosesc acest termen care, înțeles de sine stătător, poate foarte 
bine să nu fie altceva decât un alt nume pentru arché sau ontos 
on, cu intenţia de a indica un „dispozitiv” sau, mai exact, 
anumite relaţii de putere ce traversează ori girează chiar şi un 
domeniu de cunoaştere aparent autonom precum istoria 
filosofiei sau istoria culturii şi civilizaţiei europene. 

acestea, faptul ca legătura dintre guvernamentalitate, 
subiectivare si veridictie reprezintă articulația cea mai 
importantă în problematizările foucauldiene târzii. În acest 
context, mi se pare că modul în care el apreciază semnificația 
cinismului ne duce la următoarea concluzie: 

Prin contrast atât cu armonia stoică a unei vieți 
memorabile, a unei conduite vădind deplinul acord între cuvinte şi 
fapte, cât şi cu interminabila chestionare şi hermeneutică, de 
sorginte creştină, a „adevăratelor“ motive, a impulsurilor ascunse, 
într-un joc de veridictie implicând pocăință şi confesiune 
permanente, parrésia cinică, adică acest curaj al spunerii publice a 
unui adevăr scandalos, in your face, al unui exhibitionism ce 
renunță cu totul la privacy de dragul celorlalți, pentru a deveni 
un model de viață „altfel” şi o contraconduită, reprezintă un tip 
de practică a adevărului ce transgresează opoziția tradițională şi 
„domestică” între cinismul „bun” şi cinismul „rău”. 

Odată cu aceasta, si alte opoziții structurale se văd 
depăşite: printre ele, însăşi cea dintre un uz privat şi un uz 
public al Ratiunii, faimoasa distincţie propusă de Kant în 
articolul sau de referință Was ist Aufklärung ? (1784)'4. Cinicul 
(kynicul) „rău” vede în îndemnul: ,,Rationati cât poftiti, dar 
supuneti-va” (în context institutional şi profesional) 
calea neocinică prin „epoca pălăvrăgelii”, culminând în 


14 „Ceea ce el [Kant] numeşte privat este, pe scurt, ceea ce noi am 
numi public, sau oricum, profesional. Şi de ce îl numeşte el 
privat ? Pur şi simplu, din următorul motiv. În toate aceste 
forme de activitate, in acest uz pe care il dăm facultăților 
noastre atunci când suntem funcționari, când facem parte dintr-o 
instituţie, dintr-un corp politic — ce suntem noi? Nu suntem, 
spune el, decât nişte «parti ale unei maşinării»” (Foucault 2013, 46). 

„parlamentarismul haotic al Republicii de la Weimar” 
(Sloterdijk 2000, 108). El îşi asumă, atunci, rolul de critic 
radical, în sensul unei utilizări „publice” a rațiunii in toate 
sferele vieții sociale şi personale". Riscului inerent de „anarhie” 
şi indisciplină i se opune, astfel, sarcina unei necesare 
continuări şi radicalizări a demersului critic înţeles ca 
travaliu al libertății!“, la fel cum conjunctiei asumate drept 
neproblematice, în Iluminism, între progresul ,,tehnostiintei” 
şi emanciparea morală şi politică, Foucault îi opunea o 
întrebare decisivă: Cum putem, de fapt, decupla creşterea 
„capacităţilor” sau competenţelor tehnice — că e vorba de 
instrumente de supraveghere şi „ascultare” tot mai 
performante sau de posibilităţile intervenţiei directe asupra 
genomului — de o intensificare a dominaţiei, „a relaţiilor de 
putere”? (Foucault 2004a, 77). 

Cred că ultimele cursuri ale lui Foucault (din 1983 şi 
1984) atrag, în fond, atenţia asupra nevoii de cinici „răi”, adică 
de critici radicali ai culturii, obiceiurilor şi tendinţelor 
noastre de a ne uniformiza, conforma şi „normaliza”, fără a 
tăgădui nevoia de cinici „buni” — cei care se indeletnicesc cu 


15 „A face ceva public înseamnă unitatea de fapt dintre a arăta şi a 
generaliza (pe această realitate se bazează sistemul semantic al 
artei)... Moralitatea poate să fie bună, însă naturalitatea e şi mai 
bună. Acest lucru şi nu altul este exprimat în scandalul kynic” 
(Sloterdijk 2000, 135). 

16 „Este o atitudine care constă, în primul rând, în a-ţi spune că 
nicio putere nu e de la sine înţeleasă, că nicio putere, oricare ar 
fi ea, nu este evidentă sau inevitabilă, că nicio putere, prin 
urmare, nu merită să fie acceptată fără discuţii (d’entrée de jeu). 
Nu există o legitimitate intrinsecă a puterii” (Foucault 2012, 76). 

o critică (fie ea de stânga sau de dreapta) a culturii şi a 
instituţiilor, dar o fac, totuşi, comod instalaţi în interiorul 
acestora. Altfel spus, ceea ce exemplul istoric al cinismului 
ca şcoală (anti)filosofică aduce în atenţie este condiția pe 
deplin asumată a marginalității: nu doar critici „blânzi” (să 
spunem, ca Ch. Taylor sau, după unii, chiar J. Habermas), ci 
şi critici „răi”, aparent anarhişti (şi tot ce e mai rău în 
urechile autorităţilor de tot felul), precum Foucault însuşi 
şi-a dorit, poate, a fi perceput (deşi ceea ce i se potriveşte 
profesorului vedetă de la College de France este, mai 
degrabă, calificativul de „subversiv”). E nevoie de ambele 
categorii, pentru ca democraţia să ajungă „în fine” o realitate, 
iar Luminarea să nu încremenească pe drum, în noi forme de 
dominație, opresiune, conformism social şi intelectual. 


5. Să ne concentrăm, acum, atenţia asupra problemei 
„adevărului cinic”. Ce înseamnă veridicitatea existenţială a 
cinicului în raport cu alte tipuri de praxis filosofic? 
Mentionez că „veridicitate” este cuvântul propus în cursul 
din 1983 pentru a desemna conduita omului care nu abdică 
niciodată de la parrâsia; altfel spus, este calificativul 
„parrhesiastului” (2013, 74). Adăugând acceptiei mai 
„restrânse” a parrésia-ei de franc-parler (vorbire „pe şleau”), 
una „mai largă şi mai generală”, pentru care propune 
termenul véridicité în accepţia sa arhaică (dicționarul 
înregistrează utilizarea, în secolul XV, a adjectivului véridique 
cu sensul: „qui témoigne d'un souci de vérité”), Foucault 
încerca, probabil, să evite „jargonul autenticității”, să spargă 
monopolul culturii pop a autenticităţii, să ia distanţă fata de 
ceea ce Taylor (2007) a denumit „expresivismul simplificat” 

caracteristic societății occidentale postbelice. Se poate însă 
arăta, aşa cum sugeram în altă parte (Iftode 2014), că sensul 
foucauldian al „esteticii existenței” nu este unul atât de 
îndepărtat de semnificaţia „autentic” sartriană a autenticității: 
nu descoperire nemijlocită a unui sine originar, ci creație de 
sine fără reguli universale prestabilite. 

Pentru a atesta „atitudinea etică” a cinismului antic în 
raport cu adevărul — pe scurt, nici corespondenţă cu faptele, 
nici coerenţă discursivă, nici dezvăluire originară, ci practicarea 
unei altfel de vieţi ca „viaţă adevărată”, o parrésia care emerge în 
însăşi viata celui care o manifestă, nu în argumentele sale -, 
Foucault (2009a, 200-201) propune să distingem, mai întâi, 
patru semnificaţii curente ale termenului alétheia în gândirea 
elină: neascunsul sau nedisimulatul, purul sau neamestecatul, 
dreptul sau rectitudinea şi imuabilul sau incoruptibilul. Am 
putea spune că în cel putin două dintre aceste valori ale 
adevărului rezonează interpretarea heideggeriană: stare-de- 
neascundere si (sau ca) persistenta, prezenţă stabilă, 
permanență (Anwesenheit, parousia). Însă ceea ce va urma 
pare să se constituie într-o dublă respingere - atât a 
adevărului „epistemologic”, cât şi a celui (fundamental) 
„ontologic” —, din perspectiva unui adevăr „existenţial”. Mai 
exact, nu este vorba doar de o respingere evidentă a 
„eschivei logiciste” contestate deja în cursul din 1981 — adică 
a asumptiei potrivit căreia „raţiunea de a fi a discursului” 
rezidă în simpla sa corespondenţă cu realitatea, asumptie 
incapabilă să dea seama de însăşi „realitatea discursului” 
adevărat, discurs ce funcționează, întotdeauna, deopotrivă 
ca supleant şi supliment (supplement) al realității pe care 
acesta se presupune că o descrie sau o explică (Foucault 

2014, 237-240); în egală măsură, este vorba de o replica 
implicită dată lui Heidegger şi modului în care gânditorul de 
la Freiburg tematizase ideea grecească de adevăr ca 
originară neascundere şi ajungere la prezenţă a fiintarii 
însăşi în fiinţa ei. 


6. Mi-aş îngădui aici o paranteză generală de la expunerea 
ideilor lui Foucault despre „viaţa adevărată” a cinicului. 
Recenta publicare a cursului din 1981 Subjectivite et Verite 
permite, cred, să depăşim imaginea superficială a unui 
Foucault totalmente sceptic şi relativist, înlocuind-o cu aceea 
a unui istoric al gândirii si al rationalitatilor care nu contestă 
importanța muncii istorice axate pe scoaterea la iveală a 
documentelor, în vederea restabilirii „faptelor”, ci doar îşi 
fixează o altă miză. Ceea ce i se pare mai important şi 
oportun de cercetat — din punct de vedere epistemic, etic şi 
politic, în egală măsură - sunt conexiunile multiple si 
diverse între discursuri considerate (într-un anumit context 
social şi la un anumit moment istoric) adevărate şi practicile 
sociale. Mai exact, este interesant de evidenţiat modul în care 
discursul uman produce un „supliment” de realitate, în loc 
să o oglindească mai mult sau mai puţin fidel. Să nu ne mai 
pese de adevăr, de hors-texte, e tot ce poate fi mai opus 
mesajului pe care ni-l transmite Foucault, a cărui „împăcare” cu 
filosofia se face tocmai din poziția unui „împătimit” de adevăr”, 
chiar dacă cercetările sale finale evită problematizarea unui 
adevăr ontologic sau epistemologic, preferându-le un adevăr 


7 „În zadar spun că nu sunt filosof, dacă tot de adevăr mă ocup, sunt 
până la urmă filosof” (Foucault 2001, 30-31). Vezi şi Gros 2004. 

practic şi existenţial, transmis nouă prin moştenirea 
filosofică a Antichității greco-romane şi umbrit partial în 
modernitate, când filosofia devine „meserie de profesor” 
universitar (Foucault 2009a, 196). „Faptul” că nu avem acces 
la fapte neinterpretate sau la revelații care să poată fi 
desprinse de o contingenta istorică orientează interesul 
gânditorului francez spre fenomenul „producerii” de 
adevăr, al jocului între adevărat şi fals, al libertății de a 
inventa atât mutări noi în jocuri cu reguli vechi, cât şi, mai 
radical, noi jocuri de veridictie, că e vorba de matrice de 
adevăr teoretic, de tipuri de raționalitate guvernamentală 
sau de modalităţi de subiectivare etico-estetică. 

Pe Foucault îl interesează să răspundă la întrebarea: 
„Ce este adevărul?” la fel de putin cum îl interesa să 
răspundă la întrebarea: „Ce este puterea?”. În schimb, este la 
fel de pasionat să înțeleagă cum ajunge ceva să fie considerat 
Adevăr, marcă distinctivă a unei epoci sau a unei orientări 
dominante, pe cât era să afle „cum se exercită puterea” 
(Foucault 1983), cele două întrebări combinându-se şi 
implicându-se mutual în demersul său. Cum se face 
adevărul, cum ajunge veridictia, spunerea adevărului, să 
modifice ființa şi viata celui care îl pronunţă sau îl scrie — 
acestea sunt întrebări relevante pentru „ultimul” Foucault. 
Nu funcţia discursului de a „reprezenta”, ci aceea de a 
„altera” realitatea, modurile diverse în care asumarea unui 
discurs ca adevărat transformă atât realitatea socială, cât şi 
ființa (Ethos) celui care îl asumă - acestea sunt aspectele 
decisive pentru gânditorul francez şi adesea trecute cu 
vederea de către filosofi. Altfel spus, nu adevărul per se 
reprezintă punctul foucauldian de interes, ci „prețul” pe care 

ființele umane sunt nevoite să îl plătească pentru a accede la 
adevăr (Foucault 2004b, 26). Iar aici suntem, din nou, 
confruntati cu o alternativă. Poate fi vorba, la propriu, de 
balanţa dintre costuri şi beneficii, „instrumentul teoretic” 
utilitarist considerat de filosoful francez emblematic pentru 
dispozitivul modern de securitate (Foucault 2009b) sau 
pentru ,,varsta” neoliberală a biopoliticii (Foucault 2007) — ca 
într-un pasaj ambivalent şi ironic citat, mai devreme, în notă, 
din Subiectivitate şi adevăr (Foucault 2014, 240-241), despre 
caracterul ,inutil”, în sens de nerentabil, al jocului 
adevăratului şi falsului la scara istoriei umanităţii. Sau poate 
fi vorba, la figurat, de „preţul” unei asceze filosofice, al 
încercărilor transformatoare, nu doar de ordin strict 
intelectual, ci şi existenţial, prin care trebuie să treacă 
subiectul pentru a-şi asimila plenar şi a-şi întrupa „cu 
adevărat” adevărul său, crezul său etic, politic şi filosofic — 
pentru a ajunge să fie manifestarea vie, vizibilă, a adevărului 
său, abia astfel convingător şi marcant pentru ceilalți, pentru 
semenii săi!8: „această manifestare suplimentară, excesivă, aş 


18 „A încorpora o învăţătură înseamnă a deveni mijlocul [mediul] 
acesteia. Este opusul a ceea ce se consideră, de către pledoaria 
moralistă, a fi un comportament strict orientat de ideal (...) 
Principiul întrupării nu poate fi dus mai departe de intelectualii 
moderni, din motive de constituție culturală... Filosoful 
modern, în măsura în care îşi mai revendică acest nume, s-a 
transformat într-un animal cerebral schizoid — chiar şi atunci 
când, teoretic, îşi îndreaptă atenţia spre negativitate, spre 
marginal, spre stratul de jos, spre cei învinşi” (Sloterdijk 2000, 
130; 136). Aş sublinia şi o împrejurare pe care o socotesc 
relevantă: atunci când Foucault îşi ţine ultimele prelegeri, 

zice  neeconomică, a adevărului” (Foucault 2012, 7). 
Identificarea modalitatilor diverse, adesea divergente, în 
care platonismul, stoicismul sau  cinismul corelează 
veridictia, guvernamentalitatea si subiectivarea ocupă cea 
mai mare parte a cursurilor din ultimii trei ani (de la 
Hermeneutica subiectului la Curajul adevărului) şi se constituie, 
totodată, în probarea metodologiei generale la care Foucault 
parvenise în ceea ce priveşte investigarea câmpurilor de 
„experienţă” (vezi Gros 2003). 


7. Să ne întoarcem însă la prelegerile finale ale lui Foucault, 
în care obiectivul se deplasează de la evidenţierea veridictiei 
cinice (adică a acelei spuneri fără ocolişuri a adevărului, 
brutală, riscantă şi sfidătoare, pe care grecii o numeau 
parrésia şi despre care Foucault vorbise pe larg si cu un an 
înainte), spre o abordare frontală a veridicității existenţiale a 
filosofului cinic. Editorul cursului, Fr. Gros, remarcă faptul 
că Foucault taie, metodic, în manuscrisul servind pregătirii 
cursului, un al cincilea sens al adevărului, alături de cele 
anterior menţionate: identitatea cu sine, în opoziţie cu tot 
ceea ce nu este, în logică platoniciană, decât aparenţă, 
reflexie şi umbră (această pendulare între platonism şi 
cinism este cea mai interesantă mişcare din cursul avut în 
vedere acum). Totodată, Gros (2011) dezvoltă, într-un 
excelent articol, ceea ce Foucault (2009a, 202) doar sugerase 


consacrate cinismului, doar menţionează lucrarea recent apărută 
a lui Sloterdijk, ironizându-i titlul (Foucault 2009a, 165). Dacă ar 
fi apucat să o citească, sunt convins că ar fi descoperit multe 
convergente între propriul său demers şi abordarea filosofului german. 

pe fugă, şi anume aplicarea celor patru valori păstrate 
(manifest, pur, drept, imuabil) la logos-ul sau discursul 
adevărat, înainte de a le aplica, pe urmele lui Platon, la 
iubirea veritabilă şi, apoi, la viata adevărată (bios aléthinos). 
Astfel, în plan logico-lingvistic, neascunderii i-ar corespunde 
claritatea discursului sau a rationamentului argumentativ; 
purității, simplitatea în exprimare; rectitudinii, conformarea 
cu regulile logicii deductive; în fine, imuabilitatii, criteriul 
necesității. S-ar schița astfel o explicaţie posibilă a „tăierii” 
de către Foucault a celui de-al cincilea sens al adevărului ca 
identitate: de fapt, identitatea cu sine nu ar fi o valoare de 
adevăr alături de celelalte, ci însuşi caracterul sau forma 
generală a logos-ului adevărat („clar, evident, demonstrativ 
şi necesar”). Nu la fel, sau nu chiar la fel, după cum voi 
încerca imediat să arăt, stau lucrurile cu viata adevărată, a 
fortiori în cazul filosofiei de viata cinice, ultimul enunţ din 
manuscrisul cursului, pe care Foucault nu a mai apucat să îl 
pronunţe, oferind, astfel, un al doilea motiv decisiv pentru 
„Ştergerea” sau omiterea identității ca sens plenar al adevărului. 

Hadot (2001, 105) susţinea, într-unul dintre ultimele 
sale interviuri, adoptând astfel o poziție mai echilibrată în 
raport cu alte studii şi intervenţii ale sale, radical „vitaliste”, 
faptul că filosofia, încă de la începuturile ei istorice, a 
gravitat între „polul discursului” şi „polul alegerii vieţii”. 
Pentru a indica tranziţia de la adevăr la nivelul discursului, 
la adevăr existenţial, Foucault apelează la modelul de viață 
filosofică înțeleasă ca „viață adevărată” oferit în platonism. 
Mai întâi, neascunderea sau nedisimularea trimit la o viaţă 
„onestă”, care „nu disimulează vicii ascunse sub o 
respectabilitate exterioară” (Gros 2011, 58). Apoi, purității îi 

corespunde „o anumită austeritate”, guvernarea de sine, 
renunțarea la căutarea istovitoare a satisfacerii unor dorințe 
pestrite şi, la limită, contradictorii (Foucault trimite aici la 
portretul deloc flatant schițat de Platon, în cartea a opta a 
Republicii, „omului democratic” şi cetăţii aferente). În al 
treilea rând, dreptatea şi rectitudinea sunt înțelese ca respect 
pentru nomoi, pentru legi şi convenţii sociale. În fine, 
imuabilitatea, constanta sufletească si atitudinală a inteleptului 
reprezintă consecinţa eliberării sale de sub robia patimilor, 
oferind sensul ultim al vieții adevărate „ca viata de stăpânire 
perfectă şi fericire plenară” (Foucault 2009a, 207). 

Cum se deosebeşte atunci alternativa de „viață 
adevărată” cinică de cea platoniciană, epicureană sau stoică? 
Interpretarea lui Foucault este incitantă. În cazul celorlalte 
trei şcoli menţionate, dincolo de diferenţele notabile între 
ele, idealul este acela al unei existente armoniose, liniştite si 
ordonate. Prin contrast cu aceasta, existenţa cinicului — la fel 
ca şi veridictia lui — este una scandaloasă şi sfidătoare. Ideea lui 
Foucault (2009a, 209) este că cinismul, cu doctrina lui redusă 
la câteva elemente de bază, nu se plasează pur şi simplu în 
opoziție cu cele patru direcţii de existență la care m-am 
referit mai sus - onestitate, austeritate, dreptate şi stăpânire 
de sine -, ci operează un fel de „trecere la limită”, de 
radicalizare a lor, „împingând aceste teme până la punctul 
lor extrem”, exagerându-le şi teatralizându-le, astfel încât 
ajung să ofere fix imaginea „contrară a ceea ce era 
recunoscut în chip traditional ca viata adevărată”. 


„Etica stoică era, în fond, o etică a acestei corespondențe reglate 
între acţiune şi discurs, o punere la încercare a adevărului prin 

viata: e vorba de a afla daca aceasta existenta, pe care o stim 
afectată de vicisitudini, se poate arăta ordonată, reglată de 
principii adevărate. Este o etică a ordinii şi a disciplinei. Etica 
cinică a parrésia-ei este, din contră, o punere la încercare a vieții 
prin adevăr: e vorba de a vedea până la ce punct adevărurile 
suportă să fie trăite şi, totodată, de a face din existență punctul 
de manifestare intolerabilă a adevărului. Poate că există aici 
două sensuri profund diferite ale adevărului, de care Foucault 
rămâne, totuşi, în mod ireductibil atras: adevărul ca regularitate 
şi structură armonică; adevărul ca ruptură şi scandal intempestiv. 
Două estetici ale existenţei, două stiluri foarte diferite de curaj al 
adevărului: curajul de a se transforma lent, de a menţine un stil 
într-o existență schimbătoare, de a dura şi a rezista; curajul, 
apoi, mai punctual şi mai intens, al provocării, acela de a face să 
răzbată, prin acţiunile tale, adevăruri pe care toată lumea le ştie, 
dar nimeni nu le spune — sau pe care toată lumea le repetă, dar 
nimeni nu se străduieşte să le trăiască —, un curaj al rupturii, al 
refuzului, al denuntarii. În ambele cazuri, (...) nu este o morală 
de filosof, ci o etică a intelectualului angajat.” (Gros 2002, 165-166): 


Ca o cheie pentru descifrarea cinismului modern, Foucault 
sugera tocmai combinarea a două atitudini filosofice 
„transculturale” (Hadot 2001, 118-119) recognoscibile ca şcoli 
(secte) antice de gândire: cinismul şi scepticismul. La fel ca şi 
cinismul, scepticismul ar fi fost „mai mult stil, decât doctrină, 
mod de a fi şi de a face şi de a spune; atitudine de punere la 
încercare, de examen, de punere sub semnul întrebării a 
principiilor. Dar cu această mare diferenţă: scepticismul este o 
atitudine de examinare pe care o desfăşurăm în mod sistematic 
în domeniul cunoaşterii, lăsând cel mai adesea de-o parte 
implicaţiile practice; în timp ce cinismul este, mai curând, 
centrat pe o atitudine practică, articulându-se pe o lipsă de 
curiozitate sau indiferență teoretică, la fel ca şi pe acceptarea 
câtorva principii fundamentale”. O combinaţie de scepticism şi 

8. „Cinismul ca grimasă a vieții adevărate” (Foucault 
2009a, 209). Filosoful cinic este radical şi exagerat în toate 
privinţele». Cheia interpretativă ar fi oferită de relatarea lui 
Diogenes Laertios (VI 20-21), potrivit căreia Diogene cinicul, 
exilat din Sinope, merge la Delfi pentru a cere sfatul 
oracolului. Sfatul oferit de Zeu este, la prima vedere, şocant: 
paracharattein to nomisma (traducerea literală ar fi: „schimbă 
valoarea monedei”)! Dincolo de legenda „falsificatorului de 
bani” care ar fi fost tatăl lui Diogene sau, după unele relatări, 


cinism ar fi fost apoi, în secolul XIX, la rădăcina nihilismului 
înțeles ca „manieră de a trăi într-o anumită atitudine fata de 
adevăr (...) Problema nihilismului nu este: dacă Dumnezeu nu 
există, totul e permis. Formula sa e mai degrabă o întrebare: 
dacă sunt nevoit să mă confrunt cu « nimic nu e adevărat », 
cum să trăiesc? În miezul culturii occidentale, există dificultatea 
de a defini legătura dintre preocuparea pentru adevăr şi estetica 
existenţei. lată de ce cinismul mi se pare o chestiune 
importantă”. Gânditorul francez încheia manuscrisul pregătitor 
pentru cursul din 29 februarie 1984 subliniind caracterul 
evident, clar definit, al legăturii mai sus menţionate în cazul 
şcolii cinice. „În acest Occident care a inventat o mulțime de 
adevăruri diverse şi a modelat arte ale existenței atât de 
multiple, cinismul nu încetează să ne aducă aminte ceva: că 
foarte puţin adevăr este indispensabil pentru cine vrea să 
trăiască adevărat şi că foarte puţină viaţă este necesară atunci 
când tii cu adevărat la adevăr” (Foucault 2009a, 175). Socotesc 
această afirmaţie drept una decisivă pentru identificarea justă a 
relaţiei cu adevărul presupusă în asceza cinică (kynică). 

2 Diogene „obişnuia să spună că el urma pilda instructorilor de 
cor, fiindcă şi aceştia dădeau o notă ceva mai sus pentru ca 
ceilalţi să ia nota justă” (Diogenes Laertios VI 35). 

însuşi Diogene în tinerețe, este importantă înrudirea etimologică 
dintre nomisma, monedă, şi nomos, lege (VI 71). Misiunea 
,revolutionara” a lui Diogene, transvaluatie nietzscheana 
avant la lettre, pare să fie aceea de a reconverti semnificația 
„vieţii adevărate”. Însă aici apare o tensiune definitorie 
pentru ceea ce poate să însemne o „viaţă filosofică”. 

Pe de-o parte, s-ar putea spune că cinicii nu schimbă 
„metalul” monedei, ci doar efigia, în sensul că nu schimbă 
principiile directoare ale vieții filosofice, ci „doar” le 
radicalizează şi le duc la extrem (Foucault 2009a, 209). 
Cumva, la fel ca autenticitatea heideggeriană, viata filosofică 
nu implică un alt tărâm sau un repertoriu de roluri şi funcții 
rezervate unor „aleşi” ai spiritului, ci doar o raportare 
modificată la acelaşi registru („inautentic”) al vieţii de zi cu 
zi. Ideea de bază rămâne astfel, şi în cazul cinismului, la fel 
ca pentru întreaga filosofie practică a Antichității greco- 
romane, aceea a „subiectivării” sau încorporării propriului 
crez filosofic în modul efectiv de viață”. Pe de altă parte 
însă, „viaţa, pentru a fi cu adevărat viata de adevăr, nu 
trebuie să fie o viata altfel, o viata în mod radical si 
paradoxal alta? Radical alta, deoarece se află în ruptură 
totală şi sub toate aspectele cu formele tradiţionale de 
existență”, incluzând aici chiar modul „obişnuit” în care 
filosofii îşi duc viata (Foucault 2009a, 226). 

Problema adevărului de existență reclamă astfel 
principiul diferenței, al rupturii şi alteritatii, ca un punct prim 


2 De pildă, vorbind despre filosoful cinic Demetrius, Seneca 
afirma: „El nu profesează adevărul, ci îl atestă (Non praeceptor 
veri, sed testis est)” (cf. Goulet-Caze 2014, 22). 

şi originar, în locul „identităţii cu sine” a logos-ului adevărat. 
În acest plan, al practicii filosofice de sorginte socratică, 
Foucault depistează o alternativă de importanță crucială. 
Mai întâi, este vorba despre atât de cunoscuta perspectivă 
platoniciană şi, ulterior, creştină a unei „alte lumi” şi a Vieţii 
veşnice: din perspectiva filosofului platonician sau a 
ascetului creştin, existența terestră nu este, ca atare, decât o 
pregătire, un travaliu asupra sinelui, un efort continuu de 
purificare a sufletului în vederea „trecerii dincolo”. 
Alternativa cu care ne confruntă cinismul antic ar fi, însă, 
una diferită: nu un „plan de transcendenta” la care încercăm 
să avem acces, ci o „altă viata” aici, in imanenta acestei 
existente terestre şi muritoare. O altfel de viata, însă nu un 
stil de viață cât mai extravagant şi original, nu construirea 
unei imagini de sine cât mai artificiale, ci, din contră, o 
existență cât se poate de naturală, în răspăr cu convențiile 
sociale şi tradiţiile care au ajuns să ne definească 
„normalitatea”. Pe scurt, „o viata de câine”: o viata trăită 
fără ruşine si fără culpe inoculate de alții; o viata indiferentă 
față de ceea ce societatea califică drept coordonate ale 
succesului; o viaţă trăită cu discernământ şi, de aceea, 
„lătrătoare”, deranjantă, extrem de critică în raport cu atâtea 
„valori” recunoscute, în raport cu toate felurile de mode si 
curente; însă — în acelaşi timp sau tocmai de aceea — o viata a 
unui „câine de pază” care se dedică cu totul comunităţii sale, 
care se pune pe sine în serviciul semenilor săi, riscând orice 
pentru a-şi salva „stăpânii” (Foucault 2009a, 224). 

Pentru alternativa mai sus menţionată, gânditorul 
francez ia ca puncte inițiale de reper două dialoguri 
platonice de tinerețe: pe de-o parte, Alcibiade, unde îngrijirea 

de sine este înțeleasă ca purificare şi contemplare a sufletului 
în el însuşi, adică a divinului din om, realitate ultimă şi 
„lume pură a adevărului”, marcând „originea metafizicii 
occidentale”; de cealaltă parte, Laches, unde problema care 
transpare nu este aceea de a afla ce este, în esenţa sa, 
subiectul-obiect al îngrijirii de sine, ci de a şti cum „trebuie 
să fie o viata care pretinde să se îngrijească de sine”, ce poate 
fi „arta de a trăi” o viata altfel (Foucault 2009a, 227). Filosoful 
francez nu omitea, totuşi, să remarce perpetua ,,interferenta” 
a celor două alternative: platonismul punea, el însuşi, 
problema accesului la o altă lume în conexiune cu problema 
unei altfel de vieți terestre, iar raportul celor două ,,alteritati” 
se va constitui, ulterior, în temă centrală de reflecţie pentru 
spiritualitatea creştină. 


9. Să vedem, aşadar, ce se întâmplă cu cele patru 
coordonate ale „vieții adevărate” platonice, atunci când se 
văd convertite în asceză cinică. 

(A) Mai întâi, neascunderea este dusă la extrema 
nuditatii, a ne-ruşinării, a renunţării complete la zona privată, 
a expunerii totale prin cuvinte sfidătoare şi conduită. 
Dimensiunea teatrală a scandalului cinic s-ar releva în 
această „dramatizare” sau „punere în scenă a vieţii în 
realitatea sa materială şi cotidiană”: „Viaţa cinicului este 
nedisimulată în sensul că este în mod real, material şi fizic 
publică”; „Nu există intimitate, nu există secret, nu există 

non-publicitate în viata cinică” (Foucault 2009a, 233)”. 
Principiul neascunderii este „trecut la limită” prin 
transgresarea oricăror reguli general acceptate ale pudorii, în 
numele unei naturalitati „nude”, identificate cu „binele”. 

(B) În al doilea rând, puritatea sau dezideratul unei 
vieți „neamestecate” ia, în cinism, forma simplităţii şi 
sărăciei duse la extrem (Diogenes Laertios VI 37). Foucault 
(2009a, 235) contrastează, din nou, platonismul şi cinismul, 
vorbind despre o „estetică a purității” ideale a sufletului, un 
efort de eliminare a factorilor de dezordine interioară, a 
agitatiei sufleteşti, pe care se cuvine să o diferentiem de „o 
stilistică a independenţei” cinice implicând ,,indiferenta” fata 
de orice formă de posesiuni materiale (adiaphoros bios). Şi aici, 
transvaluatia, adică trecerea la limită a valorii independenţei, 
autarhiei sau austeritatii, ia o formă „dramatică”: nu este 
vorba, ca în stoicism, doar de o atitudine detaşată faţă de 
bani sau de bogăţie; e vorba chiar de o sărăcie materială, reală 
şi concretă, la care filosoful cinic se „condamnă” pentru 
întreaga sa viata, la fel cum va face şi ascetul creştin. Sărăcie 
„reală”, „activă”, „indefinită”, sfârşind prin a converti 
valoarea independenţei într-o „situație de dependență” 
fizică de ceilalți: condiția infamă - pentru un grec sau un 
roman din Antichitate, chiar mai umilitoare decât aceea de 
sclav — de cerșetor (Foucault 2009a, 240). Să notăm însă ca 
filosoful cinic îşi asumă această condiție marginală de o 


2 Nu este deloc dificil să facem legătura între acest „teatru” de zi 
cu zi specific cinismului antic şi performance-urile atâtor artişti 
contemporani. 

maniera orgolioasa si cu un dispret declarat fata de lucrurile 
pretuite de cei care îi dau de pomană. 

(C) In al treilea rand, viata dreaptă sau rectitudinea 
morală proprie filosofului se concretizează, în cazul 
cinicului, în forma radicală a unei „vieți animale”, adică a 
respingerii oricăror legi şi convenţii sociale în numele 
respectării neştirbite a ,,prescriptiilor naturale”, doar acestea 
fiind socotite cu adevărat universale şi neschimbătoare. Din 
nou, avem de-a face cu o trecere la limită a valorii 
rectitudinii, în forma, scandaloasă pentru orice grec sau 
roman educat, a „valorizării pozitive a animalității”: „Bios 
philosophikos ca viata dreaptă este animalitatea ființei umane 
relevată ca sfidare, practicată ca exercițiu şi aruncată în ochii 
celorlalți ca scandal” (Foucault 2009a, 244; 245). 


„Diogene, impudicul animal politic, iubeşte viaţa şi revendică 
animalicului un loc natural, nu exagerat, totuşi onorabil în lume: 
Acolo unde animalicul nu este nici reprimat, nici exagerat, nu 
există posibilitatea unui « disconfort în cultură » (...) El arată că 
oamenii se ruşinează de regulă de lucrurile false, de physis-ul 
lor, de aspectul animalic al vieţii lor, care este, însă, în realitate 
inocent, în timp ce tot ei sunt aceia care rămân indiferenți în fata 
oribilelor lor practici de viaţă, in fata setei lor de câştig, a 
nedreptatii, a cruzimii, a vanitatii, a prejudecatii şi orbirii.” 
(Sloterdijk 2000, 200-201) 


Să recunoaştem, însă, că oricât de tentantă este 
interpretarea filosofului german, „moderarea” naturaletei nu 
prea cadrează cu caracterul exagerat şi strident al „teatrului” 
făcut de Diogene în viaţa de zi cu zi. 


Cinismul şi practica adevărului 71 


O altă posibilă rezervă este încă mai gravă: în orice 
retorică a întoarcerii la natură, cinicul (sau „omul educat”) 
din noi va putea recunoaşte o parte de iluzionare, câtă vreme 
rămâne, în fond, imposibil să accesezi o „stare de natură” 
pură, iar orice descriere a acesteia se constituie, fatalmente, 
într-o proiecție culturală. „Dar chiar dacă obiectivul vizat 
este partial iluzoriu, lupta purtată este cât se poate de reală”, 
vom spune atunci, în apărarea cinismului (kynismului) antic 
(Goulet-Caze 2014, 33). Suspiciunea (cinic antikynică?) poate 
fi însă dusă mai departe, iar jocul dublu între kynism şi 
cinism poate că nu cunoaşte vreodată răgaz, conciliere 
dialectică, recunoaştere finală a kynismului în Altul său 
(neo)cinic. Astfel, răsturnarea valorică angajată de Diogene 
din Sinope, a raporturilor natură/cultură, poate fi la rândul 
ei răsturnată, într-o hypercultură a perversiunii: poţi fi sigur 
că gestul de a te masturba sau acupla în public, gest 
emblematic pentru „animalitatea” kynică, gest prin care arăţi 
că nu te rusinezi de ceea ce este natural si, de aceea, nu îți 
pasă dacă alții te văd exercitandu-ti funcţiile naturale, nu este 
un gest public pe care îl faci sperând că alții te văd, expresie a 
unui exhibitionism narcisist? Spaţiul online devine cea mai 
bună ilustrare a acestei realităţi „virtuale” a principiului 
kynic întors împotriva sa. 

Aceeaşi  indecidabilitate  liminală  kynism/cinism 
pândeşte, de altfel, şi parrésia cinicului, spunerea fără 
înconjur a adevărului gol-golut: „Cinismul mizează pe 
adevăruri cu aparență nudă, care conţin ceva neadevărat în 
modul în care sunt aduse in fata ochilor noştri”, puncta 
Sloterdijk (2000, 18). E vorba, aş spune, de un inerent 
caracter „teatral” pe care îl implică mărturisirea adevărului 

,nud” şi fără ocolişuri, de o inerentă „regie” sau punere în 
scenă a curajului de a spune „tot” adevărul. Acest aspect 
cumva deconcertant nu îi scăpa, desigur, lui Foucault: la fel 
cum „viața adevărată” a cinicului presupunea o anumită 
„dramatizare” sau „teatralizare” a principiului nedisimulării 
sau neascunderii (2009a, 234), parrésia sau veridictia acestuia 
era caracterizată, conform analizei dezvoltate în cursul din 
anul anterior, prin prisma a două aspecte decisive. Mai întâi, 
ca o voință de a rupe cu orice figură de stil ce se constituie, 
ea însăşi, într-o „paradoxală” figură de stil, un fel de „grad 
zero al retoricii”, parrésia găsindu-se menţionată, alături de 
ceilalți tropi, în tratatele antice de artă oratorică (Foucault 
2013, 64). Apoi, pornind de la pragmatica austiniană a 
actelor de vorbire, Foucault (2013, 76) va propune să 
înţelegem provocarea parrésia-ei în contextul unei aşa- 
numite „dramatici” a discursului, adică al analizei actelor de 
vorbire prin prisma felului în care enuntarea unui discurs 
(asumat) adevărat modifică însăşi ,,fiinta” celui care îl 
enunţă, a subiectului locutor. 

(D) Ajungem, în fine, la cea de-a patra caracteristică a 
vieții adevărate a cinicului. Si aici, Foucault depistează o 
trecere la limită, de această dată a dezideratului „vieții 
suverane”. Este relativ uşor de probat faptul că ideea unei 
vieţi trăite ca „exercițiu al suveranității asupra sinelui care 
este în acelaşi timp o binefacere pentru ceilalți” se regăseşte şi la 
alte şcoli filosofice din Antichitate (Foucault 2009a, 251). La cinici, 
însă, tema în cauză se vede „accentuată” şi „dramatizată” în 
forma „afirmației arogante că cinicul este rege”, „singurul 
rege adevărat”, „regele anti-rege, cel care arată cât de vană, 
iluzorie şi precară este monarhia regilor” (252). 

Diversele relatări ale vizitei pe care Alexandru Macedon 
i-ar fi făcut-o lui Diogene din Sinope capătă, aici, valoare de 
parabolă. Astfel, legenda relatată de Diogenes Laertios (VI 38) 
spune că tânărul Alexandru Macedon merge să îl întâlnească 
pe Diogene, găsindu-l pe acesta întins la soare, făcând plajă. 
Oferindu-se cu mărinimie să îi îndeplinească o dorinţă, 
oricare ar fi ea, filosoful i-ar fi răspuns simplu: „Dă-te din 
lumină!”. „Aceasta este, probabil, cea mai cunoscută istorioară 
filosofică a Antichității greceşti, şi nu pe nedrept: Ea 
demonstrează dintr-odată ce înțelegeau anticii prin înțelepciune 
filosofică — nu atât o cunoaştere teoretică, cât expresia unui 
spirit suveran, incoruptibil” (Sloterdijk 2000, 192). În acelaşi 
registru, Dion Chrysostomos (IV, 7-10) construia raportul 
dintre cele două personaje legendare evidențiind faptul că, 
în timp ce un Alexandru avea nevoie de armată, gărzi sau 
aliați pentru a-i fi recunoscută monarhia, filosoful cinic nu 
avea nevoie de nimeni şi de nimic pentru a fi propriul său 
rege, pentru a exercita o suveranitate pe care niciun factor 
extern nu o putea periclita. În acelaşi timp, îl făcea pe 
Diogene să îi spună ambitiosului Alexandru că nici atunci 
când îşi va fi îngenuncheat toți inamicii şi va fi cucerit 
Pământul nu va fi un monarh veritabil, ci un om care nu se 
cunoaşte pe sine însuşi, nu îşi cunoaşte adevărații duşmani, 
adică defectele şi viciile lui, rămânând sclavul poftei sale 
insatiabile de putere şi mărire (IV, 55-58). 

Intelegem că stăpânirea de sine pe care trebuie să o 
probeze cinicul nu implică doar independenţa totală fata de 
bunuri externe sau de recunoaşterea celorlalţi, ci, după cum 
subliniază şi Gros (2011, 60), o suveranitate „militantă”, 
combativă: „o manieră agresivă de a fi în serviciul celorlalți, 

muşcându-i fără încetare prin provocări”. Filosoful cinic se 
dedică total misiunii de a-şi îngriji semenii, dar tratamentele 
sale sunt dintre cele mai aspre, intervenţiile sale au „un 
caracter polemic, belicos”; cinicul se vede pe sine într-un 
război continuu atât cu propriile pofte şi pasiuni, cât şi cu 
„obiceiurile, convențiile, instituţiile, legile, cu o întreagă 
stare a umanităţii” (Foucault 2009a, 256-258). 

Vădind, în multe momente, o aroganță demnă de un 
rege, filosoful cinic contrariază, în altele, prin aparenta lipsă 
a oricărui orgoliu, suportând cu seninătate felurite batjocuri 
sau umilinte fizice. Astfel, un concept cheie pentru etica 
cinică ar fi fost atyphia, noţiune care nu intervine însă în 
interpretarea foucauldiană, gânditorul francez neputând 
avea, la acel moment, acces la toate sursele relevante pentru 
cinismul primar, elenistic, potrivit lui Goulet-Caze (2015, 
105-106; 113)5. Antisthene identifica „telos-ul vieții cu atyphia, 
pe care o putem defini în acelaşi timp ca lipsă de orgoliu şi 
refuz al oricărei iluzii despre sine sau despre ceilalți” 
(Goulet-Caze 2014, 28). Asumându-şi senin declasarea socială 
sau umilintele publice, cinicul va proba, în acelaşi timp, un 
„curaj al adevărului” dus la extrem, o parrâsia sfidătoare şi 
riscantă, interpelându-i în agora şi ofensându-i pe cei mai 
puternici dintre concetatenii săi ori exprimându-şi public 


3 Aceste lacune în privinţa surselor nu l-ar fi împiedicat însă pe 
Foucault „să sesizeze întreaga originalitate a lui bios kynikos”, 
„să ofere o lectură justă cinismului în ceea ce are acesta 
esenţial” şi, mai mult decât atât, să determine o „receptare 
extraordinară” a cinismului în mediul filosofic actual 
(Goulet-Caze 2015, 123-124). 

disprețul pentru modul de viaţă al celor bogaţi şi puternici. 
Se atestă astfel, în mod indisociabil, o luptă continuă cu 
orgoliul, dar şi un orgoliu al umilintei duse la extrem, anticipând 
în unele dintre manifestările sale ascetismul creştin”. Alături de 
askésis, „antrenament”, atyphia este „una dintre noţiunile 
fundamentale” ale filosofiei cinice, moştenită de la 
Antisthene. Chinurile, ca şi proasta reputaţie, reprezentau 
un bine în ochii filosofului cinic, pentru că ajutau la această 
permanentă punere la încercare a orgoliului şi antrenau 
subiectul etic în vederea accederii la constanta sufletească, 


2 Foucault este interesat, mai curând, să contrasteze etica ascetică 
a cinicilor şi cea creştină, la fel cum făcuse şi cu asceza stoică şi 
cea creştină, în cursul din 1982. După el, umilința (smerenia) 
creştină „este o stare, o atitudine a spiritului manifestându-se şi 
punându-se la încercare prin umilinte îndurate”, în timp ce 
dezonoarea cinică ar fi „un joc cu convențiile referitoare la onoare 
şi dezonoare, în care cinicul, chiar în momentul în care joacă 
rolul cel mai dezonorant, îşi scoate în fata orgoliul şi supremaţia. 
Orgoliul cinic se sprijină pe încercările (épreuves) sale. Cinicul îşi 
afirmă suveranitatea şi stăpânirea prin intermediul acestor probe 
(épreuves) de umilire, în timp ce umilinţa sau, mai degrabă, umilința 
creştină va fi o lepădare de sine (une rénonciation a soi-même)” 
(Foucault 2009a, 242). Apoi, desigur, ceea ce deosebeşte 
creştinismul atât de cinism, cât şi de platonism, este „principiul 
ascultării (obéissance) de un altul, in această lume şi din această 
lume, pentru a putea avea acces la viata adevărată” (293). Se 
cuvine, totuşi, adăugat faptul că atunci când Foucault pune problema 
,posteritatilor cinismului”, prima invocată este chiar „ascetismul 
creştin”: „există nenumărate exemple probând această proximitate 
extremă între practica dezgolirii (dépouillement) cinice ca mărturie 
(témoignage), martiriu al adevărului şi asceza creştină tot ca 
mărturie a adevărului (chiar dacă e vorba de un alt adevăr)” (167). 

stăpânire de sine şi impasibilitate®. În raport cu Antisthene, 
„Diogene va radicaliza această morală a actelor fondate pe 
efort şi voință, dezvoltând ideea unei lupte ce trebuie 
purtată în favoarea naturii şi împotriva civilizaţiei prin 
intermediul « falsificării monedei » (paracharattein to nomisma) 
şi preconizând un antrenament (askésis) al trupului cu 
finalitate morală” (Goulet-Caze 2014, 29): „calea scurtă către 
virtute” (un raccourci vers la vertu), aşa cum era adesea 
caracterizată doctrina cinica (Foucault 2009a, 191; 
Goulet-Cazé 2014, 43-48). 


10. Cinismul ca „viață militantă”. Observatia lui Gros mi se 
pare edificatoare: dintre toate alternativele de viata filosofică, 
viata cinică este, prin excelenţă, o viata de rezistență, motiv 
pentru care l-a şi fascinat pe ultimul Foucault, găsindu-i 
avataruri moderne în viata de revoluţionar sau în cea de 
artist al avangardei?. De aici, şi şocantele luări de cuvânt ale 
cinicului, parrésia sa, care, „departe de a căuta un consens, de 
a pacifica diferendele”, încearcă să spulbere „punerea în 
comun a lasitatilor şi confortul majoritatilor tăcute” (Gros 


25 Despre adoxia, „proasta reputaţie, imaginea pe care o lăsăm 
despre noi înşine atunci când am fost insultati, dispretuiti, 
umiliti de ceilalți”, convertită în „valoare pozitivă”, în răspăr cu 
dominanta societăţii greceşti şi romane, vorbea şi Foucault 
(2009a, 240) atunci cand tematiza viata adevărată a cinicului ca 
viata neamestecată, nu în sensul purificării ideale a sufletului, ca 
în platonism, ci în sensul unei sărăcii reale, efective, materiale şi 
al declasării sociale asumate voluntar de către filosoful cinic. 

2% Legătură sugerată şi de Sloterdijk (2003, 198): „Neokynismul 
secolului XX intră în scenă odată cu dadaismul”. 

2011, 64). În ultimă instanţă, veridictia cinică ar implica, 
potrivit aceluiaşi comentator, un permanent „apel la 
transformarea de sine şi a lumii”. Ceea ce ne permite să 
înțelegem sensul consideratiilor finale din manuscrisul lui 
Foucault şi, încă o dată, al eliminării valorii de adevăr a 
„identităţii cu sine”. Dacă logos-ul adevărat implica 
identitatea dintre a gândi şi a fi, „viaţa adevărată” îl implică 
pe Celălalt, în forma unei Alteritati radicale şi a refuzului de 
a se fixa „în iluzia confortabilă a unei identități definitive şi 
stabile” (Gros 2011, 64). Platonismului, ca travaliu de 
purificare a sufletului în vederea accesului la o altă lume, 
Foucault (2009a, 310) îi opune cinismul, „curaj al adevărului”, 
„punere la încercare de sine, reducere la animalitate, luptă în 
această lume împotriva lumii”. Dar despre oricare fel de 
„viaţă adevărată” am vorbi, se cuvine reținut faptul că „nu 
există instaurare a adevărului fără o poziţie esenţială a 
alteritatii; adevărul nu este niciodată acelaşi-ul; nu poate 
exista adevăr decât în forma unei alte lumi şi a unei vieți 
altfel (la vie autre)” (311). 

Prin aceste însemnări finale de curs pe care nu a mai 
apucat să le rostească public, filosoful francez realizează un 
gest cu semnificaţie multiplă. În primul rând, desfide orice 
tentativă de interpretare a „grijii de sine” în termenii unui 
individualism narcisic, ai retragerii de pe scena publica, 
punând în legătură dezideratul generic al stângii de 
transformare a realității sociale cu lecţia antică a 
transformării de sine. În al doilea rând, atestă, încă o dată, 
acel filon nietzschean al gândirii sale care l-a făcut să refuze 
fixarea în orice matrice identitară, în numele „dreptului la 
diferență, variaţie şi metamorfoză” (Deleuze 2004, 113): viața 

adevărată implica o viata altfel (decât „se” obisnuieste), dar 
şi perspectiva unei alte vieţi, una mai buna pentru noi toţi, pe 
care nu trebuie să încetăm vreodată a o căuta, atât pe cont 
propriu, cât şi împreună cu prietenii noştri „critici”. Astfel, 
gânditorul francez  contrabalansează scepticismul sau 
teoretic prin împăcarea, în calitate de filosof, cu o întreagă 
viata de activism civic, de lupte punctuale pentru drepturile 
/guvernatilor”, duse din postura marginală a celui ce rezistă 
oricărei înregimentări politice. 

Cinismul şi socialismul multilateral dezvoltat. 
Gânduri cu Cezar Mititelu 


Bogdan Rusu 


„La ce bun un om care și-a petrecut deja tot 
timpul filosofând fără a neliniști vreodată 
pe cineva?” [DIOGENE din Sinope (apud 
Stobeu, in Pacquet 1995, 74)] 


Abstract. CYNICISM AND MULTILATERALLY DEVELOPED 
SOCIALISM. REFLECTIONS WITH CEZAR MITITELU. Cezar Mititelu 
(1945-1999) was a Marxist philosopher without any written work. He 
lived the life of a semi-vagabond for 26 years, refusing paid work during 
all that period. He was persecuted by Ceausescu’s regime for his way of 
life and even sentenced to correctional prison for “social parasitism”. 
In this paper I reconstruct Mititelu’s ideas, based on oral and written 
testimonies and on documents form the Archives of the former political 
police, and interpret Mititelu’s life and activity as illustrating a Cynical 
solution to the problem of how to live a good life in the concrete context of 
the “multilaterally developed socialism” in Socialist Republic of Romania. 
Keywords: Cezar Mititelu, Cynicism, Marxism, estranged labor, 
alienation, freedom, responsibility. 


Cezar Mititelu (1945-1999) a fost un filosof marxist. El a fost 
singurul filosof roman, marxist sau nemarxist, care a gandit 

concretul istoric în care trăia si, plecând de aici, posibilitatea 
unei soluţii de viata, pentru individ, în acord cu exigenţele 
unei existente autentic umane. Mititelu Cezar, absolvent al 
Facultăţii de Filosofie a Universităţii din București, a fost 
singurul care a legat întrebarea moral-politică fundamentală 
„cum să trăim o viata bună si dreaptă?” de contextul concret 
al Republicii Socialiste România. 

Mititelu nici n-a boicotat istoria, nici n-a rezistat 
regimului totalitar prin cultură, adică prin confecționarea 
unei ideologii destinate să elimine magic simptomele unei 
boli ale cărei cauze erau înseși condiţiile de posibilitate ale 
oricărei producţii ideologice. Ceea ce intelesese Mititelu era 
că trăia în România „epocii de aur”, a „socialismului 
multilateral dezvoltat”, în care Ceausescu  „aplica” 
marxismul la „condiţiile particulare” ale societății româneşti. 
Precum un alt adept al materialismului istoric, Ştefan 
Zeletin, el văzuse limpede că procesul istoric se petrece peste 
tot, în orice condiţii, după aceleași legi. „Aplicarea 
marxismului la condiţiile particulare ale unei societăți” este 
un nonsens, mai întâi pentru că marxismul „nu se aplică, ci 
se creează”!, apoi pentru că aceasta ar echivala, în fapt, cu 
renunțarea la marxism. 

Marxismul, însă, nu gândise până atunci problema 
societăţilor din blocul estic, în tot cazul, nu în mod 
satisfăcător, adică științific și nu ideologic. Nicio înțelegere 
autentică a concretului istoric nu apăruse în si din sânul 
acestui concret istoric. În RSR, ca şi aiurea, mai toți oamenii 
întorceau spatele realităţii concrete, duceau o existență ruptă 


1 Declaraţie olografă din 21.06.77, DUI „Parazitul”, vol. I, f. 38. 

de realitate, de nebuni prinsi intr-o halucinatie colectiva. 
Existența umană era, astfel, penetrata de minciună, de fals, 
în toate aspectele ei. Omul românesc era lunatic, captiv într-un 
vis al relei credințe, un adormit a cărui condiţie nu diferea 
fundamental de cea a oamenilor din filmul Matrix. Sau a 
prizonierilor din peștera platoniciană, dacă dorim un alt 
exemplu. Cezar Mititelu a fost cel care s-a trezit, s-a scuturat 
de adormirea molipsitoare şi, treaz, deștept, a încercat să-i 
destepte si pe ceilalți adormiti. Iesirea din peşteră este, la 
Platon, simbolică, la fel ca si peștera însăși. Dar ce-ar fi dacă 
peştera ar fi reală și, în afara ei, nimic? Cum ar trebui să 
trăiască cel din peşteră care, totuși, a reuşit să iasă din 
peşteră şi astfel să cunoască nu realitatea acesteia, neadevărul 
ei, ci faptul că nu există altă realitate și alt adevăr decât 
peștera cu întunericul și cu lanţurile ei? 

Mititelu Cezar, absolvent fără examen de stat al 
Facultăţii de Filosofie a Universităţii din București, a înţeles 
că trăia într-o societate a nemuncii. În perioada anterioarei 
studenţii ieşene, la Facultatea de Geografie, jucând fotbal pe 
maidan, a fost căutat de activistul UTC care l-a adus volens- 
nolens să dea examen la geologie. Nu pregătise acest examen, 
de aceea juca fotbal în loc să se prezinte la examinare. Cu toate 
acestea, a luat nota opt. Această întâmplare neexceptionala i-a 
deschis ochii asupra naturii societății din RSR: o societate în 
care cheia succesului nu era munca, în care regula era trasul 
chiulului, în care oamenii fugeau cât puteau de răspundere 
si se preocupau doar de a duce o viata cât mai confortabilă, 
de a avea maşină, de a mânca bine și de a bea şi mai bine. 

După unele relatări?, această revelaţie l-a împins să abandoneze 
studiile de geografie şi să dea la Facultatea de Filosofie, ca să 
vadă dacă însuşi marxismul ne învață asa, să nu muncim. 
Mititelu a realizat că trăia în împrejurări istorice care 
nu semănau cu niciunele pe care le cunoscuse înainte 
omenirea. Marea Revoluţie din Octombrie „eliberase complet 
omul”’, distrugând vechile relații de producţie și creând 
condiţiile pentru socializarea mijloacelor de producţie care 
ar fi trebuit să conducă la comunism. Revoluţia abolise un 
sistem în care omul era exploatat de către om și, liberând 
munca, deschisese drumul împlinirii de sine a muncitorului, 
a cărui existență, până atunci, fusese umană „doar în 
funcţiile sale animalice — mâncatul, bautul și procrearea, sau 
cel mult în folosirea locuinţei, a podoabelor etc.” (Marx 1987, 
67), în rest fiind animalică, mai ales în actul muncii. Omul 
eliberat putea să-şi reaproprieze munca, astfel încât ea să 
revină la sine ca activitatea umană prin excelenţă, activitatea în 
care omul realizează ceea ce Marx numea „esenţa generică”. 
Revoluţia din Octombrie marca un punct de cotitură în 
destinul omenirii, un prag soteriologic dincolo de care nu 
mai exista întoarcere: „începând cu data de 7 noiembrie s-a 
trecut în imperiul libertăţii”+; „la 7 noiembrie 191[7] ... omul 
a fost eliberat complet, tot ceea ce a existat înainte de această 


> Melus Negrescu, conversaţie Facebook cu autorul, 05.08.2016. 

3 Raport privind contactarea numitului Mihalcea Ion, 30.12.1978, 
DUI „Parazitul”, Vol. I, f. 186v. 

4 Notă-raport după discuția cu Alfiri Ion, 09.04.76, DUI „Parazitul”, 
vol. I, ff. 9-13. 

dată nu merită a fi luat în seamă”5. Cum moartea și învierea 
lui Hristos eliberaseră omul de păcatul strămoșesc şi 
deschiseseră posibilitatea fiecărui om de a se salva, Marea 
Revoluţie Socialistă dăduse și ea fiecărui om din blocul 
comunist posibilitatea de a se salva, de a se mântui, ieșind 
din zoologie si ridicându-se la umanitate: „ulterior acestei 
date [7 noiembrie, n.m.] scopul activității oamenilor nu 
trebuia să fie altceva decât perfecționarea deplină a ființei 
umane prin autoeducatie [...]”€. 

Ce se întâmplase, însă, în fapt? Ca deseori în istoria 
universală, faptul refuzase să se alinieze cu dreptul. În drept 
omul fusese liberat; în drept mijloacele de producţie fuseseră 
socializate; în drept munca (re)devenise liberă. În fapt, însă, 
omul era tot aservit, nu burgheziei, ci administraţiei; 
mijloacele de producţie nu fuseseră decât naționalizate, 
muncitorul nu era coproprietar al acestora, ci statul devenise 
patronul său; munca nu era liberă, ci tot constrânsă, cu 
deosebirea că acum era chiar obligatorie”. Criza istorică era 
profund similară, din punct de vedere teoretic, celei care a 
dus la scindarea hegelianismului în curentul de stânga și cel 
de dreapta. Între ideea socialismului și realitatea lui exista o 
contradicţie reală, pe care românii fie o ignorau vazandu-si 
de umplutul burtii, fie o eschivau refugiindu-se în ideal si 
sfidând, adică negând, realitatea. Mititelu s-a plasat ferm în 


5 Raport privind contactarea numitului Mihalcea Ion, ibid. În 
original data este greșită, apare 1918 în loc de 1917. 

6 Ibid. 

7 Legea 25/1976, Decretul 153/1970, Codul muncii prevedeau 
obligativitatea încadrării in muncă și sanctionau neîncadrarea. 

realitate si a negat adecvarea ei la ideal: a arătat că 
„socialismul multilateral dezvoltat” nu e socialism, ci „cu 
totul altceva”8. Potrivit lui Mititelu, revoluţia fusese lăsată 
baltă. „De la victoria revoluţiei socialiste nu s-au produs 
modificări « revoluţionare », spunea în acest spirit cezaristul 
Meluş Negrescu, „realitățile din tara noastră nu se deosebesc 
de cele din lumea capitalistă, ... este vorba la noi, de « goană 
după valută », de o activitate unilaterală a partidului, care se 
rezumă la creşterea producției naționale, neglijându-se 
satisfacerea necesităților, mai ales spirituale, ale oamenilor 
muncii”. Democraţia, în contextul „democraţiei populare” 
din RSR, „înseamnă dictatură”!0, „în socialism nu poate 
exista o libertate reală”!!. Ca si în Prusia restauratiei, putem 
spune, libertatea nu era real-efectivă (wirklich), ea era doar 
ideală. Realizarea libertăţii — adică a comunismului — cerea, 
însă, foarte multă muncă, pretindea ca cel care vrea să se 
libereze, transformându-se pe sine în procesul de transformare 
a societății, să muncească cu simţ de răspundere. Or, constatarea 
lui Cezar Mititelu a fost că toată lumea fuge de răspundere, 
din frică. Proletariatul român suferea de aceeași boală ca şi 
cel occidental, care „nu face revoluţie deoarece îi este frică de 
răspundere — adică de libertate”!2. Proletariatul a făcut — sau 
în numele lui s-a făcut - o Revoluţie fără precedent care, 


8 Mititelu, cf. Notă-raport după discuţia cu Alfiri Ion, ibd. 

? Raport privind abaterile unor studenţi de la Facultatea de 
Istorie-Filosofie a Universităţii din București, din 4.04.78, DUI 
„Parazitul”, vol. I, f. 47. 

10  Notă-raport după discuţia cu Alfiri Ion, 09.04.76, ibid. 

1 Ibid. 

12 Nota Rădulescu Gaby, 24.03.80, DUI „Parazitul”, vol. II, f. 50. 

sfărmându-i lanţurile, i-a dat posibilitatea să devină efectiv- 
liber; or, proletariatul, victimă a unei angoase istorice, a 
refuzat libertatea, precum un animal ţinut în cușcă prea mult 
timp, şi şi-a pus un nou stăpân, o administraţie ridicată din 
rândurile sale. 

Aceasta era peştera platoniciana a socialismului 
multilateral dezvoltat, si aceştia erau oamenii peşterii, care 
se duceau la serviciu, unde trăgeau chiulul, se întorceau 
acasă, deschideau Europa Liberă, îl înjurau pe Ceaușescu, 
după care se duceau, la chenzină, să-și ia banii". Oameni 
care „nu se realizează ca oameni (nu se manifestă creator şi 
deci nu se deosebesc prea mult de regnul animal)”!*. Masa, 
considera Mititelu, „este principal ocupată cu satisfacerea 
dorințelor, poftelor, necesităților primare, imediate, 
biologice. Omul generic de astăzi este cel ce vrea să mănânce 
bine, să bea și să se prăsească, filosofie de gândac în 
esență”!5. Munca, în aceste împrejurări, nu era defel 
liberatoare și umanizantă, cum ar fi trebuit să fie potrivit 
conceptului său pozitiv!€, ci, în realitatea sa, se reducea la o 


13 Această descriere e compilată plecând de la mai multe documente, 
între altele un Raport cu propuneri de avertizare a numitilor 
Mititelu Cezar, luga Nicolae, Vlasie Călin și Teișanu Vladimir, 
studenţi anul II filosofie, din 18.05.1976, DUI „Parazitul”, vol. I, 
f. 27: „oamenii spun despre societatea noastră că nu este bună, 
înjură regimul, dar după aceasta merg, să-și ia salariul”. 

14 Nota „Mihai“, 16.06.76, DUI „Parazitul”, vol. I, f.72. 

15 Nota „Lucian”, 1978, DUI „Parazitul”, vol. I, ff. 111-130. Această 
nota, foarte bogata, este una dintre principalele surse contemporane 
de informatie despre ideile lui Mititelu. 

16 Cf. Hegel (1965), Marx (1987) etc. 

simplă „vânzare a forței de munca, la prostituare”!. Munca 
salariată în RSR era, în realitatea ei, nemuncă, ,,prostitutie”, 
aservire, înstrăinare, îndobitocire. Ca și în capitalism, cu 
deosebirea că alienarea capitalistă este pre-revolutionara, în 
timp ce aceea „socialistă” este post-revolutionara. În 
capitalismul dezvoltat mai este de făcut revoluţia; în 
socialismul multilateral dezvoltat nu mai este nimic de făcut. 
Zeletin remarcase de multă vreme că ideologiile nu ţin pasul 
cu schimbările economice, că există o inerție a mentalităților 
care face ca, adesea, o realitate nouă să fie însoţită de o 
ideologie veche. Schimbările de infrastructură nu generaseră 
o nouă conștiință, ci tot vechea conştiinţă, cea de exploatat, 
adică cea a exploatatorului, era instanța axiologica a 
societății socialismului multilateral dezvoltat. Voracitatea şi 
imoralitatea capitalistului acumulării primitive de capital, 
disprețul lui pentru lege, nerăbdarea lui de a se îmbogăți, 
corupţia, toate acestea s-au regăsit ca valori care normau 
implicit practica omului „socialist”, atât a celui de la putere, 
cât si a celui de jos. Această ideologie, în expresia ei national- 
comunistă, era, de fapt, reacționară și avea tot atâtea în 
comun cu socialismul cât avea şi fascismul. 

Cum se mai poate pune problema libertăţii în aceste 
condiții? Cum se poate trai omeneste în întunericul acestei 
peşteri? Ce mai e de făcut când nu mai e nimic de făcut? 
Noica spunea undeva că fiecare dintre noi moare într-o 
pagină din Fenomenologia spiritului. Cezar Mititelu a dat 
înapoi paginile cărților lui Lenin, apoi cele ale cărților lui 
Marx, apoi pe cele ale Fenomenologiei până la capitolul al 


17 Notă „Lucian”, Ibid. 

patrulea. Soluția la problema libertății, în grota socialistă, nu 
putea fi decât individualistă; universală, poate, dar nu 
general-comună. Astfel, Mititelu a rescris secțiunea libertății 
conștiinței de sine. Însă nu stoicismul ne permite să 
înțelegem sensul destinului său, ci cinismul. Mititelu Cezar a 
descoperit o soluție cinică la problema cum se poate trăi o 
viață autentic umană în socialismul multilateral dezvoltat. 

Eticheta de „Diogene român” i-a fost lipită încă din 
1978, de către un jurnalist francez care nu cunoştea despre 
Cezar decât relatarea scriitorului Monciu-Sudinski. Mai către 
noi, Nicolae Iuga considera că acest supranume „îl definea 
cu exactitate” (2012, 60). Dar în ce sens aparține Mititelu 
aceleiaşi familii filosofice ca Diogene? 

Doxografii greci au salvat de la uitare viețile unor 
filosofi ale căror scrieri fie n-au existat, fie s-au pierdut. 
Dovadă, se poate spune, că viețile lor au avut mai multă 
însemnătate, mai multă valoare decât scrierile lor; că operele 
lor principale au fost viețile lor. S-a pierdut ceea ce n-a 
trebuit să se păstreze sau ceea ce n-ar fi trebuit să existe. 
Ceea ce a reținut atenția umanității si ceea ce poartă în sine 
valori si invataminte perene a fost, în aceste cazuri, viata. 
Viața, însă, transformată de o gândire, viața în care gândirea 
se realizează (devine wirklich), viața, cu alte cuvinte, în 
măsura în care e praxis. Numai în această condiție biografia 
devine implicit doxografie și, pe cale de consecință, expresie 
a unei idei. Nu este surprinzător, din această perspectivă, că 
viața unui Platon nu se cunoaște bine și că despre un 
Aristotel s-a putut spune că s-a născut, a gândit și a murit. 
Aici opera este corpus-ul de texte, „sistemul” și theoria 
primează în fața lui praxis. 

Constatăm ușor o deosebire importantă între filosofii 
teoriei și filosofii praxisului, când e vorba de evaluarea operei 
lor. Valorile avute în vedere se atașează, pentru unii, 
scrierilor, pentru alţii, vieţii. O teorie filosofică adevărată sau 
frumoasă şi o viata filosofică adevărată sau frumoasă sunt 
lucruri foarte diferite. Atât de diferite, încât un Diogene și un 
Platon nu suportă comparaţie. La limită, putem vorbi despre 
două forme de viata filosofică distincte (dar nu neapărat 
opuse): una contemplativ-teoretică şi alta existential-practica. 

Reprezentanţii cei mai puri ai celei de-a doua forme de 
viata filosofică au fost cinicii Antichității greco-romane. 
Aceştia, de la Diogene și Crates până la Favorinus şi 
Demonax, au articulat un anumit mod de viata cu practica 
veridictiei, a ceea ce Foucault (2009) numea parrhésia etică. 
Cinismul a inventat „viața-adevărată”, ca punere a 
adevărului în existență. Opera cinicului este însăși viata lui, 
un eveniment fără rețetă, din care — cum din opera de artă 
nu se poate extrage o regulă a frumosului, dupa Kant — nu se 
poate extrage o normă universală. Norma fiecărei vieţi cinice 
este imanentă vieţii, este o individuelle Gesetz. Existenţa 
cinică, viata adevărată, este ea însăşi expresia adevărului 
care, luând această expresie (nemaiatasandu-se la discurs) 
devine inacceptabil. 

Vedem bine operaţiunea cinică: facerea unui scandal 
permanent din adevăr. Acest militantism extremist al 
adevărului definește pentru Foucault întreprinderea însăşi a 
filosofiei. Filosoful este cel care isi exhibă viata ca mărturie 
scandaloasă a adevărului, nu din gustul gratuit al provocării, 
ci pentru a neliniști conștiința celor care cred ca duc o viata 
bună și dreaptă (Gros 2010). 

Acel mod de viata este structurat, în bună tradiţie 
socratică, de preocuparea sau grija de sine, epimeleia heautou. 
Cu cinicii, însă, preocuparea de sine capătă o dimensiune 
politică, pe care nu o avea la Socrate. Preocuparea de sine 
este, pentru cinic, preocupare de sine în vederea preocupării 
de alţii. Or, această grijă de sine în vederea cetăţii, transpusă 
într-un mod de a fi, într-un ethos, nu este posibilă în afara 
veridictiei (parrhésia), care nu mai este însă parrhésia politică, 
zicerea adevărului de la tribună, în fata cetăţii, ci parrhésia 
etică. Pentru filosoful cinic problema nu este atât de a 
pronunța un discurs de adevăr, cât de a trăi o viata de 
adevăr. De aceea, viata este însăși condiţia veridictiei cinice 
si expresia cea mai proprie a adevărului. Ca punere în 
existență a adevărului, viaţa cinicului este un scandal. 
Paradoxul existenței cinice este acela că virtutea, dusă la 
limită, devine scandal. 

Cinicul aminteşte permanent celorlalți elementarul care 
este fundamentul unei vieți bune si drepte, trăind el însuși o 
viata redusă la elementar: fără casă, cu o singură manta, cu 
toată averea încăpând într-o desagă, hrănindu-se frugal cu 
ceea ce oferă natura sau cu ceea ce procură cersetoria. 
Cinicul spune provocator adevărul din piața publica, acolo 
unde își practică asceza în văzul tuturor, pentru a neliniști 
constiintele oamenilor, pentru a-i scoate din adormirea lor, 
din amorteala lor zoologică, din amăgirea că trăiesc o viata 
autentic umană. Spre deosebire de Socrate, Diogene nu este 
un personaj central al cetăţii, ci un marginal care îşi asumă 
acest statut tocmai pentru a fi în decalaj cu „normalitatea”, 
cu cotidianitatea medie, cum ar spune Heidegger. Spre 
deosebire de Socrate, Diogene nu este nici măcar cetățean, 

statutul lui fiind acela de exilat. Cinicul se situează deliberat 
la periferia sau în afara cetăţii, își asumă poziția de exilat sau 
de cetățean al lumii, dar o face în vederea cetăţii, pentru 
binele acesteia. Acolo unde un Socrate refuză să isi salveze 
viata evadand, pentru a nu vătăma legile cetăţii, un cinic nu 
se sfieste să „falsifice moneda”, la figurat si, uneori, la 
propriu, precum Diogene. Transgresiunea cinică se supune 
exigentei adevărului şi libertăţii. Cu cinicii orice distanță 
dintre discurs şi faptă este abolită, adecvarea mutuală a celor 
două trece în identitate dialectică. Precaritatile acestui raport 
de adecvare, în fond forme ale neadevărului, nu-l pot afecta 
pe cinic. La el nu poate fi vorba nici de faptă care nu-i pe 
potriva discursului, nici de discurs care nu-i pe măsura 
faptelor. Sinceritatea supremă apare ca perfectă consistență 
si coerenţă a unei existente care nu ascunde ce este. 

Putem, aşadar, recunoaște în cinism o formă de praxis 
filosofic care nu se atașează neapărat la un curent de 
gândire. Foucault a subliniat că, din punct de vedere 
doctrinar, cinismul este o colecţie de locuri comune. Nu 
există o teorie cinică, ci un refuz cinic al teoriei, chiar şi al 
celei etice, în numele praxisului. Cinicul este cel care trăieşte, 
făptuieşte într-un anumit mod, vizând transformarea de sine 
si de alţii, nu cel care aderă la un corpus doctrinar. Cinismul 
este un concept morfologic, înainte de a fi unul istoriografic. 
Transformarea de sine vizează „asemănarea cu Zeul”!5, pe 
ruta asumării unei animalitati bune. Viaţa simplă, conformă 


18 Una dintre cele șase definiţii tradiționale ale filosofiei în 
Antichitate: „asemănarea cu divinitatea pe cât îi stă omului în 
putinţă” (Platon, Theaitetos 176a). 

naturii, trebuie să se inspire din viata animalului; căci o viata 
de animal nu e totuna cu o viata animalică: o viata de animal 
poate fi înalt umană, cum o viata de om poate fi josnic 
animalică. Cinicul urmărește recuperarea umanității, realizarea 
ei prin eliminarea deseului, a surplusului care adoarme si 
ramoleste, care scoate gândirea din condiţia ei originară și o 
reduce la acceptarea pasivă a doxei, la cea reflexă a normelor 
şi la un instrument util în tranzacţiile cu neesentialul. 

Aşa privind lucrurile, morfologic și nu doctrinar, Cezar 
Mititelu a fost un filosof cinic de aceeași anvergură cu cei 
despre care avem cunoștință de la Diogene Laertiu si de aiurea. 

Ceea ce a inspirat comparatia cu Diogene din Sinope a 
fost, în primul rând, aspectul rigorist, pauper, aproape 
ascetic al vieţii lui Cezar Mititelu. Unii dintre discipolii săi îl 
percepeau ca pe un călugăr laic”, întrebându-se dacă nu a 
depus în secret voturile monahale. În scrisoarea trimisă de 
Monciu postului de radio Europa Liberă citim că „Singurele 
bunuri de care a dispus au fost hainele de pe el, o pătură şi o 
sacoşă” (Ierunca 1995, 245); „Se mulțumește cu putin, se întreține 
îndeosebi cu pâine şi apă, doarme oriunde (în bucătărie, în 
pod, pe jos etc.)” (246-247). Dintr-o notă informativă scrisă 
de „Lucian”, o persoană care l-a cunoscut foarte bine pe 
Mititelu, aflăm mai multe detalii despre posesiunile 
materiale ale acestuia si despre modul său de viata: 


19 Melus Negrescu îl numește în numeroase rânduri „călugărul 
Cezar”; la fel, Gelu Popescu afirmă că îl percepea pe Cezar ca 
pe un călugăr. 

„Averea sa personală se reduce la suma unor obiecte stricte ce 
pot încăpea într-o servietă. [...] un ceas deșteptător Slava 
(pliabil), prosop, scrumieră, trusă de ras, ustensile de întreţinut 
încălțămintea, o umbrelă și cam atât. Are o singură pereche de 
pantaloni, una de pantofi (negri), două perechi de ciorapi, o 
cămașă și o bluză, o căciulă, fular și palton. Nu mai are nici un 
fel de cărţi, discuri, fotografii, scrisori, nici măcar ustensile de 
scris. Se deplasează în permanenţă cu servieta la dânsul. Atât 
posedă în ceea ce priveşte obiectele. [...] Nu are un domiciliu cât 
de cât stabil. [...] Nu pretinde nici un fel de confort acolo unde 
stă (vorbesc de confortul fizic). Doarme de preferinţă jos, învelit 
într-o pătură sau cearșaf, după sezon, întotdeauna îmbrăcat, 
scotandu-si ochelarii (are o singură pereche).”?° 


Tot de la „Lucian” aflăm că Mititelu avusese odinioară 


mai multe lucruri în posesie, între altele mai multe haine, 
cărți, discuri si un pick-up, „dar le-a vândut brusc pe toate, 
se pare într-un moment de criză profundă și totodată 
determinanta”*!. După această criză s-a debarasat cât mai 
repede de acele lucruri, vânzându-le pe preţuri de nimic și, 
de atunci, întreaga lui avere o purta cu sine, omnia mihi 
mecum”. Simplificarea vieţii (a lui si a altora) devenise la 
Mititelu o obsesie. El intelesese că omul nu poate fi altfel 


20 


21 


Notă „Lucian”, ibid. 
Ibid. 


22 Se cuvin aici niște nuantari. Cezar Mititelu lăsa pe la cunoștințe 


cărți sau haine (e.g. scurta de iarnă, în timpul verii) pe care nu 
le putea purta cu sine fără a părea suspect. Voia să lase 
impresia, în cazul unui control al miliției, că este venit în vizită 
la București, două-trei zile (perioadă pentru care nu era 
necesară prevenirea miliției sau obţinerea unei vize de flotant, 
pe care el, oricum, n-ar fi putut s-o obţină). 

decât îi este mediul. Într-un mediu dezordonat, haotic, 
umplut de lucruri inutile, spiritul omului, conștiința lui, va fi 
tot haotică şi îmbâcsită de deșeuri. Omul sfințește locul, 
obișnuia să spună; însă locul poate abrutiza omul, se poate 
adăuga. De aceea, Cezar Mititelu considera că „orice obiect 
în plus... reprezintă o pagubă. Fiecare lucru trebuie să-și 
justifice existența” și chiar își găsea ca vocaţie „să înlăture 
inutilul si să realizeze oportunul”%. Cu fiecare nou adept, 
Cezar își exersa această vocaţie: 


„cei ce discută cu el, după o perioadă, încep a-și vinde lucrurile 
ce nu sunt strict necesare, căpătând astfel timp și spaţiu pentru 
ceea ce au de făcut. Îndeamnă la vinderea rapidă a cărţilor din 
biblioteca personală a celui interesat, inlocuindu-le cu « lista de 30 » 
plus cele ce sunt de stricta specialitate a respectivului, urmează 
televizorul, aparatul de radio, casetofonul, magnetofonul, după caz, 
diverse surplusuri. Apoi se face o curățenie generală, cu concursul 
lui Cezar, urmată de aranjarea funcțională a lucrurilor ramase.”*4 


Criteriile după care se considera că prezența unui 
lucru este justificată si după care se dispuneau lucrurile 
rămase în locuinţă n-au ajuns până la mine”. In ce privește 


23 Ibid. 

24 Ibid. 

25 Posed doar informatie fragmentară, de pildă că orice om trebuia 
să posede o trusă de lustruit pantofii, că trebuia ca pantofii să 
fie cu șireturi si de culoare închisă, că trusa de igienă trebuia să 
conţină o forfecuta de tăiat unghii si nu o unghieră, că ceasul 
trebuia să aibă cadranul cu cifre și nu cu linii, că în orice casă 
trebuia să se găsească o trusă de scule, că nu trebuia ca prizele 

cărțile care puteau fi păstrate, Mititelu era foarte strict. Toţi 
cezaristii primeau o listă cu 30 (sau 32, sau 33) de intrări, al 
cărei conținut a variat în timp, dar care începea invariabil cu 
Biblia şi conţinea operele lui Cehov, diverse scrieri de Tolstoi, 
Gogol, Babel, Bunin, Swift, Stendhal, Turgheniev, Stravinski 
si alții, în principal scriitori ruși. Totuşi, uneori admitea si 
păstrarea altor cărți. Într-o carte a lui Mihai Vlasie, 
cunoscut al lui Cezar pe la care acesta a si locuit sporadic 
între anii '73-76, Smochinul neroditor”, se găsesc ecouri ale 
felului în care Cezar înțelegea ca o carte să-şi justifice 
existența în bibliotecă. Vlasie îl redă sub forma unui „joc 
de-a spartul bibliotecii”: 


„Jocul e foarte simplu. Dumneata va trebui să-ți aperi cărțile: eu 
iau o carte din bibliotecă și iti pun câteva întrebări; daca 
răspunzi la toate, o așez la loc, dacă nu, o pun jos. Cărţile pe 
care nu le poţi apăra le ducem la anticariat. [...] 

- Care sunt întrebările? insistă ea putin speriată, lăsându-se 
moale pe speteaza fotoliului. 

— Tile spun îndată... Te rog să asculti cu luare aminte și dacă nu-ţi 
convin, poți să renunti. lată-le: De ce ai cumpărat cartea? Ai citit-o? 
De ce o tii în bibliotecă? Cum legi această carte de viata dumitate?” 
(Vlasie 1986, 119-120) 


electrice să se afle îndărătul mobilelor și altele care nu permit 
degajarea vreunui principiu general. 

2% De exemplu, în cazul M.C.N., profesoară de engleză, a admis 
păstrarea dictionarelor. 

277 Mulţumesc domnului Victor Dobrescu pentru a-mi fi adus la 
cunoștință existența acestei cărți. 

In cartea lui Vlasie o farmacistă apără o carte care 
conţinea povestea „Prâslea cel voinic și merele de aur”. lată 
justificarea, acceptabilă dintr-o perspectivă cezaristă: 


„Dacă mi s-a întâmplat ceva bun în viaţă a fost un moment de 
trezire, când mi-am dat seama că viata mea a fost ca o călătorie 
în somn. Atunci când m-am trezit, mi-am amintit de această 
carte de poveşti și mi-am spus: Elena, pune-ti ca Prâslea tepusa 
sub bărbie să nu mai adormi! De atunci, asta se întâmpla acum 
câţiva ani, simt dureros tepusa, dar nu pot s-o mai scot de aici, 
căci ea face să-mi cadă solzii de pe ochi... ”(123)% 


Mititelu proceda la fel si în ce priveşte discurile, 
organizând „cezarizatului” o discotecă, exclusiv cu piese de 
muzică clasică. Se investise și în alcătuirea unei liste de 
titluri muzicale, conținând aproape două sute de titluri. 
Lista era organizată pe culturi: Italia - Musica cantabilis; 
Germania — Musica Metaphysica; Franţa - Musica rationalis; 
Scandinavia — Musica mystica; Slavia - Musica impetuosa. 
De exemplu, din muzica italiană intrau pe listă Menuetul lui 
Bocherini, Concertele nr. 1 și 2 pentru vioară și orchestră de 
Paganini, 24 de capricii pentru vioară si orchestra de același, 
Aria lui Arlechino „O Colombina” din „Paiaţele” lui 
Leoncavallo, Aria calomniei din „Bărbierul din Sevilla” de 


28 Tepusa lui Prâslea este invocată și într-un text inedit de Viorel Horj 
(2014), ceea ce confirmă că exemplul provine de la Cezar Mititelu. 

2 În privinţa rostului listelor, părerile cezariștilor sunt divizate. 
Unii (e.g. Negrescu) consideră că au valoare de canon (normativă), 
alţii (e.g. Nanu) le consideră deschise și simplu orientative 
(valoare euristică). 

Rossini, Preludiul orchestral (act 1 şi 3) din „Traviata” lui 
Verdi şi Corul mut din „Madame Butterfly” de Puccini“. 

Al doilea aspect al ascezei lui Mititelu tinea de raportul 
său la pretenţiile „fratelui porc”. Se mulțumea adeseori cu 
pâine şi apă şi cu dormitul pe jos, dar asta nu înseamnă că 
refuza condiții mai confortabile, dacă se putea. Totuși, 
Mititelu învățase să se poată limita la necesar fără a suferi. 
„Lucian” folosește chiar termenul „antrenament”: 


„Doarme în orice condiţii: zgomot, lumină, frig pe o « ilizibil » si 
probabil pentru a nu își pierde antrenamentul câștigat în lungi 
perioade de pâine plus apă aceasta făcându-l în stare să reziste 
perioade destul de lungi fără hrană, lucru folositor în detentiune 
sau de exemplu dacă ar sta ascuns si izolat.”3! 


Acest antrenament, similar celui al inteleptilor greci 
(askésis), implica controlul pasiunilor, dominarea simțurilor 
de către o voință călită prin traversarea situaţiilor de 
privatie. „Lucian” remarcă: 


„simţurile sale au devenit teoretice?, dând astfel răspuns la 
întrebarea firească: cum poate supraviețui, ba chiar munci un 


30 Apud C. Nanu (2000). 
31 Nota „Lucian”, Ibid. 

32 Un cezarist a emis părerea, într-o conversaţie privată, că se 
găsește aici un ecou al Manuscriselor economico-filosofice ale lui 
Marx, unde acesta scrie : „nemijlocite în practica lor, simţurile 
au devenit teoreticieni” (Marx 1987, 95). Lucrul nu este plauzibil, 
nu există nicio legătură între contextul în care apare sintagma la 
Marx și contextul în care apare sintagma omofonă la „Lucian”, 


între ce gândeşte Marx și ce vrea să spună „Lucian”. Cel mai 

om în asemenea condiţii. Convingerile sale sunt atât de 
puternice, angajarea sufletească atât de mare încât foamea, 
frigul, zgomotul, durerea se surdinează, devin secundare din 
principale, din determinante în stapanite.”% 


Şi tot el constată consecințele acestei asceze asupra 


organismului lui Mititelu: 


„Rezultatul biologic se produce lent, pentru că nu pot fi 
nesocotite legile naturii ci doar amânate sau altfel redirectionate 
efectele lor. Dinti în gură mai are puţini, părul îl cunoasteti 
[cărunt la treizeci şi ceva de ani, n.m.], e sub greutate, pielea și 
osul, vederea slăbită, ba mi se pare că nici de auzit nu aude firesc.”*4 


Într-adevăr, Mititelu era nefiresc de slab, cântărea vreo 


patruzeci și cinci de kilograme, avea dantura proastă, părul alb 
si purta ochelari cu dioptrii mari. Cu toate acestea, există 
mărturii că nu se îmbolnăvea niciodată si că nu lua niciodată 


nici măcar aspirină sau algocalmin. 


Se pare că Mititelu ar fi fost nemulțumit de apropierea 


de Diogene. S-ar fi opus etichetării lui drept cinic şi ar fi 


33 


34 


probabil, acesta din urmă vrea să spună că simţurile au devenit 
anexe ale gândirii și voinţei, că durerea este pentru Mititelu un 
simplu gând pe care îl poate, prin urmare, controla cu gândirea 
si voința. Mititelu spunea că voinţa, fiind de natură intelectuală, nu 
se poate aplica decât la ceva de natură intelectuală, deci la gând 
(apud Negrescu, conversaţie Facebook cu autorul 05.08.2016). 
Notă „Lucian”, Ibid. 

Ibid. 

afirmat că e cirenaic®. Lucrul nu e hotărâtor, întrucât chiar 
Aristip era considerat un „câine”: Diogene însuși l-a numit 
„câine regal”, pentru că „se bucura de clipa de fata și nu-și 
da osteneala să-și procure o plăcere care nu era prezentă” 
(Laertiu, 66); adică deoarece trăia in concretul senzatiei, 
„întru imediat” (Blaga), ca un animal (şi pentru că era la fel 
de „nerușinat” ca cinicii, ducând si el o viata de cerşetor, 
însă la curțile bogatilor). Hegel (1963) arată că cirenaismul si 
cinsimul, cele două școli de mici socratici, reprezintă același 
moment în istoria filosofiei. În plus, cum arată William 
Desmond, „cinismul a luat o mare varietate de forme. Este 
comun să se clasifice aceste forme în curente de cinism 
ascetice şi hedoniste” (2006, 5). În orice caz, combinaţia de 
ascetism și hedonism nu este imposibilă, ea caracterizând 
epicurismul. Monciu-Sudinski pare să-l perceapă pe Mititelu 
ca pe un fel de epicurian: 


„Prin extraordinara capacitate a filosofului de a renunţa « la cele 
lumești » — de exemplu dacă îi ofereai 10 lei iti înapoia 5 pentru ca 
suma de 10 lei era o adevărată ameninţare a liniștii lui lăuntrice — 
reușea să evite mizeriile vieţii și deci să scape de balastul care il 
împiedică pe om să atingă cele mai înalte forme în cunoaștere și 
îl îndepărtează de adevăratele satisfacţii estetice.” 


In aceste rânduri este vorba despre ataraxie (liniștea lăuntrică) 
si despre asceza care are drept scop câștigarea și menţinerea 
ataraxiei. Viaţa lui Mititelu ar fi una contemplativă, dedicată 


5 Apud Melus Negrescu, conversaţie Facebook cu autorul, 
05.08.2016. 
36 Nota din 20.05.78 de „Procopiu”, DUI „Manu”, vol. I, f. 27. 

cunoașterii și satisfactiilor estetice, un hedonism superior. 
Ceea ce corespunde întru totul epicurismului, dar nu 
corespunde întru totul modului de viata al lui Cezar, cum se 
va vedea mai departe. 

Atât Monciu, cât şi Candiescu si „Lucian” insistă asupra 
virtuţilor morale ale lui Cezar Mititelu, a aderentei lui la 
„înaltele valori morale”. I se atribuie „vocaţia simplităţii si 
vocaţia libertatii”**, corectitudinea și integritatea, demnitatea“, 
sinceritatea“, unitatea gândului cu fapta“. Monciu vorbește 
despre „sinceritatea obișnuită” a lui Mititelu. Obisnuinta, 
habitudinea (hexis) este genul logic al virtuţii, la greci. Cat 
despre „sinceritate”, cuvântul grec care se potriveşte 
contextului este parrhésia, veridictie. 

Acest portret de înţelept eudemonist nu lasă să se vadă 
decât puţin din dimensiunea cinică a lui Mititelu. În afara 
ascetismului, ea se vadeste în viata de vagabond și cerșetor 
dusă de el. Mititelu însuși spunea despre sine că este un 
vagabond și un cerșetor (chiar dacă vagabondajul său 
însemna doar lipsa unui domiciliu stabil si cersetoria, doar 
acceptarea de bunuri si bani de la cunoscuţi”). Un cerşetor 


37 Ibid. 

38 Ibid. 

39 Acestea trei în declaraţia lui Candiescu, in lerunca 1995. 

4 Monciu, in Ierunca 1995. 

4 „Lucian”, Negrescu (conversație Facebook cu autorul), Nanu 
(„Catehismul cezarian”). 

42 Tarăşi se cuvine o nuantare, nu lipsită de importanță. „Lucian” 
scrie: „Nu are provizii sau stocuri de alimente. Consumând atât 
de puţin și din asemenea surse nu are nevoie decât de venituri 
infime pentru a se întreține. De obicei cei ce il găzduiesc pentru 

vagabond care cară după el, într-o desagă (servietă la 
Mititelu), toate bunurile sale, aceasta este o descriere 
exterioară adecvată unui cinic antic. „În forma lor cea mai 
pură, spune Desmond, cinicii « adevăraţi » sau « duri » sau 
« rigurosi » sau « ascetici » trăiau ca vagabonzi săraci, având 
doar o manta, un toiag și o traistă, în care aveau puțină 
mâncare şi, poate, vreo carte. Aceștia trăiau pe cât de frugal 
cu putință si nu cereau aproape nimic de la alţii, decât să-și 
reformeze modurile de viata extravagante”(2006, 5). Mai 
departe: „cinicul « adevărat » era văzut ca cineva precum 
Diogene, care trăia ca un vagabond, de pe o zi pe alta, cu 
aproape nimic si care isi făcuse o ocupaţie din a mustra 
omenirea pentru că nu-l imită” (10). Cezar Mititelu cerea și el 
celor din anturajul lui să trăiască ca el, să-și schimbe viata, să 
şi-o simplifice, să pună în ea acea ordine de fier capabilă să 
scoată omul din adormire și să-l menţină treaz. S-ar cuveni 


o perioadă îi dau și mici sume de bani... Metoda folosită este de 
a nu cere si de a lua cât mai putin din oferte”. Celor foarte 
apropiaţi, însă, Mititelu nu doar că le cerea, ci le pretindea 
uneori bani și nu întotdeauna sume mărunte. Dar se mai cuvine 
adăugat că exista, de regulă, un schimb între Mititelu și celălalt, 
din care celălalt ieșea câștigător pe plan intelectual și existenţial, 
că Mititelu accepta numai de la cei cărora le dăruise și el, care 
invatasera de la el. Din mărturia lui „Lucian”, dar si din alte 
surse (e.g. discuţii cu Mariana Mititelu, sora lui Cezar), se vede 
că întotdeauna celălalt lua inițiativa discuţiei cu Mititelu. Mititelu 
dădea curs invitatiei numai dacă se convingea că omul vine cu o 
problemă reală. În cazul acelora dintre cezariști care l-au „sponsorizat 
consistent și îndelung, este de discutat cine a câștigat mai mult, 
ei sau Cezar Mititelu. „Nu se știe cine dă și cine primește”. 

făcută aici încă o paralelă cu modul de viaţă al epicurienilor. 
Pentru epicurieni prietenia era foarte importantă în vederea 
atingerii fericirii. Însă prietenia epicuriană nu era o 
camaraderie afină, marcată de buna înţelegere, ci o emulatie 
mutuală în asceză, în urmărirea scopului ultim: lipsa de 
tulburare interioară (ataraxia) şi lipsa de durere a corpului 
(aochlesia). Prietenul epicurian este „rău”, interacţiunea cu el 
este dificilă, marcată mai ales de critică (Giovacchini 2008, 
45). Rareori s-a văzut un grup compus din oameni cu mai 
puţine afinități decât grupul „cezariștilor”. Ei n-au fost 
prieteni în sensul obișnuit al cuvântului, dar pot fi 
consideraţi prieteni în sensul epicurian al termenului. (Poate 
„tovarăşi” ar fi termenul cel mai potrivit, tovarăşi care nu-s 
prieteni, care nu se iubesc.) 

Ceea ce caracterizează, însă, în modul cel mai înalt 
viata lui Cezar Mititelu este refuzul de a practica o muncă 
salariată, refuzul de a se „încadra în câmpul muncii”. „El 
hotărâse încă din primii ani de facultate, ne informează 
Monciu, să nu presteze muncă salariată, indiferent de ceea ce 
i se putea întâmpla. Din 1973, de când a absolvit facultatea şi 
până-n prezent, el a reuşit să supravieţuiască fără a-şi 
încălca hotărârea si fară a apela cumva la ajutorul 
cuiva”(lerunca 1995, 245). Candiescu adaugă: „Conform 
convingerilor sale, intrând în câmpul muncii şi-ar pierde 
libertatea morală. Acestă convingere îi este adânc 
înrădăcinată, ceea ce este atestat de existența sa până-n 
prezent” (246). Candiescu justifică, așadar, refuzul lui 
Mititelu prin faptul că munca salariată s-ar afla în 
contradicţie cu libertatea morală. Ideea este întregită de 
Monciu, care îi relatează lui „Procopiu” că „filosoful refuza 

să desfăşoare o muncă oarecare pentru că ea conține prea 
multă iresponsabilitate şi renunțare deci la înaltele valori 
morale”. Din aceste afirmații se poate intrevedea că 
Mititelu unea in gândirea sa libertatea morală cu 
responsabilitatea si munca salariata cu imoralitatea si 
iresponsabilitatea. Aceluiasi „Procopiu” Monciu îi spune în 
continuare: „Eliberat deci de acele activități pe care omul le 
desfăşoară în detrimentul adevăratei sale condiţii filosoful 
oferea — și oferă — o formulă de viata si de gândire pe care 
doar oamenii cu adevărat puternici o pot adopta”. Munca 
salariată este o activitate pe care omul o desfăşoară în 
detrimentul adevăratei condiţii umane. 

Găsim aici nu doar ecouri ale teoriei tânărului Marx 
despre munca înstrăinată în capitalism, ci expresia propriilor 
constatări ale lui Mititelu despre munca în RSR. Condiţia 
umană autentică este libertatea, idee hegeliană, dar şi greacă. 
Aristotel, distingând între modurile de viață omenească 
posibile, nici nu menţionează pe cel al muncitorilor sclavi, 
nici chiar pe cel al artizanilor liberi. Munca manuală este o 
ocupaţie servilă, în care omul își pierde libertatea şi decade 
din condiția umană, definitiv sau temporar. Chiar și modul 
de viata centrat pe câștigarea de bani este înlăturat, ca fiind 
„nefiresc”, întrucât face din ceea ce este în sine mijloc, un 
scop final. Rămân trei moduri de viata autentic omenească, 
adică disponibile oamenilor liberi: cel care face scop din 
plăcere, un mod de viata inferior; cel care face scop din 
virtute si cel contemplativ, „filosofic“. Cezar Mititelu, pe 


8 DUI ,,Manu”, ibid. 
“4 Ibid. 

urmele lui Marx, condamna modul de viata limitat la 
contemplatie (cel ar rezistentilor prin cultura, de exemplu). 
Cum ne informează „Lucian” şi cum putem corobora din 
mai multe surse, „se pare că dintre tezele lui Marx asupra lui 
Feuerbach a 11-a (filosofii nu trebuie numai să interpreteze 
lumea ci şi să o schimbe) îi este cea mai dragă”. Cezar 
Mititelu refuza epitetul de „filosof”, pentru a nu fi confundat 
cu acei filosofi care nu fac decât să interpreteze lumea. 
Astfel, singurul mod de viata rămas disponibil este cel activ. 
Cum arată Hannah Arendt (2007), sensul originar al sintagmei 
„viaţa activă”, vita activa, este cel al sintagmei eline bios politikos. 
Viaţa politică este cea care are drept scop virtutea, spune 
Stagiritul (Aristotel 1998, 33). Viaţa autentic umană, în condițiile 
socialismului multilateral dezvoltat si pentru un marxist, nu 
poate fi decât bios politikos, viata politică. „Politic” trebuie 
luat aici în sensul originar, adică legat de polis, de cetate — si 
nicidecum în sensul activismului de partid. De altfel, această 
dimensiune politică a vieţii şi activităţii lui Mititelu, de care 
unii ar fi vrut să-l absolve în ochii Securităţii, este afirmată 
clar, textual, de el însuși, într-unul dintre puţinele documente 
scrise de mâna lui de care dispunem: 


„În perioada 1976-1977, în mai multe ocazii, cu prilejul unor 
vizite pe care le făceam unor studenţi cazaţi la căminele « 6 
Martie » şi « Panduri », am discutat cu mai mulți studenți [...]. În 
aceste discuţii am abordat probleme legate în principal de literatură, 
filosofie, muzică, pictură. Orice problemă era canalizată de 
subsemnatul pe teren politic. Înţelegând prin politic « individul 
sau grupul ocupându-se cu treburile CETĂŢII (polis), deci 


4 Nota „Lucian”, ibid. 

societăţii » am căutat totdeauna să rezolv problemele în care 
eram solicitat, pornind de la responsabilitatea absolută a 
individului sau grupului care era de față pentru tot ce e bun 
respectiv rău în jurul nostru.”% 


Cezar Mititelu își asumase funcţia de profesor de 
responsabilitate“, adică de libertate. El concepea activitatea 
lui de eliberare, de responsabilizare a oamenilor nu ca pe o 
simplă therapia animi („corectare a sufletelor”, s-a spus), 
morală în esenţă, ci ca pe o acțiune politică în sensul cel mai 
propriu-originar al termenului. De altfel, chiar Securitatea 
percepuse „nocivitatea politică” a lui Mititelu, încercând în 
același timp a nu-i lăsa impresia că prezintă vreo 
„importanţă politică”. Mititelu, însă, era pe deplin conștient 
si de sensul politic al activității sale, si de faptul ca 
Securitatea îi acorda importanță politică si îl persecuta 
pentru motive politice. În detenţie „M. Cezar afirmă că el 
este mulțumit de faptul că a fost izolat din prima zi a 
pedepsei, dovadă certă că i se recunosc atribute de ordin 
politic, deci că « ăstora le e frică de mine si de adevărul pe 
care îl proclam în gura mare. O altă confirmare a activității 
mele nici nu-mi mai trebuie, asta îmi e de ajuns »”*8. Aceeași 
sursă raportează cu altă ocazie modul în care Mititelu voia 
să forțeze autorităţile să-i recunoască statutul de deţinut 
politic. Fiindcă nu i s-au dat două cărți” trimise de Meluş 


46 Declaraţie la miliţie din 21.06.77, DUI „Parazitul”, vol. I., f. 36. 

47 Cf. Mariana Mititelu, conversaţie telefonică cu autorul, 20.11.2014. 

15 Nota „Rădulescu“ 12.06.80, DUI. „Parazitul”, vol. II, f. 84. 

% Este instructiv de cunoscut titlurile acestor cărți: Marx, Scrieri de 
tinerețe şi Lenin, Opere, vol. 29 (Caiete filosofice). 

Negrescu, Cezar Mititelu a protestat bătând zi si noapte cu 
bocancul în ușă; neprimind cărţile nici după aceasta, Mititelu 
i-a dat un „ultimatum” comandantului închisorii, spunând 
că, dacă nu i se rezolvă cererea de a primi cărţile în 24 de ore, 
va cere să fie dus la procuror „să reclame — că dacă e det. de 
drept comun - apoi să-i dea drepturile acestora inclusiv 
cărțile — dacă însă e considerat det. politic atunci să-l izoleze 
de cei de drept comun”%. 

Activitatea politică a lui Mititelu se înscrie în forma 
unui militantism al adevărului, „adevărul pe care îl proclam 
în gura mare”. Acest adevăr era acela că în RSR nu exista 
socialism, că revoluţia socialistă fusese abandonată din clipa 
în care fusese făcută, că munca salariată în RSR era prostituție, 
că responsabilitatea pentru situaţie o purtau oamenii de rând — 
o responsabilitate absolută —, că aceștia, în loc să trăiască 
omeneste, se complăceau într-un mod de viata inferior. 
Salvarea individuală presupunea pentru fiecare adoptarea 
modului de viata cezarist, inclusiv a militantismului 
adevărului. Cezariștii vorbesc în acea perioadă (perioada 
eroică, '76-80) despre o viata de „apostolat” sau de 
„misionariat”. Viorel Horj, unul dintre cezariștii de primă 
oră, declara că discipolii lui Cezar, organizandu-se „așa cum 
au fost organizate celulele comuniste din ilegalitate”, vor 
crea „o mișcare de masă recunoscută de autorităţi”. Cei care 
vor imbratisa ideile lui Mititelu „vor trebui să fie niște 
propagandisti permanenţi cu o solidă pregătire teoretică, iar 
rolul lor de misionari (existența lor reducându-se la pâine, 


5 Notă „Rădulescu” nedatată, post 12.07.80, DUI. „Parazitul”, vol. 
II, f. 94v. 

sare si apă) să aibă ca tel schimbarea cunoștinței (sic) 
oamenilor”5!. Informatorul „Mihai” raportează că, dupa 
Cezar, soluţiile pentru a trai omeneste erau: 


„— să nu faci nimic pentru a nu spori prin aceasta dezordinea 
existentă. 

— să duci o viata de apostolat încercînd să înţelegi și să modifici 
pe cât posibil realitatea (ptr. C.M. « a modifica realitatea » înseamnă 
a ajuta pe cei din jur să vadă exact situaţia în care se complac, 
situație lipsită de perspectivă creatoare). 


Cezaristii ar fi trebuit sd-si propună, așadar, să 
deschidă ochii oamenilor, să le schimbe conștiința, prin 
propagandă neîntreruptă si exemplu personal, asemenea 
comuniștilor din ilegalitate, scopul ultim al acţiunii lor fiind 
„sensibilizarea şi a altor persoane pentru a se manifesta 
împotriva ordinii existente”5. Asumarea moştenirii ilegaliste 
si, mai departe, a leninismului revoluţionar, este evidentă, 
dar la fel este și filonul cinic. De altfel, Foucault a pus în 
conexiune cinismul şi cu revoluționarii secolelor XIX şi XX. 
Ceea ce este cel mai important, în optica mea, este exemplul 
personal, punerea adevărului proclamat în viață. 

S-a remarcat că cinicii trezeau o admiraţie distantă, că 
foarte puţini dintre cei care recunoşteau dreptatea cinicilor 
începeau să trăiască precum ei. Desmond scrie: „Ceea ce 


51 Nota din 08.06.78, DUI „Parazitul”, vol. I, f. 61. Tot aici citim că 
Horj „susţine necesitatea desființării muncii salariate, care după 
părerea lui înstrăinează omul”. 

52 Declaraţie „Mihai”, ibid. 

55 Nota din 08.06.78, Ibid. 

reprezentau astfel de indivizi putea impresiona puternic unii 
observatori, dar nu suficient pentru a îi convinge să ia ei 
înşişi în mână toiagul cinic si desaga. Multi, deci, admirau 
ideile cinice de la distanţă şi le încorporau în scrierile lor, dar 
nu în vieţile lor” (2008, 5). Lucrul s-a repetat în ce-l priveşte 
pe Mititelu. Adevărul lui a fost auzit şi incuviintat, chiar 
colportat, încorporat în scrieri (Monciu-Sudinski™, M. Vlasie), 
dar foarte putini dintre convinsi au fost si convertiti. O viata 
trăită potrivit adevărului devine scandaloasă si marginală. 
Cezar Mititelu și puţinii convertiți (Nanu, Negrescu, Necsuliu, 
Horj) au fost niște scandaluri vii și niște marginali. Aceștia 
şi-au dat demisiile din PCR sau UTC, unii si de la locurile 
de muncă și au căutat munci necalificate, la negru (hamali la 
un depozit”), la plata cu ziua, mai apoi au fost gunoieri* sau 
paznici de noapte și portari”. O parte dintre aceștia au fost 
exmatriculati din facultăţi“ si doi dintre ei, Nanu si 
Necsuliu, au făcut închisoare contraventionala șase luni, 


54 Cf. Rusu 2016. 

55 Gheorghe Nanu. 

56 Melus Negrescu, Dorin Necsuliu, Viorel Horj, Vladimir Teisanu, 
Eugen Mihăilă, Peter Raţiu. După unii (e.g. Iuga) si Andrei Kelemen; 
dupa altii (Ratiu), Kelemen era prea in varsta pentru a mai fi 
membru UTC la data respectiva. 

5 Nanu si Necsuliu lucrau la depozitul de lemne nr. 73 (Grozăvești, 
pe locul actualului Carrefour) când au fost arestați. La fel și Horj 
şi Kelemen. Mai lucraseră pe acolo si doi alti aspiranti cezaristi, 
George Miclos si Mihai Petrişor. 

5 Horj. 

5 Negrescu. 

6 Necșuliu și Negrescu. 

alături de Mititelu, pentru „parazitism social”, „constituire 
de grup parazitar”. 

În atitudinea lui Mititelu se vede nu o formă de lene 
congenitală, cum spuneau securiștii“!, nici o comoditate care 
a devenit viciu, cum sugerau unii apropiaţi, ci o autentică 
grijă de sine în vederea altora. Mititelu voia să trăiască o 
viață omenească, liberă, pentru a le aminti celorlalți 
permanent că viata lor nu e omenească si nu e liberă, că 
realitatea existenţei lor este prostituarea morală și dobitocia. 
O conversaţie foarte animată cu informatoarea „Mara”*? 
poate ilustra — citită cu suficient discernământ - felul în care 
se raporta Mititelu la el însuși și sensul pe care îl acorda 
modului său de viata: 


„EL : [...] Spune şi tu, un medic să vină la un vagabond ca mine, 
să ceară sfaturi! 

EU : De ce vagabond? Eşti tu ăsta? 

EL : Dal... sigur, găseşti că sunt altceva? Sau el nu este medic, 
sau eu nu sunt vagabond. Profesează şi el ca multi alții. Dar nu ştiu 
cum au ajuns s-o facă, dorm; sunt adormiti! Cu toţii nişte adormiti. 
Au doi copii, dar ce contează că au; şi animalele se înmulțesc. 
EU : De ce? Păcat pentru copii că rămân singuri. 

EL : Si tu eşti nebună. Adormito! Copiii trăiesc şi cresc şi la 
orfelinat, şi la puşcărie, hrană au şi acolo. Educaţie? Cine le face? 


6 De exemplu: „Este un element leneş, un parazit social căruia 


nu-i place să muncească, să se încadreze într-o activitate utilă, 

organizată şi cu răspunderi în societate. Persistând într-un 

asemenea mod de viaţă, a devenit un ratat, un declasat social, a 

cărui satisfacţie este atragerea şi a altora pe aceeaşi cale” (Notă 

privind pe Mititelu Cezar din 1988, DUI „Parazitul”, vol. II, f. 208). 
€ Ortografia si punctuatia au fost corectate. 

EU : Normal, părinţii, de ce să crească în puşcărie sau orfelinat? 
Societatea are la bază copii crescuţi în puşcărie? Crezi că este 
nevoie de asta? 

EL : (Nervos) Educaţie? Cresc ca nişte animale! Asta-i şcoală? 
Prostituţie! Poti tu să-ți educi copiii, tu, care minţi? Minti de 
când te ştiu. Lupti pentru răspândirea minciunii. 

EU : De ce mint? Eu şi colegii mei executăm ce ni se spune. După 
tine, ar însemna să merg la şefii şefilor lui NICA şi să-i dau jos 
din posturile lor. Este adevărat, nu-mi place măgăria lui NICA, 
cum se poartă cu noi. Dar pot spune că-mi place meseria pe care 
o fac şi o fac foarte bine. 

EL : (nervos şi strigând) Să fiu al dracului dacă plec de aici pana 
ce nu vei înțelege adevărul. Uite ce faci tu: ca şi măcelarul, bagi 
cuțitul în oameni cu ceea ce tipăreşti acolo. 

EU : Ai văzut tu măcelar să taie oamenii? Măcelarii taie vite. Au 
şi ei acolo anumite reguli. Nu am auzit să sectioneze oameni. 

EL : (mânios — strigă revoltat) Dormi, nici nu ştii pe ce lume eşti. 
iti dau şi câteva, văd că nu esti în stare să înţelegi nimic. Auzi, 
tu, educaţie la nişte copii, tu, care mergi la bordel. E bordel, mă, 
acolo. Auzi? bordel. Vă prostituati! (Si disperat spune:) Ah! 
iartă-i Doamne, că nu ştiu ce fac. Stau aici până mâine dimineață 
şi trebuie să înţelegi. Uite cum transpir (scoate batista şi îşi şterge 
fruntea). Sunt lac. Nu am unde să-mi ţin nici hainele, nici să mi 
le dau la curăţat. Pentru voi umblu ca o haimana, de colo-colo. 
Să vă treziti. Dormiti ca nişte vite în sant. Voi muri cu ei de gât. 
Si am satisfacția că tot le-am smuls câţiva. Vei trece la treabă 
doamnă! Voi fi sever, ţi-am spus. Mai sever ca Nica. Fac tot ce 
pot să-i ajut pe băieţii ăştia, care s-au dezmortit. Pentru Nanu, suport 
şi scuipatul în obraz al ăstuia la care am făcut baie. Dacă-i dau 
drumul lui Nanu acum, devine un Nica. Un Nica care te asupreşte 
pe tine şi pe alţii. Aseară mi-am pierdut vremea cu un profesor de 
muzică. Nu mai vrea sa meargă la catedră. l-am demonstrat că 
participă la dezvoltarea prostituţiei şi trebuie să meargă mai departe. 
Nici pe tine nu te sfătuiesc să-ţi laşi serviciul. Dar dacă nu se 
mai poate, nu se mai poate. Decât minciună, mai bine speli 
scările, faci ceva cu adevărat. O să ajungeţi să circulati pe stradă 

cu numere de gât cum circulă maşinile. Vreau fapte. Vreau 
treabă, nu vorbe. De 46 ani nu a fost nici o schimbare. Ultima 
grevă a fost in 1933. De atunci stati in jug, ca boii. Suportati 
orice. Ce contează scuipatul lui NICA. Te stergi şi o iei de la 
capăt cu minciuna. iti si place acolo, asta este. iti place ce se 
intampla, altfel nu ai fi intre ei. 

EU : Nu-i adevărat. Ti-am mai spus. Nu-mi place cum conduce 
NICA, dar îmi place ce muncesc, meseria mea, sunt singura de 
acolo care nu mă las scuipată de el; şi spune tu, ce pot face să-l 
schimbăm pe NICA, in fata căruia restul tremură. Tot eu una 
singură, ajută cu ceva, la transformarea lui NICA sau a celorlalți? 
EL : lar minţi, mă? Până acum ce am spus? (Nervos, agitat, 
strigă tare:) Ca-ti place bordelul de acolo?! Al dracului să fiu, 
dacă nu te cârpesc şi, dacă sar copiii tăi, îi cârpesc şi pe ei. 
Adevărul.... vreau să vezi adevărul, doamnă! (e nebun, urlă 
transfigurat ca un dement, calmul meu îl calcă pe nervi). Nu te 
alătura celor de acolo, că sunt nişte laşi. Te alături lui NANU. 
Dacă nu ar fi unul ca Nanu, de care Nica să ştie puţin de frică, 
te-ar dezbrăca acolo pe maşina la care lucrezi. 

EU : Bine, plec de acolo. Eu fac asta pentru că tot o am în cap de 
multă vreme. Nu pentru că o spui tu. Dar crezi că Nica sau 
ceilalți vor înţelege cu adevărat de ce am făcut-o? Nica va spune 
« mulțumesc că am scăpat de un cui ». Ce-i pasă lui că plec eu? 
Crezi că eu şi NANU vom schimba lumea? Revoluţia franceză, 
greva din '33, s-a făcut cu doi oameni? Cine dracu crezi că va 
înțelege motivul? Că de fapt noi am găsit adevărul. Eu şi 
NANU - văd că doar el a mai rămas. 

EL : Noi vom pregăti terenul pentru generaţiile viitoare. Construim 
un zid, punem fiecare câte o cărămidă la viitorul societății 
copiilor noştri. Revoluţia franceză a fost pregătită cu 500 de ani 
înainte, a durat până ce a izbucnit. Acelaşi lucru se întâmplă și 
la noi. Pregătim terenul, doamnă, nu sta cu mâinile în sân! 
Fapte, vreau fapte şi nu te mai iert. Dacă colegii tăi şi şefii nu 
vor înţelege că nu-ți mai place bordelul lor, va înţelege maistrul 
de la « Semănătoarea ». 

63 


EU : (cu o mină tâmpită, care-l scoate din sărite) Care maistru de 
la Semănătoarea? Cine mai este şi ăsta? 

EL : (nervos) Eşti bolnavă, obosită, adormită, ce ai, că nu mai 
vrei să pricepi? Am dat un exemplu. Îţi baţi joc de mine? Vor 
înţelege alti oameni că tu ai dreptate! 

EU : Eu vreau să înţeleagă NICA. Cu el mă cert, pentru o 
categorie, nu cu alții. 

EL : (strigă, ţipă se agită) Doamnă, știi că, din cauza voastră, eu, 
în orice clipă, sunt predispus să înfund ocna? În orice clipă 
Securitatea mă poate agăța? Şi ăştia o fac doar noaptea. Eu nu 
am voie să am mai mult decât un schimb de haine. Uite, 
priveşte: am prosopul ud. Ca să ajung la tine nici nu l-am strâns 
cum trebuia. L-am aruncat la întâmplare. Eu trebuie, în clipa 
când mă prind pe stradă, să arăt ca un om care vine în Capitală 
în deplasare. M-au prins odată, mi-au scotocit geanta. Mi-au dat 
drumul. Venind aici pe drum se putea să fiu din nou luat. 
Prosopul ud şi aruncat cocoloş m-ar fi dat de gol. intelegi acum 
cat risc eu, venind aici? Si tu iti bati joc de mine. Trebuie sa fiu 
pregătit în orice clipă pentru o anchetă, pentru a fi săltat. 

EU : Regret. Îmi pare nespus de rău, dar nu am vrut să te supăr. 
De ce ai înțeles greşit? Eu cred, mai întâi, că ei nu au nimic cu 
tine. Eşti liniştit, nu cerşeşti, nu întinzi mâna, nu faci nimic rău. 
EL: Sunt un vagabond. Dorm pe unde pot. Mă hrănesc cu ce-mi 
dati voi, asta este. Îmbrac haine de la voi. Nu muncesc. 

EU : Şi ce, crezi că interesează securitatea un vagabond? Asta 
nu-i treabă pentru ei. În definitiv, tu ai dreptate. Îmi place să stau 
acolo, să fiu cu ei. Îmi place între ei şi de aceea sunt acolo şi mă cert 
cu Nica. Îmi place. Asta este. Altfel nu aş fi acolo. Deci sunt cu ei. 
EL : (fericit, îmi sărută mâna) Te felicit. Am făcut ceva în seara 
asta. Ai spus un mare adevăr. iti place sa stai acolo si esti acolo. 
Bravo. Acesta-i adevărul la care vreau să ajungem. În sfârşit, ai 
început să pricepi. Plec liniştit. Pentru asta ne-a trebuit 3 ore, 
dar nu a fost degeaba. Încă o data iti sărut mana.” 


Notă din 07.12.1979, DUI „Parazitul”, vol. I, ff. 63-65. 

Cititorul va fi identificat în această relatare dramatizată 
elementele atitudinii cinice pe care m-am străduit s-o 
explicitez si caracterizez anterior. Socat de anumite violențe 
verbale, cititorul ar trebui să știe că folosirea injuriului era 
marca distinctivă a parrhâsiei cinice (Husson 2014). Nu 
suntem obișnuiți să desemnăm prin cuvântul „cinic” o 
atitudine ca cea a lui Mititelu. Mai degrabă ne-am referi la 
cinism pentru a caracteriza ce spune Mititelu despre 
abandonul copiilor. Într-o notă din 1978, colonelul de 
securitate Gheorghe Dănescu remarca „cinismul cu care 
MITITELU CEZAR tratează problema asigurării condiţiilor 
materiale pentru întreținerea copiilor”, un  „cinism” 
amintind de cel al lui Rousseau. Tot acolo, Dănescu 
identifică drept trăsături de caracter ale lui Cezar „cinismul 
si spiritul de frondă”. Există adevăr si în vorba proastă, care 
face din cinismul lui Mititelu o trăsătură de caracter, în loc 
de o ispită filosofică; un ce psihologic, în loc de unul 
spiritual. Însă, dincolo de aceasta, în militantismul 
revoluționar, în implicarea politică, în curajul spunerii 
adevărului, în felul în care acest adevăr e trăit, în caracterul 
deranjant al vieţii lui Mititelu, în toate acestea se citeşte, 
consider, profilul unui cinic autentic. Mititelu Cezar a fost 
singurul filosof al „epocii de aur” care și-a pus problema 
posibilităţii unei vieți autentic omenești în socialismul 
multilateral dezvoltat si a găsit soluţia cinică a existenţei de 
vagabond cerşetor care arată oamenilor adevărul în însăşi 
viata lui, pe care le-o pune sub ochi cu obstinatie pentru a le 
arăta deopotrivă minciuna propriei lor vieti si posibilitatea 
de a se libera de această minciună. 

Dimensiunea in-autentica 
a cinismului contemporan 


Gabriel Badea 


Abstract. THE INAUTHENTIC DIMENSION OF CONTEMPORARY 
CYNICISM. In this paper I aim to interpret the phenomenon of 
contemporary cynicism, which I will consider in its state as an 
epiphenomenon. I will therefore try to uncover its less obvious causes 
or meanings: where does the inclination of the modern man towards 
cynicism, skepticism or nihilism originate? In what broader context 
may such a choice or attempt of defining an identity be integrated, as 
opposed to something considered in-authentic (idealism, metaphysics, 
spiritual)? What are the motives of the cynical or hooligan experience 
as Mircea Eliade understands them? (I am here referring to the inter- 
war novelist and not to the historian of religions). Regarding the 
distinction between the ancient and the modern cynicism: What can it 
say about us as individuals having a consciousness determined by 
temporal and historical conditionings, or belonging to a certain stage 
of historical evolution of the Hegelian Spirit? To outline some possible 
answers to these questions, I will first go through some recent 
interpretations regarding the meaning and purpose of contemporary 
cynicism; then I will focus on inter-war Romania, where an author of 
the stature of Mircea Eliade reflected on the subject. Finally, I will 
outline an attempt of linking cynicism (as a praxis of philosophical 
reflection, as a lived philosophy) with other key concepts of 
existentialist philosophy (experience, subjectivity, authenticity). 
Keywords: cynicism, kynism, authenticity, postmodernity, experience, 
existentialism, subjectivity. 

În forma cea mai actuală, cinismul reprezintă una dintre 
trăsăturile dominante ale postmodernitatii, constituindu-se 
ca monedă de schimb ce mediază raporturile între indivizi. 
Formele lui sunt manifeste în anumite patologii ale limbajului 
(pe de o parte, pătrunderea masivă a argoului, a invectivelor 
în vorbirea curentă; pe de altă parte, instituirea unei noi 
limbi de lemn, ca lingua franca, ca structură semantică de 
recunoaştere între cei aflați în lupta pentru acapararea 
diferitelor forme de putere şi privilegii — politice, economice, 
birocratice etc). Cinismul ca simptom rezidă și în cultivarea 
unui imaginar de tip violent, a unui sadism cotidian ritualizat 
prin intermediul mass-mediei. Mult invocata prăbușire a 
marilor naratiuni legitimatoare, a valorilor metafizice tradiționale, 
a fost de mult timp acceptată. Ca orice criză de natură 
economică, spirituală etc., si aceasta împarte societatea in 
perdanti si câștigători, producând noi forme de adaptare si 
obedienta sociala. Din acest punct de vedere, cinismul 
contemporan poate fi vazut ca un exces al gandirii critice, 
atunci cand polifonia către care se aspira într-o dimensiune 
utopică sfârşeşte într-o cacofonie ridicată la rang de etalon al 
conformismului şi reușitei sociale. 

Pretentia majoră ce stă la baza cinismului contemporan 
este aura sa de autenticitate, de veracitate, de refuz al 
oricărei tentative de idealizare. În cuprinsul prezentei lucrări 
îmi propun să chestionez legitimitatea acestei pretenţii, 
confruntând diferitele acceptiuni ale conceptului (la autori 
care au căutat și valorizat îndeosebi dimensiunea pozitivă a 
autenticităţii - Eliade, Gide, Unamuno), în vreme ce 
„autenticitatea” cinismului contemporan este axată pe 

dimensiunea negativă (ceea ce Sloterdijk numeşte „o 
perpetuă negare de sine morală”) (Sloterdijk 2003, 7). 

În al doilea rând, îmi propun să cercetez raporturile 
dintre autenticitate şi cinism ca itinerarii distincte în căutarea 
si cucerirea unei anumite libertăți, ca scop final; dacă cinismul 
poate fi socotit o consecinţă a individualismului, alături de 
pesimism si nihilism; cum poate fi interpretată dimensiunea 
sa in-autentică: ca o formă de agnosticism contemporan? Ca 
o diminuare a conţinutului trăit al experienței, în favoarea 
celui mediat de o formă de comunicare? 

În sfârşit, în contextul dinamicii sociale, îmi propun să 
cercetez dacă cinismul contemporan poate fi privit ca o 
avangardă sau o arieragardă a societății sau mai degrabă ca 
o masă inertiala, o greutate moartă, animată doar de anumiţi 
stimuli veniți din exterior. 


Cinismul postmodern 


Mai multi autori — cum ar fi Peter Sloterdijk, Timothy Bewes, 
David Mazella — au remarcat că sensul cinismului modern 
este distinct fata de cel antic. Cel din urmă definea o figură 
marginală a societăţii, care urmărea o purificare interioară 
printr-o disciplinare a corpului: „felul de viata cinic [...] 
consta într-un antrenament aproape atletic, dar chibzuit, 
pentru suportarea foamei, setei, intemperiilor, cu scopul de a 
dobândi libertatea, independenţa, forța interioară, absența 
grijilor, liniştea unui suflet care va fi capabil să se adapteze 
tuturor împrejurărilor” (Hadot 1997, 137). În acelaşi timp, 
cinicul antic respingea artificialul/culturalul în favoarea 

naturalului; moralitatea abstractă în favoarea celei practice; 
inventarea unor nevoi inutile ș.a.m.d. Cu o formulare mai 
concisă, cinicul antic făcea elogiul physis-ului contra nomos-ului 
(Onfray 2008, 131). 

În ciuda denominatiei comune, cinicul modern se află 
la antipodul figurii lui Diogene. Mai multi cercetători 
(Mazella 2007; Laursen 2009) s-au întrebat când a survenit 
această mutație a sensului originar, ajungând la concluzia că 
în perioada Renașterii şi mai exact la Machiavelli apare o 
separație între politică si morală (desi chiar si în perioada de 
decadenta a Romei antice, morala fusese subordonată politicului). 

Timothy Bewes realizează portretul cinicului modern 
prin raportarea la fenomenul alienării, ca răspuns sau reacție 
de auto-apărare: 


„Cinicul modern este apatic și introspectiv, mai degrabă 
resemnat decât savurând experienţa sa de înstrăinare. Cinismul 
denotă refuzul de a se angaja în lume, în aceeași măsură ca și o 
poziţionare de antagonism faţă de ea, un zbor în singurătate și 
interioritate, precum și o respingere a politicii pe baza 
inautenticitatii sale.” (Bewes 1997, 1)! 


Astfel, in interpretarea lui Bewes, cinicul devine mai 
apropiat de tipologia scepticului, o apropiere legitimă doar 
până la un anumit punct. Ca trăsătură comună cu cinismul 


1 „The modern cynic is apathetic and introspective, resigned to, 
rather than revelling in his or her experience of alienation. Cynicism 
denotes a refusal to engage with the world as much as a disposition 
of antagonism towards it, a flight into solitude and interiority 
and an abnegation of politics on the basis of its inauthenticity”. 

antic, rămâne suspiciunea fata de retorica şi practica 
politicului, deși un autor ca Jeffrey Goldfarb a observat că 
„cinismul parodic al resemnatilor are un rol negativ, întrucât 
devine un suport al status quo-ului” (Laursen 2009, 479). În 
același timp, cinismul nu este un scop în sine, ci o etapa de 
parcurs în procesul de căutare a autenticităţii, cea în numele 
căreia se face şi respingerea politicului. 

Şi la Sloterdijk cinismul modern are o latură anti- 
politică, corespunzătoare cu mecanismul dialectic al ironiei 
romantice, ce trăiește o a doua tinerețe în cadrul perioadei 
Republicii de la Weimar şi al dadaismului berlinez. Autorul 
german operează o distincţie, chiar opoziţie între kynismul 
antic, benefic, subversiv, anti-politic, pe de o parte; şi 
cinismul modern, malign, prin care desemnează replica celor 
puternici şi a culturii dominante la provocarea kynică. 
Întrebarea mea este dacă cinismul malign și modern poate fi 
regăsit chiar si la cei dominați, nu doar la nivelul elitelor 
politice, iar Sloterdijk pare să ignore posibilitatea unei variante 
mai populare a cinismului, bineînţeles nu în sens antic. În cazul 
românesc, autori din perioada interbelică au remarcat că 
masele sunt adeseori amorale, cel puţin în cazul românesc: 
„Nu avem decât o îndoielnică civilizaţie, care exaltă 
periferia, viciază politica şi chinuie elita” (Eliade 1990, 42). 


„Problema ortodoxiei românești nu se pune încă, decât în mod 
artificial, şi fără nici o posibilitate de eficacitate, câtă vreme, pe 
de o parte masele amorfe, dar neplastice, rurale și urbane, vor 
prezenta același indiferentism moral care le caracterizează și pe 
de altă parte, cât timp preoțimea se va confunda steril, în masele 
asupra cărora nu are nicio priză.” (Cioculescu 1990, 73-74) 

Revenind mai aproape de zilele noastre, putem porni 
de la întrebarea: care este originea cinismului postmodern? 
Poate fi considerat un fenomen de masă, o modă culturală 
sau trebuie considerat exclusiv ca o caracteristică a celor ce 
deţin puterea şi iau decizii în numele celor conduşi? Ipoteza 
mea este că cinismul reprezintă o trăsătură cardinală a 
postmodernitatii, dar care, in mod surprinzător, nu a reținut 
atenţia teoreticienilor acesteia. Este adevărat că Peter 
Sloterdijk şi Slavoj Zizek au scris despre formele 
contemporane ale cinismului, însă au privilegiat latura ce 
caracterizează elitele politice, cele economice, respectiv 
dimensiunea sa ideologică (Zizek). În mod ciudat, nu au luat 
în considerare și posibilitatea ca omul obișnuit să poată fi și 
cinic, dincolo de narcisismul şi hedonismul caracteristice 
tipului postmodern. Ce anume justifică o asemenea ipoteză? 

Este adevărat că societățile postmoderne nu mai 
cunosc crize violente (război, teroare politică, lagăre de 
concentrare), fapt ce reprezintă un progres incontestabil în 
raport cu perioada sistemelor totalitare. Dar paradoxul este 
că deşi se aștepta ca după experienţele traumatice din prima 
jumătate a secolului al XX-lea să urmeze o redescoperire a 
valorile umaniste, în prezent mai mulți observatori au 
constatat chiar trădarea acestor valori, prezența unei 
suspiciuni generalizate fata de tot ceea ce se situează în afara 
sferei economice și a celei tehnice. 

Ipoteza mea ar fi că cinismul postmodern, ca modă 
culturală, are un caracter in-autentic, prefabricat, că poate 
reprezenta o fatalitate, dar nu o necesitate. Mai mulți cercetători 
au remarcat trăsăturile dominante ale postmodernismului: 
desacralizarea limbajului, căderea în corp, criza valorilor 
tradiţionale; o cultivare excesivă a sensibilului în detrimentul 

inteligibilului; o formă de agnosticism contemporan; pierderea 
conținutului trăit al experienţei în favoarea celui reprezentat, 
mediat de o formă de comunicare. Cu toate acestea, aş vrea 
să precizez că nu îmi propun o critică de tip Baudrillard a 
societăților contemporane, așa-numitele societăți de consum. 
Între austeritatea lui Diogene şi hiperconsumul de tip 
ostentativ al omului contemporan, diferențele sunt atât de 
mari încât comparatia devine riscantă. Cinismul postmodern 
ar trebui văzut, aşadar, in conjunctie cu acel cult al Eului, 
vizibil cu precădere la începutul secolului al XX-lea si mai 
puţin invocat în zilele noastre. 

Mircea Eliade a remarcat că personajele din romanele 
sale realiste (Întoarcerea din rai, Huliganii), sunt adeseori cinice, 
datorită încercării de a trăi într-un mod autentic. Ele sunt 
cinice în sensul antic și nu machiavelice, respingând politicul în 
favoarea moralei. Dar care sunt variantele unei trăiri autentice? 

1. A trăi în acord cu valorile morale împărtășite de 
societatea în cadrul căreia trăieşti. 

2. A trăi în acord cu valorile proprii, indiferent dacă 
ele sunt bune sau rele în raport cu judecatile de 
valoare existente în cadrul acestei societăți, la un 
moment dat. A doua perspectivă a fost cel mai bine 
ilustrată în cadrul romanelor scrise de Maurice 
Barres — Omul liber (1889) — si André Gide — Paludes 
şi Fructele pământului (1897); Imoralistul (1902); 
Falsificatorii de bani (1925) —, construite pe baza a 
ceea ce s-a numit „Cultul Eului”: să acumulezi cât 
mai multe experienţe, să nu iti pese de rezultatul 
acţiunilor tale, să actionezi dezinteresat, toate acestea 
fiind reunite în teoria actului gratuit, aplicată şi de 
Eliade în romanele sale, deja menţionate. 

De exemplu, în romanul Huliganii, cele două personaje 
cheie, Petru Anicet și Alexandru Pleşa, comit astfel de acte 
gratuite, fără un mobil precis sau un scop practic. Anicet 
seduce o tânără elevă, căreia îi preda lecţii de pian, pe care 
mai apoi o îndeamnă să fure din bijuteriile părinţilor. 
Infractiunea este descoperită, iar mama lui Anicet, simțindu-se 
dezonorată, se sinucide. Pleşa seduce tinere pe care mai apoi 
le părăseşte fără remuşcări, iar atunci când una dintre ele se 
sinucide, este incapabil să-şi renege cinismul. Sfarseste prin a 
înființa un partid politic. David Dragu, un alt personaj, aflat 
oarecum în disonanta cu Anicet şi Pleșa, vorbește despre 
experienţa huliganică, care presupune „să nu respecţi nimic, 
să nu crezi decât în tine, în tinerețea ta, în biologia ta dacă 
vrei [...] Să poţi uita adevărurile, să ai atâta viata în tine încât 
adevărurile să nu te poată pătrunde, nici intimida - iată 
vocaţia de huligan” (Eliade 2008c, 186). 

În mod similar anumitor personaje din romanele lui 
Gide, huliganii eliadeşti au o susceptibilitate deosebită în 
privința „caracterelor prefabricate” de către angrenajul 
social, cele care rostesc replici prestabilite, care devin sclavii 
convențiilor sociale s.am.d. Pentru a preîntâmpina un 
asemenea eșec, Barres și Gide au imaginat „o adevărată 
religie a eului, condimentată cu exerciţii spirituale inspirate 
de cele ale lui Ignatiu de Loyola și destinate să ajute eul să se 
autopretuiasca. [...] Aprecierea trăirii privite in sine si fără 
referință la finalitatea ei practică neutralizează efectiv 
sensibilitatea morală, astfel încât « chiar emoțiile umilitoare, 
astfel transformate, pot deveni voluptoase »” (Pavel 2008, 378). 
Si personajul central din Imoralistul lui Gide isi dezvoltă 
puterea simţurilor astfel încât să le aducă pe aceeaşi treaptă 

cu cea a gândirii: „« senzaţia mea devenea la fel de intensă ca 
un gând » [...] « Alergam pe drumul care duce de la Taormina 
spre La Mole strigând, ca să o chem în mine: O nouă ființă! 
O nouă ființă! »” (Pavel 2008, 379). 

Tot în privinţa huliganilor lui Eliade, prin intermediul 
lui David Dragu aflăm că a trăi în mod autentic înseamnă a 
avea un destin distinct faţă de cel colectiv: 


„Ce înseamnă destinul colectivitatii? Foame, mizerie, ignoranță 
și celelalte. Dar ăsta nu e destin [...] asta e condiţie socială. 
Destin înseamnă: faptul că omul e muritor, faptul că limita 
cunoașterii sale e foarte strânsă, faptul că suferința e eternă, 
faptul că un suflet nu poate comunica niciodată perfect cu un alt 
suflet.” (Eliade 2008c, 218) 


Astfel este identificat un rău al colectivismului, iar 
lupta împotriva lui conduce la deschiderea unei breşe, prin 
care subiectivitatea se poate manifesta, poate alege privind 
către cauzele fenomenelor. 

Cu alte cuvinte, cultul Eului la acești autori avea un 
fundament moral, era orientat către dobândirea unei libertăţi 
interioare, fiind parte a unui proiect existențial. Problema pe 
care o identific ar fi că cinismul postmodern nu poate 
revendica un astfel de statut, atât timp cât este captiv într-un 
circuit al hiperconsumului și al stimulării excesive a dorinţei 
prin mijloace artificiale, adică exact opusul a ceea ce Diogene voia 
să suprime. Cinismele cardinale ale claselor conducătoare, cele 
discutate de Sloterdijk în lucrarea sa (Sloterdijk II, 2005, 7-98), 
au dispărut în bună măsură o dată cu încheierea unui ciclu 
al procesului de modernizare, după cel de-al doilea război 

mondial. Cu toate acestea, cinismul sau scepticismul celor 
dominați nu a cunoscut un regres, ci a devenit mai degrabă 
simptomul unei societăți cuprinse de anomie sau alienare. 


Ideea de autenticitate la Mircea Eliade 


Autenticitatea, aşa cum o înţelege Eliade, poate fi pusă în 
legătură cu kynismul lui Sloterdijk, văzut ca o tehnică a 
realului, prin care sunt evitate tiparele prestabilite sau cadrele 
ideologice menite să fixeze, să deturneze evoluția conștiinței 
individuale. Problema este că dintr-o astfel de căutare a 
autenticităţii, anumiţi eroi ai romanelor eliadești devin cinici 
în sensul modern, adică amorali, antisociali și, în cele din 
urmă, diabolici. lată ce nota Eliade despre propriul roman, 
cu ocazia unei lecturi făcute la 20 de ani de la apariţie: 


„Am încercat să recitesc romanul. [...] N-am avut răbdare să 
citesc paginile de convorbiri și discuţii « teoretice ». Cruzimea 
anumitor scene m-a exasperat. Dar poate tocmai sălbăticia, 
bestialitatea acestor « huligani » de douăzeci-douăzeci și cinci 
de ani, dă semnificaţie şi actualitate romanului. Căci asemenea 
personagii cinice, crude, sălbatice, au devenit familiare, în 
Europa occidentală, în ultimii zece ani. [însemnarea este din 
anul 1964] Les blousons noirs, the beatnicks etc. se comportă, în 
1960, ca «huliganii» mei în 1930.” (Eliade 1993, 495) 


Căutarea autenticităţii a fost o adevărată obsesie 
pentru tânărul Eliade, o căutare independentă și pe un alt 
plan decât cel al filosofiei existentialiste. Fragmentele 
dedicate acestei teme pot fi regăsite în volumele Oceanografie 

(1934) si Fragmentarium (reunind articole si eseuri din 
perioada 1935-1939). Din această perspectivă, Eliade 
datorează mai mult unor autori ca Kierkegaard, Papini, 
Unamuno, Gide; din Jurnalul său portughez stim că pe 
Heidegger l-a citit în perioada celui de-al doilea război 
mondial — si fără prea mare profit intelectual. 

În prima notă din volumul Fragmentarium, face legătura 
dintre autenticitate şi idealism: „orice idealism se fundează 
pe credinţa că omul face lumea în timp ce-și face gândirea”, 
în vreme ce autenticitatea îşi are originea în „credinţa că 
nimic nu este dat din afară, sau că tot ce este dat nu e viu, nu 
e valabil, nu are semnificaţie” (Eliade 2008a, 157). De aici 
rezultă importanţa semnificativă pe care experienţa trăită în 
mod cât mai autentic o primeşte in literatura lui Eliade, 
precum si în jurnalul său indian. Se poate spune că dintr-un 
anumit punct de vedere, eroii din romanele realiste eliadeşti 
ar fi un fel de perdanti radicali: însă în fata societăţii, in fata 
istoriei etc., ele devin memorabile nu atât prin huliganismul 
lor strident, cât prin acest cult al autenticității experienței, 
guvernat de o ierarhie interioară, subiectivă, care construieşte 
universuri de semnificaţii autonome în raport cu ordinea 
in-autentică a lumii, cea care conduce la alienarea subiectului, 
la pierderea libertăţii în lanţul conditionarilor exterioare. 

În cea de-a doua notă, Eliade argumentează pro şi 
contra autenticităţii. În mod paradoxal, autenticităţii i se 
poate reprosa că este o fugă în realul cel mai concret, mai rau 
plasat, fiind „o formă a unei mentalități pozitiviste, 
experimentale, empirice” (Eliade 2008a, 158). În același timp, 
argumentul în favoarea ei ar fi că „tinde întotdeauna să 
exprime « concretul »; este deci o tehnică a realului, o reacție 

împotriva schemelor abstracte (romantice sau pozitiviste), 
împotriva automatismelor psihologice” (Eliade 2008a, 159). 
Astfel, dacă în mod aparent, ea ar împiedica orice elan către 
lumile magicului, mitului, imaginarului, în fapt ea oferă 
deschideri către o nouă complexitate a realului: „departe de 
a trăda o atitudine antimetafizică, « autenticitatea » exprimă 
o puternică sete ontologică de cunoaștere a realului” (Eliade 
2008a, 159). Particularitatea lui Eliade este că leagă întotdeauna 
autenticitatea de ideile de experienţă și trăire; autorul român 
a fost foarte influenţat de teoria gidiană a actului gratuit, 
prin care Eul poate fi îmbogăţit și poate descoperi 
semnificaţii noi. Ideea scriiturii autentice, a fragmentelor de 
jurnal și a scrisorilor inserate în paginile de ficțiune, a folosit-o 
cu succes în romanul-indirect Șantier, ce reproduce o parte a 
experienţei indiene, din anii 1928-1931. Din acest roman nu 
răzbate teama de a-și pierde Sinele în labirintul diversității 
experienţelor; dimpotrivă, este foarte preocupat să înțeleagă 
semnificaţia acestor experienţe: 


„Dacă totul e aventură pentru cel ce nu vietuieste Absolutul, 
trebuie să imbratiseze aventura cu toată sinceritatea, cu toată 
plenitudinea, fără reticente si adaptări. Trebuie să fumeze opium, 
să trăiască în adulter, să nu se preocupe decât de plăceri si de un 
cât mai variat passe-temps. [...] Ceea ce pierdeam eu nu erau 
funcțiunile mele spirituale — ci semnificaţia lor.” (Eliade 2008b, 263) 


Aşadar este preocupat ca, prin intermediul experiențelor, 
chiar si al celor aparent nespirituale, scufundate în mlastina 
senzatiilor, să descopere lumea şi viata în chipuri noi, fără 
teama de a pierde timpul ce trebuie dedicat studiului si ascezei: 

„Scriitorul de altădată era aproape un maniac. Trăia boema, 
scria pe unde apuca, vorbea numai de literatură, avea idoli 
literari. Tinerii scriitori de astăzi au cu totul alte obsesii; în 
primul rând, obsesia propriei lor vieți, pe care nu vor s-o piardă 
sub formule sau s-o înece în confort.” (Eliade 2008a, 87) 


Problema autenticității a fost una dintre temele 
principale pentru filosofia existentialista, putând fi întâlnită 
la Kierkegaard, Heidegger, Sartre, Gabriel Marcel și alții. Ce 
înseamnă, potrivit lor, a trăi autentic? În ce fel autenticitatea 
constituie o trăsătură determinantă a existenței si a 
adevărului? Problema autenticității apare ca foarte 
importantă atunci când suntem puși în postura de a distinge 
între diferitele forme de interpretare a Realităţii si de 
actualizare a posibilelor forme ale Existentei. 

Mai mult sau mai putin conștient, spiritul cinic 
contemporan pretinde că se află mai aproape de esența 
Realitatii decât idealismul sau orice altă concepție ne- 
materialistă. Sub acest raport, poate fi recunoscut un element 
comun între cinismul antic și cel modern, respectiv concepția 
materialistă asupra Realităţii, ilustrată cât mai sintetic de 
maxima lui Diogene - „Totul e în toate și pretutindeni” 
(Onfray 2008, 133). Ipoteza mea este că cinismul modern 
emite pretenţia de a fi autentic într-un mod nejustificat, 
atunci când atacă şi domenii care nu se supun legilor 
materialului, cum ar fi aşa numitele forme simbolice (mitul, 
religia, arta, limbajul). În fapt, spiritul său agresiv reprezintă 
o actualizare a veşnicei lupte între conştiinţe. 

Așa cum spunea Oscar Wilde, „Cinicul este un om care 
cunoaște prețul fiecărui lucru și valoarea a nimic” (Vice 2011, 169). 

Limbajul cinicului modern trădează această concepţie: nici o 
invectivă nu este de prisos atunci când cinicul vrea să 
parodieze realitatea. Aceasta este în fapt una dintre funcţiile 
limbii de lemn, de a simplifica realitatea într-un mod grosier, 
din câteva tuşe îngroșate, pretinzând că atinge în acest mod 
însăși esența Realitatii. Dacă cinicii din romanele realiste 
eliadeşti erau revoltați metafizici, tipul postmodern reprezintă 
mai degrabă tipul cinicului ce nu-și mai face niciun fel de 
iluzii, preferând să se folosească de resursele sistemului (ale 
societății în care trăieşte), pentru a obţine un maximum de 
beneficii şi plăceri, contra unui efort minim. Momentul 
angoasei existențiale nu se mai află la orizontul așteptărilor sale, 
iar de aici ar rezulta in-autenticitatea condiției postmoderne, în 
care nici o schimbare, criză, ruptură nu mai sunt posibile. 
Dacă această angoasă survine, din cauza unor evenimente ce 
bulversează monotonia cotidiană, ea este foarte rapid 
suprimată, aşa cum observase Baudrillard: „peste tot se 
injectează anestezice, zâmbete, deculpabilizare, lubrifiant 
psihologic (ca detergentul din produsele de spălat). Nişte 
enzime devoratoare de angoasă” (Baudrillard 2005, 229). 


Concluzii 


În cadrul prezentei lucrări am încercat să avansez câteva 
ipoteze referitoare la natura cinismului contemporan, ţinând 
seama de contextul mai general în care se manifestă 
(societăţi post-totalitare, societăți de consum, societăţi laice). 
Relationarea cinismului cu problema autenticității presupune 
asumarea lui de către subiect ca proiect existenţial, prin 

alegerea unui sens privitor la o problemă dată (seria nesfârşită 
a dilemelor etice care tasnesc din evoluţia cotidianului). 
Astfel, cinismul contemporan poate fi văzut ca rezultat al 
unei deliberări interioare, ca manifestare a libertăţii, ca 
posibilitate a existenţei. Dar în același timp, cinismul poate 
sta si sub semnul in-autenticului, atunci când devine expresia 
alienării și anomiei sociale, iar anumite simptome (proliferarea 
limbii de lemn, pierderea nomos-ului, exacerbarea pulsiunilor 
egoiste) confirmă această ipoteză. În sfârşit, am apelat la 
planul literaturii pentru a vedea în ce măsură experiența 
cinicilor de la începutul secolului al XX-lea mai poate fi 
actuală pentru solicitările tipului uman contemporan. 

Originile cinice ale ecologismului 


Liviu lulian Cocei 


Abstract. Half jokingly, half seriously, the philosopher Peter Sloterdijk 
stresses that Diogenes of Sinope was an “ancestor” of the hippy movement 
who influenced not only libertinism, but the whole “tradition of 
intelligent life in contemporary Europe”. Following these lines, could 
the environmentalists also be integrated in the neo-cynical tradition? In 
the 60s, the same period in which the sexual revolution took place, 
ecophilosophy starts to grow, having as a consequence the fact that 
today more and more people aspire to a world-wide “green” nationality, 
devoid of the nationalistic pathos. In other words, we are witnessing a 
cosmopolitanism inspired by “cynicism”, manifest in the defiant attitude 
of the “guardians” of nature. In the spirit of the ironic philosophy of 
Antisthenes and Diogenes, radical environmentalists are distinguished 
by their negative axiology, through what they condemn rather than 
what they propose. Moreover, the tendency to exaggerate the effects of 
pollution, as well as the adoption of lifestyles that are situated on the 
edge of survival, sometimes even disregarding ethical standards, constitute 
grounds for claiming that the intellectual origin of environmentalism is 
ancient cynicism. This does not mean that Diogenes would have been 
an environmentalist, but that environmentalism is rooted in a type of 
discourse specific to his philosophy. Therefore, in the present work, I 
will try to answer the following question: is environmentalism a new 
anti-humanistic reaction or rather only an apparent one, behind which 
is hidden a higher form of humanism? 

Keywords: environmentalism, ecophilosophy, irony, cynicism, neo- 
cynicism, Diogenes of Sinope, Peter Sloterdijk. 

În lumea hiper-tehnicizata a postmodernitatii, îndeosebi la 
nivelul de consum de masă, au loc procese de fabricare 
neîntrerupte dar slabe din punct de vedere calitativ, cel 
puţin în comparaţie cu cele din urmă cu doar câteva decenii. 
În mod oarecum ironic, produsele finite obținute astăzi par a 
fi destinate unei deteriorări accelerate. Tinta lor nu este 
„durerea” consumatorului (cum încearcă să ne convingă 
unele clipuri publicitare), ci tocmai creșterea consumului, 
adică asigurarea pe termen lung a afacerii respective. Dacă 
producţia respectivă s-ar realiza numai din materiale de 
bună calitate, atunci oamenii nu ar mai cumpăra nimic nou o 
perioadă destul de lungă de timp, pentru simplul motiv că 
nu ar mai avea nevoie. lată de ce, suntem prinşi într-un cerc 
vicios al producţiei şi al consumului frenetice, care afectează, 
într-o proporţie mai mult sau mai puţin evidentă, echilibrul 
întregului mediu înconjurător. 

Având în vedere aspectele antropologice ale tematicii 
supuse analizei noastre, din ce în ce mai multi autori nu mai au 
nicio îndoială în privința faptului că noul om, paradigmatic 
pentru imaginea societăţii actuale, şi-a făcut deja apariţia: 


„Este individul care se simte străin în natură dacă nu poartă cu 
sine obiectele de consum ce-i mediază până și relația cu sine. 
Are repulsie de a sta pe iarbă, îi e teamă de vietatile ce misuna 
în jurul său, unite parcă de un complot ce vizează să-i 
submineze confortul [...].” (Rotilă 2011, 33) 


Acest om nou — căruia îi este oarecum jenă si de propriile 
sale nevoi fiziologice și care nu suportă să fie în natură decât 
ca simplu spectator, departe de orice efort sau primejdie pe 
care aceasta le presupune - este „omul consumator”. 

Așadar, acest tip uman nu se poate raporta în mod 
nemijlocit la mediul înconjurător, tocmai de aceea el 
apelează la tot felul de instrumente si la din ce în ce mai 
multe obiecte ce susțin „mașinăria” consumului. Dincolo de 
nevoia de a ne apăra de intemperii (care e satisfăcută în 
special de hainele și casele pe care ni le cumpărăm), asistăm 
la o continuă creştere a „bunurilor de consum” și, deci, a 
unor nevoi pe care, până acum, nici nu constientizam că le 
avem. Din acest motiv, se poate spune că „am depășit orice 
barieră din momentul în care nevoile, dincolo de satisfacerea 
lor, au ajuns să fie multiplicate si create artificial” (Ivlampie 
2015, 202). Altfel spus, omului consumator i s-a inoculat ideea 
că, în mod frecvent, va avea nevoie de ceva, chiar dacă unele 
dintre „nevoi” se vor perima la un moment dat (spre exemplu, 
cine ar mai putea susține astăzi că are nevoie de un walkman, 
exceptându-i pe anticari sau pe colectionarii de antichități, 
care intretin în foarte mică măsură nivelul consumului). 

În sensul acesta, medierea tot mai variată şi mai 
extinsă la care este încurajat să apeleze omul contemporan 
tinde să îl înstrăineze nu doar de natură, ci, implicit, şi de 
natura sa proprie — chiar dacă nu ştim precis care ar putea fi 
aceea. Şi atunci, ne putem întreba retoric dacă nu cumva 
toate sistemele antropice reflectă, oarecum paradoxal, tocmai 
faptul că suntem într-o stare de dizarmonie față de natura ce 
ne înconjoară. 

Ideea că aproape tot ceea ce se petrece în interiorul 
habitatului uman modern conduce la alienare a fost 
semnalată de sociologul Emile Durkheim, dar şi de etologul 
austriac Konrad Lorenz, atunci când scria că „rapida 
înstrăinare generală de natura vie e în mare măsură vinovată 

de abrutizarea estetică şi etică a omului civilizat” (Lorenz 
2001, 31). De aceea asistăm adesea la următoarea situaţie: 


„mulţi indivizi renunţă în mod voluntar la bunăstarea lumii 
civilizate, amintindu-ne de vechii filosofi cinici. Astfel, ei îşi 
propun să repare actuala inadecvare faţă de mediu a omului 
modern, încercând să nu-l închidă în el însuşi, ci să-l deschidă 
devenirii uitate a lumii.” (Cocei 2015, 219) 


In perspectiva accederii la un umanism mai cuprinzător, 
non-antropocentric, e firesc să ţinem seama de anumite 
presupozitii teoretice şi repere existenţiale, dar, mai ales, de 


„O atitudine care practică un limbaj al adevărului, fără evenimente 
catastrofice, dar şi fără manifestări de optimism nefondate, şi 
care se încumetă la cercetarea de resurse simbolice pentru a 
resemnifica locuirea omului pe pământ, înrădăcinându-l în natură 
şi istorie. În concluzie, un umanism care, în fata caracterului 
asimbolic al tehnicii, se străduie să activeze simţul responsabilitatii 
de care omenirea este capabilă în principiu.” (Volpi 2014, 254) 


Oare ar putea fi ironia acea atitudine care să activeze 
simţul responsabilitatii umane şi să contribuie la propăşirea 
noului umanism? În rândurile ce urmează, susțin ideea că 
ironia e un instrument de bază al adversarilor consumului, 
motiv pentru care voi porni în căutarea originilor cinice 
(kynice) ale ecologismului. Desigur, aceasta nu înseamnă că 
susținătorii consumului ar fi incapabili de ironie. În fond, ei 
se dovedesc a fi adeseori cinici în sensul contemporan al 
termenului, distorsionând imaginea vechii doctrine filosofice. 
De pildă, Black Friday, care e o zi tipică de exacerbare a 

consumului, ce altceva poate fi decât o ironie la adresa 
Vinerii Mari, în care, potrivit tradiţiei creştine, se tine post 
negru, adică nu se consumă nimic? 

Încă din Grecia antică, reminiscente ale discursului de 
tip ecologist se pot întâlni şi la primii înţelepţi. Una dintre 
inscripţiile de pe frontonul templului din Delphi, „nimic 
prea mult”, care i se atribuie îndeobşte lui Solon, precum şi 
îndemnurile la „cumpătare” (Pittacos) şi la găsirea „măsurii” 
(Cleobul) sugerează că majoritatea acestor înţelepţi au atras 
atenţia asupra faptului că abundența tulbură nu numai 
liniştea lăuntrică a individului, ci însăşi echilibrul cetăţii. 

În sensul edificării acestor poveţe, abia cinicii, exagerând 
filosofia şi modul de viata ale celor Sapte Intelepti (dar mai 
ales ale lui Socrate), vor recurge la multiple forme ironice de 
expresie, inclusiv non-verbale şi para-verbale. Dând seama 
de o proto-gândire ecologică, cinicii susțineau, după cum se 
poate surprinde din relatările lui Diogenes Laertios, 


„că trebuie să trăim frugal, mâncând strictul necesar pentru a 
trăi şi purtând o singură haină. Dispretuiesc bogăţia, gloria si 
noblețea. Unii dintre ei sunt vegetarieni, beau numai apă rece şi 
se mulțumesc cu orice adăpost se întâmplă sau cu butoaie, ca 
Diogene, care obişnuia să spună că privilegiul zeilor era să nu 
aibă nevoie de nimic, iar al oamenilor, care au asemănare cu 
zeii, să aibă nevoie de puţin.” (Laertios 1997, 218) 


De asemenea, în cazul lui Diogene Cinicul, deşi acesta 
nu era vegetarian, trebuie menţionată o ironie care cu 
siguranță e pe placul celor ce îi privesc cu dispreț pe 
devoratorii de carne din zilele noastre: „Fiind întrebat de ce 
atletii sunt asa de stupizi, dădu acest răspuns: « Din cauză că 

se hrănesc cu carne de porc şi de vacă »” (Laertios 1997, 204). 
Pe de altă parte, în parabola biblică a „bogatului nesăbuit” 
(Luca, 12, 16-21), înverşunarea lui Dumnezeu faţă de lăcomia 
acelui om bogat nu este mai putin lipsită de ironie — „lar 
Dumnezeu i-a zis: Nebune! În această noapte vor cere de la 
tine sufletul tău. Şi cele ce ai pregătit ale cui vor fi?” 
(Luca, 12, 20) -, tot aşa cum, în continuarea parabolei, se 
poate resimti acelaşi ton ironic, însă de data aceasta reieşind 
din îndemnul lui lisus Hristos la o viaţa austeră, lipsită de 
grija zilei de mâine: 


„Şi a zis către ucenicii Săi: De aceea zic vouă: Nu vă îngrijiţi 
pentru viata voastră ce veţi mânca, nici pentru trupul vostru cu 
ce vă veţi îmbrăca. Viaţa este mai mult decât hrana şi trupul 
decât îmbrăcămintea. Priviţi la corbi, că nici nu seamănă, nici nu 
seceră; ei n-au cămară, nici jitnita, şi Dumnezeu îi hrăneşte. Cu 
cât mai de pret sunteţi voi decât păsările!” (Luca, 12, 22-24) 


Ideea că Dumnezeu e totuşi aproape de cei care îşi 
îngustează paleta de nevoi personale (casă, haine, maşină 
etc.) o exprimaseră şi filosofii greci, care considerau că omul 
este cu atât mai aproape de zei cu cât are nevoie de mai 
puţine lucruri. De altfel, în tonul acestor recomandări 
creştine se reflectă şi mesajul filosofic al cinicului Diogene, 
care îşi redusese la maximum nevoile de hrană, de 
îmbrăcăminte sau de spațiu locativ. Pe de altă parte, faptul 
că „viaţa e mai mult decât hrana şi trupul mai mult decât 
îmbrăcămintea” nu reprezintă întocmai rațiunea de a fi a 
doctrinei ecologismului şi, în general, a tuturor adversarilor 
societății de consum contemporane? 

Lăsând la o parte perspectivele oferite de istoria 
filosofiei greceşti şi de creştinism, s-ar putea spune că, de 
fapt, gândirea ecologică s-a născut la ţară. Înţelepciunea 
populară românească, de pildă, are multe vorbe de duh în 
acest sens, majoritatea sugerând că, de fapt, adevărata 
„rânduială a casei” constă în desfăşurarea activităţilor 
gospodăreşti la timpul prielnic, în felul acesta fiind evitate 
eforturile, dar şi costurile inutile. De altfel, în mai toate 
vechile culturi ale lumii, natura nu este înţeleasă ca fiind o 
entitate separată de umanitate, ci e văzută ca un întreg din 
care omul nu poate face notă discordantă. Astfel, privind 
înapoi cu deferenta, întâlnim 


„prefigurări ale ecofilosofiei în viziunile despre lume şi viață 
proprii culturilor arhaice şi tradiţionale. [...] Omul arhaic îşi 
structurează întreaga existență — şi, implicit, cultura, în care se 
obiectivează potentialitatile sale creatoare — în consens cu 
natura. Cultura pe care o edifică este, în consecinţă, o cultură 
ecologică: un mod de viata care înglobează un mediu natural şi 
care asigură securitatea şi resursele, astfel încât oamenii pot să 
fiinteze continuu şi durabil (sustenabil) şi să-şi realizeze pe 
deplin potenţialul.” (Marghescu 2009, 87-88) 


Astăzi, în schimb, omul civilizat se raportează la 
propria sa existență ca la o fiintare-in-afara-naturii. Or, 
ecofilosofia este un efort de readucere aminte a faptului că 
omul nu reprezintă o „exterioritate” sau o existenţă ruptă de 
lumea în care trăieşte. 

Diogene din Sinope, filosof care nu părea a avea vreo 
ruşine în a-şi face nevoile chiar în piaţa ateniană, a fost 
probabil primul european care a înțeles realmente relaţia 

strânsă dintre om şi natură, adică dintre individ şi societate, 
pe de o parte, şi deşeurile acestora, pe de altă parte. 
Bineînţeles, aceasta nu înseamnă că filosoful din Sinope ar fi 
fost ecologist, ci că ecologismul este preponderent „cinic” în 
sensul antic al termenului. Tocmai de aceea, atitudinea 
dezinhibată a lui Diogene 


„face trimitere la o conştiinţă a naturii care priveşte pozitiv 
aspectele animalice ale umanului şi nu permite suprimarea a 
ceea ce este jos sau penibil. [...] Totul converge către includerea 
lui Diogenes Sinopensis în galeria precursorilor conştiinţei 
ecologice. Marea realizare spirituală a ecologiei de până acum — 
cu repercusiuni în filosofie, etică şi politică — constă în faptul că 
a ridicat fenomenul deşeurilor la nivelul unei teme « înalte »”. 
De acum înainte, ele nu mai reprezintă o chestiune marginală, ci 
sunt recunoscute ca fiind esenţiale” (Sloterdijk 2000, 183). 


lată cum, din punct de vedere filosofic, ecologia aduce 
în prim-plan paradoxul utilității inutilului, a importanţei a 
ceea ce pare a fi complet de prisos sau chiar dăunător. Astfel, 
gândirea ecologică readuce în discuţie aspecte ale umanului 
care, doar cu unele excepții, fuseseră ignorate sau împinse cu 
pudoare în cadrul îngust al sferei private. 

În lucrarea sa referitoare la „raţiunea cinică”, Peter 
Sloterdijk observă, printre multe altele, şi următoarele: „ca 
strămoş al mişcării hippy şi ca protoboem, Diogene şi-a lăsat 
amprenta asupra tradiţiei vieţii inteligente în Europa” (Sloterdijk 
2000, 190), în aşa fel încât, actualmente, neokynismul poate fi 
surprins la mai multe tipuri de ecologişti, precum: 

„vegetarienii (după cum fuseseră şi multi dintre cinici), fructarienii 
(ei supraviețuiesc ca cinicii, mâncând numai resturi, nicidecum 
fructe vii, proaspăt culese) şi chiar iubitorii de animale (aidoma 
cinicilor, aceştia preferă mai degrabă compania câinilor decât a 
oamenilor).” (Cocei 2015, 220) 


Din nefericire, însă, trebuie remarcat că entuziasmul 
romantic, tipic generaţiei dezinhibate de după al Doilea 
Război Mondial, s-a risipit în faldurile ideologiei consumului, 
după cum bine observă Viorel Rotilă: 


„mişcarea hippy a anilor '60, născută ca o contestare a consumului, 
a sfârşit prin a se încadra în curentul acestuia, în special prin 
ceea ce se păstrează în memoria colectivă: muzica, ideile şi, 
poate, un anume gen de îmbrăcăminte. În felul acesta se vând şi 
se consumă tocmai ideile ce contestă consumul. Pop-cultura a 
sfârşit prin a fi tocmai ceea ce contesta: o cultură de consum.” 
(Rotilă 2011, 34-35) 


Din acest motiv, ca un fel de reacție la muzica aşa-zisă 
„comercială”, unele categorii de artişti se refugiază în zona 
obscură a underground-ului. Nu voi insista însă acum asupra 
acestui fenomen neokynic, limitându-mă doar la cel 
anti-consumerist. 

Revenind asupra anilor ‘60 ai secolului trecut, in aceeaşi 
perioadă în care se petrecea revoluţia sexuală şi aveau loc 
mişcările studenţeşti, trebuie spus că începe să îşi facă auzită 
pledoaria şi ecologismul, cu un gen de radicalism specific 
anarhismului, motiv pentru care, astăzi, se poate afirma că: 


„cetățenia postmodernă este mai putin politică şi mai mult ecologică, 
nu mai credem într-o educaţie morală şi civică orientată către 

formarea sentimentelor patriotice şi altruiste, nu mai aspirăm 
decât la o cetăţenie verde.” (Lipovetsky 1996, 242) 


lar aceasta pentru că noile generaţii de protestatari (ma 
refer la cei autentici) nu mai participă la manifestații sindicale, 
ci, mai curând, preferă să îşi exprime nemulțumirile fata de 
sistemul socio-politic indicând ,,putinatatea” zonelor verzi în 
contrapondere cu „multitudinea” companiilor de stat sau 
private care tind să le acapareze. Asistăm, deci, chiar şi la un 
cosmopolitism de inspirație „kynică”, observabil la nivelul 
atitudinilor sfidătoare ale militantilor conservării naturii şi ai 
cetățeniei globale. 

O critică, în bună măsură întemeiată, a forţei politice 
crescânde a adepților ecologismului vine din partea 
autorului francez Pascal Bruckner, care distinge între două 
tipuri principale de ecologie: unul mai echilibrat şi altul mai 
curând irațional, asemănător în esenţa sa politicilor agresive 
din timpul ideologiilor totalitare. Evident, autorul il 
condamnă pe acesta din urmă, pe care-l descrie în termenii 
unei negativitati axiologice tipice ironiei: 


„Ecologia excelează prin ceea ce vrea să împiedice, nu prin ceea 
ce propune: închide uzine, blochează proiecte, interzice construirea 
de autostrăzi, de aeroporturi, de căi ferate. Este puterea care 
zice mereu nu. [...] În acest domeniu, ca şi în altele, cei mai 
vehementi au întotdeauna câştig de cauză, pentru că modifică 
doctrina în sensul exagerării. Mediul este noua religie seculară 
care se ridică, în Europa cel puţin, pe rămăşiţele unei lumi 
lipsite de credinţă. Însă şi ea trebuie să fie supusă criticii; trebuie 
să-i dăm în vileag maladia infantilă care o macină şi o 
decredibilizează: catastrofismul.” (Bruckner 2012, 13-14) 

Autorul francez suspectează că în spatele radicalismului 
ideologiei ecologiste s-ar ascunde, de fapt, teama omului 
contemporan în fata propriului său sfârşit. Deşi încă se bucură 
de privilegiile civilizației, omul resimte, totuşi, ca o angoasă 
posibila moarte a speciei sale, precum şi a altora colaterale. 

În această ordine de idei, probabil şi din cauza 
deciziilor radicale de renunțare la confort, ecologiştii ne apar 
la prima vedere ca fiind profund anti-umanişti, aşa cum 
părea a fi şi filosofia „neobrăzată” a lui Diogene din Sinope. 
Potrivit lui Gilles Lipovetsky, „sub cetăţenia planetară 
revendicată, se profilează ici şi colo un nou antiumanism” 
(Lipovetsky 1996, 243). Dacă e adevărată, în ce măsură este 
indreptatita afirmaţia ca ecologismul ar fi o nouă formă de 
anti-umanism? Având în vedere că umanismul contemporan 
se defineşte mai ales prin consumism - „societatea de 
consum pune în joc însăşi definiția umanului, operând cu un 
nou umanism pe baza postulatului implicit: consumismul este 
umanism(ul)” (Rotila 2011, 34) -, cel putin din această perspectivă, 
nu cred că e greşit să spunem că avem de-a face cu un anti- 
umanism. Pe de altă parte, nu putem ignora faptul că există, 
totuşi, semnale „anti-umaniste” la nivelul multor organizații 
ecologiste radicale, pentru care, de cele mai multe ori, 


„datoria de a ocroti natura este mai importantă decât datoria fata 
de oameni; din punct de vedere al prioritatii, ei consideră că 
salvarea mediului trece înaintea problemelor economice şi sociale, 
poluarea sau subtierea stratului de ozon îi preocupă mai mult decât 
marea sărăcie, subdezvoltarea şi şomajul.” (Lipovetsky 1996, 242) 


Ceea ce înseamnă că „cinismul” ecologismului nu 
conţine în el însuşi doar reminiscentele vechii acceptii, ci şi 

înţelesul contemporan al termenului, aşa cum reiese şi dintr-o 
constatare a unor cercetători ai mediului privind impactul 
uman asupra reducerii emisiilor de dioxid de carbon din 
atmosferă. Ecologiştii respectivi îl numesc pe Ginghis Han — 
unul dintre cei mai sângeroşi conducători din istorie, de 
altfel —, într-un mod stupefiant de cinic, „cel Verde”, pentru 
că, prin numărul imens de victime umane pe care le-a lăsat 
în urma sa, a contribuit la extinderea zonelor forestiere care, 
la rândul lor, au absorbit mari cantităţi de dioxid de carbon, 
diminuându-se astfel efectul de seră. 

Şi totuşi, nu cumva pretinsul anti-umanism este doar 
unul aparent, ascunzând o formă autentică de umanism? Dar 
nu contin oare îndemnurile ecologiste mesaje subversive? 
Dacă suntem convinşi că răspunsurile sunt afirmative, 
putem spune că: 


,confruntati fiind cu astfel de maxime, cugetări sau aforisme, 
trebuie să distingem cu înţelepciune între seriozitatea literală 
(sau de suprafaţă) a afirmației şi seriozitatea în sine a acesteia. 
Astfel de afirmaţii nu pot fi înţelese decât dincolo de ceea ce ele 
transmit în mod direct. Altfel spus, trebuie sa diferentiem 
rigiditatea seriozitatii de seriozitatea ironiei.” (Cocei 2015) 


Pentru că, în momentul în care ar fi luate în serios 
(poate prea în serios) aceste tipuri de mesaje, ar însemna că 
ecologistii respectivi, chiar şi cei mai înverşunaţi dintre ei, şi-ar 
contrazice principalul scop declarat: ocrotirea planetei şi a 
tuturor vieţuitoarelor care o populează (omul fiind, în fond, 
tot un vietuitor). Până la urmă, chiar insultati fiind de 
„incomozii” militanti verzi, 

„despre ce este vorba pentru cei mai mulți dacă nu despre a respecta 
spaţiile verzi, despre a consuma produse reciclabile, despre a refuza 
să utilizeze sacoşele de plastic, despre a circula pe bicicletă, eventual 
despre a participa la marsuri şi despre a forma lanţuri de solidaritate. 
Morala ecologică de fiecare zi este minimalistă, ea nu prescrie nicio 
uitare de sine, niciun sacrificiu suprem, ne cere doar să nu irosim, 
să consumăm mai puţin sau mai bine.” (Lipovetsky 1996, 244) 


Aşadar, poate că riscul interpretativ pe care îl poate 
ridica o afirmaţie ironică e ca aceasta să devină „serioasă”, să 
treacă de la sensul conotativ la cel denotativ, adică să devină 
non-ironică. Aşa cum metaforele ecologice („pădure 
virgină”, „mama natură” etc.) tind să fie transformate în 
certe reprezentări ale realităţii, creând premisele unei noi 
ideologii abuzive, ironiile, la rândul lor, sunt şi ele expuse 
riscului de a sfârşi în idei clare şi distincte. 

De asemenea, am putea adăuga faptul că, în momentul 
în care se anulează distincţia comună umanitate-natură, abia 
atunci ne dăm seama că avem de-a face nu cu un anti-umanism, 
ci cu un nou tip de umanism, care s-ar putea numi „eco-umanism”. 
lată cum, în sensul descrierii acestuia se poate spune, cu o 
oarecare ironie îngăduitoare, că 


„omul predestinat consumului este, la scară planetară, inamicul 
personal al fiecărei ființe, iar a combate acest duşman nu 
înseamnă altceva decât a redescoperi virtuțile ascezei. Nu de 
protecţia consumatorului este nevoie pe Terra, ci de protecţia 
omului alături de întreg ambientul său” (Ivlampie 2015, 202). 


In urma acestor lămuriri, se observa de ce „cinismul” 
ecologismului este un umanism veritabil. In adaos, el ar 

putea fi înțeles plenar ținând cont şi de comparatia notată de 
Carmen Cozma: 


„ceea ce Immanuel Kant a încercat să sublinieze prin intermediul 
imperativului categoric referitor la valoarea « demnității umane » 
poate şi trebuie să fie extins şi către alte fiinţe vii şi către natură, 
considerând că acestea au o valoare intrinsecă şi tratându-le nu 
doar ca mijloace pentru scopurile noastre, ci şi ca scopuri în 
sine” (Cozma 2007, 141). 


Astfel, putem afirma că, în felul acesta, se conturează o 
nouă filosofie (de fapt, o reconsiderare a înțelepciunii 
străvechi a umanităţii în lumina provocărilor tehnicii şi ale 
altor problematici contemporane): ecosofia. Aceasta ar fi 
compatibilă sau ar deţine o „etică integratoare” în sensul 
deplin al termenului, în care să poată fi inclusă orice fel de 
fiintare, nu doar existentele vii. În definitiv, oricât ar părea 
de bizar la prima vedere, în condiţiile în care poate fi afectat 
echilibrul biosferei sau al ecosistemelor în general, 
distrugerea sistemelor naturale inanimate nu e oare 
condamnabilă din punct de vedere moral? 

În concluzie, după ce am surprins felul în care se trece 
de la blandetea civismului, la asprimea „cinismului” 
ecologic, putem conchide, ţinând cont de multiplele crize ce 
însoțesc viata umană de astăzi — criză financiară, economică, 
identitară, morală, de imagine sau de idei -, că acestea nu 
sunt decât un fel de exerciții de eschatologie pentru 
adevărata provocare a omenirii care, mai devreme sau mai 
târziu, va veni şi va da măsura ştiinţei şi nestiintei noastre: 
criza ecologică. Pe de altă parte, dacă ameliorarea condiţiei 

umane se datorează tocmai diverselor crize prin care specia 
noastră a trecut de-a lungul timpului, atunci oare nu decurge 
de aici că bunăstarea şi ghiftuirea de care se bucură omul 
consumator reprezintă două pietre grele în buzunarele 
evoluției sale? 

III. 


Marginalitate 
și critică socială 


Kynici şi cinici 
în jocul politic al informației! 


Cristina Voinea, Constantin Vică 


Abstract. KYNICS AND CYNICS IN THE POLITICAL GAME OF 
INFORMATION. In this article we argue that in the politics of 
information there are two kinds of actors that could be assimilated on 
the one hand to ancient kynics and, on the other, to contemporary 
cynics. The first category is represented by all those fighting for their 
liberation or by those who seek ways of making explicit the traps and 
possible way of manipulation and control present in the virtual 
environment, category represented by hackers, whistleblowers and 
other activists. The second is represented by contemporary policy 
makers, whose vision of the virtual environment is manifest in the 
attempts of hiding the mechanisms of power and of trying to master 
the methods of production and use of information. 

Keywords: kynism, cynicism, hackers, policy makers, information. 


Cea de-a patra revolutie culturala, revolutia informatiei, s-a 
constituit într-un fenomen extrem de rapid, al cărui domeniu 
de aplicare a înglobat toate sferele vieții moderne (Floridi 2014). 


1 Acest articol este rezultatul unei cercetări finanţate printr-un 

Superior, a Cercetării, Dezvoltării și Inovării, CNCS-UEFISCDI, 

Tehnologiile digitale ale informaţiei si comunicării au 
modificat felul în care ne raportăm la noi înșine, relaționăm 
cu cei din jur, dar si modalitatea în care înțelegem lumea. 
Astfel, crearea, procesarea, gestionarea şi utilizarea 
informaţiilor devin probleme acute ce creează numeroase 
conflicte între principalii actanti ai mediului virtual. 

Internetul aduce cu sine nu numai eficientizarea 
variilor activități ori procese, ci şi un nou mod de a fi în 
lume, mai ales pentru nativii digitali, cei care nu au cunoscut 
un mod de viaţă fără noile tehnologii şi world wide web. În 
acest context — în care Internetul este pentru multi dintre 
utilizatori mai mult decât o simplă rețea fizică ce conectează 
alte rețele —, modul în care mediul virtual va fi înzestrat cu o 
anumită semnificaţie devine crucial, deoarece aceasta va 
determina posibilitățile predominante de utilizare. De 
exemplu, Internetul este văzut drept concretizarea ideală a 
accesului liber și neîngrădit la informaţie, pentru toată 
lumea, indiferent de categoria socială, etnie, sex etc. Însă, în 
contrapartida acestei înțelegeri idealiste apare o alta, prin 
care Internetul e utilizat ca un instrument pentru impunerea 
unor monopoluri economice ori politice, folosit în scopuri de 
manipulare, control ori supraveghere. Cele două înţelegeri 
corespund unor categorii care se situează în opoziţie: cei ale 
căror interese în ceea ce privește Internetul și noile 
tehnologii sunt private şi deseori ascunse, fiind ghidate de 
interese economice și politice, și cei care doresc să fie propriii 
lor stăpâni nu numai în ceea ce priveşte modul în care 
utilizează Internetul, ci şi aria mai largă a cunoaşterii şi a 
accesului la ea. 

În acest articol vom argumenta că cele două categorii 
descrise în paragraful anterior pot fi asimilate kynismului 
antic si cinismului contemporan în jocul politic al 
informaţiei. Prima categorie este reprezentată de către toți 
cei care luptă pentru propria eliberare ori care doresc să ne 
aducă tuturor în vedere capcanele mediului virtual, 
categorie reprezentată de hackeri, whistlebloweri şi alti 
activişti. A doua este reprezentată de cei care fac politica 
contemporană, a căror viziune asupra mediului virtual se 
remarcă prin încercarea de ascundere a mecanismelor 
puterii, în contextul încercării de a stăpâni modalităţile de 
producere și mai apoi utilizare a informaţiilor. 


Cinismul modem 


Vom pleca de la următoarea întrebare: de ce politica statelor 
moderne în ceea ce numim infosferă? sau lumea digitală este 
cinică într-un sens modern? Dar până la răspunsul propus, 
să vedem, mai întâi, una dintre cele două acceptii ale 
termenului „cinism politic” prin care este confruntată 
democraţia reprezentativă a zilelor noastre. 

Adesea se spune că oamenii politici nu merită crezuti 
si urmați, că, pe cale de consecinţă, nu are rost să-ți pierzi 
timpul cu analizarea a ceea ce spun si fac aceştia prin vorbe’. 


2 Termen din ce în ce mai utilizat astăzi, propus de către Floridi 
(2006, 2013). 

3 Este dincolo de sfera acestui articol analiza relaţiei dintre funcţiile 
performative ale limbajului și generarea de fapte sociale, dar ea 
merită investigată atunci când ne întrebăm ce fac oamenii politici. 

say 


Această atitudine este denumită „cinică”, fiind una de 
„deziluzionare totală” față de jocul politic; este o atitudine 
de dezamăgire și dispreț care poate duce ori la o nefericire 
continuă (produsă de izolare, marginalizare, sentimentul că 
nu contează nimic), ori la teorii ale conspirației (de unde și 
obsesia cinicului pentru adevăr, pentru adevărata sa 
dezvăluire), ori la o suspendare a oricărei judecăți politice si 
înlocuirea politicii cu fotbalul sau cu alte pasiuni mai pline 
de satisfactii>. 

Cinismul politic poate fi înțeles ca o atitudine de totală 
neîncredere în felul în care se face politica, deopotrivă în 
oamenii cu motivele lor şi în mecanismele politice (de obicei 
democratice). Poţi fi cinic atunci când, în egală măsură, nu ai 
încredere în clasa politică, nici în „vocea străzii”, nici în 
dispozitivul de drept, nici în rațiunea vreunei Constituţii, 
nici măcar în serviciile secrete. E totuși neclar dacă cinicii 
politici nu cred cumva că însăşi atitudinea lor poate guverna 
lumea. De aici se nasc dezangajarea civică, neîncrederea 
publică si uneori dorința unei purificări si simplificări a 
jocului (care duce la fundamentalisme si extremisme). 
Aceasta categorie de comportament (non)politic face 


+ Totuşi, e important să distingem între scepticismul politic si 
cinismul de acest gen. Scepticul are dubii față de posibilitatea 
noastră de a cunoaşte cu adevărat vreodată (ceva) în politică, dar 
aceasta nu e o atitudine fata de activitatea si viata politică, cu 
motivele ei umane (dorința de putere sau dorința de 
recunoaștere, de exemplu), ci fata de înțelesul sau conținuturile 
ei cognitive privite în schema valorilor de adevăr. 

5 Aceşti cinici nu pot fi păcăliți pentru că nimic nu mai merită 
încrederea lor. 

obiectul mai degrabă al ştiinţelor politice şi psihologiei, 
decât al filosofiei politice, așa că o vom lăsa deoparte. 

În schimb, în filosofia politică se discută despre un alt 
cinism: cel al acțiunii politice (contemporane) şi al celor care 
fac această politică. Este vorba despre deciziile pe care le iau 
cei care fac profesionist politică, dar care, dacă ar fi luate de 
oricare dintre oamenii comuni, care nu dețin puterea, ar fi 
considerate condamnabile moral si etichetate drept „cinice”. 
De ce, în primul caz, cinismul este acceptabil, iar în al doilea, 
condamnabil? Pentru că morala celui în funcții publice răspunde 
unor alte constrângeri şi obligații decât atitudinea etică pe care 
fiecare dintre noi ar trebui s-o aibă fata de aproapele și egalul 
său. Ea este, cum ar spune Nagel (2004, 131), impersonală, 
și, astfel, putem adăuga, aproape non-umană, chiar 
„monstruoasă” în acţiunea sa. Celebrul argument al mâinilor 
murdare surprinde această diferenţă dintre etica personală şi 
etica politică, observată și de Max Weber la vremea lui. 

Weber, într-o conferință despre politica văzută ca 
profesie si vocaţie, ținută în fata studenților din Miinchen în 
1919 (într-o epocă de mișcări revoluționare sociale în 
Germania), făcea următoarea observaţie: omul politic, chiar 
dacă se comportă pasional în căutarea puterii, trebuie să 
păstreze „distanța fata de lucruri şi oameni” (Weber 2011, 
137), să fie ghidat doar de intuiţia „rece”, adică să menţină 
un ton calculat-cerebral al deciziilor sale. Politica, pare a 
susține Weber, este pentru oameni o „cârdăşie cu forțele 
diabolice care pândesc orice putere” (2011, 152), iar aici 
vechiul principiu moral care vedea originea binelui în bine şi 
cea a răului în rău este nu numai inutil, dar si înșelător. 
Lucrurile par a sta altfel: rezultatul acţiunii politice nu este 

dedus cu necesitate din intenţia sau originea sa, scopurile şi 
mijloacele nu sunt în armonie, răului trebuie să i se răspundă 
prin retaliere, prin represalii (ca unui „demon” de neiertat), 
iar o etică personală, de tipul celei propuse, de pildă, în 
Predica de pe Munte, este astfel inadecvată€. Weber asumă 
că toate acţiunile umane sunt conduse ori de o „etică a 
convingerii”, ori de una „a responsabilitatii” (2011, 142); 
acţiunea politică are un instrument, un mijloc specific: 
constrângerea (2011, 146). Din aceste premise pare să 
decurgă, pentru Weber, că în politică doar o etică (publică, a 
funcţiei publice) a responsabilitatii (reci si calculate fata de 
propriile fapte) poate fi urmata. In politica, telurile se ating 
cu mijloace neortodoxe, „îndoielnice sau cel putin 
periculoase din punct de vedere moral” (Weber 2011, 145): 
politica este un joc al „constrângerilor legitime” pe care 
oamenii sau grupurile le folosesc, le instrumentează pentru 
atingerea unor scopuri trans-personale. Astfel, pentru 
sociologul german, etica politică (sau a activităţii politice) nu 
se poate reduce la o etică a persoanelor particulare, la etica 
relaţiilor cotidiene sau raporturilor sentimentale, a 
„profesiunii de credință”; ea este diferită pentru că atât 
instrumentul acţiunii este unul „pervertit” — constrangerea — 
„ cât şi necesitatea în sine a politicii, care pare o luptă de 
limitare a răului, în toate sensurile sale (dispariție, conflict, 
război, sărăcie, criminalitate etc.), dar nu o mântuire sau o 
anihilare a răului. 


„Cel care vrea să trăiască după etica Evangheliei să se abţină de 
la greve” (Weber 2011, 143). 

Nimeni nu poate guverna inocent — aceasta pare a fi 
presupozitia din spatele activităţii politice (Walzer 1973, 
161). Însă nu trebuie să credem că singurul criteriu al eticii 
acțiunii politice ar sta în rezultate. Weber sau Nagel nu 
susțin așa ceva. Responsabilitatea, pe care o cerea Weber, se 
poate traduce, la Nagel (2004, 131), prin impersonalitatea şi 
impartialitatea acţiunii publice: morala acţiunii politice, chiar 
dacă se detaşează de alte constrângeri, se supune acestora 
două; prin ele se evaluează cât de responsabil a acţionat 
omul politic. Nagel (2004) consideră că există o 
discontinuitate între morala privată și cea a funcţiei publice, 
că nu poate fi derivată cea de pe urmă din cea dintâi — ceea 
ce nu înseamnă că acestea ar fi independente, radical diferite 
sau că s-ar afla într-o relație de contradicţie. Sursa lor 
comună rezidă în datorie: cel aflat în funcție publică nu are 
obligaţii particulare sau o grijă directionata fata de anumite 
persoane, ci datoria de a-și atinge scopurile într-un mod 
impartial’. În cuvintele lui Nagel (2004, 134), „poate cea mai 
importantă calitate centrată pe agent a moralității publice 
este obligaţia specială de a trata membrii populaţiei în mod 
egal”. Chiar dacă este atât de răspândită zicala conform 
căreia „scopul scuză mijloacele”, etica omului politic în 
funcţii publice, încearcă Weber si Nagel să spună, nu poate fi 
restrânsă sau redusă la aceasta. Fără îndoială, rezultatele 
primează, dar nu orice faptă este scuzabilă sau acceptabilă. 
Scopurile sunt supuse condiţiei de impartialitate, ele trebuie 
să trateze fiecare individ cu o anumită deferenta indiferentă, 


7 O datorie pe care, vedem astăzi, aceștia și-o respectă cu 
mare greutate. 

neutră, a egalităţii, dar, împreună cu mijloacele, ele trec şi 
printr-un „test” al consecinţelor. Aici se întorc constrângerile 
din moralitatea individuală, în care rezultatele unei acțiuni 
sunt cântărite si prin prisma consecintionista (Nagel 2004, 
141), facand, in genere, apel la variante mai primitive sau 
mai rafinate de utilitarism. 

În aceste condiţii normative ale acțiunii politice si ale 
rolului pe care îl joacă oamenii politici în exercitarea puterii 
trebuie găsite justificări anumitor scopuri care presupun 
mijloace „cel puţin îndoielnice”. Acceptăm că cineva trebuie 
să ia decizii legate de viata Leviathanului, Leviathan care 
precedă orice existență politică individuală. În acest 
„amestec” realist de Aristotel, Machiavelli și Hobbes, Omul 
artificial (cetatea, statul, societatea) se păstrează în viata chiar 
dacă deciziile se pot lua în defavoarea rotitelor sale 
individuale — sau poate tocmai pentru că aceste decizii nu pot 
fi luate în planul unei etici „umane”, o etică în care Celălalt 
este recunoscut ca ființă întreagă, monadă de neînlocuit sau 
scindat, un „scop în sine” în termeni kantieni. Unele decizii 
(legate de prevenirea unor dezastre sau de un bine general 
mai înalt) vor produce rău unor subiecți, unor persoane. 
Dar, după cum îndemna şi Machiavelli, Principele trebuie să 
înveţe cum să nu fie bun, în numele unui scop mai înalt: 
conservare a suveranităţii, în cadrul căreia subiecţii săi îşi 
vor duce existenţa. 

Deciziile care presupun și acte rele (de la crime, la 
torturi și mai ales alegeri primitiv-utilitariste de genul „1000 


8 Si limbajul natural pare să detecteze nuanța impersonală a 
politicii: „deciziile se iau”. 

de oameni pentru a salva o ţară”) nu se supun, de fapt, 
canoanelor moralei omenești comune - pare a afirma această 
poziție denumită mai sus și bazată pe argumentul mâinilor 
murdare. O presupozitie de la care pleacă argumentul este 
cea a scindării sau discontinuitatii dintre morala privată si 
etica publică: nu poţi evalua, după aceleași mai sus-precizate 
canoane, principii, norme sau reguli, faptele dintre oameni si 
faptele celui care deține puterea. Un astfel de argument 
pleacă şi de la presupunerea că noi, ceilalți, niciodată nu 
vom cunoaște ce înseamnă a lua deciziile „grele” — cu un 
impact direct asupra multor alti cetățeni, în condiții de 
incertitudine si risc; că există o diferenţă si distanţă clara 
între relaţiile inter-umane și cele de constrângere politică. 
Judecatile pe care le-am face din morala noastră individuală 
si totuși comună nu sunt adecvate acțiunii politice. Lipsa 
milei, a compasiunii, acţiunea agresivă şi crudă pentru un 
scop mai înalt, Leviathanic, depășesc înțelegerea, judecata 
sau simțul moral comun. Mai mult, ele nu se pot nici analiza 
în planul moralei interpersonale, de la egal la egal. Morala 
vieții publice de om al deciziilor nu se configurează în mod 
izomorf moralei private. Acolo unde omul răspunde în fata 
rațiunii sau unei judecăţi divine, în faţa prietenilor etc., omul 
deciziilor de stat răspunde doar istoriei şi are o „etică a 
urgentei” (Walzer 1973). Decizia lui este corectă la momentul 
dat, chiar dacă intră în conflict cu norme morale generale. 
Acest lucru, însă, observă Walzer (1973, 161-2), nu-i absolvă 
pe oamenii politici de o vină morală. Actul este unul bun, 
actorul este vinovat, răul a fost necesar. 

Supravegherea generalizată e un cinism 
al politicii contemporane 


Politicienii invocă adesea argumentul mâinilor murdare: 
faptul că au fost ucise” persoane, comunități sau alte 
populaţii pentru supraviețuirea naţiunii (sau statului) a fost 
un rău necesar pentru un bine mult mai înalt. La fel se 
argumentează în cazul torturii: tortura este necesară pentru 
a afla gândurile secrete ale inamicului. Sau este necesar să fie 
bombardate populaţii inocente aflate sub o dictatură a 
unui/unor oameni politici, indezirabil(i) unei super-puteri 
sau sistemului international ca întreg. Argumentul apare si 
în situații mai puţin belicoase, atunci când e vorba de 
perioade de foamete sau despre crize economice. Politica e 
gândită, atunci, ca o formă de schimb care produce rezultate 
aşteptate: dai ceva ca să câştigi sau să păstrezi altceva. 
Adesea, tehnologiile informaţiei sunt privite cu 
scepticism pentru că permit un tip nou de politică a mâinilor 
murdare — nou nu în sensul a ceva nemaivazut, ci de o 
amplitudine nemaiîntâlnită. Odată cu impunerea lor în masă 
ca medii şi interfețe ale existenței noastre umane, aceste 
tehnologii, si ne referim mai ales la triada computere — 
internet - telefoane mobile inteligente (care sunt tot 
computere), devin medii de subiectivare, comunicare şi 
socializare, adică cele mai bune mecanisme de control al 
unei populaţii. Proprietăţile emergente ale rețelei împreună 
cu puterea computatiei sunt deschise în ambele sensuri 


” Crima este cazul extrem, dar si pentru aceasta există 
întotdeauna justificări. 

experimentului: şi celui de schimbare prin inovare socială, şi 
celui de control, supraveghere și represiune prin inginerie 
socială. Tehnologiile informaţiei nu sunt doar medii de 
transfer, cu o suprafață lucioasă, impermeabilă, ci şi 
colectoare masive, aspiratoare gigantice de date, adică de 
informaţii pe baza cărora se pot descoperi relații, 
configurații, comportamente si chiar face într-o anumită 
măsură predicții sociale. Pe altă parte, Internetul, cu fiecare 
terminal al său, rămâne generativ şi expresiv într-un mod 
radical, iar prima ameninţare pe care o aduce este cea la 
adresa necesității statului. Dar statul, în care are loc viata 
politică, se simte ameninţat de încă ceva: de terorism. Nu a 
durat mult ca întâlnirea dintre terorism şi Internet să aibă 
loc. Dacă lupta cu terorismul admite uneori invocarea 
argumentului mâinilor murdare, supravegherea Internetului 
(si a vieţii digitale online a fiecăruia dintre noi) pare mai 
degrabă victima contingentă. Un Internet supravegheat este 
răul necesar pentru o lume mai sigură. 

Militantii pentru drepturi civile digitale în mediul 
online (sau în orice mediu de imersiune) prin mijloace 
criptografice vorbesc, cu ironie, despre cei patru călăreți ai 
Apocalipsei informatice: pornografia infantilă, spălarea de 
bani, traficul de droguri si, cel mai puternic astăzi, 
terorismul (Assange et al. 2016, 71, 98). Lupta împotriva 
acestora duce la creșterea supravegherii și cenzurii în mediul 
online, iar cei patru sunt invocati întotdeauna ca partea 
„întunecată” a Reţelei — întunecată şi totodată difuză, căci nu 
o putem localiza și astfel trebuie să generalizam 
supravegherea și controlul acesteia. Că teroriștii comunică şi 
online, că paradisul fiscal are adresă de email sau că niște 

întreprinzători găsesc mai ușor oportunităţile folosind 
tehnologia, totul este absolut contingent faptelor ca atare. 
Utilizând cadrul discuţiei fondatoare din etica computerelor — 
dacă problemele morale şi sociale aduse de computere și 
internet sunt noi sau vechi —, putem observa că toate aceste 
ilegalităţi (de grade si impact diferite) sunt vechi, sunt 
dintotdeauna de când există state si administrații fiscale, 
suveranitate, control şi ierarhizare socială. Cu toate acestea, 
pretind activiștii, cei patru călăreți apocaliptici sunt invocati 
pentru a crea panică, frică și a face acceptabil târgul, forma de 
schimb dintre sfera privată (privacy) şi securitatea supravegherii. 
Astfel este pus iar la treabă argumentul mâinilor murdare: 
jertfim drepturile si libertățile cetățenești pentru a asigura, 
acelorași oameni, o siguranţă a existenței sociale. 

Să numim acest lucru principiul securității în vremuri digitale: 


Pentru a păstra/întări securitatea populaţiei trebuie să supraveghem 
cât mai mult orice tip de comunicare și activitate sau chiar orice 
mișcare pe mașinile universale, aflată în sfera privată a cetăţenilor. 


Se acceptă tacit că supravegherea nu este un bine, ci un 
mod de a nu fi bun acum, spre un scop general mai înalt. Ea 
tine de acţiunea politică, nu de morala persoanelor si de 
aceea ar trebui acceptată ca o necesitate zămislită din spiritul 
vremii, supusă urgentei. Dincolo de faptul că acest principiu 
este produs ca urmare a unor serioase erori de raționament, el 
este totuşi obținut în cadrul unui argument al mâinilor murdare, 
de aceea, probabil, nu este contestat pe scară largă. Dublul 
cinism al puterii, în acest caz, stă atât în utilizarea unui fals 
motiv - răul se produce si reproduce datorită mediului 

online —, cât mai ales în caracterul general al supravegherii: 
toți suntem supuși în mod egal, impersonal, impartial unei 
supravegheri făcute nici măcar de către alți oameni, ci 
algoritmic. Poate chiar mai mult decât atât, putem afirma: 


„Suntem într-o oarecare măsură guvernati de către aceste noi 
tehnologii pentru că ele își exercită influența asupra noastră în 
fundal, neobservate și necriticate. Într-o acceptiune foucauldiană, 
am putea spune că trăim vremurile în care biologia și informatica 
sunt folosite împreună în vederea dezvoltării tehnicilor de 
organizare și de control asupra maselor de indivizi, asupra 
populațiilor întregi (ori, în cazul nostru, asupra utilizatorilor). 
Guvernamentalitatea nu implică un pol al puterii care își 
manifestă în mod violent controlul asupra subiecţilor săi, ci un 
fenomen mult mai subtil și greu de observat, acela de ghidare în 
roluri sociale prestabilite, de « incitare către conformitate » a 
subiecților care sunt liberi.” (Voinea 2016, 593) 


Lucrurile ne apar cu atât mai cinice cu cât 
supravegherea se cere extinsă după un eșec al puterii 
suverane  atotvăzătoare, după evenimente de genul 
atentatelor, crimelor colective,  deturnărilor, atacurilor 
„cibernetice” etc. În acest moment putem să ne întrebăm cât 
din morala publică a acţiunii politice este urmată? În loc să 
accepte că nici ea nu poate sti, nu poate cunoaște ce e de făcut 
(şi aici folosim „cunoaștere“ în sensul tare al termenului, 
care are o legătură indisolubilă cu adevărul), această putere 
suverană avansează în a justifica supravegherea totală până 
la transparenţa vieţii umane in fata marilor aspiratoare de 
date. Responsabilitatea acţiunii politice păleşte în fata unor 
rezolvări tehnologice care promit rezultate. 

lar cinicul politic, despre care vorbeam la început, 
dezabuzat si melancolic (Sloterdijk 2003), „realistul înrăit” 
care nu mai are nicio încredere sau speranţă, nu va acţiona 
nicicum, doar va constata această incapacitate de a preveni 
răul mai mare (sau de a face răul cel mai mic) altfel decât 
prin a nu fi bun, adică prin „imoralitatea publică” (Sloterdijk 
2003) sau politica mâinilor murdare. Cinismul de stat renaște 
prin politicile securitare în societatea informaţiei. Dar discursul 
securitar, formulat de puterea suverană şi astfel indiferent 
celui care oricum nu se încrede în nimic, este spart de hackeri 
- în felul lor, kynici întorși din vechime. Ei sunt autarhici, 
spun adevărul (merită investigată relația secret — adevăr?) și 
sunt disciplinati (așa cum un om de știință sau un inginer 
este disciplinat). Puterea suverană care duce politica 
mâinilor murdare este, în raport cu subiecții, autarhică. 
Cinicul politic doar spune adevărul despre ipocrizia politicii 
şi incapacitatea cetățeanului de a coagula binele social. Îi 
displace puterea, dar nu o poate contesta cu adevărat. 
Atunci e, poate, vremea hackerilor să facă acest lucru. 


Kynismul ca mod de viata 


Kynismul antic se află într-un puternic contrast cu cel 
modern chiar dacă, la o primă vedere, aceste două curente 
par a împărtăși mai mult decât sursele apropiate. În această 
secțiune vom puncta succint în ce constă nucleul moral al 

kynismului antic’, lucru ce ne va servi pentru a scoate in 
evidenţă similaritatile dintre două tipuri radical diferite de 
activități: hacking-ul sau whisteblowing-ul si kynismul. 

Kynismul antic nu a fost o școală de gândire în 
adevăratul sens al cuvântului, calchiată după modelul 
platonic sau aristotelician, ci a reprezentat un fir comun mai 
multor tipuri de manifestări și feluri de a trăi. Cei mai 
cunoscuți kynici ai Antichității sunt Antistene şi Diogene, 
desi numai cel din urmă a căpătat o aură aproape mitică in 
istoria gândirii. Despre acesta există numeroase anecdote a 
căror veridicitate poate fi pusă la îndoială, însă din cele 
câteva scrieri despre viața sa putem extrage un număr de 
teme recurente care par a se constitui într-un nucleu al 
filosofiei kynice antice (Mazella 2007, 26). Printre elementele 
definitorii ce îl deosebeau pe Diogene de multi dintre 
concetatenii săi, se numără auto-suficienta, impertinenta, 
independenţa şi depărtarea de convențiile sociale ale epocii 
în scopul obţinerii libertăţii. Aceste caracteristici se 
concretizau în principalele axe valorice care îi ghidau pe 
kynici în viata lor „obraznică”, trăită vădit împotriva 
normelor şi regulilor sociale bine împământenite. 

Pe urmele lui Sloterdijk si Foucault (Sloterdijk 2000; 
Foucault 2013), vom susține că kynismul nu trebuie 


10 Adoptam în acest articol distincţia dintre cinism și kynism a lui 
Peter Sloterdijk, care înţelegea prin cinism modern „falsă 
conștiință a luminării” (Sloterdijk 2000), o atitudine represiva 
impusă de sus; kynismul antic reprezintă, în schimb, un mod de 
viata filosofic, a cărui principală miză este eliberarea prin 
curajul de a spune adevărul (Sloterdijk 2000). 

considerat un sistem de gândire de sine stătător, coerent şi 
unitar, ci un mod de viata. Un mod de viata filosofic se 
depărtează de pretențiile elitiste ale unui vocabular rupt de 
contingente si se scufundă până in cele mai nesemnificative 
practici sociale si ale sinelui. A trăi filosofic înseamnă a 
manifesta adevărul (parrésia) în felul în care trăieşti 
(Sloterdijk 2000, 130), te imbraci, relationezi si reactionezi 
dar și prin doctrina pe care o aperi (Foucault 2013, 338). Prin 
toate aceste elemente trebuie să răzbată manifestarea 
permanentă a adevărului, astfel încât demersul filosofic să ia 
forma unui proces ce se desfășoară de jos în sus, pornind de 
la întruparea învățăturilor, de la asumarea devenirii unui 
mijloc pentru acestea. Astfel, kynicii înțelegeau filosofia a fi 
nu atât cunoaștere teoretică, ci expresia unui spirit suveran, 
care nu îşi ascunde nici sieşi, nici altora nimic din ceea ce el 
este si consideră a fi adevărat, un spirit dezgolit în fata 
tuturor. Nu este vorba, deci, despre „un domeniu 
determinat sau un sistem de adevăruri cu privire la Fiinţa 
însăși”, ci pur şi simplu de o „liberă interpelare a conduitei 
oamenilor printr-un discurs de adevăr care acceptă să se 
expună riscului propriului pericol” (Foucault 2013, 342). 
Tensiunea pe care kynicul trebuie să și-o asume în 
încercarea de a provoca spiritul critic al concetatenilor săi 
provine din consecinţele pe care un asemenea act le poate 
avea (Foucault 2013, 353), deoarece, cel mai adesea, critica 
socială vizează în primul rând puternicii zilei. Kynicul 
„devine impertinent în momentul în care descoperă calitatea 
de argument a gesturilor sale” (Sloterdijk 2000, 132), creând 
premisele unei „dialectici a distanţării”. Spunerea adevărului 
chiar cu prețul vieţii, dezvăluirea minciunilor întreținute de 

cei puternici și internalizate rapid de supuși, dă naştere unui 
spațiu al destinderii și desprinderii de spiritul vremii. Nu 
doar că acești filosofi antici nu participau la viaţa politică, ci, 
mai mult de atât, erau emancipati de sfera politicii şi de tot 
ce presupunea aceasta, întorcându-le spatele oamenilor care 
dețineau autoritatea. Motivele acestui dispreţ nu pot fi puse 
numai pe seama unei dorinţe fără limită de exprimare, ci pe 
totala negare a dorinţei de putere (Sloterdijk 2000, 193). 
Aversiunea fata de tot ceea ce emană din puterea celor 
puţini asupra celor multi, antipatia fata de norme si reguli in 
care omul de rând riscă să fie socializat sau normalizat, 
acestea sunt singurele instrumente care pot indica drumul 
către libertate. Astfel, autarhia poate fi obținută numai prin 
refuzul de a deveni obedient in fata unor reguli venite din 
afară si prin mărturisirea adevărului despre status-quo si 
pericolele sale, mărturisire ce trebuie să se petreacă fără nicio 
reținere ori urmă de teamă. Însă parrésia este un efort constant, 
care necesită disciplină şi exerciţiu, deoarece spunerea 
adevărului se leagă în mod fundamental de curaj, mai ales 
când vine vorba de sfidarea directa a autorităților politice. 
Astfel, kynismul antic nu este o filosofie a „sfidării de 
dragul sfidării” şi nici a ,,impertinentei fără măsură”, ci isi 
constituie coordonatele axiologice în suveranitatea individuală 
(autarheia), spunerea adevărului (parrésia) şi auto-suficienta/ 
disciplina (askésis), elemente ce se îmbină într-un mod de 
viata filosofic. Kynicii isi afisau public independența si 
libertatea în faţa unui public mare pe care voiau să îl educe 
(Mazella 2007, 27), însă nu conform unui retetar ce trebuia 
urmat, ci prin administrarea unui „şoc” menit să îi scuture 
pe oameni de reguli, norme și convenţii. Metodele de a 

transmite mesajele erau adesea ironice, tocmai pentru a 
impresiona mulțimea ce se nimerea în preajma lor. Stilul 
caracterizat uneori drept lipsit de ruşine era motivat de un 
caracter misionar, ceea ce transforma travaliul filosofic într- 
un spectacol în care publicul devenea actorul principal. Pe 
scurt, kynicii se adresau tuturor iar pentru a-i înţelege nu era 
nevoie de cunoştinţe prealabile. Și tocmai pentru faptul că 
învăţăturile acestora nu se constituiau neapărat într-un corp 
doctrinar, ci într-o sumedenie de activități menite să îi facă 
pe indivizi să reflecteze asupra constrângerilor pe care de 
bună voie le internalizează, acești filosofi mizau în principal 
pe practicarea unor activități adesea văzute ca tabuuri sau 
chiar interzise în spațiul public (Sloterdijk 2000, 190). 


Hackerii și whistleblowerii, cinicii 
și marginalii mediului virtual 


Înainte de a puncta elementele care i-ar putea apropia pe 
wistlebloweri şi hackeri de kynici, vom trece succint în revistă 
principalele caracteristici ale acestor culturi ale mediului 
virtual. Deşi, în ultimul timp, termenului de hacking i s-a 
atașat o conotaţie negativă datorată mediei mainstream, 
corpurilor legislative si entităților comerciale ori 
guvernamentale (Nissembaum 2004, 204), trebuie spus că, la 
origine, această activitate avea o cu totul altă miză si că s-a 
născut în urma unui alt tip de proiect. 

Cultura hacking-ului s-a concretizat în jurul unui nucleu 
etic sau mănunchi de valori care a emers spontan în urma 
colaborării mai multor programatori la diverse proiecte 

autonome, alese chiar de către ei și care implicau programarea 
creativă (Castells 2001, 42). Astfel, ceea ce îi diferențiază pe 
hackeri de alti actori ai mediului virtual sunt independența 
ori autonomia instituțională și transformarea computerelor 
în instrumente pentru exercitarea acestei autonomii. 

Ceea ce vom numi pe parcursul articolului etica 
hacking-ului se concretizează în câteva valori și principii, 
suficient de laxe pentru a permite libertatea în practicarea 
activității de dezasamblare si mai apoi recompunere a 
diverselor software-uri sau hardware-uri (Nissembaum 2004, 
198; Levy 2010, 27). Astfel, principala miza a hackerilor este 
accesul liber si neingradit la informatii si tehnologie (fapt ce 
transpare din opera unor faimosi hackeri in lumea academica, 
Alexandra Elbakyan, fondatoarea Sci-Hub, si Aaron Swartz, 
care a fost condamnat pentru incercarea de a face disponibile 
toate lucrarile aparute sub egida MIT), scop ce poate fi pus 
in seama unui optimism tehnologic ori credintei ca noile 
tehnologii pot îmbunătăți in mod substantial viata in 
societatile moderne. In siajul credintei accesului liber apare 
si neincrederea sau antipatia fata de orice tip de entitate care 
încearcă să impună piedici ori să controleze si să normeze 
spaţiul virtual. De aceea, principala activitate a hacking-ului 
devine aceea de a eluda toate obstacolele și piedicile ridicate 
în calea libertăţii de accesare sau utilizare a tehnologiilor şi a 
conținutului pe care acestea le fac posibile. 

Whistleblowing-ul guvernamental!! presupune transgresarea 
legilor care vizează secretele de stat, în scopul chestionării 
modalității de funcționare şi utilizare a puterii. Această 
activitate este justificată atunci când expune informații care 
vizează în mod direct publicul (precum supravegherea, 
acorduri comerciale între state, activități ilegale întreprinse 
de reprezentanții unui stat în alte state etc.), informații asupra 
cărora ar trebui să existe dezbateri într-un climat al 
democrației (Delmas 2015, 78). Asemănător nesupunerii 
civice, whistleblowing-ul poate fi văzut ca un instrument ce 
augmentează capacitatea cetățenilor de a-şi exercita puterea 
şi de a-şi exprima opinia. 

Putem astfel deja repera un prim punct comun între 
hacking sau whisteblowing si kynism. Este vorba despre 
asumarea spunerii adevărului despre chestiuni de interes 
public, cu preţul libertăţii ori al vieții. Atât hacking-ul, cât si 
whistleblowing-ul sunt acţiuni de aducere în atenţia publica a 
unor probleme sau chestiuni care sunt protejate de către 
diverse entități statale sau comerciale, datorită jocurilor de 
putere chestionabile ce se ascund în spatele lor. În ceea ce 
priveşte parrésia, whistleblower-ul se apropie mai mult de 
kynici prin faptul că își sacrifică identitatea socială, renunţă 
la apartenente politice ori de alt fel, pentru a salva ceea ce 
Sloterdijk numește o „identitate existenţială” (Sloterdijk 
2000, 197), adică o identitate care nu e definită de statut 


1 Whistleblowing-ul guvernamental se diferențiază de cel din 
interiorul organizaţiilor prin faptul că cel din prima categorie 
este ilegal, iar cel din a doua este protejat de lege și chiar 
recompensat (Delmas 2015, 82). 

social, putere, avere ori alte contigente, ci de asumarea cu 
tărie a unor valori care trebuie exprimate chiar cu prețul 
vieţii. Un exemplu concludent în acest caz este Edward 
Snowden, fost angajat al unei companii de inteligenţă 
contractată de NSA, care a făcut publice o serie de 
documente ce arătau că guvernul SUA desfășura un amplu 
program de interceptare a convorbirilor telefonice şi a 
comunicațiilor pe Internet ale tuturor cetățenilor americani şi 
nu numai (Scheuerman 2014, 2) - o încălcare explicită a 
drepturilor la sferă privată şi liberă exprimare si asociere, 
protejate prin Primul şi al Patrulea Amendament al 
Constituţiei SUA. Snowden a fost condamnat pentru înaltă 
trădare, devenind un cetățean fără stat datorită suspendării 
pașaportului. Astfel, acesta a renunțat la un trai confortabil, 
punându-și în pericol viata pentru a mărturisi adevărul 
despre acţiunile invazive ale guvernului american. Văzut de 
unii drept erou, iar de alţii ca trădător, Snowden a adus în 
atenţia publicului informaţii ce au distrus pentru unii „visul 
american” al libertăţii şi i-au descătușat pe oameni de iluzia 
siguranţei folosirii diverselor tehnologii. 

Întâlnirea între kynism și hacking are loc tot pe palierul 
vieții politice, mai precis pe cel al sfidării acesteia. 
Aversiunea hackerilor nu este directionata aleatoriu si nu 
neapărat către entități politice sau corporatiste, ci către acele 
entități care încercă să impună reguli si norme, piedici in 
calea liberului acces la informaţii și tehnologie. Având ca 
principiu director libertatea de exprimare și accesul la 
informaţie (Castells 2001), hackerii folosesc codul pentru a 
transcende legile care servesc drept o barieră în calea 
împlinirii acestor idealuri. Fie că o fac în mod legal sau nu, 


174 CRISTINA VOINEA, CONSTANTIN VICĂ 


hackerii expun adesea vulnerabilitati și lacune în sistemele 
tehnologice existente — verigi lipsă sau slabe ce pot fi exploatate 
în diverse scopuri de către diverși indivizi sau companii/ 
guverne și care îi pot afecta în mod direct pe utilizatori —, cu 
scopul de a aduce în vizorul publicului capcanele ce sunt 
întinse la tot pasul în mediul virtual. Este un proces similar 
contestării de către kynici a regulilor si normelor care 
sufocau cetățenii atenieni, depărtând-i de autarhie sau 
libertate. Prin urmare, influenţa hackerilor depăşeşte domeniul 
tehnologic, ajungând să pună sub semnul întrebării existența 
sferei private a indivizilor într-o lume din ce în ce mai 
tehnologizată, dar şi ordinea socială ori politică a societăților 
impusă de organizaţii statale sau comerciale. 

Activitatea de hacking vizează accentuarea pericolelor 
si vulnerabilitatilor inerente multor programe, în care 
utilizatorii neexperimentați se încred orbește, vărsând 
cantități imense de date personale sensibile, care mai apoi 
sunt instrumentalizate în defavoarea acestora. Procesul se 
aseamănă cu modul in care kynicii îşi interpelau 
concetatenii, miza fiind aceea de a le face clară absurditatea 
trăirii unui vieţi după legile si regulile vremii. 

Mai mult, întocmai kynismului, hacking-ul se bazează 
pe ironie şi umor, modalități de a transmite mesaje puternice 
într-un mod care atrage atenţia (un exemplu poate fi gruparea 
Ghost Sec, care a atacat unul dintre site-urile ISIS prin postarea 
pe prima pagină a unei reclame la medicamentul Viagra 
(Waqas 2015). Ironia sau chiar sarcasmul se manifestă, cel 
mai adesea, prin anunturi/avertizari, acele practical jokes 
adresate în mod direct companiilor ori guvernelor care au o 
activitate evidentă împotriva hackerilor (Colleman 2013, 100). 

Astfel, hacking-ul nu este doar o activitate tehnică, ci, de 
asemenea, una socială, care împrumută toate dinamica 
sociabilitatii de zi cu zi. 

Atât hackerii, cat si whistleblowerii vizează în activităţile 
lor dezvăluirea unor activităţi care se doresc a fi secretizate 
de către guverne, companii ori alte grupuri de putere, 
demascând astfel cinsimul modern sau „falsa conștiință a 
luminării”, prin activități cu scopuri similare kynismului 
antic, dar calchiate pe cerinţele lumii digitale. Aceste două 
subculturi nu propun reţete sau moduri de a fi, ci luptă 
pentru libertate şi eliberare, astfel încât fiecare cetățean al 
unui stat ori utilizator al Internetului să poată avea 
capacitatea de a decide de unul singur modul în care se 
construiește si interacționează cu ceilalți cu ajutorul 
tehnologiei. Singurul articol de credință este că indivizii 
trebuie să fie liberi, autarhici, suverani ai propriei lor vieţi, 
iar dacă acest lucru nu este cu putinţă în realitatea socială, 
lumea digitală deschide mai multe posibilităţi. Activitatea 
hackeri-lor si whistlebloweri-lor se plasează în opoziţie cu 
companiile creatoare de sisteme ce ne tin captivi si cu 
guvernele care încearcă să reglementeze Internetul în 
defavoarea utilizatorilor privaţi. Precum kynicii, aceștia 
provoacă prin forțarea utilizatorilor de a se confrunta direct 
cu „erorile” programelor pe care le folosesc, programe care 
sunt instrumentalizate apoi de puternicii vremii (fie ei 
oameni politici ori antreprenori din Sillicon Valley), cu 
posibilitatea ca noi să devenim „victimele” lor. Hackerii şi 
whistleblowerii, kynicii lumii digitale, ne atrag atenţia asupra 
unui mod de a fi în lumea computerelor bazat pe 
dependenţă de produse tehnologice si încredere oarbă în 

oferirea celor mai intime date personale unor companii 
gigant, care eludează responsabilitatea prin Terms and 
conditions adesea înșelătoare. 

Hacking-ul şi whistleblowing-ul presupun disponibilitatea 
de a găsi metode pentru eludarea obstacolelor care stau în 
calea accesului la tehnologie și informaţii de interes public — 
văzute drept căi care conduc către libertate —, prin sfidarea 
puterilor guvernamentale şi corporatiste care încearcă să 
normeze și să impună reglementări constrângătoare asupra 
Internetului, tehnologiilor aferente dar și asupra 
utilizatorilor (Nissembaum 2004, 196). Hacking-ul implică 
găsirea unor metode neconvenţionale de abordare a 
tehnologiei prin crearea de software si hardware inovatoare, în 
scopul eliberării utilizatorilor obişnuiţi de constrângerile 
încapsulate în programe sau device-uri. Whistleblowerii 
guvernamentali, în schimb, intră în luptă şi se plasează în 
opoziție directă cu statele, pentru a le putea reda cetățenilor 
puterea si reprezentativitatea ce le este mereu promisă în 
democratiile moderne. Astfel, într-o bună măsură, în 
contextul jocului politic al informaţiei, cele două categorii 
discutate in această secțiune apar ca un răspuns si, totodată, 
ca o modalitate de a rezista unei politici a mâinilor murdare 
specifică perioadei contemporane. 

Cinici si trolli: între divan si periferie! 


Laurenţiu Staicu 


Abstract. CYNICS AND TROLLS: BETWEEN CAUCH AND PERIPHERY. 
From a psychological point of view, trolling is an activity associated 
with a troubled and distorted personality. The behavior of Internet 
trolls is often described as being motivated and determined by sadistic, 
anti-social, and even pathological personality features. I will argue that 
certain activities and behaviors that are usually considered trolling are, 
from a philosophical perspective, the signs of a cynical attitude toward 
life. More precisely, I will try to develop the possibility that cynicism 
could be a philosophical foundation for trolling and, consequently, 
trolling behavior is not immoral by definition, as we use to see it. 
Keywords: trolling, cynicism, pathology, Internet. 


Pentru cei care frecventeaza asiduu mediul virtual (retele de 
socializare, forumuri, site-uri de stiri sau site-uri cu conţinut 
specializat etc.) aşa-numitul trolling” constituie o 
componentă aproape banală a acestui mediu, colorată şi 
inevitabilă, ceva asemănător tarabelor cu legume sau fructe 
pe care le întâlnim adeseori la colt de stradă: un element 
controversat dar care, deocamdată, însoțește cu necesitate 
viata citadină. La rândul său, „trollul”, personajul care 


1 Studiu realizat cu sprijinul proiectului PN-II-PT-PCCA-2011- 
3.1- 1487. 

desfășoară această activitate, trezeşte reacţii foarte diferite, 
de la ură până la admiraţie, în funcţie de profilul psihologic 
al celui afectat de atitudinea sau opiniile acestuia. Tot dintr-o 
perspectivă psihologică, așa-numitul „comportament de 
troll” a fost asociat de specialiști, de regulă, cu o personalitate 
tulburată de patologie sau, pe scurt, cu anormalitatea. 
Comportamentul trollilor, în mediul virtual şi nu numai, 
este adeseori descris ca fiind motivat si determinat de 
tendințe sadice, anti-sociale, patologice. De pildă, într-un 
articol dedicat comportamentului specific trollului din 
mediul virtual, autorii susțin că, în urma unui studiu realizat 
pe 1200 de utilizatori de Internet, au ajuns la concluzia că 
trolling-ul se corelează pozitiv cu sadismul, psihopatia şi 
machiavelismul. Dintre toate trăsăturile de personalitate, 
sadismul a prezentat cea mai robustă asociere cu trolling-ul, 
prin urmare trolling-ul pare să fie o manifestare virtuală a 
sadismului din viaţa reală (Buckles 2014, 97-102). 

În articolul de fata, mi-am propus să argumentez că 
unele atitudini și comportamente care intră, de regulă, în 
categoria trolling-ului sunt, mai degrabă, semnele unei 
atitudini cinice în fata vieţii. Mai precis, voi încerca să 
dezvolt o alternativă la înţelegerea psihologizantă a trolling- 
ului care a devenit dominantă astăzi, argumentând că 
trolling-ul poate fi privit, cel puţin uneori, ca o versiune 
virtuală a cinismului și nu neapărat ca o manifestare a unei 
patologii anume și, în consecință, voi susține că atitudinile 
specifice unui troll nu sunt atât de imorale pe cât ne-am 
obişnuit să le vedem. 

Oricât de familiari am fi cu trolling-ul și oricare ar fi 
reacţiile emoţionale pe care ni le trezește, ne este adeseori 

greu să trasăm o graniță precisă între trolling și alte atitudini 
sau comportamente cum ar fi ironia, umorul acid, sarcasmul 
sau critica. Și asta pentru că, de cele mai multe ori, toate 
acestea sunt prezente în doze şi combinaţii diferite în 
atitudinea trollului. Acesta este, într-un fel, puzzle-ul etic care 
înconjoară trolling-ul: el este alcătuit dintr-o combinaţie de 
comportamente și atitudini care, luate separat, nu sunt 
blamabile din punct de vedere moral, ba dimpotrivă, unele 
sunt cultivate si apreciate în genere ca semne ale inteligenței 
și rafinamentului intelectual. Și totuși, în cazul trollului, 
manifestarea combinată a acestor trăsături devine blamabilă, 
uneori extrem de dur, până la a fi asociată, așa cum 
aminteam mai devreme, cu patologia. În acest context, pare 
nu doar natural să ne întrebăm de ce se întâmplă acest lucru 
dar, aş îndrăzni să adaug, chiar necesar să o facem, căci în 
societatea de azi interacțiunile virtuale sporesc în proporţie 
geometrică si odată cu ele şi incidența conflictelor, traumelor 
si blamului moral asociat cu trolling-ul. Analiza pe care o voi 
desfăşura în cele ce urmează are drept scop si schitarea unui 
răspuns la această întrebare, menit să risipească măcar o 
parte din ambiguitatea morală care însoţeşte tipul de 
comportament virtual definit, în genere, drept trolling. Dar 
înainte de aceasta, se impune o delimitare, măcar ipotetică, a 
acelor comportamente şi atitudini considerate, de regulă, 
drept trolling sau ca făcând parte din familia trolling-ului: 

e Mimarea neintelegerii unei situații evidente si solicitarea 

repetată de lămuriri spre exasperarea interlocutorilor; 
e Folosirea umorului în situaţii serioase în care o 
perspectivă relaxată, jucăuşă, pare să fie nepotrivită; 

e Asumarea unor scenarii fictive prezentate ca 
fiind adevărate; 

e atitudine piezisa în raport cu atitudinile sau opiniile 
dominante sau larg împărtășite într-un anumit grup; 

e Încăpățânarea critică, insistența asupra defectelor 
sau erorilor; 

e Provocarea interlocutorului la o argumentare excesivă 
în favoarea unei concluzii (uneori scepticism 
radical cu privire la orice concluzie, indiferent de 
argumentele invocate). 

Asa cum semnalam mai devreme, toate aceste 
comportamente (şi multe altele din aceeaşi familie) sunt 
văzute, dintr-o perspectivă clinic/terapeutică, ca fiind 
determinate de o dorinţă de a le face rău celorlalți, de a le 
răni sentimentele sau, mai rar, de o dorință de auto- 
individualizare obsesivă în raport cu grupul sau comunitatea. 
Iar aceste înclinații sunt considerate, tot dintr-o perspectivă 
psihologică, ca fiind determinate de o tulburare mintală mai 
mult sau mai putin gravă — sadism, narcisism etc. 

Surprinzător este faptul că această etichetă de 
anormalitate este lipită asupra comportamentului trollului 
fără o analiză cât de cât detaliată a altor tipuri de interacțiuni 
pe care persoana respectivă le are cu mediul virtual, analiză 
care ar putea da la iveală dacă este sau nu o persoană 
funcţională, dacă întreține relaţii care se pot încadra în 
parametrii normalitatii. De cele mai multe ori, inferenta este 
una foarte sumară: face X, prin urmare e troll, prin urmare e 
anormal sau deviant. Și de aici, reacţiile se separă în mai 
multe tipuri: furie, indiferență, ostracizare, amuzament, 
batjocură, în funcţie de felul în care se raportează persoanele 

respective la devianta psihologică. Dar oricare ar fi aceste 
reacţii, ele urmăresc neutralizarea trollului și a atitudinilor 
sale, sau protejarea grupului sau a indivizilor ameninţaţi de 
comportamentele acestuia, percepute drept corozive, 
dăunătoare, subminante. 

Una dintre prejudecățile frecvente cu privire la 
comportamentul trollului este aceea că poziţia sa nu are 
consistență, că este complet aleatorie, efemeră și, tocmai de 
aceea, nu merită să o luăm în serios. Este, ca să spunem așa, 
un soi de „caterincă de dragul caterincii”, nimic mai mult. 
Trollul este adeseori văzut ca un soi de cinic fără cauză, fără 
ideologie; este cinic cu privire la orice îi pică pe ecranul 
monitorului, cinic până la paroxism si, uneori, până la 
patologie, otrăvindu-se pe sine, treptat, în absenţa schimbării 
pe care o aşteaptă de la ceilalți. Uşor de ostracizat, însă poate 
mai greu de înţeles. De ce trollează un troll? Răspunsul cel 
mai facil și la îndemână este, aşa cum am văzut, acela că îi 
face plăcere să îi rănească pe alții sau să le producă 
disconfort. Pentru că este frustrat sau a fost rănit, la rândul 
său, pentru că este deficient în plan emoţional, pentru că este 
insensibil. Pe scurt, pentru că e defect! Explicații 
psihologizante și aparent definitive. E dus cu capul şi, prin 
urmare, nu merită luat în serios. „Nu-l lua în seamă, e un 
troll!” Dar dacă nu e aşa? Dacă trollul nostru nu este o 
persoană disfunctionala? Am putea să aflăm asta dacă l-am 
studia mai îndeaproape, însă un astfel de proiect este 
condamnat din capul locului, tocmai pentru că este un troll 
si nu are rost să ne pierdem vremea cu un asemenea individ. 
Singura atitudine rezonabilă este aceea de a-l izola, evita sau 
ignora. Pentru oamenii echilibrati si cu un comportament 

moral adecvat, trollul este în mod definitiv un soi de persona 
non grata în mediul virtual. Sigur că această grabă de a 
eticheta în cheie patologică comportamentul trollului si 
ignorarea profilului său virtual nu constituie o raritate, ceva ce 
se întâmplă doar atunci când avem de-a face cu un troll, ci este 
o trăsătură a chiar mediului în care se desfășoară interacțiunile 
respective, un mediu în care abundența de informaţii si 
opinii nu lasă loc pentru analiză sau conexiuni în adâncime. 
Totul se desfășoară într-un ritm alert: ai trollat, ai greșit, esti 
etichetat și exclus sau ignorat. Nu există timp pentru a vedea de 
ce ai făcut-o sau pentru a analiza ce înseamnă, de fapt, opinia pe 
care ai formulat-o şi care a rănit sentimentele cuiva. Acesta 
este, oarecum, viciul de fond al mediului virtual, care 
afectează toate interacţiunile dintre utilizatori, un viciu ale 
cărui efecte nu au fost, încă, evaluate îndeajuns: este lipsit și, 
prin urmare, neafectat de spațiu, dar nu si de timp. 
Dimpotrivă, timpul se comprimă uluitor în mediul virtual, 
dându-ne, de multe ori, senzaţia că suntem permanent în 
urmă, că trebuie să alegem varianta cea mai scurtă de a 
reacţiona la o ştire, la un comportament, la o informație. 

Cu toate acestea, presupunând că am avea răgazul 
necesar si înclinația de a privi mai îndeaproape atitudinea 
trollului, am putea descoperi că aceasta seamănă, de multe 
ori în mod izbitor, cu comportamentul unui cinic autentic. Și 
poate acest lucru nu este deloc întâmplător. Personajul cinic 
a fost prezent printre noi cu mult înainte de apariția 
termenului ,troll” si a Internetului sau a reţelelor de 
socializare. Si chiar dacă o atitudine cinică în fata vieţii nu 
este apreciată de oricine, ci este evaluată prin filtrul 
sensibilităţii individuale, sau în funcţie de distanţa fiecăruia 


Cinici şi trolli: între divan și periferie 185 


fata de acea nuanţă de „gri” pe care atitudinea cinicului pare 
să o scoată în evidenţă în mod sistematic, cinicul a fost 
considerat, până acum, o figură, o prezență socială 
importantă, în pofida marginalitatii sale, un soi de „cap 
limpede” cu o funcţie revelatoare în cadrul comunităţii: 
dezangajarea. Spun „până acum” pentru că în lumea de azi 
cinismul este, adeseori, la fel de ostracizat ca și trolling-ul, 
fiind considerat o tulburare mintală și fiind inclus, ca atare, 
în „Diagnostic and Statistical Manual of Mental Disorders” 
(DSM IV), împreună cu alte trăsături pe care în trecutul 
recent le consideram a fi trăsături de personalitate, precum 
aroganta sau nonconformismul. Alături de disperare 
(înțeleasă drept o angoasă acută în fata vieţii), cinismul este 
catalogat în manualul de diagnostic editat de prestigioasa 
Asociaţie Americană de Psihiatrie, drept o atitudine 
ruinătoare şi distructivă atunci când devine universală sau, 
în alti termeni, atunci când devine o viziune sistematică 
asupra lumii. Pentru că cinicul acordă „foarte puţină atenţie 
nevoilor emoționale ale altora; pentru el nu există aproape 
deloc ideea de atașament emotional, de dedicație sau de grijă 
fata de bunăstarea celorlalți” (DSM IV 1994, 759). Iată un alt 
exemplu edificator de diagnostic psihologic pus cinismului, 
de data aceasta dintr-o prestigioasă revistă de psihologie: 
„Deoarece cinismul şi suspiciunea creează un filtru negativ 
prin care observăm lumea, atunci când ne aflăm în această 
stare avem tendinţa de a rata bucuriile vieţii. Ne complacem 
într-o atitudine de tipul “noi împotriva celorlalți” care ne 
pune automat în conflict cu o anumită persoană sau grup. 
Este ușor (dintr-o astfel de perspectivă, n.n.) să distorsionăm 
oamenii si să le caricaturizăm defectele” (Firestone 2012). 

Pentru cei familiarizați cât de cât cu studiul filosofiei 
clasice, este surprinzător, poate, faptul că societatea 
contemporană a ajuns să trateze cinismul ca pe o maladie, 
ceva de care trebuie să scăpăm cu orice pret. Explicaţia vine 
dintr-o goană după atitudini pozitive si după fericirea 
promisă de plaja din ce în ce mai largă de tehnici terapeutice, 
o goană care ne îndeamnă, adeseori, la etichetări rapide, la 
superficialitate în relațiile cu ceilalți si cu noi înșine. 
Pericolul unei astfel de superficialitati cultivate in mod 
artificial este foarte rar semnalat?, deşi pare evident: 
infantilizarea emoțională şi rigiditatea atitudinală în raport 
cu evenimente dramatice sau chiar tragice din lumea reală și, 
pe această cale, o inadaptabilitate dăunătoare care poate 
duce, în cele din urmă, la maladie. Din perspectiva terapiilor 
pozitive, boala sau chiar moartea sunt văzute, adeseori, 
drept evenimente cu implicații minore, la care trebuie să 
asistăm sau pe care trebuie să le depășim fără a ne preocupa 
prea mult, cu o voioşie emoţională specifică unei pozitivitati 
extreme. Scenariile imaginare din filme sau literatura de 
ficţiune intretin conştiincios o astfel de atitudine fals 
detașată, personajele pe care le urmărim în astfel de scenarii 
fiind, de multe ori, fascinante tocmai prin capacitatea de a 
zâmbi fermecător sau de a scrâşni eroic din dinţi în prezența 


2 O excepţie notabilă o reprezintă lucrarea lui Stephen Briers, 
Psychobabble: Exploding the Myths of the Self-Help Generation 
(Pearson, 2012), in care autorul analizeaza sistematic si critic 
miturile întreţinute de terapiile pozitive si arată că acestea sunt 
lipsite de fundamente solide, în pofida succesului enorm pe 
care l-au avut în ultimele decenii. 

suferinței sau a tragediilor. Această adevărată amorteala 
emoțională nu este, însă, totuna cu detașarea autentică, cea 
care se sprijină pe înţelegerea si acceptarea caracterului 
inevitabil și tragic al acestor evenimente, adică tocmai ceea 
ce stă la baza atitudinii cinicului. Ci este, mai degrabă, un soi 
de indiferenţă cultivată, o nepăsare care pare să vină din 
neintelegerea sau ignorarea implicatiilor evenimentelor 
respective, o atitudine specifică copilului, nu adultului. 
Pentru cel care priveşte lumea prin ochelarii pozitivitatii, 
dramele si chiar tragediile nu durează niciodată mult si lasă 
doar urme efemere, amintiri ușor de risipit, în pofida 
faptului că, de multe ori, el este primul care militează pentru 
prevenirea sau comemorarea unor astfel de evenimente. Dar 
o face tocmai dintr-un soi de entuziasm fără fond, de 
moment, care isi are originea nu în trăirea autentică a 
conținutului emotional respectiv (căci acesta îi repugnă, îi 
provoacă anxietate sau oroare), ci în impulsul de a mima 
acel conţinut, de a se afirma pe sine ca o persoană sensibilă. 
Sensibilitatea autentică este însă greu de mimat în afara 
scenei, adică într-un cadru prestabilit pentru un astfel de joc 
si care este asumat ca atare deopotrivă de actori si de 
spectatori; la mitinguri sau marșuri de protest, sensibilitatea 
mimată a unui astfel de personaj este ușor de sesizat: el este 
cel mai vocal și mai animat în modul de a protesta, ca și cum 
nu ar înțelege adâncimea evenimentului si gravitatea cerută 
de acesta. Explicaţia acestui comportament prin definiţie 
anti-cinic este oarecum la îndemână: entuziastul nostru 
trăiește, eminamente, în prezent. Pentru el, trecutul și 
viitorul sunt zone foarte nebuloase și mitizate, idealizate 
intens, după modelul copilăriei. 

Pe termen lung însă, o astfel de atitudine menită să ne 
protejeze emoţional prin desensibilizare duce, dimpotrivă, la 
o sensibilizare extremă și, inevitabil, la criză sau chiar la 
patologie. Şi asta pentru că, în mod necesar, tragedia este 
inseparabilă de condiția umană, de modul nostru de a fi. 
Boala sau moartea nu sunt evenimente pe care le putem 
trata, la nesfârșit, ca pe nişte evenimente exterioare nouă, al 
căror impact poate fi controlat așa cum putem controla 
impactul neplăcut pe care îl are o ploaie torențială atunci 
când suntem surprinși fără umbrelă. Ci ele sunt, oarecum, o 
parte inseparabilă a sinelui nostru, iar tratându-le ca 
exterioare ajungem fără să vrem să ne tratăm pe noi înșine ca 
ceva exterior şi străin, de care ne putem izola. Or, o astfel 
de schismă lăuntrică produce traume şi se sfârșește, de 
multe ori, într-un impas atitudinal si chiar în maladii 
comportamentale serioase. 

Tocmai de aceea cred că avem nevoie în continuare de 
cinic si, poate, de troll. O atitudine cinică diferențiată si, 
implicit, ceea ce am putea numi un soi de trolling pozitiv 
(adică unul dublat de o compasiune fină și discretă) ne pot 
oferi prilejul să cultivăm nu o atitudine negativă în fata 
vieţii, ci mai degrabă, o artă a detasarii de sine si de ceilalți, 
printr-un îndemn, uneori discret, alteori mai dur, la 
cumpănire şi reflecţie. Cu atât mai mult cu cât se poate 
observa ușor că genul de atitudine exemplificată de troll și, 
în egală măsură, reacţiile la această atitudine sunt, într-un 
fel, induse de două trăsături inevitabile ale mediului social 
în care trăim. În primul rând, se poate spune că trolling-ul 
este oarecum inevitabil, dată fiind natura specifică a 
interacțiunilor virtuale. Mai precis, trollul, văzut drept un 

cinic de serviciu, nu se mai poate manifesta ca cinicii din 
Antichitate, prin exemplul personal sau prin intervenţii şi 
comportamente în viata reală. Agora a fost de multă vreme 
înlocuită cu forumul sau lista de comentarii, or în aceste 
condiţii trolling-ul este singura cale de a regla creșterea 
necontrolată a entuziasmului sau pozitivităţii către care 
participanţii la o dezbatere tind în mod tacit, dat fiind 
interesul lor pentru tema respectivă. 

În al doilea rând, în virtutea caracterului lor non-fizic, 
interacţiunile online sunt considerate tacit de către 
participanti drept inofensive prin definitie si permanent 
deschise, fără reguli interne, fără criterii de demarcare a 
opiniilor pertinente de cele inepte. În acest context, 
comportamentul trollului este văzut drept disruptiv căci de 
multe ori el semnalează, mai mult sau mai puţin explicit, 
ceea ce în cadrul interacțiunilor reale, fizice, sunt considerate 
drept comportamente sanctionabile în mod întemeiat si 
dezirabil: depășirea cadrului discuţiei, lipsa de argumente în 
favoarea unei opinii, entuziasmul exagerat, neintelegerea 
argumentelor, subiectivismul extrem în apărarea unei opinii, 
încărcătura emoţională excesivă sau melodrama etc. Or, 
tocmai de aceea, comportamentul trollului este adeseori 
asociat cu anormalitatea, căci trollul pare să ia în răspăr ceea 
ce ne place sau ceea ce ne-am dori să se întâmple. Trollul 
lovește în viziunea noastră despre lumea virtuală și, pornind 
de aici, în self-esteem-ul nostru ca participanţi la interacţiunea 
socială respectivă. Doar că, la o analiză mai atentă, se poate 
vădi că ceea ce ne place sau ceea ce ne-am dori să se 
întâmple tot timpul nu este, de fapt, legitim sau rezonabil. 
Mediul virtual nu ne oferă, însă, timpul necesar pentru o 


190 LAURENŢIU STAICU 


astfel de analiză si de aceea cel care ne semnalează excesul, 
inadecvarea sau superficialitatea, prin atitudinile sau 
opiniile sale, devine deranjant tocmai pentru că ne tulbură 
liniștea lăuntrică, ne sileşte să devenim nesiguri de propriile 
opinii sau convingeri, provoacă dezordine. În consecinţă, 
este anormal și trebuie eliminat. Socrate, dacă pot risca 
această comparaţie, a fost eliminat cu otravă pentru că 
tulbura liniştea cetăţii prin atitudinea sa critică, cu nuanțe 
cinice; trollul este eliminat prin ostracizarea sa în patologie. 
În cele din urmă, efectul este același, eliberarea grupului de 
tensiunea adusă de dezacord sau de critică. Și astfel, putem 
reveni la starea de confort si la voiosia constantă pe care ni le 
dorim, însă cu un pret foarte mare: pierderea contactului cu 
realitatea şi întreținerea naivitatii. De câteva decenii încoace, 
mai precis de la apariţia Internetului si apoi a reţelelor de 
socializare, s-a semnalat în mod repetat că adolescenţii se 
maturizează mai lent si isi dezvoltă din ce în ce mai târziu 
simţul responsabilități, cu toate consecințele (uneori 
dramatice) care decurg de aici. Cred că specificul 
interacțiunilor virtuale și posibilitatea pe care ne-o oferă de a 
ne orienta la nesfârșit după ceea ne place contribuie în mod 
substanţial la această schimbare. Realitatea propriu-zisă nu 
poate fi cosmetizată, aleasă după bunul plac sau evitată la 
nesfârşit. În schimb, realitatea virtuală, în care tinerii trăiesc 
din ce în ce mai mult timp, este modelabilă și modulară prin 
definiție. Putem alege ce să ignorăm şi ce să consumăm la 
nesfârșit, cultivând astfel acea stare idilică specifica 
copilăriei după care și adulţii mai tânjesc, uneori, dar care, în 
pofida meritelor sale, este în deplină neconcordanta, atunci 
când devine permanentă, cu realitatea. 

Aş încheia adăugând, pe o notă voit dramatică, faptul 
că the brave new world în care am început să trăim de ceva 
vreme are nevoie, din ce în ce mai mult, de cinici și de trolli. 
Fireşte, cu condiţia ca cinismul și trolling-ul să nu aibă în 
spate reaua-vointa sau patologia. Dar asta e ceva ce putem 
afla numai dacă le acordăm atenţie acestor personaje atât de 
greu de digerat, uneori, prin comportamentul lor 
lucid/caustic. Priviţi din afară, atât cinicul cât si trollul sunt 
personaje marginale, însă aceasta este o marginalitate 
asumată si, poate, necesară; ei se situează, în mod voit, la 
periferia societăţii (la marginea grupului sau a listei de 
prieteni), tocmai pentru a o putea privi din afară, detașat. lar 
aceasta marginalitate nu este doar una atitudinală, ci uneori 
se materializează, devine topografie: cinicul, ca și trollul, va 
prefera întotdeauna să se situeze într-o spatialitate (reală sau 
virtuală) piezișă în raport cu grupul, sau își va face un obicei 
din a întârzia la petreceri sau reuniuni, nu din dorinţa de a-şi 
semnala importanța sau din dispreț fata de ceilalți, ci pentru 
a putea vedea deja început fenomenul în ansamblul său. 

Cred că înainte de a-i trimite pe divanul terapeutului, 
ar trebui să încercăm să facem din această periferie asumată 
a cinicului și trollului un centru; măcar din când în când, să 
încercăm să privim lumea prin ochii lor. Poate că astfel vom 
reuși sa ne detaşăm putin de ochelarii roz ai pozitivitatii — pe 
care terapiile contemporane si societatea de consum încearcă 
să ni-i lipească de nas, din ce în ce mai agresiv — si să vedem 
lumea mai lucid şi cu mai multă sobrietate. 

Atitudini cinice în arta jocurilor video 


Mihail-Valentin Cernea 


Abstract. This paper aims to establish a cultural connection between 
ancient Cynicism and the contemporary art of video games. It begins 
by delineating what one may think video games actually are, by taking 
a short look at the history of interactive digital entertainment and the 
current controversy regarding the best way to define this medium of 
expression. After discussing the origins and definition of video games, 
the article goes through the difference between contemporary cynicism 
and classical Cynicism, presents the main traits of classical Cynicism 
and its cultural descendants in European culture from Foucault's point 
of view. In the end, an analysis of video games through an ancient 
cynical lense is given. There are three ways in which one can maintain 
that there are traces of Cynicism in video game developement: a 
cynical mode of being for independent game developers, the constant 
rejection of some of the established norms of expression through video 
games and the way in which video games represent our reality, which 
sometimes involves parrhesiastic acts of truth-telling through the rules 
of interaction they prescribe for the player. 

Keywords: video games, classical Cynicism, Foucault, game design, 
information technology. 


Introducere 


Când ne gândim la moştenirea culturală a cinismului clasic, 
avem în vedere îndeobşte cele trei dimensiuni propuse de 

Michel Foucault în cursurile pe care le-a ţinut la College de 
France între 1983 şi 1984: descendența religioasă (ascetismul 
creștin), descendența politică (revoluţia ca mod de viata) si 
descendența estetică (arta modernă) (Foucault 2011, 177). 
Studiul de fata pleacă de la ipotezele provocatoare oferite de 
Foucault si isi propune să discute in ce măsură putem găsi 
elemente ale viziunii cinice despre lume în poate cea mai 
dinamică si populară formă de artă contemporană - arta 
jocurilor video sau, în termeni mai tehnici, divertismentul 
digital interactiv. 

La prima vedere, tema acestei lucrări poate părea ieșită 
din comun, dar, având în vedere rolul din ce în ce mai 
important pe care jocurile video îl joacă în viata culturală 
contemporană și anumite particularități ale modului de 
dezvoltare a unui joc video (pe care le voi dezvolta în 
secțiunea următoare), cred că acest tip de analiză ne poate 
ajuta să înțelegem mai bine această artă asupra căreia 
studiile academice s-au îndreptat prea puţin și care, din 
punctul meu de vedere, nu a fost localizată suficient de bine 
în peisajul cultural occidental. 

Una dintre premisele de la care voi pleca în acest 
studiu este că jocurile video sunt o artă de sine stătătoare, în 
plin proces de maturizare si articulare a formelor acesteia de 
expresie. Am putea obiecta că aceasta nu este o artă în 
adevăratul său sens al cuvântului și că jocurile video sunt 
simple piese software menite să ne distreze şi nimic mai mult. 
Până la urmă, e greu de spus dacă un joc de societate 
precum Monopoly sau jocurile de cărți pot fi numite artă. Cu 
toate acestea, ambiția creatorilor jocurilor video trece dincolo 
de a oferi doar o cale către divertisment. Creatorii de jocuri 

sunt preocupaţi, de multe ori, să ofere experiențe noi care 
să-i pună pe jucători în situații neimaginate, să spună 
povești interesante și, nu în ultimul rând, să ofere comentarii 
cu privire la diversele aspecte ale vieții contemporane. Mai 
mult, în ultimii ani din ce în ce mai multe state ale lumii le 
acordă jocurilor video statutul juridic de arte creative şi 
protectiile legale ce survin din acest statut, iar muzee 
americane importante (Smithsonian sau MoMA) au expoziții 
de artă interactivă si digitală care se concentrează pe jocuri. 

Ceea ce susțin este că jocurile video sunt o nouă artă 
vizuală, cu propriul ei limbaj artistic, care pune în centrul 
mestesugului său estetic o dimensiune prea putin explorată 
de alte arte: interactivitatea. Controversa cu privire la statutul 
artistic al jocurilor video este însă greu de abordat si trece 
dincolo de scopurile acestui articol, date fiind complexitatile 
puse în discuţie. Pot să sper, însă, dacă analiza pe care o 
propun aici este corectă, că vom putea măcar vedea că găsim 
atitudini cinice în designul de jocuri video, atitudini similare 
cu cele pe care le expune Foucault atunci când discută 
despre descendența cinică a artei moderne. Astfel, cred, se 
pot pune bazele unui nou mod de legitimare culturală 
pentru arta divertismentului digital interactiv. 

Lucrarea de fata este structurată în felul următor: 
(i) pentru început, voi trece critic în revistă câteva definiții 
ale jocurilor video date în literatura de specialitate și voi 
oferi un scurt istoric al acestei arte; (ii) voi expune câteva 
elemente esenţiale ale cinismului clasic și ale moștenirilor 
sale culturale; (iii) în ultima secţiune, voi încerca să trasez 
câteva paralelisme dublate de exemple între modul cinic de 
viata si de expresie care se poate regăsi în artele moderne 

contemporane și arta jocurilor video. Voi avea în vedere trei 
dimensiuni ale unei posibile descendente cinice în acest caz. 
Prima se referă la cinism ca la un mod de a trăi liber și 
nestingherit de convențiile societăţii, de a trăi în sensul unui 
perfomance artistic al adevărului artistului, greu de regăsit în 
industria jocurilor - având in vedere caracteristicile 
corporatiste si colective ale dezvoltării de jocuri —, dar nu 
imposibil, dacă ne uităm la dezvoltatorii independenţi. A 
doua se referă la ceea ce am numit dimensiunea internă a 
creației de jocuri video — mai exact, am în vedere felul in care 
dezvoltatorii de jocuri se pot răzvrăti cu privire la 
convențiile bine stabilite în industrie pentru anumite tipuri 
de interacțiuni si de construcţie de lumi digitale prevalente 
într-un moment din timp. A treia dimensiune va scoate în 
evidenţă felul în care creatorii de jocuri sunt dispuși să 
scoată în evidenţă absurditatile lumii contemporane si sa le 
critice, nu manifest, ci prin combinaţiile de sisteme de reguli 
de interacțiune si relația dintre jucător si lumea digitală pe 
care acestea o intretin. Un exemplu în această direcție este 
infama serie de jocuri Grand Theft Auto care, din punctul meu 
de vedere, nu este doar un simulator virtual de crimă, ci este 
un comentariu acid cu privire la o serie de aspecte bizare ale 
vieţii noastre pop-culturale. În ce măsură este un comentariu 
cinic în sens clasic și nu modern este, într-adevăr, discutabil, 
dar voi discuta mai pe larg aceste exemple în secțiunea aferentă. 
La finalul articolului, voi oferi câteva observaţii concluzive 
care sa lege întreg efortul argumentativ din acest studiu. 
Subliniez că studiul de fata nu isi propune să ofere 
certitudini apodictice cu privire la mostenirile cinice pe care 
le putem regăsi în arta jocurilor video. Miza este, mai 

degraba, una exploratorie: asumand ca jocurile video sunt o 
formă de artă moderna si ţinând seama de discursul 
foucauldian cu privire la descendentele traiului parrhesiastic 
în arta modernă, putem regăsi oare elemente cinice în 
dezvoltarea divertismentului digital interactiv? Următoarele 
două secțiuni vor trata cele două elemente principale ale 
problemei enunțate, anume jocurile video în raport cu 
cinismul și dificultăţile aferente celor două domenii de studiu. 


Ce sunt şi de unde sunt jocurile video? 


În această secţiune îmi propun un scurt istoric al dezvoltării 
jocurilor video ca artă digitală și, de asemenea, să răspund la 
o întrebare — mai dificilă decât ar putea părea la prima 
vedere -, anume ce diferenţiază jocurile video de alte 
produse software, respectiv de alte forme de artă? Care este, 
în definitiv, materialul cu care lucrează şi prin care se 
exprimă creatorul de jocuri? 

Înainte de a mă achita de aceste două obiective, trebuie 
să fac un scurt excurs terminologic. Am ales să utilizez 
termenul „joc video” pentru a mă referi la categoria largă de 
divertisment interactiv digital. Astăzi, divertismentul 
interactiv este un hobby pentru aproximativ 1,2 miliarde de 
oameni (Spil Games 2013), disponibil pe o varietate de 
platforme, de la calculatoare personale, la telefoane 
inteligente şi console TV. De-a lungul timpului, au fost 
folosiţi o serie întreagă de termeni diferiţi în limba română 
pentru a denumi acest fenomen: „jocuri electronice”, „jocuri 
pe calculator”, „jocuri pe televizor” etc. Am optat pentru 

traducerea mot-ă-mot a termenului video games în bună 
măsură pentru că încerc să vizez o întreagă pleiadă de 
dispozitive care funcționează drept suport pentru acest gen 
de divertisment, dar şi datorită avantajelor pe care le oferă 
larga accesibilitate a termenului. 


O scurtă istorie a începutului jocurilor video 


Una dintre cele mai importante bătălii ale celui de-al Doilea 
Război Mondial s-a purtat pe teritoriul codificării mesajelor 
ce coordonau ofensivele Aliaților si ale Germaniei naziste. 
Imprevizibilitatea atacurilor trupelor naziste era menţinută 
de transmisiunea comunicaţiilor de război criptate cu 
ajutorul mașinilor Enigma, făcându-le astfel aproape 
imposibil de decriptat de către Aliați. Victoria Aliaților in 
acest teatru abstract de război i se datorează lui Alan Turing, 
părintele informaticii și inteligenţei artificiale, care, către 
finalul conflagrației, a reușit să construiască o mașină de 
calcul extrem de avansată pentru timpurile respective, 
menită să spargă cifrul nazist. Calculatorul primitiv 
construit de Turing s-a dovedit a fi un succes fulgerător, iar 
cu ajutorul acestui avans tehnologic Germania lui Hitler a 
pierdut războiul. Din păcate, pacea şi stabilitatea în Europa 
aveau să mai aștepte. Odată cu detonarea primei bombe 
atomice la Hiroshima şi începutul Războiului Rece între 
foştii aliați, Statele Unite ale Americii și Uniunea Sovietică, 
lumea a intrat într-o nouă eră, plină de tensiuni cu irizatii 
apocaliptice, dată fiind capacitatea devastatoare a armelor de 
distrugere în masă. 

În urma celor două războaie mondiale care au zguduit 
prima jumătate a secolului XX, superputerile, SUA și URSS, 
au înțeles importanţa avansului tehnologic pe câmpul de 
bătălie si, astfel, încă de la începutul Războiului Rece, apar si 
investiţii masive în dezvoltarea mașinilor de calcul, dovedite 
indispensabile pentru armatele lumii. A urmat o lungă 
perioadă de dezvoltare tehnologică rapidă care a rezultat în 
transformarea calculatoarelor în produse de masă, 
inventarea Internetului si alte asemenea rezultate 
formidabile. Jocurile video intră în această poveste ca o 
emanatie neintentionata a Războiului Rece, care a ajuns însă 
să acapareze lumea entertainment-ului cu o viteză ameţitoare. 

Primul software de divertisment din istorie i se 
datorează tot lui Alan Turing care, în căutarea inteligenţei 
artificiale, a scris în 1947 un joc digital de şah (Donovan 
2010, 5). Sahul digital al lui Turing era însă atât de complex, 
încât nicio mașină de calcul din acea vreme nu era capabilă 
să-l ruleze. Turing n-a mai apucat să-și împlinească visul de 
a crea un oponent artificial redutabil la șah, tragica sa moarte 
survenind puţini ani mai târziu. Până în 1958, cercetătorii în 
tehnologia informaţiei au tot încercat să transfere jocuri de 
societate tradiționale în lumea calculatoarelor, dar fără un 
scop subiacent estetic, ci drept încă o unealtă de cercetare. 
Odată cu dezvoltarea rachetelor intercontinentale balistice, 
tehnicile de calcul pentru traiectorii şi reprezentarea lor 
grafică dau primul joc original al lumii digitale, Tennis for 
Two (Donovan 2010, 8). Aplicația fusese dezvoltată pentru o 
expoziție cu public a laboratorului american de cercetare 
Brookhaven şi presupunea reprezentarea printr-o grafică 
primitivă, liniară, a unui teren de tenis văzut din lateral, cele 

două rachete reprezentate prin segmente de dreaptă 
fantomatice și bila de tenis mișcându-se pe ecran folosind 
acelaşi tip de algoritmi necesari pentru calculul traiectoriei 
unei rachete nucleare. Succesul fulmimant al expoziţiei 
anuale Brookhaven, împreună cu cel al Spacewar! (un joc 
legat profund de cursa spaţială dusă de SUA si URSS) s-au 
dovedit puncte de cotitură în istoria dezvoltării de software. 
Tinerii invatacei din comunitatea de informaticieni de la 
începutul anilor 1960 decid, date fiind aceste evenimente, să 
pună la îndoială ideea că mașinile de calcul ar trebui să fie 
folosite doar pentru aplicaţii serioase şi productive, restrânse 
laboratoarelor de cercetare. Tehnologia informaţiei avea un 
potenţial mult mai mare. Noii informaticieni vedeau 
programarea drept o activitate creativă şi liberă, în opoziţie cu 
formalismul excesiv al predecesorilor lor (Donovan 2010, 15). 
Am ales să mă concentrez în special pe începuturile 
dezvoltării de jocuri video pentru a sublinia că jocurile apar 
în acest context al revoltei fata de establishment-ul ştiinţific al 
informaticii anilor 1960, cam în aceeași perioadă cu celelalte 
revoluţii culturale care au schimbat fata Occidentului în 
decadele 1960-1970. Încetul cu încetul, tehnologia de calcul 
iese de sub influența uniformizantă a complexului militar- 
industrial american si pătrunde din ce în ce mai mult în viata 
civililor. După ce versiuni de Spacewar! transformate în ceea 
ce am numit „jocuri electronice” în România — mai exact 
cabinete de lemn, dotate cu un ecran și nişte dispozitive de 
control, care puteau fi operate în schimbul introducerii unei 
monede — dovedesc un potential comercial important, se 
fondează prima companie specializată pe producţia de arcade 
machines, Atari, în 1972 (Donovan 2010, 35). Primul produs al 

acestei companii poartă numele de Pong, o reprezentare 
simplistă a tenisului de masă, astăzi faimoasă, şi are un 
succes fulminant în Statele Unite. Dacă primele jocuri, a 
căror dezvoltare a fost strâns legată de bătălia tehnologică 
dintre SUA și URSS, se preocupau mai mult de bătălii 
spaţiale, simplitatea lui Pong şi familiaritatea publicului cu 
tenisul de masă, spre deosebire de ingineria aerospațială, 
explică popularitatea sa nemaiîntâlnită. Până în 1974, de la 
150 de masinarii Pong, America se umple de peste 100.000 
de jocuri video diverse operate prin monede (Donovan 2010, 
40). Nu peste mult timp, jocurile video isi fac loc in 
sufrageriile civililor americani. Apar primele console care 
puteau fi legate de televizor, versiuni pentru acasa ale acelor 
arcade machines care deveniseră o moda în Statele Unite. O 
revoluţie tehnologică se transformă, așadar, într-una culturală. 
Cu cât calculatoarele devin mai complexe și totodată 
mai accesibile, datorită invenţiei microprocesoarelor, 
diversitatea de experienţe oferite de creatorii de jocuri începe 
să ajungă la niveluri greu de imaginat pentru creatorii Pong. 
Deja în ultima decadă a secolului XX, jocurile video ajung să 
domine camera de zi, datorită unor companii precum Sega, 
Atari și Nintendo, iar calculatoarele personale vândute de 
IBM şi Apple pot rula jocuri de strategie, shootere la 
„persoana I” (adică privite prin ochii personajului controlat 
de jucător) şi jocuri complexe de aventuri în lumi fantastice. 
Cu cât capacitatea de redare de sunet și grafică se dezvoltă, 
divertismentul digital încetează să mai aducă jocuri de 
societate pe ecrane formate din pixeli, ci, mai degrabă, 
încearcă să ofere experienţe imersive, inaccesibile altor forme 
de exprimare artistică. În 2016 putem vedea cu ușurință că 

milioane de oameni interacționează zilnic în sofisticate lumi 
digitale, că realitatea virtuală pentru orice buzunar e doar la 
câțiva ani distanţă și că industria de jocuri deja rivalizează 
Hollywood-ul american. 

Merită observat că, spre deosebire de alte forme de 
exprimare artistică, începutul jocurilor video este strâns legat 
de fondarea de companii comerciale, menite să creeze linii 
de producţie pentru asamblarea hardware-ului esenţial 
pentru rularea acestor programe. Astfel, stilul de viață boem, 
asociat de regulă activităților creative, este incompatibil cu 
viata primilor creatori de jocuri, preocupaţi să-și tina noile 
întreprinderi în viață. Mai mult, complexitatea tehnologică 
din spatele unor astfel de producţii presupune coordonare 
între echipe de zeci de dezvoltatori specializați pe domenii 
diferite, fie că vorbim de animaţie, sunet sau design de reguli 
de interacțiune. Astfel, dezvoltatorii de jocuri, odată cu 
succesul divertismentului digital, s-au coagulat in studiouri 
de creaţie, comparabile cu o companie normală de software 
utilitar, și nu cu genul de comunități creative libere, pe care 
le asociem în mod normal cu artele frumoase. 


Către o definiţie a jocurilor video 


După cum am arătat în subsectiunea precedentă, jocurile 
sunt un domeniu creativ divers, desprins din cooperarea 
dintre mediul academic și complexul militar-industrial al 
Statelor Unite, şi se găsesc pe o varietate largă de platforme. 
În plus, gaming-ul beneficiază de taxonomii diferite și nu 
neapărat compatibile (în funcţie de tipul de interacţiune, de 

modelul de business, de platformă etc.) şi este în mod 
esenţial legat de nivelul  dezvoltărilor tehnologice 
computationale si accesibilitatea acestora în rândul 
publicului larg. Astfel, nu e de mirare că în literatura 
academică din jurul acestui fenomen, de altfel, destul de 
recentă, nu există un consens cu privire la definiția jocurilor 
video. În preambul, merită menționat că majoritatea 
discuțiilor academice cu privire la jocurile video au în 
vedere forma relativ matură din ziua de astăzi. 

Putem distinge patru tipuri diferite de abordări cu 
privire la natura jocurilor: naratologică, ludologică, fictionalista 
şi nominalistă. Le voi trece în revistă critic pe fiecare 
dintre acestea. 

Naratologii consideră că jocurile video sunt experiențe 
în primul rând narative, precum literatura și filmul (Murray 
1997; Atkins 2003). Ceea ce fac jocurile este să ne ofere 
povestiri interactive, mai mult sau mai putin direcționate de 
către creatori, în care noi jucăm rolul personajului principal. 
O obiectie posibilă la această definiție este sublinierea 
faptului că multe jocuri preferă să se concentreze pe 
activități distractive, fără să construiască un context narativ 
pentru acțiunile jucătorului — sau, dacă există asa ceva, este 
minimal. Un naratolog ar putea răspunde că, și în cazul în 
care nu există o „poveste a jocului”, naratiunile care emerg 
din interacțiunea jucătorului cu jocul sunt cele esenţiale 
pentru experienţa de imersiune în gaming. 

Ca replică directă la abordarea naratologică, a fost 
dezvoltată varianta ludologică. Autorii din această categorie 
susțin că noţiunea centrală care produce o diferență de 
natură între jocuri video şi alte modalități de expresie 

artistică este chiar noțiunea de „joacă” (Aarseth 1997). Astfel, 
divertismentul digital se deosebeşte de altele prin faptul că 
este interactiv. Câteva cazuri care pot să le pună probleme 
ludologilor ar fi experienţele de gaming hiperdirectionate in 
care jucătorului îi este oferită iluzia alegerii, ele funcționând 
mai degrabă ca un montaigne-russe digital. În plus, nu e 
foarte clar dacă definiția aceasta reușește să explice diferența 
între un joc video și alte tipuri de jocuri care presupun 
interacţiune, ca Monopoly sau poker. Nu toate formele de 
joacă sunt experienţe artistice. 

Cele două abordări reprezintă ceea ce am putea numi 
controversa originală cu privire la natura jocurilor video. 
Dificultăţile întâmpinate de aceste două poziții au generat si 
alte moduri de a privi această problemă. Astfel, a apărut 
poziţia fictionalista, care preferă să considere jocurile video 
drept ficțiuni interactive, care însă pot să conţină sau nu 
elemente de  narativitate (Tavinor 2009). Mai exact, 
dezvoltatorii de jocuri creează spaţii ficționale cu care 
jucătorii pot interactiona liber, în funcţie de elementele 
particulare de game design care le compun. Mai există, de 
asemenea, şi nominalisti cu privire la jocurile video. Aceștia 
susțin că singura caracteristică esenţială a varietatii de jocuri 
video ce există pe piaţă este că ele provin din mediul digital 
(Newman 2004). Unele jocuri sunt naratiuni digitale, altele 
sunt spaţii de joacă digitale, altele nici măcar nu presupun 
interacțiune în mod necesar. Felul în care aplicăm termenul 
„joc video” în această abordare variază de la context la 
context si e zadarnic să căutăm o definiție unificatoare 
pentru tipul de experienţe virtuale avut în vedere. 

Toate încercările de a delimita jocurile video de alte 
forme de expresie artistică au virtutea de a sublinia aspecte 
importante ale construcţiei de divertisment digital. Jocurile 
ne spun poveşti, ce-i drept, rudimentare, creează spații 
virtuale de interacțiune și au, într-adevăr, o pronunțată 
componentă ludică. Cu toate acestea, teritoriul jocurilor 
video este atât de divers în ziua de astăzi încât putem găsi 
contra-exemple pentru aproape oricare dintre abordări. 
Chiar și nominalismul lui Newman poate întâmpina probleme 
când suntem puși în fața unor experienţe artistice digitale 
care nu pot fi, intuitiv, numite jocuri. Mă gândesc aici la o 
piesă de artă vizuală care nu ar putea fi posibilă fără un 
suport digital sau o animaţie tridimensională non-interactivă. 
În plus, scriu acest articol pe un program de calculator — un 
editor oarecare de text. Nu se poate spune că am experiența 
unui joc video, desi interactionez cu o piesă de software. 

Cred că toate dificultățile conceptuale subliniate în 
rândurile de mai sus se explică prin graniţele străvezii pe 
care le are divertismentul digital interactiv cu o seamă de 
domenii artistice și tehnologice. În primul rând, jocurile 
video sunt programe software, artefacte tehnologice strâns 
legate de ingineria informatică — această caracteristică îi 
conferă design-ului de jocuri un caracter iterativ. Mai precis, 
există anumite constrângeri non-artistice pentru orice creator 
de jocuri. Să luăm în considerare câteva exemple. De cele 
mai multe ori interfața prin care interacționează un jucător 
cu jocul este mai mult sau mai puţin standardizată. Spre 
deosebire de formele artistice care-i cer privitorului/cititorului 
o experiență pasivă, jocurile au nevoie de un limbaj al 
interacțiunii accesibil și clar. Astfel, industria jocurilor video, 

ca şi industria software, are un caracter convenţional. 
Anumite scheme de control devin comune tuturor jocurilor 
dintr-un anumit gen. Pe calculatoarele personale, shooterele 
folosesc de multi ani cam aceeași schemă de control (tastele 
W, A, S, D pentru controlul mișcării, mouse-ul pentru tintire 
și apăsare pe trăgaci). Orice deviatie de la această schemă 
riscă să alieneze publicul. Multe jocuri care permit echiparea 
personajului cu arme și alte elemente de armură folosesc un 
cod de culori comun pentru a indica nivelul de calitate al 
echipamentului folosit. Astfel, dacă un joc reușește să ofere o 
interfață care ușurează accesul publicului la acel joc, acea 
interfață va fi, într-o majoritate covârşitoare din cazuri, 
importată în alte jocuri. Limbajul creator-public are, deci, o 
sintaxă pre-stabilita de practica comună în domeniu. 
Interfața jucător-joc este, de asemenea, influențată și de 
standardele folosite de platforma pe care este publicat jocul 
respectiv. De aceea, în practică, creatorul de jocuri este 
limitat creativ de constrângeri ce tin de accesibilitatea 
publicului, de mediile hardware şi software pe care este 
publicat jocul respectiv şi de standardele prevalente în 
industrie în momentul în care acesta lucrează. 

Jocurile video aduc împreună, de asemenea, şi celelalte 
arte deja existente. Un joc are nevoie de stil artistic vizual, un 
scenariu, poate să aibă presărate prin lumea jocului bucăţi de 
text literar, are elemente de cinematografie și muzică de 
fundal. Toate aceste elemente sunt esenţiale pentru 
imersiunea jucătorului în joc, dar nu par să fie esenţiale 
pentru definirea acestui domeniu de creaţie. Pentru cel ce 
vrea să ajungă la conceptul care delimitează jocurile video 
de alte forme de expresie artistică, prezenţa tuturor celorlalte 

arte în ecuaţie face problema cât se poate de dificilă. S-ar 
putea chiar spune că a susține că jocurile video sunt o arta de 
sine stătătoare este o eroare categorială bazată pe confuzia 
între elementele realmente artistice implicate în procesul de 
creație si cele ludice, probabil non-estetice. 

Interacțiunea, luată ca fiind un element prim de 
aproape toate abordarile prezentate mai sus, nu e prezenta 
doar in jocuri. Există spectacole de teatru în care publicul 
este implicat, există performance-uri în arta contemporană 
care, de asemenea, își pierd semnificația dacă nu implică şi 
interacțiuni cu public. În multe experiențe digitale 
interactive, jucătorului i se cere să joace un rol aflat, uneori, 
la graniţa cu arta teatrală amatoare. 

Fără să-mi propun să repudiez definițiile propuse mai 
sus sau să dau o nouă definiție pentru jocurile video, as dori 
să accentuez o dimensiune a acestei arte digitale care nu a 
fost specificată explicit de către abordările de până acum. 
Din punctul meu de vedere, orice definiție a jocurilor ar 
trebui să ţină cont de faptul că avem de-a face cu o „pictură” 
digitală în care nu sunt folosite culori, ca în cazul artistului 
plastic, ci reguli de interacțiune. Indiferent de tipul de joc, 
interacțiunea jucător-joc stă la baza experienţei artistice pe 
care acesta o oferă. Sistemele de reguli de interacțiune 
folosite de joc, augmentate audio-video, sunt esenţiale 
pentru imersiunea jucătorului. Ele modelează și reprezintă 
interacțiuni din lumea reală, adaptate la nevoile jocului. De 
cele mai multe ori, jocurile folosesc sisteme diferite de reguli 
(numite uneori mecanici de gameplay) pentru diferitele 
aspecte ale lumii reale pe care vor să le reprezinte. Chiar și 
un joc ce se petrece într-o lume fantastică sau într-un spațiu 

abstract preia modele de interacțiune din lumea reală. 
Măsura în care reuşeşte să-şi atingă ţinta tine de modul în 
care aproximează complexitatea lumii reale, fără însă a face 
experiența inaccesibilă, fie în termeni emotionali, fie în 
termeni de învăţare a regulilor. De exemplu, un simulator de 
război nu trebuie să redea în totalitate ororile unui câmp de 
bătălie, fiind menit să distreze, nu să producă traume, și nici 
dificultățile inerente utilizării echipamentului militar, deoarece 
majoritatea jucătorilor nu sunt militari de carieră, dar trebuie 
să ofere cumva senzația aproximativă a unei situații de 
bătălie. Această iluzie greu de definit este, cred eu, miezul 
estetic al jocurilor video si are o natură convenţională — 
reguli de interacțiune care trebuie să reprezinte, în funcție de 
interesele creatorului, esafodajul complex de convenții 
sociale si legi ale naturii prin care umanitatea 
conceptualizează lumea înconjurătoare. Toate celelalte arte 
implicate într-un joc sunt coordonate si coerentizate în mare 
măsură de „legile naturii digitale” particulare ale acelui joc, 
dacă acestea reușesc să fie convingătoare. 

Ca să rezum această secțiune a lucrării, jocurile video 
îşi găsesc originea în dezvoltările tehnologice provocate de 
contextul dificil geopolitic al Războiul Rece si în revolta 
culturală a Americii anilor 1960, reprezentând o schimbare 
fundamentală a modului în care putea şi trebuia fi folosită 
tehnologia de calcul. Dubla lor natură inginerească și 
artistică ridică dificultăţi oricărei încercări de definire a 
jocurilor video. În finalul secţiunii, am propus un element 
nou, de care cred ca ar trebui să ţină cont orice abordare 
estetică a jocurilor video: materialul cu care creatorul de 
jocuri lucrează sunt regulile de interacțiune, iar maniera în 

care aceste reguli trezesc sentimente și impresii jucătorului 
pare să fie specificul estetic al jocurilor. 


Moștenirea culturală a cinismului clasic 


În această secțiune îmi propun o scurtă caracterizare a 
curentului cinic, aşa cum s-a dezvoltat în Grecia Antică, și a 
elementelor sale care au supravieţuit în varii forme 
transformărilor culturale ce au avut loc de atunci. Scopul nu 
este însă acela de a oferi un răspuns final problemei 
descendentei cinice, iar tonul discuţiei în aceste pagini nu va 
fi unul polemic sau critic. Dificultăţile stabilirii granițelor 
cinismului clasic sunt aproape insurmontabile (nu este clar 
nici măcar care este originatorul mișcării) din cauza porozitatii 
surselor istorice pe această temă, iar controversa în literatura 
de specialitate este la ordinea zilei. De asemenea, unii autori 
văd o distincţie clară între curentele contra-culturale din a 
doua jumătate a secolului XX şi mișcarea cinică și, drept 
urmare, consideră iluzorie trasarea unor paralele între aceste 
fenomene (Navia 1996, 5). În lumina acestor fapte, voi lucra 
într-un spaţiu al posibilității care să-mi permită să arăt, cu 
un grad relativ înalt de plauzibilitate, de ce unele dintre 
ideile și modurile de viata ale filosofilor cinici din 
Antichitate și-ar fi putut găsi drumul către spaţiul virtual 
recent al culturii vest-europene, şi nu numai. 

Pentru început, trebuie trasată o distincţie între 
cinismul clasic si cel contemporan. În ziua de astăzi, epitetul 
„cinic” este atribuit unei persoane sau unui tip de discurs 
care refuză asumarea oricărui cadru etic de referință, care se 

situează în afara moralității așa-zicând, într-o lume lipsită de 
repere. Sloterdijk defineşte cinismul contemporan ca „falsa 
conștiință luminată”, mai precis, „conştiinţa nefericită 
modernizată, pentru care Luminile au lucrat deopotrivă cu şi 
fără succes. Ea și-a înțeles emanciparea, dar nu a pus-o 
niciodată în practică — și nici nu va putea vreodată. Mizeră si 
bine situată în același timp, această conștiință nu mai resimte 
în niciun fel critica ideologică; falsitatea ei şi-a însușit o 
elasticitate reflexivă” (Sloterdijk 2000, 28). Astfel, cinismul 
omului recent reprezintă, într-un anume sens, moartea 
filosofiei si discursului critic, o formă de nihilism 
atotcuprinzător pentru care nu mai există nicio formă de 
adevăr. Aici, aşadar, pentru Sloterdijk și alții, se află sursa 
maladiilor extremiste, ideologizate care au fracturat lumea în 
secolul XX, deoarece în golul axiologic al cinicului modern 
poate prinde rădăcină orice. 

Intocmai această lipsă de autenticitate care îl străpunge 
pe cinicul contemporan este elementul prin care îl putem 
distinge de cinicul clasic. Discipolii antici ai lui Antistene 
și/sau Diogene sunt angajaţi fata de adevărul pe care trebuie 
să-l trăiască şi să-l exprime în fiecare clipă a existenţei lor. Ei 
se ridică împotriva convențiilor sociale din Antichitate nu 
pentru că acestea sunt expresia unei marii iluzii generale cu 
privire la existența valorilor, ci pentru că acestea sunt 
inautentice, decadente și tind să-l îndepărteze pe cel pe care 
îl supun de traiul conform cu virtutea. Michel Foucault îi 
numește pe cinicii antici parrhesiasti (Foucault 2011, 28), 
adică cei care stăpânesc parrhesia, practica spunerii 
adevărului în orice condiţii si indiferent de orice consecinţe. 
În aceste condiţii, ireverenta generalizată a unui Diogene 

vine din nevoia acestuia de a oferi un model de viata, de a 
condamna violent și public acele moravuri care ne conduc 
departe de drumul virtuţii. Betrand Russell are o perspectivă 
similară: deosebirea dintre aceste două moduri ale 
cinismului e dată de faptul că anticii acceptă o bază morală 
obiectivă, în centrul căreia se află o noţiune de libertate. 


Cinismul clasic. Repere esenţiale 


O reconstrucție a istoriei mișcării cinice este o misiune 
dificilă pentru orice istoric al filosofiei. Avem prea puţine 
surse primare și prea multe surse secundare, uneori 
contradictorii, pentru a stabili cu certitudine caracteristicile 
definitorii ale cinismului clasic (Navia 1996, 8). Nu voi intra 
în detalii istoriografice, dar cred că merită oferite două 
exemple care pot ilustra câteva dintre dificultățile menţionate. 
În primul rând, chiar dacă stabilirea originii etimologice 
a cuvântului „cinic” nu prezintă probleme — din grecescul 
kynikos care înseamnă, aproximativ, „precum un câine” -, 
momentul acestei etichetări a curentului filosofic pe care îl 
avem in vedere rămâne controversat. O variantă de 
interpretare susține că primii cinici au fost asociați în apariție 
si comportament cu niște câini vagabonzi. Există, de 
asemenea, si o tradiţie potrivit căreia, considerându-l pe 
discipolul lui Socrate, Antistene, fondatorul cinismului, 
originea termenului este strâns legată de Kynosarges, un 
spațiu sacru ce conţinea temple şi gymnasium-uri dedicate 
cultului lui Hercule. În Kynosarges era permisă şi prezenţa 
celor care nu beneficiau de statutul de cetățean al Atenei şi 

era locul în care Antistene, susțin unii istorici, isi tinea 
discursurile (Navia 1996, 14-17). Kynos este cuvântul grecesc 
pentru „câine”, iar arges stă pentru „agilitate”. Astfel, din 
această perspectivă, asocierea filosofilor cinici cu câinii, de 
către atenieni, își are originea în acest refugiu al marginalilor 
cetăţii sub aripa lui Hercule, un erou aflat în esaloanele 
inferioare ale puterii olimpiene și care, exemplificând o parte 
dintre virtuțile cinice, constituie un model de viata pentru 
cei care îl venerează. 

În al doilea rând, nu este deloc clar cine este adevăratul 
fondator al „şcolii” cinice de gândire. Plecând de la Hegel 
există o serie întreagă de autori care îl pun pe Antistene în 
rolul de originator al cinismului (Hegel 1963, 282). Pe de altă 
parte, plecând de la Chappuis, putem vedea o tradiţie 
istoriografică care menţine o distincţie netă între Antistene şi 
curentul cinic, bazată pe interesele lui Antistene pentru 
logică şi fizică, domenii pe care cinicii care îi succed le 
abandonează cu totul, şi, prin urmare, îl iau pe Diogene ca 
părinte al mișcării (Chappuis 1854). Nu știm nici măcar dacă 
Diogene i-a fost sau nu discipol lui Antistene. Deşi există o 
fereastră de timp în care aceștia s-ar fi putut întâlni, nu există 
îndeajuns de multe surse istorice care să ofere un răspuns 
final acestei dileme (Navia 1996, 18). 

Cu toate aceste dificultăți exemplificate, istoria filosofiei 
este în bună măsură de acord că un filosof cinic este „un 
bărbat (sau o femeie) aflat într-o stare de totală rebeliune” 
(Navia 1996, 31). Acesta respinge religia institutionalizata, 
orice formă de autoritate politică, în afară de propria-i 
persoană, nevoia de bunuri materiale şi „bunul simț” al 
cetăţeanului de rând, dar şi cunoștințele cu care se laudau 

physiologos ai vremii. Toate aceste elemente ale vieţii cotidiene 
si culturale din Grecia Antică sunt repudiate deoarece ne 
distrag de la adevăratele obiective ale existenței umane, de la 
căutarea înțelepciunii şi virtuţii. Cinismul este, în parte, un 
socratism dus la extrem. Cinicii au o misiune, aceea de a 
îndrepta vieţile concetatenilor lor prin orice mijloace, atâta 
vreme cat acestea sunt subiectul mai sus mentionatei 
parrhésia. Fiecare rostire trebuie să chestioneze convențiile 
uzuale și să spună adevărul, fiecare acţiune a unui cinic 
trebuie sa exemplifice virtuţi ale modului de viata ales. 
Diogene, de pildă, îl ceartă pe cel mai mare cuceritor al 
Antichității, pe Alexandru cel Mare, pentru că-i stă în soare 
(Navia 1996, 82). 

Cinicul își asumă marginalitatea ca pe un semn al 
propriei virtuți si al decăderii culturii greceşti — acesta nu se 
consideră supusul niciunui conducător sau sistem politic, 
nici cetățeanul vreunui stat. Este un cetățean al lumii, liber să 
îşi ducă până la capăt misiunea socratică de a se elibera pe 
sine şi pe ceilalți din chingile unor false norme. Aceste legi 
ale lumii decăzute şi-au arătat caracterul iluzoriu când au 
permis, printre altele, condamnarea la moarte a lui Socrate și 
a unor vieţi aflate într-o permanentă goană după putere 
politică, avere si faimă. Care sunt mai precis principiile care 
guvernează viata cinică este mai greu de stabilit, dată fiind 
aversiunea membrilor acestui curent pentru discursul 
structurat, care pare, în înalta sa generalitate, să piardă din 
vedere viața practică. Radicalismul cinicului clasic pleacă, 
astfel, dintr-o infinită iubire fata de oameni si o dispoziţie 
către echitate și libertate, valori ce îi lipsesc, cum arătam la 
începutul acestei secțiuni, cinicului modern. 

Descendente contemporane ale cinismului clasic 


În ultimul său curs susținut la College de France, Michel 
Foucault susține că putem decela trei suporturi pentru 
„transferul și penetrarea modului cinic de existență în 
Europa creștină” (Foucault 2011, 181). 

Primul este ascetismul creștin, în care putem vedea 
acea aspirație cinică de a transporta adevărul în realitate cu 
ajutorul unui set de practici ale „dezgolirii”. În cazul 
creştinilor adevărul diferă, într-adevăr, dar modul de viata nu. 

Al doilea este „revoluţia ca mod de viata” în Europa 
secolului al XIX-lea — Foucault are grijă să distingă între 
mișcările revoluționare ca societăți secrete si mișcările 
revoluționare ca organizaţii militante și susține că modul 
cinic de viata nu se regăseşte în aceste zone, ci într-o a treia, 
a revoluţiei ca stil de existenţă. Viaţa revoluționarului 
trebuie să fie, în această conceptualizare, o concretizare a 
idealurilor care-i ghidează acțiunile politice. Acesta trebuie 
să respingă convențiile și obiceiurile societăţii şi să facă din 
propria viata un manifest revoluționar (Foucault 2011, 184). 

În fine, al treilea suport pentru descendența gândirii 
cinice în Occident este arta modernă, mai ales în cazul 
Europei secolului XX, dar putem regăsi elemente şi în cazul 
secolelor al XVIII-lea și al XIX-lea. Aceasta este posibila 
descendență cinică pe care o am în vedere pentru ultima 
secţiune a studiului de faţă. Ideea de la baza acestei asocieri 
este legată de traiul boem al artistului contemporan — „viața 
artistului, în forma pe care aceasta o ia, ar trebui să 
constituie un fel de mărturie cu privire la ceea ce este arta în 
adevărul ei. Viaţa artistului nu trebuie să-i fie suficient de 


Atitudini cinice în arta jocurilor video 215 


singulara ca el sa-si poata crea opera, dar trebuie sa fie intr- 
un fel sau altul o manifestare a artei înseși în adevăr” 
(Foucault 2011, 187). Mai mult, aidoma vituperaţiilor 
agresive ale lui Antistene fata de Ideile lui Platon, statement-ul 
artistului modern are aceeași rădăcină anti-platonistă pentru 
Foucault. Acesta nu mai doreşte să ornamenteze sau să imite 
realitatea înconjurătoare, ci să-i expună adevărul nud, să o 
reducă la principiile ei prime, indiferent de convențiile 
sociale și politice ale vremii. De asemenea, acesta refuză şi 
convențiile estetice ale establishment-ului artistic, preferând 
să creeze forme noi de exprimare estetică, indiferente cu 
privire la ceea ce se așteaptă din partea societății înalte a 
artei (Foucault 2011, 188-189). 

Astfel, putem observa trei direcţii în care arta modernă 
poate fi asociată cu cinismul clasic. O primă direcţie tine de 
viaţa practică a artistului, care, după cum observă filosoful 
francez, trebuie să exemplifice adevărul artistic. O a doua 
direcţie tine de relaţiile interne ale artei moderne, ceea ce 
Foucault numește anti-aristotelismul artei moderne. Mai 
exact, este vorba despre modul în care artistul se raportează 
la formele acceptate de artă din vremea sa - de obicei, 
repudiere și reinterpretare conformă cu un adevăr pe care 
arta, normată de un esafodaj de convenţii mestesugaresti si 
sociale, îl ratează. Cea de-a treia direcţie se referă la relaţiile 
externe ale artistului cu realitatea pe care doreşte să o 
surprindă în opera sa. Acesta caută să o reducă la elementele 
sale primare, brute, într-un efort parrhesiastic de a-şi pune 
publicul în fața unui adevăr implacabil. Vom vedea în 
secțiunea următoare în ce măsură se achită de aceste trei 
obiective creatorul de jocuri video. 

Înainte să închei, trebuie să subliniez că aceste linii de 
descendență al cinismului clasic sunt asumate mai degrabă 
speculativ de Foucault. Spaţiul în care funcționează istoria 
ideilor este, prin natura materiei sale de studiu, unul abstract 
si aproximativ, iar legăturile pe care le găsim în cultura 
noastră între diferite mişcări filosofice, politice și artistice pot 
fi viciate de propriile noastre înclinații. Cu toate acestea, cred 
că analiza pe care ne-o oferă Foucault în cursurile sale are un 
înalt grad de plauzibilitate, mai ales dacă avem în vedere 
relaţia privilegiată cu adevărul și transmiterea sa prin fiecare 
por al existenţei, condiție ce apare şi în cazul artistului 
contemporan, şi în cazul cinicului clasic, dar nu și în 
cazul cinicului modern, care se distanțează de orice 
noțiune de adevăr. 

În rezumat, în această secțiune am încercat să ofer 
câteva repere esenţiale pentru circumscrierea istorico- 
filosofică a mișcării cinice din Grecia Antică. Am trecut în 
revistă câteva dintre dificultățile stabilirii unor elemente 
definitorii ale cinismului clasic. Apoi, am făcut un portret 
general, dar incomplet al cinicului antic, în care am 
evidenţiat traiul său parrhesiastic si starea de totală 
rebeliune fata de decadenta societăţii eline deghizata in 
straiele înșelătoare ale vieţii așa-zis civilizate. La final, 
pornind de la o speculație fascinantă a lui Michel Foucault, 
am evidenţiat cele trei direcții în care putem afirma pertinent 
că cinismul clasic supraviețuiește în Occident până în zilele 
noastre în pliurile artei moderne. 

Arta jocurilor video analizată din perspectivă cinică 


După cum am anunţat în introducere, cred că putem întâlni 
elemente importante ale modului cinic de existenţă în arta 
jocurilor video, cea mai tânără probabil specie de artă 
contemporană. Pentru a le scoate în evidenţă, voi analiza 
relaţia dintre divertismentul digital interactiv si cinismul 
clasic din perspectiva celor trei direcţii pe care le-am 
evidenţiat în secțiunea anterioară: arta ca mod particular de 
viata parrhesiastic, relaţiile interne si relaţiile externe ale 
formelor de expresie artistică. 

În mod evident, nu consider că descendentele 
cinismului clasic sunt omniprezente în eșafodajul artei 
jocurilor video, dar, după cum voi încerca să arăt, există 
câteva exemple relevante pentru această linie de interpretare 
pe care o propun aici. Mai trebuie să fac şi o menţiune legată 
de sursele pe care le voi folosi în această secțiune. Din 
păcate, studiul estetic academic asupra jocurilor video nu 
este încă un domeniu bine dezvoltat, iar exemplificările pe 
care le voi folosi se regăsesc mai degrabă în articole din 
presa de specialitate. De aceea, îi cer îngăduinţă cititorului 
cu privire la calitatea non-academică a referintelor utilizate 
în această parte a lucrării. 


Modul de viata al creatorului de jocuri 
Dată fiind dificultatea tehnică aferentă producţiei de jocuri 


video, observam în secţiunea a doua a lucrării că dezvoltarea 
acestor piese artistice de software se face mai degrabă în 

studiouri de creaţie ce funcționează ca niște corporații 
capitaliste bine unse. Totuşi, succesul mainstream al jocurilor 
video a generat și o contra-cultură independentă care 
chestionează valorile fundamentale ale acestui mediu de 
creație. De multe ori, dezvoltatorii independenţi refuză să 
ofere ce e la modă și, mai degrabă, caută să readucă în 
vedere stiluri de joc considerate demodate şi rămase în urmă 
din punct de vedere tehnologic sau explorează noi feluri de 
jocuri digitale, propunând noi modele de interacțiune care să 
extindă profunzimea la care poate ajunge o astfel de 
producţie (experienţe cu totul non-violente care tratează 
teme de care jocurile mainstream se feresc de regulă). 
Dezvoltatorii independenţi refuză, de asemenea, şi 
modurile de creație și de viata ale dezvoltatorilor mari. 
Aceştia tind să lucreze singuri sau în echipe mici, să întrețină 
o relaţie personală cu cei care le joacă jocurile și preferă 
forme alternative de finanţare și promovare. Jonathan Blow, 
creatorul unor hit-uri indie precum The Witness sau Braid, 
lucrează singur si respinge multe dintre convențiile 
mediului de dezvoltare de jocuri video. Acesta se 
autofinanteaza, respinge modele de business freemium (în 
care jucătorul are acces gratuit la joc, dar experienţa este 
construită de așa natură încât jucătorul să fie stimulat să 
apeleze la microtranzactii ca să se bucure de joc), pentru că 
pervertesc misiunea creatorului de joc, iar operele sale 
digitale constituie comentarii extinse cu privire la 
actualitatea convențiilor deja stabilite în game design-ul 
contemporan. The Witness încearcă să ofere o narațiune fără 
limbaj, iar Braid constituie o critică a modului în care sunt 
pedepsite greșelilor jucătorului. Mai mult, fata de standurile 

extravagante si ostentative pe care dezvoltatorii mari de 
jocuri și le construiesc la târgurile de promovare ale 
industriei, The Witness a avut drept stand un birou pe care se 
afla un calculator. Numele jocului nu apărea nicăieri, fiind 
vizat un contact direct si neintermediat al jucătorilor cu 
creaţia lui Blow (Marsh 2016). Mai există si multe alte 
exemple similare, pentru care nu am spaţiul necesar aici. 

Este modul de viaţă şi creaţie al lui Jonathan Blow și al 
dezvoltatorilor care îi împărtăşesc valorile unul cinic clasic? 
Cred că este plauzibil să spunem că da. Acesta crede că 
există un „adevăr” al artei jocurilor pe care comercialul şi 
conventionalul îl denaturează, caută o altfel de relaţie cu 
„Clienţii” săi si îşi afirmă independenţa financiară si 
intelectuală fata de industria în care acesta funcționează. 
Acesta se vede ca un fel de Thomas Pynchon al lumii 
jocurilor, dispus să renunţe la gloria si faima producţiei unei 
francize de succes în favoarea unei parrhésia digitale. La fel 
se întâmplă şi în cazul multor altor creatori, care caută să se 
rupă de mainstream şi să rescrie regulile jocului în industria 
divertismentului interactiv în favoarea unei arte oneste, nu a 
unui business eficient. 


Relaţiile interne ale lumii jocurilor video 


Am arătat în secțiunea a doua că dezvoltarea de jocuri 
presupune si o serie de convenții utilitare care fac accesibilă 
arta jocurilor către public. Dat fiind că e ineficient să se 
aştepte de la jucători să înveţe noi moduri de control şi noi 
interfeţe cu fiecare experiență nouă, există convenţii bine 

incetatenite care înlesnesc accesul jucătorilor la noile apariții. 
Din această cauză, creatorul de jocuri nu are, structural, 
libertatea să repudieze toate elementele care compun 
formele de expresie ludico-digitale din vremea sa. 

Acesta însă poate să chestioneze moda vremii și să 
propună raportări diferite la temele explorate cu nonşalanţă 
hollywodiană de mainstream-ul industriei jocurilor. De cele 
mai mult ori, se pune problema conflictului ca esență a 
interacțiunii jucătorului cu jocul. Chiar și un spectator 
neinteresat de jocuri video ştie că larga lor majoritate 
presupun o formă de luptă. Spec-Ops: The Line (2k Games 
2012) este un shooter care îl face pe jucător să chestioneze 
moralitatea actului de a secera cu arme de foc valuri de 
inamici. Dear Esther (The Chinese Room 2012) sau Gone Home 
(The Fullbright Company, 2013) renunţă la conflict cu totul si 
propun ceea ce au fost numite, informal, walking simulators, 
adică, jocuri non-violente în care misiunea noastră este aceea 
de a fi exploratori ai lumii digitale, lumi fără inamici, dar în 
care rezidă povestiri pline de tâlc filosofic. 

Arta jocurilor video este tânără, iar progresul 
tehnologiei de calcul, de la procesoare grafice mai puternice 
la caschete de realitate virtuală, îi tine pe creatorii de jocuri 
într-o stare de permanentă reconfigurare a modurilor de 
interacțiune digitală pe care ei le pot oferi. Există rețete de 
succes, dar putem găsi exemple, deopotrivă în mainstream, 
precum si în scena independentă, de experiențe care 
chestionează regulile fundamentale ale creaţiei de jocuri. De 
aceea, cred că putem regăsi acel anti-aristotelism de care ne 
vorbea Foucault și în această nouă artă. Nu există o schemă 
finală de game design, iar mecanicile de gameplay care ni se 

înfățișează sunt articulate și preschimbate cu fiecare 
generaţie nouă de suport hardware. 


Care este realitatea reprezentată de jocurile video 


Evident, nu toate jocurile au ambiția de a ne revela 
adevăruri de bază ale lumii în care trăim în felul în care o 
face arta modernă de inspiraţie cinică, cel putin în 
perspectivă foucauldiană. Mai mult, s-ar putea susține că 
jocurile video sunt, de fapt, o expresie a cinismului modern 
si a lipsei sale absolute de repere. Până la urmă, jocurile 
exploatează războaie mondiale si alte conflicte devastatoare 
din istoria umanităţii, pun pe ecran scene de o violență 
extremă, totul în numele unei distracții aşa-zis nevinovate. 
Drept urmare, subiacentă industriei jocurilor video este mai 
degrabă anomia presupusă de cinismul contemporan, și nu 
parrhésia specifică predecesorilor antici. 

Cred că aceasta ar fi o analiză superficială, care pierde 
din vedere anumite elemente structurale ale creaţiei de 
jocuri si, mai mult, le analizează într-un vacuum cultural, ca 
si cum industria jocurilor ar fi separată net de celelalte medii 
artistice ale lumii contemporane. 

În primul rând, dacă vedem rețelele de reguli de 
interacțiune presupuse de orice joc video si misiunea 
acestora de a reprezenta accesibil anumite interacțiuni din 
realitate, vom observa ca designerul de jocuri este de multe 
ori pus în situația de a reduce porțiunea de lume pe care o 
„pictează” la câteva elemente uşor de înţeles pentru jucător. 
Acestea trebuie să fie plauzibile si identificabile in natura 

fizică si socială pentru ca imersiunea să poată fi obținută. Un 
simulator de război e forţat, fără să vrea, să ne arate costul 
extrem de scăzut al vieţii umane într-un astfel de conflict, 
jucătorul trăind si murind de zeci de ori în doar câteva ore 
de joc. Un joc de strategie economică va trebui să se 
preocupe de regulile pieţei de tranzacţii. Nu e vina jocului, ci 
e vina, cred eu, a realității imunde pe care acesta încearcă să 
ne-o scoată în fata. Dacă reducem realitatea înconjurătoare la 
modurile de interacţiune care ne permit să trăim în ea, 
atunci jocurile, ca să poată să ne atingă emoțional și 
intelectual, trebuie, într-un fel sau altul, să scoată în evidenţă 
anumite aspecte pentru care avem deja o înțelegere măcar 
rudimentară, să întreprindă o reductie care de multe ori 
poate fi parrhesiastică. 

În al doilea rând, jocurile preiau si comentează topurile 
artelor deja bine fixate în mentalul colectiv. Din afară, 
infama serie Grand Theft Auto este un sinistru simulator de 
crimă, care ne permite să comitem crime în masă într-un 
spațiu urban virtual. Dacă ne uităm mai îndeaproape, însă, 
Grand Theft Auto doar duce la extrem, în chip satiric, felul în 
care ne este prezentată la știri, bombastic, realitatea socială 
în care trăim. Toţi pietonii din Grand Theft Auto sunt agresivi, 
mitocani si dezumanizati, dar respectă, într-un mod pervers, 
convențiile sociale la care pretindem că aderam. Corporatiile 
care domină economia jocului sunt pastise care au menirea 
să spună, fără compromisuri, adevărul despre cum stau 
lucrurile de fapt. Astfel, ceea ce, în aparenţă, e un joc care 
exploatează cinic violența urbană de zi cu zi sub toate 
formele ei, în realitate mai degrabă ia în derâdere cinismul 
lumii contemporane, dintr-o perspectivă pe care am putea, 

plauzibil, să o asociem cu cinismul clasic. Ca să mai ofer 
doar un singur exemplu, seria Bioshock se preocupă, de-a 
lungul celor trei jocuri care o compun, să arate care sunt 
consecințele aplicării orbesti a unei ideologii politice — în 
cazul de fata este vorba de obiectivismul lui Ayn Rand, 
colectivismul comunist si conservatorismul rasist al Americii 
secolului al XIX-lea. Mentionez că am ales în mod 
intenționat exemple din mainstream-ul industriei jocurilor, 
pentru a arăta că atitudinile cinice pe care vrea să le 
sublinieze contra-cultura independentă din gaming nu îi sunt 
proprii doar acesteia. 

În această secţiune nu am încercat să arăt că arta 
jocurilor video este în întregul ei un vehicul modern de 
transport al ideilor cinicilor clasici. Putem însă regăsi 
anumite elemente și atitudini ce îşi au originea intelectuală 
în mișcarea cinică din Grecia Antică. Bazându-mă pe analiza 
lui Michel Foucault, am oferit exemple care să demonstreze 
că unele fenomene din gaming, fie că vorbim despre un 
anume mod de viata al creatorului, de relaţii interne ale 
formelor de expresie ale jocurilor video, sau de relațiile cu 
realitatea non-virtuală, pot fi subsumate unor atitudini cinice. 


Concluzie 


Studiul de față a avut ca scop exploratoriu ideea că putem 
scoate la iveală atitudini specifice cinismului clasic în arta 
contemporană a jocurilor video. În vederea acestui scop, am 
încercat să delimitez istoric, cultural şi conceptual aria 
divertismentului digital interactiv, am trecut în revistă 

câteva elemente definitorii pentru cinismul clasic şi 
moștenirea acestui mod filosofic de a trăi si de a gândi în 
cultura occidentală iar, la final, am încercat să arăt că jocurile 
video se pot circumscrie partial acestei linii de descendență. 
Închei prin a observa că însăşi apariţia jocurilor video 
este legată de un anume act parrhesiast al tinerilor ingineri 
din anii 1960. Mai exact, este vorba despre modul în care ar 
trebui folosită tehnologia avansată de calcul. În ciuda 
convențiilor vremii, aceştia au considerat că programarea 
poate să joace si un rol care să ne îmbogăţească viețile 
intelectuale și emoționale, nu doar să ne ajute să fim mai 
productivi și să lansăm rachete intercontinentale balistice. 
Acest articol poate constitui și o propunere de studiu 
mai aprofundat al acestei probleme. Fenomenul jocurilor 
video este încă insuficient cartografiat si pus în legătură cu 
celelalte elemente care ne compun cultura si sper că această 
lucrare poate constitui unul dintre primii pași necesari. 

Abstract. OTIUM, NEGOTIUM, AND THE PHILOSOPHICAL ETHOS 
IN THE AGE OF TECHNOCRACY. NOTES ON THE MARGINS OF 
GUNTHER ANDERS'S “OCCASIONAL PHILOSOPHY”. This paper 
aims to clarify the ethical meaning of Günther Anders's “occasional 
philosophy” by pursuing its creation in response to the new form of 
the otium-negotium dialectics in the age of technocracy and the typical 
attitude and positioning of traditional philosophy. Dismantling and 
reorganizing work and leisure as elements of the society of 
conformism put the act of philosophizing in a positioning and interest 
dilemma, making it unresponsive to its implicit moral exigency, 
neither in its vita activa, nor in its vita contemplativa quality. The 
“occasional philosophy” which answers to it is a hybrid trade between 
the general and the particular, oriented by the need to subject to moral 
judgment every act (including that of thinking) and to preserve, if only 
in the form of abstraction, the chance of human change. 

Keywords: otium, negotium, “occasional philosophy”, Giinther Anders. 


Locuri comune despre filosofie 


Un român celebrissim în România, filosof, om de cultura, 
antreprenor, spunea cu o ocazie că filosofia este o chestiune 

care tine de otium, şi nu de negotium. Abia otium îngăduie 
reflectia, doar el deschide calea spre filosofie. Negotium, 
nivelul cotidian al vieților noastre, timpul negocierilor, 
tribulatiilor şi comerțului nostru cu lumea şi lucrurile nu 
lasă timp spiritului ce însetează după adevăr. Or, viata 
ideală se identifică cu cea a preocupării pentru filosofie. 

Această înțelegere aristocratică, conservatoare a 
filosofiei nu îşi are în Gabriel Liiceanu singurul său 
reprezentant. Ea e ubicuă, venerabilă, şi are numeroase 
rădăcini (Lago 2005), la fel ca şi atitudinea opusă, în propriul 
ei fel conservatoare şi conformista, care privilegiază viata in 
slujba datoriei, vita activa a negotium-ului (Heintzman 2015) — 
pentru care „timpul muncii este tot timpul”. 

Am fost învăţaţi să credem că un ascetism intelectual 
(otium) supune lumea gândirii omului, la fel cum un 
ascetism tehnic (negotium) opune lumii lumea tehnică a 
omului. Răgazul, zăbava, dulcea odihnă a teoriei stau fata in 
fata cu lucrarea necontenită a praxis-ului; timpul liber, 
loisirul, se opune muncii, ele se urmează precum zilele şi 
nopțile, într-o ciclicitate din care cei mai buni dintre noi 
încearcă să se smulgă. lată stările elementare ale existenței 
noastre, iată polii între care oscilăm, iată pentru ce sau 
împotriva a ce trebuie să ne decidem. 

Giinther Anders vede lucrurile altfel. Intenţia eseului 
de fata este reluarea critică a acestei serii de locuri comune 
cărora un cinism bine condus nu încetează să facă rezistență 
şi împotriva cărora Anders n-a obosit niciodată să lucreze. 
Datorită faptului că Anders este, încă, un nume quasi- 
necunoscut în discuţiile filosofice de la noi, ar fi poate 
nimerită mai întâi o scurtă prezentare bio-bibliografică. 

Giinther Anders. Câteva repere 


Anders este pseudonimul devenit nume al lui Giinther Stern 
(1902-1992). Născut şi crescut în Breslau, se împărtăşeşte din 
celebritatea părinților săi (Bahr 2010) (psihologi cu importante 
contribuţii în aşa-numita Entwicklungspsychologie). Studiază 
la Hamburg, apoi la Freiburg, unde îşi obţine doctoratul sub 
îndrumarea lui Husserl. Lucrează apoi cu Heidegger, Max 
Scheler şi Paul Tillich, se căsătoreşte cu Hannah Arendt, 
înainte de a părăsi Germania nazistă pentru Franţa, şi apoi 
Statele Unite. După război se stabileşte „în provincie”, la 
Viena. Refuză două propuneri de a ocupa catedre (una din 
partea lui Bloch, care îl chema în Republica Democrată, alta 
din partea Freie Universităt Berlin) pentru a se dedica unor 
sarcini pe care le socoteşte infinit mai importante, devenind 
un important activist al mişcării antiatomice, apoi al celei 
împotriva războiului din Vietnam şi continuă să activeze, ca 
intelectual liber (ca Philosophierender) având o lungă şi foarte 
diversă carieră publicistică. Cele mai importante opere ale 
sale se situează în sfera a ceea ce am numi convenţional 
filosofia tehnicii, sau, cum mai potrivit o spune el însuşi, a 
descrierii omului în epoca tehnocratiei (Anders 2002, 11) — 
iar aici putem include fara teama chiar numeroasele sale 
lucrări publicate in siajul si pentru sprijinirea luărilor sale 
publice de poziţie. les în evidență Obsolescenta omului, ale 
cărei două volume apar antum şi capodopera, începută încă 
din anii exilului parizian, Catacomba molusiană, pe care refuză 
să o publice în timpul vieţii (Anders 2012). 

De o verticalitate morală greu de înţeles astăzi şi încă şi 
mai greu de susținut, Anders rămâne toată viața un marginal. 

Însă nu un izolat. Interesele sale pentru fenomenologie, 
antropologie, literatură şi artă şi rețeaua sa de contacte în 
toate mediile se împletesc cu activismul şi militantismul său. 
Influenţa pe care o exercită este de cea mai bună calitate: 
pentru că, astăzi, dincolo de dificultatea de a-i evalua 
influenţa, este imposibil să-l mai numim pe Anders însuşi ca 
agent al schimbărilor pe care le va fi produs. Personalitatea 
sa, astfel, se încorporează în demersurile şi moştenirea sa. 

Abia după moartea sa, în 1992, eforturi disparate din 
mai multe direcții şi medii au făcut să înflorească interesul 
pentru opera lui Anders. Creşterea numărului de traduceri 
din opera lui (în pofida sărăciei din spaţiul anglo-saxon), 
înfiinţarea unei Asociaţii Anders funcționale, câțiva comentatori 
şi biografi de un entuziasm încăpățânat (Liessmann 2002a; 
2002b; 2000; Bahr 2007; 2010; Schraube 2005), l-au adus 
pentru prima oară pe Anders în vizorul comunității academice, 
care-l ignorase, interesat sau nu (Babich 2013, 46), vreme de 
decenii, lucru demonstrat de creşterea semnificativă a 
referintelor din ultimii ani („Giinther Anders-Bibliographie” 
2016). Popularitatea sa pare să crească din nou şi în afara 
mediului universitar, noile apariţii şi reeditările fiind 
susținute prin apariţia câtorva biografii pe care le-am fi 
căutat nu demult zadarnic (Dries 2009; Bahr 2010; Liessmann 
2000; Liessmann 2002b; Bahr 2007). Şi la noi se fac eforturi, 
apărând recent în limba română Stenogramele filosofice (2013) 
şi primul volum al Obsolescentei omului (2014), ambele la 
Editura Tact — cel de-al doilea fiind programat să apară, la 
aceeaşi editură, anul acesta. 

Dialectica otium-negotium 
şi distrugerea omului în epoca tehnicii 


Începusem arătând că o lungă tradiţie şi vechi obisnuinte ne 
fac să credem că lumea vieţii noastre are de la sine forma 
dualității otium — negotium. Şi că, indiferent de cum anume 
sunt conotati cei doi termeni, fiecare epocă istorică pare să 
aibă tendinţa de a-l privilegia pe unul sau pe celălalt dintre 
aceşti termeni, cerând, eventual, resorbirea acestei dualitati in 
favoarea termenului respectiv — fie şi numai pentru o minoritate. 

Filosofia apare de regulă ca o culme a vieţii 
contemplative, cea mai înaltă, sau una dintre cele mai înalte 
forme ale otium-ului. Filosofând, profesăm Adevărul, suntem 
profesionişti ai Adevărului — iar asta ar putea fi, sau ar trebui 
să fie ceva diferit de regimul — să-i spunem „cotidian”, sau 
„mediu” — al adevărurilor sau neadevărurilor mărunte ale 
vieților noastre. Între profesiunea, chemarea sau sarcina 
filosofiei căreia îi dăm curs în ceasurile de răgaz şi faptul 
divers al lumii şi al vieților noastre există o diferenţă care e 
imediat evacuată din gândire prin decretul metafizic al 
preeminentei Adevărului şi al tuturor consecinţelor si 
corolarelor acestuia. În esenţă, viaţa filosofică şi cea practică 
ar fi conciliabile doar prin dedicarea exclusivă otium-ului 
istovitor şi dulce al căutării Adevărului. 

Ethos-ul filosofic al lui Anders se construieşte activ 
împotriva acestei dualitati între muncă şi loisir, neuitând nici 
o clipă să răspundă cu cele mai aspre vorbe ,,amoralitatii” 
paseiste a refugiului în filosofie. Cele două reacţii sunt în aşa 
manieră sudate în opera sa, că adesea găsim alăturate 
analize ale vieţii cotidiene şi trimiteri la atitudinea „marii 

filosofii” — de multe ori avându-l drept ţintă pe Heidegger. 
Însă modul în care se construieşte această atitudine filosofică 
pe care el o numeşte „Gelegenheitsphilosophie” (filosofie de 
ocazie) şi care îi e atât de proprie încât îl face inconfundabil 
nu porneşte niciodată de la o metacritică a gândirii filosofice, 
ci „de la lucrurile însele”, de la concretul cel mai factice. 

În cele două volume ale Obsolescentei omului Anders 
revine mereu şi mereu asupra dialecticii muncă-loisir, 
reluând şi adâncind observaţiile şi concluziile din analizele 
anterioare. De fiecare dată, aceleaşi realități se impun ca 
teorie, ca program al societăţii industriale: deteriorarea 
calitativă şi cantitativă a muncii adusă cu sine de evoluţia 
tehnicilor de producţie şi, simultan, transformarea loisirului 
în muncă în folosul maşinii globale de producţie. 


Timpul liber ca ocupare 


Unul din locurile cheie ale analizelor andersiene îl constituie 
reconsiderarea unei perechi categoriale „moştenite” de la 
Benjamin şi Kracauer. Structurile experienței moderne arată 
trecerea de la „concentrare” (Sammlung) la „dispersie” 
(Zestreuung). Experienţa individuală, sintetică (Sammlung 
este un bun sinonim pentru sinteză), ce fusese piatra de 
temelie a luminismului şi a modernităţii filosofice şi artistice 
până în zorii secolului al XX-lea, este dublată şi subminată 
progresiv de experienţa colectivă, distrasă, a maselor. „Cultul 
distractiei” ascunde pentru Kracauer ca şi pentru Benjamin, 
care-l urmează, secretul potenţialului exploziv de schimbare 
radicală a societăţii de către mase (Ghiman 2015, 204-8). 

Interesul autorului nostru nu este atât de a le contesta, fie şi 
indirect, aşa cum o făcuseră Adorno şi Horkheimer în 
explicitarea fenomenului industriei culturii (Horkheimer și 
Adorno 2012; Adorno 2005), cât a-i investiga potenţialul în 
sfera din care, într-o înțelegere marxistă, ele există ca atare: 
în cea a relaţiilor economice. Concluziile la care ajunge, astfel, 
sunt la fel de definitive ca şi cele ale lui Adorno, dar au 
avantajul că elimină orice false speranţe, expunând exterioritatea 
fata de experienţa propriu-zisă a acestei dialectici. 

Dialectica pe loc a individului şi maselor nu se găseşte 
în categoria încă discutabilă a unei „receptări distrase” — sau 
„reception in distraction”, cum atât de atrăgător sună 
traducerea engleză (Eiland 2003) - ci în cea a individului 
masificat, a eremitului de masă. Mecanismele economice ale 
producţiei şi distribuţiei de mărfuri se caracterizează, odată 
cu progresele tehnologice ale secolului al XX-lea, prin 
producţia (de masă) nu doar a unor bunuri de masă, ci şi a 
consumatorului acestor bunuri, care trebuie, în consecinţă, 
să aibă o constituție epistemic analoagă: să fie individual şi 
identic simultan, să fie „mase“, dar să rămână totuşi 
destinatarul şi efectuantul unui consum individual (căci 
aceasta maximizează profitul şi producția deopotrivă) 
(Anders 2014, 142-43; vezi şi Anders 2002, 79-91, 131-88). 

Omologia vizează şi structura timpului vieţii. Timpul 
producţiei şi timpul consumului trebuie pe cât posibil să se 
suprapună. Obligat la concentrare în întreprindere, omul 
este obligat la distracţie în afara ei nu pentru că cineva sau 
ceva şi-ar dori să existe, aşa cum se spune cu atâta 
sententiozitate azi, „un echilibru între muncă si viaţă”, ci 
pentru că aceasta este condiţia şi contextul consumului său. 

„A te distra” — această formulă este absolut lipsită de sens in 
limba română tocmai pentru că ea nu face decât să acopere — 
prost — faptul că singurul ei sens e consumul, obligația 
ineluctabilă de a consuma produsele care şi prin care omul 
devine şi mai definitiv un individ masificat. 


„Fiecare este într-un fel angajat și ocupat ca lucrător casnic. 
Evident, un lucrător casnic de un tip cu totul neobișnuit. Căci el 
isi prestează munca lui: transformarea lui însuși într-un om al 
masei prin consumul mărfurilor produse în masă, prin loisir. — 
În vreme ce lucrătorul casnic clasic crease produse pentru a-și 
asigura un minimum de bunuri de consum și de loisir, cel din 
zilele noastre consumă un maximum de produse de loisir 
pentru a co-produce omul masificat. Acest proces devine cu 
totul paradoxal prin faptul că lucrătorul casnic, în loc să fie 
retribuit pentru contribuţia sa, trebuie să plătească el însuși 
pentru asta, adică pentru mijloacele de producţie (aparatele și, 
de asemenea, în multe tari, emisiunile) prin utilizarea cărora se 
lasă transformat în om masificat. Deci el plătește ca să se vândă; 
ba trebuie să obţină contra cost până și nelibertatea pe care o co- 
produce, căci și aceasta a devenit marfă.” (Anders 2014, 143) 


Realitatea existenței noastre, pe care ne-o dorim pentru 
că a fost dorită pentru noi — ca să folosim o întoarcere de 
frază tipică lui Anders — este ocuparea totală. Însă aceasta nu 
conţine la nivelul experienței acel strop de speranţă al 
experienţei de masă judicative efectuată distras, cum încă mai 
putem să o întâlnim la Benjamin, tocmai pentru că aceasta nu 
este una de masă, ci e individuală, dar masificată. Expresia 
zerstreute Rezeption („receptare distrasă” în traducerea 
recentă dupa noua ediţie a Operelor complete (2016, 143-44) 
sau „receptare pe calea distractiei”, conform vechii traduceri 

din Iluminări — 2002, 129) are, de fapt, în ciuda tuturor 
sperantelor lui Benjamin, forma „ocupării disparate”, disjuncte. 
În aşa măsură că observaţia lucrurilor însele îl obligă pe 
Anders sa conchidă asupra ubicuitatii „schizofreniei artificiale”: 


„Omul de pe plajă, de pildă, care se lasă bronzat pe spate, în 
vreme ce ochii îi înoată prin revistele ilustrate, urechile îi 
participă la competiţii sportive, fălcile îi mestecă gum — această 
figură a jucătorului simultan pasiv, a celui ocupat multiplu nefăcând 
nimic este un fapt întâlnit zilnic. (...) El este distras nu doar 
(precum anterior) într-o multitudine de locuri ale lumii, ci într-o 
pluralitate de funcțiuni individuale.” (Anders 2014, 182) 


Obisnuinta de a fi ocupat şi lipsa capacităţii de a-şi 
structura timpul liber (una inculcată omului masificat în 
interesul industriei masificării omului) îl face să caute 
ocuparea totală în această formă dispersă, dezarticulată. 
Şomajul, frica de şomaj, este sigurul lucru care articulează 
loisirul, şi, prin aceasta, „orice formă de loisir are trăsături de 
familie ascunse comune cu şomajul”. 

Aşadar, din perspectiva producţiei, loisirul, otium-ul, 
este muncă prestată în interesul ei de a obţine conformismul. 
lar din perspectiva individului, ea este o eliminare prin 
„forţă brută” a şomajului — deci, de facto, şomaj — pentru că 
doar imită activitatea, rămânând însă o formă de pasivitate. 
Într-o formulare pe care Anders ar putea-o prelua fără 
reproşuri, otium-ul nostru este negotium-ul lumii tehnice, şi 
prin aceasta, s-a transformat încă înainte ca noi să ne dăm 
seama în negotium-ul nostru implicit de co-participare la 
lumea tehnicii. 

Timpul ocupat ca timp gol 


Pasivitatea activă a relaxării îşi are dublul în activitatea 
pasivă care a devenit munca. 

Deja sistemul fordist de producţie transformase munca 
în ceva care nu mai era decât în mod superficial în relaţie cu 
ceea ce însemna odată aceasta din punct de vedere uman. 
Descompusă în fragmente, munca nu mai este o acțiune 
îndreptată spre realizarea unui scop observabil sau reprezentabil: 


„INlu-i deloc sigur că munca la bandă mai reprezintă încă 
« muncă » în sensul clasic al termenului. Căci ceea ce « prestăm » 
ca muncitori la bandă nu este o entitate gestuală, nu este o 
acţiune rotundă în care să ne implicăm aşa cum o face tâmplarul 
producând o masă, sau violonistul cântând o melodie, sau chiar 
drujbarul tăind un copac. Prestaţia nu mai constă, aici, decât din 
fragmente ale unei activităţi, fragmente cu care nu mai suntem 
capabili niciodată să ne identificăm, dar pe care, însă, trebuie să 
le reluăm de mii de ori fără identificare. Şi mâine la fel. 
Neaducându-ne nici bucuria lucrului făcut, nici pe cea a ceea ce 
va deveni, munca la bandă este mult mai rea, ca să nu spunem: 
mult mai blestemată decât orice altă muncă înaintea ei.” 
(Anders 2002, 93 trad. ns.) 


Ideea că muncitorul la bandă ar putea obţine o uşurare 
a situației sale prin aceea că ar putea fi condus ori îndrumat 
să-şi reprezinte rezultatul final al activităţii — cum încă mai 
spera, la începutul celui de-al doilea război mondial, o 
Simone Weil (2008) — este, în cel mai bun caz, o consolare 
palidă pentru înstrăinarea şi nelibertatea pe care o producea. 
Ca să nu mai spunem că, aşa cum observă şi Anders, 

muncitorii sunt de regulă atât de afectați de acest regim de 
„exerciții nelibere”, că „chaplinita” (Anders 2002, 92) lor e 
indiferentă la aceste paliative ale stimei de sine. 

Dar automatizarea, marele pas înainte din a doua 
jumătate a secolului trecut, face până şi acest rău inevitabil 
să pară o binecuvântare. În întreprinderile automatizate, 
munca umană este redusă la supravegherea maşinilor, adică 
la o formă de aşteptare. Ea nu mai implică nimic din ceea ce 
însemnase munca înainte, căci ea e acum „fără sudoare”, 
fără strădanie, reducându-se la urmărirea concentrată a unor 
semne sau semnale de funcționare neconformă a aparatelor. 
Dacă munca la bandă încă mai părea o activitate, munca în 
regimul automatizării pierde până şi aspectul ei (Anders 
2002, 94-95). lată de ce timpul muncii devine gol: lipsit de 
sens, şi lipsit de consistenţa activității, el devine un substitut 
lucrativ al şomajului. lar „păstorii aparatelor” îl aşteaptă pe 
Godot într-o mâzgă temporală nu mai putin îngrozitoare 
decât cea a personajelor lui Beckett — cărora Anders însuşi le 
închină o analiză sclipitoare în eseul intitulat, cu un sarcasm 
deloc întâmplător, „Fiinţă fără timp” (2014, 263-83). 

Negotium-ul pierde, astfel, caracterul de activitate, 
rămânând sinonim unei datorii oarbe, lipsite de sens, căreia i 
se răspunde de frica şomajului real. 


Filosofie de ocazie, nu ocazie pentru filosofie 
Epoca tehnicii, a noastră numai în ordinea gramaticală a 


unui posesiv vestigial, transformă dualitatea otium — negotium 
făcând-o de nerecunoscut. Orice negotium, cât încă va mai 

exista, este o formă de pasivitate activă toxică, fără contact 
cu lumea scopurilor care o pune în mişcare şi fără a avea 
structura experientiala a muncii: este „uşoară” şi „asocială”. 
Iar otium-ul care o dublează este o activitate pasivă a cărei 
menire este consumul şi al cărei rezultat final este crearea 
individului masificat — cu alte cuvinte deprinderea prin 
repetare a conformismului (Anders 2002, 193-208). 

Unde se poate plasa, în acest context, activitatea filosofică? 
Anders are grijă să ne avertizeze asupra faptului că, înainte 
ca oricare dintre noi să putem face ceva, această activitate a 
fost deja plasată. Ea e deja parte a „industriei adevărului”, 
adică element integrat şi integrator al societății conformării. 

Locurile comune (la noi şi aiurea) ale paradigmei 
obsolete pe care o aduceam în discuţie la început vorbesc 
despre o ocazie pentru filosofie, pe care trebuie să o prindem 
şi apoi să o transformăm în ocazia noastră de a ne salva de 
restul vieții noastre. Esentialul, abstractul, fundamentalul, 
generalul, ne-prezentul, cu alte cuvinte, este cel care 
interesează, contingentul, concretul, pasagerul, particularul, 
prezentul imediat sunt nedemne de interes ori încredere. 

Însă inversarea categoriilor negotium-ului şi otium-ului 
aduce cu sine modificarea raportului cu lumea. De aceea o 
atitudine cu totul „idealistă” este nesustenabilă, căci este, 
cum o spune Anders, „ne-realistă”. Confruntarea cu 
prezentul, concretul, particularul, actualitatea este imposibil 
de evitat fără consecinţe. Evitarea actualului duce la forme 
(ce-i drept, foarte interesante) de construcţie a subiectului şi 
a discursului, datorită modului de receptare a loviturii de 
berbece a realității (Nachtrăglihkeit). 

În prefața la traducerea românească a primului volum 
al Obsolescentei omului, Nicoleta Szabo se referă aproape 
exclusiv la această chestiune, în care vede motivul principal 
al dezertării din filosofia ,,traditionala” a lui Anders şi al 
despărțirii sale de Heidegger, ca şi de Adorno. În opinia 
autoarei, confruntarea „nachtrăglich” cu realitatea capătă, în 
gândirea lui Heidegger, forma metodică a concentrării 
„pseudo-concrete” a atenţiei nu pe lucrurile însele, „opace şi 
neliniştitoare”, „ci pe explorarea stărilor subiectului (fie ele 
dispoziții [Stimmungen] sau situări afective [Befindlichkeiten], fie 
ele polarizate de conversia solitară a Dasein-ului de la 
inautentic la autentic), model care, la nivelul cel mai concret, 
e divorţat de starea lucrurilor (socială, politică, morală)” 
(2014, 17). Profesarea unei astfel de atitudini ar fi, în al doilea 
rând, conformistă fata de aceeaşi stare de lucruri, şi ar înăbuşi orice 
şansă a subiectului de a corecta inadecvarea, concentrându-se în 
schimb pe valorificarea sentimentului inadecvării însuşi (2014, 18). 
Ethos-ul filosofic heideggerian ar fi, astfel, cu un termen care 
se dovedeşte astăzi blând, pseudo-moral, şi s-ar situa în 
vecinătatea periculoasă a practicilor psihologice şi psihanalitice 
vulgare pe care le califică drept „ajutoare ale adaptării” la 
lumea conformismului (Anders 2002, 137). 

Atitudinea lui Anders porneşte de la această convingere 
că, în esenţă, activităţile noastre trebuie să fie calificabile 
moral, şi că, în absenţa acestei capacități de a ne judeca în 
termeni morali, nu suntem doar expuşi acestei confruntări 
tardive cu o realitate răzbunătoare, ci co-producem distrugerea 
lumii. Bomba atomică este aici cel mai bun exemplu atât 
pentru co-participarea „nevinovată” la apocalipsa cât şi 
pentru „orbirea” noastră morală (Anders 2014, 283-348). 


240 LORIN GHIMAN 


Nimic din opera sa şi nimic din acțiunile sale nu scapă 
acestui brici — pe care l-am numi, dacă n-ar fi aşa de previzibil — 
andersian. lar decizia sa de îndepărtare de teorie şi de apropiere 
de praxis este, fără îndoială, una care provine de aici: 


„În urmă cu mai bine de cincizeci de ani, un filosof tot pe-atât de 
sărac moraliceşte pe cât de extraordinar în speculație, devenit 
între timp celebritate mondială, m-a avertizat, cu plăcerea aparte 
pe care o simţea exprimându-şi dezgustul, « să nu dezertez vreodată 
în praxis ». N-am putut uita niciodată vorbele acestea; încă de 
atunci simțeam că această avertizare moralizatoare față de morală 
e profund coruptă. În orice caz, fapt e că tocmai asta am făcut. 
De ce am făcut-o? Ei bine, pentru asta nu-i nevoie de nici o 
explicaţie, fiindcă, aşa cum se zvoneşte, « ce e moral se înțelege 
de la sine ».” (Anders 2002, 12, ns.) 


În realitate, ce-i moral nu se înţelege tocmai de la sine. 
Afirmația sfidătoare a lui Anders nu are decât rolul de a face 
clar în ochii tuturor de ce fel de cecitate vedea că suferă 
„magistrul din Germania”. 

„Moral” ar putea însemna, într-o primă formulare, să 
participi la această lume, mai mult, să te implici în ea, mai 
mult, să te implici pentru a o schimba, mai mult, să reuşeşti 
să o schimbi. Însă schimbarea va trebui să treacă de nivelul 
actelor noastre individuale înspre general. lar pentru aceasta 
este nevoie (şi) de reflecţie teoretică. Exigenta acţiunii morale 
devine, astfel, exigenta filosofică: 


„filosofarea, spre deosebire de mistică (...), nu se poate epuiza 
niciodată în contemplarea ideii « generalului », sau a « totalitatii », 
sau a « fundamentului »; (...) trebuie să urmărească mai degrabă 
sau chiar întotdeauna ceva, ceva specific, ceva fundamental 

diferit, tocmai acel ceva pe care încearcă să-l lămurească — pe 
scurt: că ţine de realitatea filosofiei ca cel care filosofează să 
ignore esenţa intransigent formulată a filosofiei; că această 
ignorare este condiția existenţei si persistentei sale; si tot asta 
vrea să spună, în continuare, că cel care filosofează trăiește în 
lume nu doar ca filosof, nu doar înconjurat de orizontul unor 
« în genere », nu doar fascinat de frumuseţea « totalitatii », nu 
doar intimidat sau atras de « fundament », ci — pe lângă toate 
astea, sau mai degrabă înainte de ele — ca vecin obișnuit al 
vecinilor săi din dreapta și din stânga, ca om născut, om cu 
nevoi și muritor, urmărit, ispitit şi înconjurat de roiuri de 
hecceitati; si că tocmai aceste hecceitati sunt cele care îl târăsc 
sau îl hăituiesc înspre actul filosofării. Da, tocmai ele. Căci prin 
arbitrarietatea facticitatii lor, prin caracterul absolut imprevizibil 
şi nedeductibil al existenţei și al felului lor de a fi, ele îi dau de 
dezlegat enigme nu mai putin obscure și îl neliniștesc nu 
mai puţin profund decât acel « în genere », « totalitatea » sau 
« fundamentul »”. (Anders 2014, 45) 


Ocazia pentru filosofie care a devenit, de atâtea ori, 
alibiul pentru a evita confruntarea cu lumea, e înlocuită cu 
confruntarea „filosofică” (hibridă, paradoxală) cu ocaziile, cu 
situaţia actuală. „O îmbinare de metafizică şi jurnalism” 
(Anders 2014, 42) care sare de la analiza unor obiecte, fenomene 
şi situaţii în cele mai abstracte consideraţii filosofice. În 
numele adevărului, şi al prezentului care îl poartă, filosofarea 
nu îşi poate permite luxul ,,prezentabilitatii filosofice” (47), 
ci trebuie să se supună realității care face din om parte a 
acestui lumi şi să se refuze atât absolutismului otium-ului, 
cât şi celui al negotium-ului, căci în ambele ipostaze este deja 
integrată în lumea conformismului. 

Ethos-ul filosofic (şi, în acest fel, ethos-ul tout court) 
este atunci această atitudine „hibridă” a negotium-ului cu 
„lumea vieţii” (nu cu viata însăşi), sesizarea a ceea ce în ea e 
„cel mai important”, cel mai neliniştitor, cel mai opac, şi nu a 
ceea ce este „cel mai general”. Este vorba de o manieră de a 
îmbina principiile şi realitatea, care înţelege limitările teoriei 
şi ale praxisului deopotrivă. 

În testamentul său literar şi filosofic, Anders 
povesteşte sfatul lui Olo pentru Yegussa, ciracul său din 
închisoarea molusiană. Pentru a putea răspunde exigentei 
morale intransigente fata de filosofie şi necesității morale de 
a schimba lumea, să se aplece nu asupra cauzelor imediate, 
şi nici asupra celor mai îndepărtate, ci asupra unora care, 
între ele, sunt totuşi susceptibile de a fi schimbate. Acesta 
este singurul „exercițiu necesar de abstractizare” şi singurul 
mod, poate, în care filosofia mai răspunde misiunii pe care, 
în alte vremuri, avea mai puţine griji să o îndeplinească: 


„E vorba de tehnica înlocuirii. Noi, ce de aici, de jos, avem nevoie 
de ea mai mult decât oricine. Pentru că putrezim aici; credem că 
lumea e stabilă; uităm că există acțiune. Şi lucrăm la această 
tehnică de generaţii. Este un mod mărunt de a înlocui acţiunea. 
Este tehnica (...) împotriva conservatorului din noi. Căci cel 
care-i conservator şi lasă lumea cum este — crezi că o lasă să fie 
pentru că i se pare bună? Nu, ci fiindcă se gândeşte: trebuie că 
m-a aşteptat tocmai pe mine. (...) Însă revolutionarul este omul 
abstractiei: poate să ignore că lumea este cum este. Şi exercițiul 
nostru este un exercițiu de ignorare, pe scurt, un exercițiu de 
libertate. (...) Imagineaza-ti pe cineva în locul în care eşti tu. (...) 
Unde suntem noi — va fi altceva.” (Anders 2012, 125-126, ns.) 


Otium, negotium şi ethos-ul filosofic în epoca tehnocratiei. 
Glose în marginea „filosofiei de ocazie” a lui Giinther Anders 243 

Ecologia profundă şi critica modernității 


Constantin Stoenescu 


Abstract. DEEP ECOLOGY AND THE CRITIQUE OF MODERNITY. 
This study aims to identify those theoretical aspects that make Arne 
Naess's project of a deep ecology a strong, critique of modernity. The 
concept of nature is reconsidered from a perspective specific to the 
Romantic sensibility. The underlying metaphysics characteristic to deep 
ecology is made explicit by John Passmore’s contributions, while the 
reference to various philosophical traditions assures a better specification 
of the core of this project. In the end, I will overview some of the 
strong critiques of profound environmentalism. 

Keywords: deep ecology, critique of modernity, concept of nature, romantic 
sensibility, metaphysics of deep ecology, Arne Naess, John Passmore. 


Proiectul unei ecologii profunde propus de Arne Naess se 
întemeiază pe o critică radicală a modernităţii şi adoptarea 
unui alt model de spiritualitate. Recuperarea sensibilităţii şi 
a grijii față de natură şi schimbarea radicală a modului de 
viata prin reîntoarcerea la natura sunt puse în relaţie de 
potentare reciprocă cu practici spirituale orientale şi o 
viziune holistă asupra naturii. Din perspectiva ecologiei 
profunde modernitatea amplifică vulnerabilitati şi deformează 
cunoaşterea lumii. Dar este oare ecologia profundă o cale de 
ieşire sau tot ce poate oferi este o nouă fundătură? Voi 

încerca să dezvolt în acest studiu o abordare filosofică a 
ecologiei profunde bazată pe decuparea principalelor ei 
sustineri cu încărcătură filosofică şi să schitez o critică 
puternică a ei. 

Proiectul ecologiei profunde se corelează şi cu tentativele 
unor filosofi de a revizui unele dintre presupozitiile de bază 
ale modernităţii pornind de la principalele direcții de dezvoltare 
ale ştiinţei şi gândirii contemporane. Am in vedere, în 
primul rând, critica dualismului newtonian şi a gândirii 
mecaniciste de tip newtonian şi încercarea de a asimila 
filosofic aşa-numitul mod de gândire specific ştiinţelor vieţii. 


Ideea de natură şi sensibilitatea romantică 


Este deja aproape un reflex ideologic al ecologiştilor preocupaţi 
de nivelul metateoretic sau filosofic al teoretizărilor lor să 
observe că religiile monoteiste şi umanismul vechilor greci 
ar fi inițiat tradiţia unei viziuni dominatoare asupra naturii. 
Cel mai adesea se menționează faptul că în tradiţia stoică şi 
creştină se subliniază unicitatea ființei umane, ceea ce duce 
la o perspectivă asupra naturii bazată pe diferența dintre om 
şi natură şi pe investirea omului cu o demnitate ontologică 
superioară celorlalte ființe. De aici ar rezulta că omul este 
îndreptăţit să domine natura şi să o folosească în beneficiul 
său, potrivit intereselor sale. 

Cred însă, împreună cu Passmore, că ideea potrivit 
căreia rădăcinile distrugerii naturii sunt fixate în Vechiul 
Testament prin afirmaţia că natura a fost creată pentru folosul 
omului este greşită cel putin în două privinţe (Passmore 

1975, 251-264)!. Mai întâi, ideea că natura trebuie să 
servească omului nu este învățătura dominantă a Vechiului 
Testament. Astfel, în Cartea lui lov se spune că Dumnezeu a 
cauzat ploile pe când nu exista încă omul pe Pământ, doar 
spre folosul plantelor, ceea ce înseamnă că, cel puţin în 
ordinea creaţiei, natura nu a fost creată ca suport pentru om. 
Mai mult decât atât, la întrebarea retorică a lui Pavel dacă 
Dumnezeu are grijă de boi, din perspectiva Vechiului 
Testament s-ar putea răspunde, cu indreptatire, că da. Mă 
despart însă de Passmore în privința afirmației sale potrivit 
căreia stoicii ar fi cei care au propus concepția opusă şi au 
fost urmaţi de Origene, ceea ce ar fi creat impresia că ideea 
apare în Vechiul Testament. Deşi stoicii duc spre un asemenea 
proiect de ontologie a umanului, nu cred că se poate susține 
o opoziție atât de tranşantă, în această privință, între 
conţinutul Vechiului Testament şi filosofia stoică. 

În al doilea rând, ideea că natura a fost creată pentru 
om nu implică logic ideea că omul trebuie să stăpânească şi 
să transforme natura. Dimpotrivă, Dumnezeu ştie de ce 
avem nevoie şi ne oferă toate cele necesare. A încerca să 
transformi natura, adică ceea ce a creat Dumnezeu, este, în 
cele din urmă, potrivit filosofiei vechilor greci, o formă de 
îngâmfare, de hybris. 

Natura nu este sacră, aceasta ar fi o susținere comună 
filosofiei vechilor greci şi teologiei creştine. Începuturile 
modernităţii ar fi marcate de această prejudecată. Francis Bacon 


1 Prezint în continuare într-o manieră personală comentariul lui 
Passmore şi preiau cele mai multe dintre referintele sale la 
istoria filosofiei. 

a propus transformarea naturii, a Grădinii Edenului, nu 
pentru că viza subminarea ideii că natura este prea sacră 
pentru fi atinsă, ci pentru că omul este prea corupt pentru 
a-şi asuma prezervarea Edenului. Ştiinţa şi tehnologia sunt 
produse ale civilizației creştine şi, în acest sens, nu se 
consideră a fi un sacrilegiu transformarea naturii. Dar 
pentru a se ajunge aici, arată Passmore, era necesară 
modificarea concepţiei tradiționale despre păcat, ceea ce face 
John Locke în Eseu asupra intelectului omenesc. 

De asemenea, observa Passmore, o altă asertiune 
asociată cu tradiţia stoică şi creştină este aceea că relația 
dintre om şi natură are o încărcătură morală numai în cazul 
în care aduce atingere altor oameni sau proprietăţii acestora. 
Augustin argumentează în favoarea acestei teze pornind de 
la fapta lui lisus care fixează dracii în porci în loc să-i 
distrugă. Acesta ar fi modelul atitudinii față de animale. 
Thoma d’Aquino anticipează poziţia lui Kant după care 
cruzimea fata de animale trebuie luată în considerare numai 
în cazul în care se poate transforma în cruzime față de 
oameni, adică are efecte asupra oamenilor. Or, teza că violența 
asupra animalelor duce la violenţă fata de oameni, nu este o 
poziţie de principiu, ci doar o ipoteză empirică. Kant s-ar fi 
aflat în opoziție cu Baumgarten, cel care ar fi urmat in 
această privință Talmudul, unde se susține de mai multe ori 
că atitudinea față de animale trebuie să fie una precaută. 

Descartes inițiază, prin teoria sa dualistă, teza că 
animalele nu pot suferi, ceea ce ar fi, după Passmore, 
punctul culminant al trasării unei distincţii între oameni şi 
animale. Aici Descartes îl urmează pe Cicero, cel care 
considera absurdă ideea că animalele pot simţi sau ar putea 

fi inteligente. După Malebranche, suferința este o consecinţă 
a păcatului originar, iar animalele, întrucât nu au participat 
la acest păcat, nu au de ce să cunoască suferința. 
Malebranche reia ideea stoicilor, după care animalele se 
comportă ca şi cum ar suferi, dar ele nu suferă cu adevărat. 
Omul este un unicat şi nu avem nimic comun cu animalele 
nici ca rațiune nici ca simpatie. Pe de altă parte, cartesienii 
nu mai susțin că natura a fost făcută pentru folosul omului, 
ci arată că o mulţime de lucruri din natură pot să nu aibă nici 
o legătură cu omul. Ar fi absurd să pretindem că întreaga 
natură a fost făcută pentru om. Altfel spus, omul poate folosi 
din natură orice doreşte, dar natura ca atare nu a fost făcută 
de-a gata pentru folosul omului. Îi revine omului sarcina de 
a o transforma pentru a-i fi de folos. Exemplul paradigmatic 
este cel al bucății de ceară care este transformată de om după 
cum doreşte. 

Bacon vorbise deja despre transformarea practică a 
naturii cu ajutorul tehnologiei bazată pe ştiinţă. Putem 
cunoaşte şi înțelege natura, o putem transforma cu ajutorul 
tehnologiei. Această înțelegere a fost teoretizată în sens 
platonician ca matematizare a proceselor naturale. Această 
abordare  cantitativistă duce în ştiinţa moderna la 
desconsiderarea abordărilor de tip calitativ ale fenomenelor 
naturale. Împotriva acestei atitudini a ştiinţei moderne a 
protestat poetul William Blake, un romantic. 

Descartes i-a influenţat decisiv pe oamenii de ştiinţă. 
Concepţia lui a fost însă chestionată de filosofi, dar şi aceştia 
au făcut-o negând naturii o existență independentă. Pentru 
Berkeley natura este un sistem de semne pe care omul le 
interpretează, pe când pentru Hegel şi, apoi, Marx, natura 

este „negativitate”. Natura există pentru a fi umanizată. În 
termenii lui Hegel, eliberăm natura atunci când mâncăm 
plante sau animale. 

Cu această concepţie şi atitudine față de natură este 
asociată deprecierea frumuseţii naturale, considerată 
inferioară unei opere de artă. După Hegel, natura merită să 
fie apreciată numai atunci când este transformată într-o 
fermă sau o grădină, adică îşi pierde sălbăticia sau 
straneitatea. Natura de acum, cu munți şi văi, ne reaminteşte 
de păcatul adamic. După Malebranche, o natură perfectă ar 
trebui să fie geometrică, cu arbori piramidali şi grădini 
paralelipipedice. Şi Herbert Spencer va vorbi despre 
transformarea naturii într-o grădină. 

Aşadar, rezumă Passmore, avem două tradiţii în 
gândirea occidentală: 

1. Corespunzător primei tradiţii, de inspirație 
cartesiană, materia este inertă, pasivă, astfel încât 
omul este un despot absolut care o modelează fără 
a întâmpina vreo rezistență. 

2. Corespunzător celei de a doua tradiţii, de 
inspiraţie hegeliană, materia există doar în potentia, 
iar omul o actualizează prin artă, ştiinţă, filosofie, 
tehnologie, umanizând-o, adică transformând-o 
într-un loc în care se simte acasă, asemenea unei 
oglinzi în care îşi vede chipul. Omul completează 
universul, nu doar trăieşte în el. 

Passmore consideră că cele două tradiţii explică 

atitudinea occidentală faţă de natură. O schimbare a acestei 
atitudini trebuie să se facă fără a respinge ideea că ştiinţa, iar 

nu superstitiile şi misticismul, ne poate ajuta să găsim 
răspunsuri la întrebările noastre. 

Bazele noii filosofii a naturii au fost puse de diversele 
forme ale naturalismului. Biologia darwinista reduce 
stranietatea naturii prin aceea că naturalizează omul, îl 
apropie mai mult de natură, iar nu prin aceea că 
spiritualizează natura. Omul este parte a naturii şi se supune 
legilor naturii. Natura încetează să mai fie stranie din punct 
de vedere metafizic, aşa cum o descria Descartes. 

Dar omul este şi deosebit de restul naturii prin aceea 
că poate constata care sunt consecinţele competiției pentru 
supravieţuire dintre specii. Ca urmare, noua filosofie a 
naturii este naturalistă, dar nu reductionista. 

De aici rezulta si nevoia unei noi etici bazata pe 
asumarea responsabilitatii fata de natura. Omul este parte a 
unei comunitati biotice in care toti membrii comunitatii au 
drepturi. Dar cum trebuie elaborată noua etică? În termenii 
lui Hume, deosebim între omul care acţionează uman asupra 
altor viețuitoare şi omul care acționează drept asupra 
acestora. În primul caz ţinem seama de faptul că animalele 
pot suferi, în al doilea considerăm că animalele au pretenţii 
şi interese. După Passmore, putem atribui interese 
animalelor numai dacă echivalăm interesele cu nevoi, sens în 
care şi plantele au nevoi, dar a avea nevoi nu este acelaşi 
lucru cu a avea drepturi. Una este să susţinem că este greşit 
să tratăm animalele şi plantele într-un anumit fel, alta este să 
susţinem că acestea au dreptul de a fi tratate într-un anumit 
fel. Apartenența la comunitatea biotică nu generează 
drepturi, datorii şi obligaţii. Omul şi natura nu alcătuiesc o 
rețea de responsabilități reciproce. 

Şi etica tradițională ne permite să-i considerăm 
vinovaţi pe aceia care acționează împotriva naturii sau 
folosesc resursele fără grijă pentru nevoile viitoare. De 
asemenea, chiar şi prezervarea vieții sălbatice poate fi 
teoretizată dintr-o perspectivă utilitaristă tradițională. Tot 
ceea ce ar trebui să eliminăm din etica tradițională este teza 
de sorginte augustiniana că cruzimea fata de animale este 
reprobabilă numai dacă are consecinţe asupra oamenilor. 

Ideea de natură ca physis a vechilor greci este 
revigorată de romantici. Deşi conceptul grecesc are o 
ambiguitate recunoscută încă de Aristotel, sensul în care 
sofiştii opun pe physis lui nomos, acela de opoziţie între 
natură şi convenţie, capătă în gândirea romantică conotații 
precise ce vizează autenticitatea naturii şi capacitatea ființei 
umane de a se raporta la aceasta prin artă. Contextul 
romantic este, desigur, mult mai complicat şi conţine 
deopotrivă o reacţie fata de ştiinţa modernă şi o încercare 
proprie de a dezvolta o ştiinţă care abordează natura in mod 
calitativ, aşa cum face Goethe în a sa teorie a culorilor. 

O altă temă de cercetare este modul în care poetul şi 
muzicianul Nietzsche intră în acord cu ritmurile şi tonalitatile 
toamnei. Ernst Bertram identifică o serie de articulaţii ce se 
compun mitologic în biografia celui pentru care „minunata 
zi de toamnă” şi Claude Lorrain, niciodată dat uitării, rămân 
teme preferate. De exemplu, în viziunea romantică, natura este 
înzestrată cu intentionalitate. În secolul al nouăsprezecelea, 
forestierii germani vorbeau despre ceea ce simțeau atunci când 
tăiau un copac. În piesa „Rața sălbatică” de Ibsen, personajul 
Old Ekdal este convins că natura îşi va lua revanşa pentru 
faptul că a fost tăiată fără milă. În „Woyzeck”, capodopera 

lui Buchner, un țăran explică înecul cuiva prin faptul că râul 
căuta de mult timp o victimă. 

Din perspectivă fenomenologică, ideea de mediu 
înconjurător nu trimite la ceva aflat în afara noastră, ci tine 
de domeniul semnificației, adică este ceea ce ne înconjoară, 
asemenea unei case, un loc şi un spaţiu care nu este doar un 
spaţiu fizic. Noi asociem anumite semnificații acestui loc. Tot 
noi putem construi ideea de comunitate şi putem include în 
comunitate şi altceva decât oamenii (Cooper 1992). 

În sensul cel mai restrâns, prin natură înţelegem tot 
ceea ce nu este omenesc nici prin sine şi nici prin origine. 
Aşadar, excludem atât omenescul cât şi artificialul (Passmore 
1975, 251). Aceasta ar însemna atât că, din perspectiva a ceea 
ce este omenesc, natura este caracterizată prin stranietate, 
dar şi că intervenţia omului asupra naturii este ilegitimă. A 
construi o lume diferită şi supra-adăugată celei create înseamnă 
a acționa împotriva lui Dumnezeu. Invențiile tehnice, mecanice 
în primul rând, precum morile de apă şi de vânt, sunt un 
adulter, în termenii lui Heidegger. Gândirea europeană modernă 
parcurge astfel drumul de la asumarea presupozitiilor 
modernităţii, la depăşirea lor critică în cadrul unei concepții 
care se deschide spre o nouă abordare şi înțelegere a naturii. 
Cum se va constitui această nouă perspectivă în cadrul 
ecologiei profunde voi discuta în capitolul următor. 


Metafizica „ecologiei profunde” 


Teoreticienii mediului propun o atitudine fata de natură care 
nu presupune doar încercarea de a înțelege fenomenele 

naturale sau de a acționa după criteriile unei rationalitati 
instrumentale, ci şi o anumită sensibilitate, asemănătoare, în 
termeni comparabili, aşa cum am arătat în paragraful de mai 
sus, cu romantismul european ca mişcare culturală, literară, 
în primul rând. 

Teoreticienii mediului au remarcat că gândirea 
ecologistă, atât în dimensiunea ei ştiinţifică, dar şi la nivel 
intuitiv, nu poate fi armonizată cu tradiţii filosofice 
importante, aşa cum ar fi umanismul vechilor greci, 
metafizica platoniciană, monoteismul iudaic şi cel creştin, 
dar şi dualismul cartezian. Desigur, pot fi elaborate şi 
încercări de formulare a unor interpretări diferite, de 
exemplu, dacă îi considerăm pe vechii greci, conceptul lor de 
physis sau morala stoică. Oricum, sunt exemplare sustineri 
de felul următor: „Problemele ecologice cer o revizuire 
radicală a unei părți consistente a filosofiei tradiționale a 
minţii, a epistemologiei şi a celei mai mari parti a metafizicii 
tradiţionale” (Attfield 1995, 331). 

Drept urmare, în teoriile radicale ale mediului, aşa 
cum ar fi „ecologia profundă” teoretizată de Arne Naess, 
această sensibilitate este definită ca religiozitate, ceea ce 
duce, în context cultural european, la luarea în considerare a 
creştinismului şi a atitudinii față de natură pe care o 
presupune religia creştină (Naess 1973, 95-100). 

Problema pe care o reamintesc aici este aceea dacă 
creştinismul presupune o atitudine favorabilă fata de natură, 
una indiferentă sau neutră, ori una de desconsiderare a 


2 Naess ia în considerare şi atitudinea fata de natură pe care o 
regăsim în religiile orientale, de exemplu, în budism. 

naturii. Cred că, în linii mari, putem deosebi între două 
interpretări ale creştinismului. Potrivit uneia, creştinismul 
consideră omul stăpân al naturii şi propune ierarhia 
Dumnezeu - omul - natura. Atitudinea pozitivistă a 
modernităţii accentuează această atitudine asupra naturii şi 
o duce, prin folosirea tehnologiilor, la ultimele consecințe. 
De la Bacon la Comte, ideea călăuzitoare ar fi aceea a creşterea 
puterii omului asupra naturii. Cealaltă interpretare consideră 
că natura trebuie înţeleasă ca un dar al lui Dumnezeu, de 
unde deriva responsabilitatea omului fata de natură în 
sensul manifestării grijii fata de păstrarea integrităţii ei. 

Teoreticienii mediului accentuează asupra schimbării de 
perspectivă, oarecum în sensul unei schimbări de paradigmă, 
prin adoptarea unui nou mod de gândire, diferit de cel 
tradițional, impregnat de mecanicism, reductibil la măsurarea 
cantitativă a proceselor, produs prin imitarea fizicii de tip 
newtonian. Noul mod de gândire, efect al unei conştiinţe 
ecologice, este holist şi calitativ. De fapt, chiar şi în fizica 
newtoniană explicațiile depind de asemenea factori de tip 
calitativ, aşa cum ar fi atracţia universală, însă, în cele din 
urmă, criteriile de stiintificitate au fost îndeplinite numai 
de construcţiile teoretice bazate pe o abordare cantitativistă 
a fenomenelor. 

Extinderea domeniului moralității ar fi justificată in 
ecologia profundă pe o bază metafizică asigurată prin depăşirea 
presupozitiilor de tip cartezian ale modernităţii. Fata de un 
asemenea demers teoretic pot fi formulate obiecții. 

În primul rând, recunoaşterea interdependentelor la 
nivel ecosistemic nu presupune în mod necesar 
recunoaşterea unor relaţii de tip moral între entităţile aflate 

în interdependenţă?. De exemplu, întreaga viata de pe 
planetă depinde de Soare, dar aceasta nu înseamnă că noi 
am avea datorii față de acesta, deşi recunoaştem că avem 
datorii indirecte fata de fiinţe a căror viata, ca şi a noastră, 
depinde de lumina solară. 

În al doilea rând, recunoaşterea caracterului moral al 
unei probleme nu presupune în mod necesar apartenenţa la 
aceeaşi comunitate (Brennan 1986, 66-96). De exemplu, 
recunosc că faptul că unii oameni mor de foame într-o tara 
îndepărtată este o problemă morală, chiar dacă, în sens strict, 
aparțin unei comunităţi care nu are nici o legătură cu acea 
comunitate. Sau, pentru a evita obiectia că toți oamenii de pe 
planetă alcătuim o comunitate, putem presupune că pe o altă 
planetă am descoperit o specie care se află în pericol din 
cauza unei epidemii şi că noi avem capacitatea practică de a 
interveni. O vom face, chiar dacă este evident că acele fiinţe 
nu aparțin comunităţii noastre. 

Aspectele privind consecinţele sociale, economice şi 
politice ale ecologiei profunde sunt analizate uneori într-un 
sens radical, în modalitatea unei schimbări a paradigmei 
sociale dominante şi în sensul unei transformării a valorilor 
şi a organizațiilor tradiționale. 

Concepută ca orientare divergentă în raport cu tradiția 
dominantă a gândirii europene, ecologia profundă îşi poate 
găsi originea în cinci tradiţii filosofice diferite, înțelese ca 
surse ale ecologismului (Brennan 1986, 66-96): 


3 Ideea apare la John Benson (1978), precum si la Andrew 
Brennan (1986). 

1. Prima ţine de tradiţiile spirituale ale Estului, în 
sensul unei înțelegeri spirituale a naturii, inclusiv 
sub aspectul pretuirii ei estetice. În timp ce in 
gândirea occidentală, cu excepția momentului 
romantic, este accentuată dominaţia tehnică asupra 
naturii, în gândirea răsăriteană contează aspectele 
spirituale, inclusiv o anumită comuniune între om 
şi natură. 

2. A doua este tradiţia culturală a amerindienilor, cei 
pentru care natura nu este percepută drept „sălbatică”, 
ci misterioasă şi demnă de a fi idolatrizată. 
Individul se raportează magic la natura 
înconjurătoare, dialoghează cu ea şi încearcă să-i 
câştige bunăvoința prin cooperare. 

3. A treia este tradiţia filosofică şi religioasă a 
Vestului din afara paradigmei dominante, cu 
accent pe ideile de echilibru şi interconectivitate, 
ceea ce ar favoriza o perspectivă integrativă asupra 
a trei componente care sunt separate în paradigma 
tradiţională, şi anume, Dumnezeu, natura şi omul. 
Filosofia imanentistă a lui Spinoza a fost cel mai 
des invocată în acest sens. Aş adăuga şi 
misticismul de factură hegeliană al lui McTaggart. 

4. A patra sursă o reprezintă ecologia ca ştiinţă, aşa 
cum s-a dezvoltat aceasta ca ştiinţă a complexității. 
Centrarea teoretică pe ansambluri, totalitati si 
sisteme poate fi considerată un efect al modului în 
care ştiinţele vieţii au conturat un nou mod de 
gândire ştiinţifică, deosebit de fizicalismul tradițional 
care ducea la atomism şi reducționism. 

5. 


A cincea sursă este reprezentată de artiştii şi operele 
de artă în care locul natural este infatisat cu sens, de 
la artiştii Renaşterii şi cei romantici până la pictura 
impresionistă şi inovațiile artistice contemporane. 


Ecologia profundă preia idei din toate aceste surse pe 
fondul respingerii tradiției carteziene dominante, ceea ce 
presupune (Smith 1979, 318): 


1. 


Trecerea de la modele convergente reductive la 
modele divergente holistice. 

Trecerea de la perspectiva antropocentrica la 
conceperea omului drept parte a unei retele de 
relaţii biologice, o trecere comparabilă cu 
descoperirea copernicană potrivit căreia omul nu 
ocupă centrul fizic al universului. 

Înțelegerea faptului că prin modificarea sistemelor 
biologice noi nu modificăm proprietăţile unei 
substanţe, ci alterăm o reţea de relaţii. Este 
respinsă concepţia carteziană după care natura este 
o colecţie de parti fizice independente pornind de 
la maxima ecologică „este imposibil să faci numai 
un singur lucru”. 

Recunoaşterea faptului că procesele din natură 
sunt independente şi indiferente în raport cu interesele 
şi preocupările omeneşti. Natura are propriile ei 
tendinţe de evoluţie şi le urmează cu prioritate. Omul 
poate interfera cu aceste evoluţii şi poate produce 
efecte, în cele mai multe cazuri de tip perturbator. 
Recunoaşterea faptului că sistemele biologice sunt 
entități care au valoare intrinsecă, altfel spus, în 
terminologia lui Kant, ele sunt scopuri în sine. 

Ecologia profundă nu poate fi însă redusă la o simplă 
critică a cartezianismului şi la o resuscitare a interesului 
pentru spiritualitatea orientală. Ecologia profundă este o 
teorie complexă, cu mai multe nivele de construcție: 

1. Nivelul metafizic. Omul este considerat parte a 

naturii, iar toate părțile au aceeaşi demnitate ontologică. 
În ontologia socială nu contează individualitatea 
autonomă, ci sinele şi țesătura naturii. 

2. Nivelul epistemologic. Se considera că este 
necesară o perspectivă holistă. Sesizarea întregului 
şi a interdependentelor se realizează intuitiv. 
Inclusiv moralitatea se poate constitui intuitiv. 

3. Nivelul etic. Se propune extinderea sferei moralității 
şi se consideră că natura are valoare intrinsecă. 
Ecologia profundă susține un egalitarism biocentric, 
în opoziţie față de antropocentrism. 

4. Nivelul politicilor. Trecem printr-o criză ecologică 
şi ţinta strategică trebuie să fie oprirea degradării 
mediului ambient. Unii reprezentanţi ai ecologiei 
profunde găsesc posibilă depăşirea crizei prin 
readucerea în discuţie a tezei lui Malthus cu 
privire la necesitatea reducerii populaţiei. 

5. Nivelul actional. Initial s-au propus acțiuni pasive 
de tip Ghandi, dar se ajunge ulterior la susținerea 
unor acțiuni directe, chiar la acțiuni neautorizate, 
unele dintre ele incadrabile la categoria „ecoterorism”. 

Întrucât controversele sunt foarte puternice în legătură 
cu aceste aspecte privind consecinţele in plan actional ale 
ecologiei profunde, prefer o reîntoarcere la surse. Naess şi 

Sessions (1984) au formulat o listă a principiilor ecologiei 
profunde pe care o prezint succint în continuare“: 


1. 


Bunăstarea si dezvoltarea vieții umane si non- 
umane de pe Pământ au valoare în sine (valoare 
intrinsecă sau inerenta). Aceste valori sunt 
independente de utilitatea lumii non-umane în 
raport cu scopurile omeneşti. 

Bogăția şi diversitatea formelor de viata contribuie 
la realizarea acestor valori şi sunt, de asemenea, 
valori în sine. 

Oamenii nu au dreptul să reducă această bogăţie 
şi diversitate, cu excepţia cazului satisfacerii 
nevoilor vitale. 

Intervenţia umană în lumea non-umană este 
excesivă, iar situaţia se inrautateste rapid. 
Dezvoltarea vieţii şi a culturii umane este 
compatibilă cu o scădere substanţială a populaţiei. 
Dezvoltarea vieții  non-umane necesita o 
asemenea scădere. 

Prin urmare, politicile trebuie schimbate. Aceste 
schimbări la nivelul politicilor afectează structurile 
economice, tehnologice şi ideologice de bază. 
Starea de fapt care va rezulta va fi profund diferită 
de cea actuală. 

Schimbarea ideologică va consta în principal în 
aprecierea calităţii vieţii, înțeleasă ca valoare în sine, 
în detrimentul unui standard de viață mai ridicat. 


Aceleaşi teze sunt reluate de Sarkar (2005). 

Vor fi schimbări majore in înțelegerea diferenței 
dintre ceea ce este mult şi ceea ce este bine. 

8. Aceia care subscriu punctelor de mai sus au 
obligaţia directă sau indirectă de a participa la 
încercările de a realiza schimbările necesare. 

Acest set de principii dezvăluie nucleul teoretic tare al 
ecologiei profunde din care derivă principii de acțiune. 
Ecologia profundă capătă, în cele din urmă, un caracter 
ideologic şi doctrinar, şi propune o schimbare socială 
radicală, bazată pe alte valori decât cele tradiționale ale 
modernităţii. Cred că această dimensiune socială şi politică a 
ecologiei profunde o duce în mod inevitabil într-o dispută cu 
substrat ideologic care poate genera falsificări sau deformări 
ale proiectului ecologist propriu-zis. 


In loc de concluzie. O schiţă critică 


Proiectul ecologiei profunde poate părea surprinzător în raport 
cu tradiţia filosofică europeană, însă etapa post-modernă a 
devenirii culturale europene a generat asemenea dislocări 
neaşteptate ale tradiţiei, urmate de centrarea pe scheme 
conceptuale diferite, uneori chiar opuse celor exersate de 
modernitate. Desigur, față de acest proiect filosofic al unei 
ecologii profunde au fost formulate obiecţii şi critici de diverse 
grade, de la obiecții moderate care asigură o platformă de 
dialog, conciliere şi compromis, până la obiecţii foarte 
puternice ce duc la situarea pe poziţii ireconciliabile. 

Las la o parte obiecțiile moderate care permit un dialog 
şi decupez din literatura de specialitate câteva obiecții 

extreme, cu scopul implicit de a surprinde astfel spațiul 
teoretic al unei tensionări maximale, localizabil undeva la 
zona de contact in care teoreticul se converteste în sustineri 
cu o miză ideologizantă. O sinteză a acestui gen de obiecții 
este oferită de Luc Ferry (1992): 


1. 


Ecologia profundă conţine o ideologie totalitarista, 
fundamentalistă şi integralistă care pune în pericol 
libertatea si democraţia. Abordarea holista a 
relaţiei dintre individ şi societate duce la trecerea 
într-un plan secund a individului şi la prioritizarea 
totalitatilor, ceea ce ar duce la un conflict deschis 
cu valorile individualismului european. 

Ecologia profundă propune o revoluţie, iar nu o 
schimbare prin reformă. Această revoluţie este 
îndreptată împotriva valorilor iluministe şi a 
umanismului, împotriva Occidentului în general. 
Conceptul de valoare intrinsecă şi ideea de 
drepturi ale naturii reintroduc omul într-o ordine 
naturală şi duc la o atitudine holistă care admite 
sacrificarea omului de dragul naturii ca întreg, 
altfel spus, se dă prioritate integrității totului în 
defavoarea părților componente. 

Ecologia profundă se bazează pe un cult al vieţii care 
presupune o atitudine religioasă şi un vocabular 
religios, iar gândirea naturii în termenii totalitatii 
se face în maniera specifică fanatismului religios. 


Cred că o asemenea respingere categorică a proiectului 
ecologiei profunde este ea însăşi deschisă unor întâmpinări 
categorice şi poate fi, la rândul ei, contrazisă într-un mod 
fundamentalist. În opinia mea, ecologia profundă poate crea 

mai mult decât atât si poate fi dezvoltată in versiuni 
acceptabile chiar şi din perspectiva modernităţii. Bunăoară, o 
cheie filosofică a înţelegerii proiectului lui Arne Naess ar 
putea fi chiar filosofia lui Spinoza, ceea ce ar însemna că 
punctul de plecare al proiectului ecologist îl regăsim în 
însăşi procesul de constituire a filosofiei moderne. Punctele 
critice enumerate de Ferry sunt, la rândul lor, expresia unor 
presupozitii care ghidează situarea teoretică şi duc spre 
constituirea unei poziţii ideologice. Consider însă că este 
posibilă şi o discuţie în orizont filosofic, liberă de 
angajamentele ideologice. 

Sunt de părere că cel putin două probleme se sustrag 
unei abordări cu accent ideologic şi pot genera o dezbatere 
de idei. Mă gândesc la abordarea metodologică holistă a 
problemelor şi la extinderea sferei moralității. În primul caz, 
nu facem nimic altceva decât să continuăm disputa mai 
veche din ştiinţele sociale dintre holismul metodologic si 
individualismul metodologic. Noutatea ar fi dată de luarea 
în considerare a modului de a gândi specific ştiinţelor vieţii 
şi de posibilitatea de a deriva din specificul metodologic al 
acestora anumite concluzii cu caracter normativ. În al doilea 
caz, problema extinderii sferei moralității presupune 
acordarea statutului moral sau luarea în considerare din 
punct de vedere moral şi a altor entități decât ființele umane, 
situaţie în care sfera moralității şi comunitatea umană nu ar 
mai fi coextensive. Cred că o asemenea discuţie critică a 
acestor două aspecte trebuie purtată cu prioritate şi sunt 
convins că printr-o înaintare de tip filosofic şi reflexiv se pot 
depăşi interpretările care mută miza în spaţiul ideologic. 

și practici de rezistență 


Marginalitate şi tipologie socială. 
Aspecte istorice! 


Octavian Buda 


Abstract. MARGINALITY AND SOCIAL TYPOLOGY. HISTORICAL 
ASPECTS. Marginalization exists, especially in some circumstances, 
but social life could not exist if mistrust was preeminent. Such moral 
claims are foundational to the covenant between health professionals 
and their clients, where more than expertise is demanded. 
Marginalization and stigma are fundamentally ethical and social 
issues. Individuals are part of a network of moral relations upon which 
their well-being and self-realization depend. As beings inescapably 
dependent on one another, we have derived ways of living in 
community. A moral community presupposes a basic trust existing; in 
all interactions between human beings. This paper explores why 
ethical issues associated with mental illness have been a challenging 
social problem in the literature and texts related to urban 
anthropology. Another topic of this work concerns how Foucault 
traces the evolution of the concept of madness through three phases: 
the Renaissance, the “Classical Age” (the later seventeenth and most of 
the eighteenth centuries) and its modern developments. Foucault 
argues that in the Renaissance the mad were portrayed in art as 
possessing a kind of wisdom, a knowledge of the limits of our world 
and in literature they were also portrayed as revealing the distinction 
between what men are and what they pretend to be. The modern 
experience began at the end of the eighteenth century with the creation 
of places devoted solely to the care of the mad under the supervision 


1 Studiu realizat cu sprijinul proiectului PN-II-PT-PCCA-2011- 
3.1-1487. 

of medical doctors, born out of a blending of two motives: the new 
goal of taking the mad away from the families who could not afford 
the necessary care at home and the old purpose of confining the 
undesired in order to protect society. 

Keywords: marginalization, stigma, mental illness, madness. 


Consideratii introductive 


Grupurile marginale trebuie intelese ca grupuri de oameni 
care, dupa una sau mai multe caracteristici, par sa fie 
conotate in mod negativ. Ele pot avea si pastra un caracter pur 
„descriptiv”, formal, daca sunt definite şi luate in 
consideratie in ceea ce au specific, exclusiv din afara si daca 
cei care se numără printre membri nu se află în niciun fel de 
relații personale, respectiv nu apar ca grup. În acest caz este 
vorba, desigur, de grupuri formale sau statistice de outsideri 
ori persoane marginale (Wiehn 1986). 

Prin definirea grupurilor marginale ca grupuri formale 
sau sociale, care sunt discriminate negativ prin atribuirea 
uneia sau mai multor caracteristici, constatăm că tocmai 
caracteristicile discriminatorii sunt importante, în măsura în 
care ele derivă din sistemul de valori dominante şi din 
normele dominatorilor. În măsura în care posedă un caracter 
stigmatizator și se consolidează în imagini stereotipe, despre 
alţii sau despre sine, aceste caracteristici tind spre un 
caracter normativ, în stare să fixeze și să perpetueze 
comportamente. Întrucât grupurile sociale marginale se 
caracterizează printr-un program tipic de acţiune şi de 
comportament, conform căruia membrii lor se comportă 
(conștient), acționează și sunt trataţi, etalând o caracteristică 
dominantă discriminatorie, respectiv stigmatizantă, sau un 

mănunchi de astfel de caracteristici, atunci aceste trăsături 
pot acţiona ca mecanism cognitiv declanșator (Goffman 
1977; Weiler 1988). 

Persoanele marginale și grupurile marginale sunt atestate 
în cele mai vechi documente scrise ale omenirii si apar 
mereu în centrul puternicelor contradicții sociale, politice și 
morale până în ziua de astăzi, având o raportare clară la un 
univers antropologic urban cu totul particular. 

De obicei, condiția marginalului e stabilită de 
mentalitatea şi ierarhia oficializată a unui sistem social 
într-un moment istoric determinat. Cum valorile intelectuale 
se configurează în timp, cu greutate, acumularea materială 
împarte lumea în clase sau categorii sociale, ignorând, în 
general, factorii care conduc la ratare sau la marginalizare 
socială (Neculau şi Ferréol 1996). Marginalul este de regula 
un excentric, un neimplinit, un ghinionist, un om condamnat 
să piardă. Dar chiar si in aceasta „clasă” a declasatilor se 
stabilesc ierarhii, mergand de la primatul violentei pana la 
subtilitatea intelectuală, rafinată într-un mod particular. 

Etichetatul din perspectiva includerii sale într-un grup 
marginal ne apare, astfel, ca o victimă ce primește o informaţie 
deficitară si a cărei reacție comportamentală devine o ripostă 
la stigmatizarea adresată direct acesteia. Astfel, stigmatizarea 
poate deveni un element principal al deviantei comportamentale. În 
acest mod, mai ales recidiva comportamentala devine expresia 
auto-generării sale. În final, institutionalizarea persoanei 
(care culminează cu pedeapsa privativa de libertate) va 
atinge efectul stigmatizator maxim. Teoria criminologică 
a etichetării se poate transfera în medicină, psihiatrie şi 
activitatea medico-legală expertală ori de câte ori etichetarea 
simplifică şi generalizează, având un caracter discriminator, 

în loc ca ea să fie limitată la un rol auxiliar, cel mult 
descriptiv și subordonat. 


Pican 


Pablo Picasso 
El loco (1904), Museo Picasso, Barcelona 


Este important de remarcat că, din punct de vedere 
social, toate caracteristicile discriminatorii ale grupurilor 
sociale marginale sunt privite ca trăsături sociale, că ele sunt 

„inventate” conștient drept „construcții sociale ale realității” 
sau sunt preluate ca tradiţii, de regulă, chiar de către 
„Stăpânitori”, de către instituţiile sociale dominante. Această 
acceptare nu este valabilă numai pentru caracteristicile 
„invizibile” — de exemplu: „statutul de nebun” -, ci şi pentru 
caracteristicile ,,vizibile’ - culoarea pielii, a părului, 
„anomaliile” fizice (Berger şi Luckman 1969). Potrivit 
sistemului de norme si valori dominante, statutul grupurilor 
marginale este deficitar tocmai prin definiţia de grup de 
margine, adică el este dimensionat negativ mai mult sau mai 
putin permanent. El se distinge mai ales socio-istoric. 
Grupurile marginale relative pot fi  „suspuse”, 
„intermediare”, şi „inferioare“; ele pot fi ,,dispretuite”, 
„demonizate”, după apropierea sau depărtarea lor de grupul 
central dominant. Toate inegalitatile sociale, deci si cele ale 
grupurilor marginale, sunt si raman mereu fenomene ale 
puterii si dominatiei; starea si durata lor sunt asigurate prin 
convenţii sociale, adică normative; ele sunt traduse in 
imaginea individului şi a grupului deficitar (Wiehn 1986). 


Marginalitatea şi arhetipul cultural al nebuniei 


Fascinatia exercitată de nebunie, fie ca experienţă spirituală, 
fie ca refuz social radical, este o constantă umană relationata 
cu condiţiile vieţii reale — și adesea mediocre - ale fiecăruia 
dintre noi; ea aparţine, până la un anumit punct, registrului 
iluziei. Tot aşa, nebunia poate fi interpretată ca o adaptare 
inadecvată, greşită sau insuficientă la confruntarea cu 
realitatea. A ceda însă fascinatiei exercitate de seductia 
estetică a nebuniei înseamnă să nu cunoşti ceea ce se 

aboleşte, ceea ce se destructurează din punct de vedere 
psihic, în nebunie. 

În mod particular, etichetarea socială a bolii psihice şi 
generarea unui grup marginal specific este inter-relationata 
cu evoluţia teoriilor din psihopatologie. În Evul Mediu, 
etichetarea religioasă a dus la concepţiile demonologice 
despre boala psihică, implicând măsuri de terapie teologică 
si exorcizantă. Amenințarea nebuniei devine o „spaimă 
colectivă”, marile oraşe care aveau în preajma lor ospicii- 
închisori se simt amenințate de „monştrii” aflați dincolo de 
ziduri. Astfel că oroarea medievală, desacralizată, se impune 
din nou, „făcând să apară în metaforele groazei, ca a doua 
panică” legată de pretinsele stricări ale aerului prin contagiunea 
nebuniei. Aceasta deşi izolată spaţial, contamina aerul, punând 
în pericol oraşele (Majuru 2005). 

Pentru atâta vreme stridentă si îngrijorătoare, pentru 
atâta vreme prezentă la orizontul Evului Mediu, nebunia 
dispare însă progresiv, ca antropologie cu rădăcini 
etnologice, în secolul al XVIII-lea. Va rămâne însă pentru 
mult timp, în plan teoretic-conceptual și social, problema 
asocierii nebuniei cu violența și criminalitatea, astfel 
intretinand marginalul social (Greenland 1985). 

În orice cultură se pune problema deciziei dacă o 
tulburare comportamentală de tipul deviantei si delincventei cu 
conotaţii patologice psihice este de competenţa religiei, justiţiei 
sau a medicilor. Etnopsihiatrul francez Georges Devereux (1977) 
arată că această decizie implică un proces cultural cu mai 
multe etape. În urma procesului diagnosticării, celui bolnav i 
se conferă un nou statut social — statutul de bolnav, din care 
decurg, drepturi şi obligaţii specifice. 

Se poate spune că o bună parte a stărilor de hetero- şi 
autoagresivitate se pot produce în contextul unei afecțiuni 
psihice. Condiţiile de excepţie ale unei asemenea stări au 
impus, de-a lungul timpului, punerea în funcţiune a 
mecanismelor de apărare socială, fie prin măsuri punitive, 
fie prin atitudini de prevenire si curative medicale, cu sau 
fără internare temporară sau mai îndelungată într-un 
aşezământ special destinat. Astfel, în acest context, s-a pus 
problema raportului bolnavului psihic delincvent cu 
consecințele juridice ale faptei sale, dacă acesta trebuie 
pedepsit conform normelor juridico-sociale sau absolvit de 
pedeapsă, consecutiv prejudiciului mintal pe care acesta îl 
are. Adesea, de-a lungul timpului, forma de rezolvare a fost 
impusă de o atitudine care a fost înscrisă între două extreme: 
intoleranta si rejectare absolută a bolnavului mintal ce 
perturbă ordinea socială sau toleranţă şi protecție nelimitată 
a acestuia, respectiv pedeapsă sau non-imputabilitate. 

Totodată, aşa cum au stabilit lucrările lui Michel 
Foucault, nebunia n-a încetat să apară, în sens cultural, ea 
fiind raportată la rațiune, fata de care este Celălalt: fie că o 
contestă, fie că înfăţişează această „certitudine” a disolutiei 
psihice, acest chip de tenebre, acest apel al pulsiunii pe care 
rațiunea se străduieşte să-l învingă — dar eşuează în a-l 
neutraliza. Dacă există un „adevăr” al nebuniei, el nu poate 
fi decât unul tragic; de unde extrema ambiguitate ce 
caracterizează în plan istoric atitudinea tuturor societăților şi 
tuturor culturilor vizavi de nebuni. Ei au fost alungaţi sau 
exhibati ca o imagine amenințătoare pentru fiecare. Au fost 
închişi și privaţi de orice drepturi. Sau, dimpotrivă, li s-a dat 
cuvântul acolo unde acesta le este retras tuturor celorlalți: 
bufonii prinților si ai regilor. Nebunul din Evul Mediu 

devine o componentă socială marginală, o monstruozitate a 
naturii imperfecte. Este smuls din imaginarul mitologic si 
amplasat în imaginarul marginal al societății. lată cum 
descrie Foucault o astfel de amplasare în marginal: 


„nebunul dobândise — încă din Evul Mediu — un fel de densitate 
personală. Individualitate a personajului, desigur, mai mult 
decât a bolnavului. (...) la Hamburg se menţionează în 1376 o 
cista stolidorum (celula prostilor) numită şi custodia fatuorum 
(închisoarea nebunilor). Încă o probă a statutului special pe care 
îl dobândeşte nebunul, la sfârşitul Evului Mediu, este ciudata 
dezvoltare a coloniei Gheel [din Belgia]: un loc de pelerinaj 
frecventat fără îndoială încă din secolul al X-lea, constituind un 
sat în care o treime din populaţie era formată din alienati.” 
(Foucault 1996, 118-120) 


Orice corpus marginal trebuia supravegheat pentru a 
nu se extinde peste întreaga societate şi a pune în pericol, 
astfel, puterea statului şi a regelui. Lumea lui devine izolare, 
întuneric, violențe si umilinte. Nu stim exact dacă opiniile 
unui schizofren din veacul al XII-lea, lăsat să umble liber şi 
impunând teamă şi respect oriunde circula, se suprapun cu 
gândurile subiecților prezentaţi în clinica modernă şi care au 
trăit la cumpăna dintre secolul XIX şi XX, în camere izolate şi 
permanent supravegheați. Exteriorul public a  creionat 
desigur raporturi de gândire specifice culturii societăților 
respective chiar dacă originea lor era patologică, halucinatorie 
şi delirantă. 

Existau în Franţa, la începutul secolului al XVII-lea, 
povesteşte Michel Foucault, nebuni celebri, pe seama cărora 
publicului — un public cultivat — îi plăcea să se amuze; unii, 
precum Bluet d'Arberes, scriu cărți ce se publică şi sunt citite 
ca opere de nebunie. Până în jurul lui 1650, cultura 

occidentală s-a arătat, în mod particular, ospitalieră acestor 
forme de experiență. Tot în acest context, Sfântul Vincent de 
Paul afirma în 1667: 


„« pildă ne este Domnul nostru care a vrut să fie înconjurat de 
lunatici, demonici, nebuni, ispititi, posedati ». Aceşti oameni 
căzuți pradă puterilor inumanului formează în jurul celor care 
reprezintă înțelepciunea eternă, în jurul celui care o încarnează, 
o perpetuă ocazie de glorificare.” (Foucault 1996, 152) 


Jacquemart de Hesdin 
Códice — Nebunul (1386), University of Michigan 

Ideea de a asimila nebunia unei boli - unei „boli 
mintale” — este o idee relativ recentă, care nu-şi va face loc 
decât în secolul al XIX-lea în psihiatrie, ca ştiinţă şi practică 
socială. Până atunci experiența nebuniei în lumea occidentală 
era foarte polimorfă. Astfel, până în veacul al XVII-lea, 
nebunia este experimentată în mod esenţial, în stare liberă; 
ea circulă, face parte din decorul şi din limbajul comun; 
nebunul ca atare nu are dreptul la nici o consideraţie 
particulară: el este simplul purtător al unei enigme pe cât de 
redutabile, pe atât de fascinante. 

Michel Foucault a descris mutatia profundă ce se 
produce spre mijlocul secolului al XVII-lea: universul 
nebuniei devine un univers al delimitării medicale şi sociale. 
Astfel, evoluţia medicinei a dat naştere unui proces pe care 
specialiştii din ştiinţele sociale l-au denumit medicalizare. 
Acest proces de medicalizare „implică absorbţia unor 
comportamente şi a unor arii sociale, din ce în ce mai largi, 
sub jurisdicția tratamentului biomedical, printr-o constantă 
extindere a terminologiei proprii patologiei, cu scopul de a 
acoperi noi problematici şi noi comportamente” (Hans A. 
Baer et al 2003). În acest context, acelaşi Michel Foucault 
ajunge să vorbească despre fenomenul medicalizării 
indefinite, arătând că „medicina din ultimele decenii, 
acţionând deja dincolo de frontierele sale tradiționale, 
definite de bolnav şi de boli, începe să nu mai aibă domeniu 
care să-i fie exterior” (Foucault 2001, 51). De fapt, 
medicalizarea transformă o problemă aflată la nivelul 
structurii sociale — sărăcia, nebunia etc. — într-o problemă la 
nivel de individ, aflată sub control medical. Astfel, în toată 
Europa se construiesc spre mijlocul secolului al XVII-lea 


Marginalitate şi tipologie socială. Aspecte istorice 277 


mari aşezăminte de internare — spitalele generale — care n-au 
nici o vocaţie medicală foarte specială şi care primesc, în afară 
de nebuni, o serie întreagă de indivizi foarte diferiți unii de 
alţii, cel putin după criteriile noastre de percepţie: cersetori, 
săraci, invalizi, libertini, bătrâni în mizerie, inşi cu boli lumesti, 
taţi de familie risipitori, preoți exilați, şomeri îndărătnici — pe 
scurt, toți cei care, în raport cu ordinea stabilită de rațiune, 
de morală şi de societate, dau semne de „dereglare”. 

În Spitalele generale intră cel care nu poate sau nu 
trebuie să facă parte din societate. În Europa occidentală, 
fiecare mare oraş va avea spitalul său general. Apoi, azilul 
de nebuni (de alienati) se va naşte prin separarea sa de 
spitalul general. Aici domnea „resocializarea prin muncă” — 
un fel de „ergoterapie”: se toarce, se țese, se fabrică diverse 
obiecte ce sunt aruncate pe piață, adesea la preţuri de nimic, 
pentru ca beneficiul să permită funcționarea spitalului. Dar, 
aşa cum observă Michel Foucault, obligația de a munci are, 
de asemenea, rolul de sancţiune şi de control moral. În 
lumea burgheză ce tocmai se constituie, viciul major, păcatul 
prin excelență nu mai este orgoliul şi nici aviditatea ca în 
Evul Mediu, ci trândăvia. Categoria comună care-i grupează 
pe toți rezidenții caselor de internare este incapacitatea lor 
de a lua parte la producerea, circulația sau acumularea 
bogățiilor (indiferent dacă acest lucru s-a întâmplat din vina 
lor sau prin accident). Internarea este, în acest context istoric, 
legată în originile şi sensul său primordial de această 
restructurare a spaţiului social. 

Ideea, familiară în Evul Mediu, că nebunia poate atinge 
pe oricine îşi pierde, ulterior, orice semnificație. Din momentul 
în care devine obiect al ştiinţei, ea intră într-un răstimp de tăcere, 

din care nu va ieşi decât odată cu descoperirea psihanalizei. 
Freud, cel dintâi, într-adevăr, va conferi din nou rațiunii şi 
lipsei de rațiune posibilitatea de a comunica în spaţiul 
primejdios al unui limbaj comun, fără a renunţa prin aceasta 
la obiectivul ultim pe care i-l consacră psihanalizei şi anume 
primatul intelectului şi al explicatiei cauzale rationale. 


Hieronymus Bosch 
Extragerea pietrei nebuniei (cca. 1475-80), Museo del Prado, Madrid 

Pe parcursul veacului al XIX-lea, vârsta de aur a 
alienismului, psihiatrii vor căuta explicaţia ireductibilă a 
dereglărilor de conduită, de afectivitate şi de gîndire în cauze 
fizice precum leziunile sau alterările materiei cerebrale. 
„Idealul ştiinţei, scrie Foucault, vizează coincidenta dintre 
harta maladiilor mintale şi cea a perturbărilor şi tulburărilor 
organice”. Sunt incriminate când „tara ereditară”, când 
,constitutia”. Psihiatri şi neurologi caută deopotrivă să 
descopere ce leziuni atacă creierul şi să distingă categorii 
anatomo-clinice, riguros delimitate, precum paralizia generală, 
nebunia ciclică, dementa precoce. În plan conceptual, are loc 
preluarea de către cultura savantă a problemei definirii, a 
înţelegerii şi explicării nebuniei, care fusese până atunci 
explicată prin credinţe aparţinând culturii populare — spre 
exemplu, concepţia posesiunii demoniace, credința în puterea 
tămăduitoare a slujbelor religioase sau a descântecelor, ori a 
altor practici de tip magic etc. Aceste concepții prestiintifice, 
populare, cu privire la nebunie vor fi criticate de medici 
alienişti, medici legişti şi înlocuite, apoi, cu conceptualizarea 
nebuniei ca alienare mintală şi cu conceptualizarea terapeuticii 
medicale a alienării, sub forma tratamentului moral şi a 
tratamentului fizic, inspirate de alieniştii şcolii franceze 
precum Pinel, Esquirol sau Falret. Ideologia terapeuticii 
alieniste va fi filosofia izolării din rațiuni „medicale” — 
nebunul nu este izolat şi îndepărtat din societate pentru a 
proteja societatea ci, în primul rând, pentru binele lui şi de 
asemenea, pentru eliminarea acelor factori din mediul său de 
viata care determină sau doar intretin boala (Weiner 1992). 

Această mişcare ajunge, o dată cu psihiatrii din spaţiul 
german Emil Kraepelin (1856-1926) şi Eugen Bleuler (1857- 
1939), la o clasificare sistematică ce a rămas multă vreme la 

baza psihiatriei moderne. Totuşi, ar fi eronat să se înscrie 
nebunia doar într-un registru negativ, aşa cum o face mai cu 
seamă simțul comun. Într-adevăr, există discursuri asupra 
nebuniei care îl descriu cel mai adesea pe nebun ca pe un 
ratat al formei personale, normale, echilibrate şi corecte, 
precum şi ca pe un ratat al grupului (atât al grupului 
familial, cât şi al colectivitatii întregi, fata de care constituie 
,tapul ispăşitor”), lăsând să se înțeleagă că nebunul este un 
ratat al speciei; de aceea, imageria monstrului bântuie bunul 
simţ social. Această imagerie, cu alteritatea radicală pe care o 
presupune, tinde să excludă nebunul din comunitatea 
umană. Ea tinde, în egală măsură, să ne facă să uităm că ceva 
se comunică prin intermediul nebuniei, ceva ce noi refuzăm 
adesea să auzim, pentru a apăra un echilibru precar sau o 
ordine familială sau socială gangrenată. Este drept, după 
cum notează Maud Mannoni (1970), că, în cultura noastră, 
„indivizilor le este din ce în ce mai greu să rostească 
adevărul şi că, atunci când spun adevărul despre societate şi 
despre noi înşine, totul se petrece ca şi cum, în structurile pe 
care noi le oferim, ei n-ar avea altă alegere decât nebunia”. 

„Căci un alienat este de asemenea un om pe care 
societatea n-a vrut să-l asculte şi pe care s-a străduit să-l 
împiedice a emite insuportabile adevăruri”, scria în acest 
sens şi Antonin Artaud (1995). 


Determinarea marginalului: între excluziune şi recluziune 


Funcţiile grupurilor sociale marginale se identifică, de fapt, 
după denumirile lor sau ale membrilor, mai des după domeniul 

de muncă sau statutul social. Astfel de „denumiri profesionale” 
sau „general sociale” nu prezintă singurul demers empiric în 
reconstrucţia şi interpretarea grupurilor marginale; vechea 
părere nomen est omen are în acest context o funcţie centrală, 
cheie. Nomina et omina, ca nume şi simptom cu conotații în 
sensul unor prejudecăți, funcţionează conform sentinței: 
„Tot ceea ce oamenii consideră că e adevărat, este adevărat şi 
în consecințele sale” (Thomas 1951). 

Marginalizarea şi devianta devin astfel, în realitate, 
consecința unui conflict individ-mediu social, exprimând, 
prin excelență, caracterul ei inter-relational. În acest mod, 
combaterea etichetării deviantei se corelează intim cu teoria 
reacției sociale față de devianta care, prin coercitie, 
determina subiectul a-si ajusta conduita la un nou statut ,,de 
acceptare a etichetei”. Desigur, nu se poate spune că toată 
patologia deviantei este consecința reacției sociale de 
etichetare, dar o parte din ea, mai ales devianta cronică, 
reprezentată de afecțiunile psihice cronice precum 
schizofrenia, confirmă această opinie. De altfel, acest mod de 
apreciere este caracteristic, în mare măsură, abordării de tip 
anti-psihiatric. Modelul comportamental al personalității 
carentate afectiv sau de tip violent, instabil-impulsiv sau 
antisocial, relevă relaţia dintre structura si expectanta 
grupului social şi devianta, dintre dezvoltarea dezechilibrată 
a unui atare microgrup (caracterizat prin anomia sa) urmată 
de „blocarea şanselor” si marginalizarea celor „ce nu pot tine 
pasul” unei socializări pozitive, datorită agresivitatii sau 
etichetării unor caractere mai deficitare, cu performanţe mai 
scăzute. Etichetarea se produce astfel, în primul rând, printr-o 
socializare primară negativă, urmată de un proces de 

înlocuire sau afectare a educaţiei ca simplă şcolarizare şi de 
formare a unor „grupuri de anturaje”, prin care cei etichetati 
sunt îndepărtați de şcoală şi de mediul educativ. Ne aflăm 
astfel în fata unei etichetări mixte — familială şi instituţională, 
care poate fi apoi amplificată în forme grave printr-o 
etichetare penală. O astfel de personalitate de bază etichetată 
va determina într-un mediu negativ acultural (anomic) şi o 
transformare, în mod invers, a structurii microgrupului 
social. Aceste trei elemente se interconditioneaza în mare 
măsură şi în viaţa socială. 


Unele grupuri sociale marginale au, desigur, o şansă mai 
mare ca, mai devreme sau mai târziu, să fie nediscriminate şi 
reabilitate (ceea ce, de exemplu, pentru prostituate, face ca 
ele să fie privite ca „prostituate nobile”). Grupurile sociale 
marginale constând din „străini” (azilanti, deportați, prizonieri 
de război sclavi sau bolnavi psihici) au o şansă redusă de a 
nu fi ţinte ale discriminării şi această şansă se micşorează cu 
cât mai important este domeniul de funcţii pentru grupul 
dominant, respectiv pentru sistemul dominant de norme şi 
valori, în care sunt incluşi. Programului discriminatoriu de 
tratament, din partea grupului dominant, îi corespunde un 
program complementar de acţiune al discriminatilor, dictat 
de grupul marginal (Wiehn 1986). 

Cât despre excludere, despre eliminarea socială, s-ar 
cuveni să ne întrebăm dacă nu cumva colectivitatea are 
nevoie de nebuni, de devianti, de delincventi, pentru a-şi 
înscrie în ei negativitatea ca principiu social. Victimele 

sacrificiale, bufonii, nu sunt oare necesari pentru a putea fi 
trasată o linie despartitoare între rațiune şi lipsa de rațiune, între 
permis şi nepermis, între ceea ce dă siguranţă şi ceea ce amenință? 
Discriminarea grupurilor sociale marginale implică 
permanent un program complementar de acţiune şi 
comportament, în care sunt stabilite atât rolurile membrilor 
grupurilor marginale, cât şi al celor dominante. Totodată, 
devianta. Grupurile marginale social sunt exemple pentru 
grupurile de non-apartenenta — respectiv „străinii” —, a căror 
poziţie reprezintă, în orice caz, o construcție socială devenită o 
convenție socială care poate accepta uneori chiar un „caracter 
natural”; în calitate de convenţie socială, datorită duratei 
uneori deosebit de mari, ,,constructia” nu rămâne, totuşi, cu 
nimic mai putin transformabila (Simmel 1968; Wiehn 1986). 

Marginalități fluide în România ceausista: 
cazul lui Gh. Braşoveanu 
între „boală mintală” şi ,,dizidenta™ 


Corina Doboș, Dumitru Lăcătușu 


Abstract. LIQUID MARGINALITIES IN CEAUSESCU’S ROMANIA: 
THE CASE OF GH. BRASOVEANU BETWEEN “MENTAL ILNESS” AND 
“DISSIDENCE”. The present study aims at defining the concept of 
“dissident” from the standpoint of the intersection between the discourses 
of various normalization, surveillance and repression institutions 
(psychiatric institutions, state security, militia) specific to communist 
Romania, and also from the point of view of a lesser known but 
remarkable character who assumed and internalized these discourses in 
the mid-70s: George Braşoveanu. Starting from the case of Braşoveanu, 
diagnosed by psychiatrists of that era as suffering of “paranoid delusions” 
and admitted several times to mental hospitals in the country, the 
present study aims to explore the relationship between “mental illness” 
and “dissent” in the construction of marginalization/social exclusion in 
communist Romania: the passion of a man for religion is diagnosed as 
paranoid delusion, and later transformed into political dissidence, which 
led to Braşoveanu being tried and sentenced to three years in prison. The 
analysis of new archival sources identified at the Open Society Archives in 
Budapest or in the archives of the National Council for Studying the 


1 Acknowledgment: Acest articol a fost realizat în cadrul proiectului de 
cercetare CNCS-UEFISCDI, proiect nr. PN-II-RU-TE-2012-3-44. 


288 CORINA DOBOS, DUMITRU LĂCĂTUȘU 


State Security Archives, enable us to document a nuanced relationship 
between the repressive and psychiatric power in communist Romania. 
Keywords: dissident, psychiatry, security, communism, Romania, 
mental illness. 


Naratiunea predominanta privitoare la utilizarea psihiatriei 
pentru discreditarea si anihilarea dizidentilor politici in 
URSS sau in alte regimuri comuniste din Europa de Est 
acreditează ideea transformării „dizidentului” in „bolnav 
psihic” de către instituţiile represive din statele comuniste, 
cu largul concurs al unor medici psihiatri dispuşi sau mai 
degrabă forțați să răspundă comandamentelor politice 
(Bloch și Reddaway 1977; Bloch 1978; Bloch şi Reddaway 
1985; Fulford, Smirnow şi Snow 1993; Fitzpatrick 1991; 
Voren 2010). Cazul celebru al dizidentului Vladimir Bukowski, 
cel care a denunţat în anii 1970 instrumentalizarea psihiatriei 
pentru anihilarea vocilor critice din URSS, contribuind 
decisiv la condamnarea folosirii psihiatriei în scopuri politice 
la Congresul al VI-lea de Psihiatrie de la Honolulu (1977) şi 
la adoptarea Declaraţiei de la Hawaii ce definea normele 
etice ale profesiunii psihiatrice, este exemplar pentru această 
naraţiune (Catanus 2014, 49-52). În ceea ce priveşte utilizarea 
în scopuri politice a psihiatriei în România socialistă, sunt 
voci care susțin existența acestor practici şi în România 
comunistă. Cazul dizidentului Vasile Paraschiv, conjugat cu 
mărturiile şi semnalele trase în epocă și ulterior de către 
psihiatrul lon Vianu, susținute de alte cercetări, confirmă 
existența utilizării politice a psihiatriei pentru „neutralizarea” 

vocilor critice, ostile regimului (Vianu 2000; Vianu 2009; Adler, 
Mueller şi Ayat 1993; Cucu şi Cucu 2005; Paraschiv 2005). 

Pornind de la un alt caz al unui dizident diagnosticat 
de psihiatri practicanți din acea vreme ca suferind de „delir 
paranoic” şi internat de mai multe ori în spitale psihiatrice 
din ţară, studiul de fata își propune să exploreze relaţia dintre 
„bolile mintale” si ,,dizidenta” în construcția marginalitatii/ 
marginalizării sociale în România comunistă: pasiunea 
pentru religie a unui om este diagnosticată drept delir paranoid 
si transformată ulterior în dizidenta politică, respectivul 
fiind judecat si condamnat la trei ani de închisoare. Studiul se 
concentrează asupra definirii unui „dizident” la intersecția 
discursurilor instituţiilor de normalizare (diverse instituţii 
psihiatrice), supraveghere si represiune din România 
comunistă (Securitatea Statului, Militia), dar si a asumării si 
interiorizării acestui discurs de către un personaj mai puţin 
cunoscut, dar care s-a remarcat prin acţiunile sale de la 
mijlocul anilor ’70: Gheorghe Braşoveanu. 

Dizidenta lui Gh. Braşoveanu a fost amintită, fără a fi 
discutată în detaliu, în capitolul dedicat Sindicatului Liber al 
Oamenilor Muncii din România (SLOMR) din studiul Anei 
Cătănuş dedicat formelor de dizidenta din România anilor 
1970-1980, studiu care constituie o importantă resursă 
pentru cercetarea de față (Catanus 2014, 112-119). Analiza 
unor noi surse arhivistice identificate la Open Society 
Archives din Budapesta (OSA 1, OSA 2) sau în arhiva 
Consiliului Naţional pentru Studierea Arhivelor Securității 
(dosare de urmărire informative, declaraţii de anchetă și 
depozitiile din timpul procesului) ne permite documentarea 
unei relații mai complexe între puterea represivă și cea 

psihiatrică în România comunistă. Vom începe cu câteva 
repere conceptuale și istorice pentru a lămuri sensul 
termenilor de ,,dizidenta” şi de „boală mintală” în context 
istoric şi istoriografic. Apoi, vom trece la prezentarea cazului 
lui Gh. Braşoveanu, reflectat în documentele întocmite de 


Securitate și de diferite instituţii psihiatrice. 


Despre dizidenta: 
definiţii, cronologii, caracteristici 


Mişcările de dizidenta se diferențiază de alte mișcări de 
reforma/opozitie/rezistenta la realitățile sociale şi politice ale 
regimurilor comuniste din URSS si Europa de Est si prin 
aceea că au luat naștere în contextul politic general al 
destalinizării, articulându-se și dezvoltându-se în condiţiile 
juridice create prin semnarea actului final de la Helsinki 
(1975) (Petrescu 2013, 21, 25; Catanus 2014, 35). Semnat de 
35 de state, printre care şi URSS şi alte state comuniste din 
Europa, acest act prevedea o serie de articole referitoare la 
problematica drepturilor omului, prin care statele semnatare 
ale Actului final de la Helsinki se obligau să asigure 
libertăţile fundamentale ale indivizilor (ca de exemplu 
libertatea de gândire, conştiinţă, religie, credință, fără 
deosebire de sex, rasă sau limbă). Semnarea acestui acord și 
a altor tratate internaţionale privitoare la respectarea 
drepturilor omului de către statele comuniste din Europa a 
dat posibilitatea articulării discursurilor critice, reformiste, 
contestatare, într-un continuu semantic si textual al 
„dizidenţei” (Catanus 2014, 33-35). 

Dizidenta din URSS si celelalte tari comuniste ale 
Europei de Est a reunit „o serie de manifestări, de la 
dizidenta  literară/artistică, mişcarea pentru afirmarea 
identității naţionale, până la mișcarea pentru respectarea 
drepturilor religioase sau aceea pentru drepturile omului” şi 
„a avut un rol semnificativ nu numai în expunerea publică a 
abuzurilor puterii comuniste, ci şi în crearea și propagarea 
unor modele de gândire alternativă la nivelul societății” 
(Cătănuş 2014, 33). O „constelație de istorii personale” 
(Cătănuş 2014, 20), dizidenta reunește reflecții, acţiuni, 
scrieri și cuvântări publice ce s-au articulat, fragmentar şi 
limitat, în „încercări de creare a unui spaţiu viabil pentru 
schimbarea politică” (Falk 2003, 313). În condiţiile în care 
„politicul” cuprindea până aproape de contopire întreg 
„socialul”, acțiunile de contestare/opozitie/dizidenta s-au 
manifestat în diferite sectoare ale vieţii sociale: în mediul 
religios, în cel economic, în cel al ştiinţei şi tehnicii, în mediul 
literar-intelectual, in viata de partid sau în mediul 
minorităților etnice (Catanus 2014, 21-22), reunind totodată 
diferite opțiuni ideologice. 

Un factor foarte important în dinamica mişcărilor de 
dizidenta fata de regimurile comuniste din Europa l-a 
constituit relaţia cu mass-media occidentală (Petrescu 2013, 
19, 24), mai ales cu „posturile de radio din 'lumea liberă": 
Vocea Americii, BBC, Deutsche Welle, Radio Europa Liberă” 
(Cătănuş 2014, 30). Această interfață informaţională a jucat 
un dublu rol: pe de o parte a făcut cunoscute diferite cazuri 
şi cereri de dizidenţă în Occident, ceea ce a contribuit la 
prevenirea unor acţiuni drastice de represiune (Petrescu 
2013, 21). Pe de altă parte, a fost asigurată astfel „publicitatea” 

criticilor aduse şi soluţiilor alternative de reconstrucție socio- 
politică propuse de diferiți dizidenti, în aşa fel încât ele 
ajungeau să fie cunoscute de către „publicul de acasă”, cel în 
primul rând vizat de aceste proiecte (Catanus 2014, 30). Mai 
mult, mass-media occidentală a asigurat și comunicarea și 
exprimarea solidarităţii între diferite grupuri dizidente din 
lagărul socialist, contribuind la cristalizarea dizidentei ca 
fenomen transnational de critică şi reformă social-politică 
(Petrescu 2013, 20). 

Termenul de „dizident” nu este lipsit de ambiguitate și 
nu are o genealogie simplă. 

El a fost creat de mass-media occidentală pentru a 
defini identitatea de grup a celor care, tot mai numeroși, 
criticau diferitele regimuri comuniste și propuneau soluții 
alternative. Iniţial folosit doar pentru a denumi alternativele 
la linia oficială a partidului venite din cadrul partidelor 
comuniste aflate la putere, acest termen a ajuns să 
denumească mai degrabă viziunile reformiste și alternative 
venite din afara partidelor. ,,Dizidentii” din lagărul socialist 
nu au fost neapărat fericiți cu folosirea acestui termen, căci 
sugera implicit „normalitatea” relaţiilor sociale și politice 
comuniste, pe care ei le criticau (Petrescu 2013, 21-22). 
Totuși, „dizidenţii” şi-au acceptat treptat numele, iar figuri 
emblematice ale dizidentei din URSS si Europa de Est au 
încercat să îi definească conţinutul: dizidenti erau cei care 
gândeau liber, non-conformist si aveau curajul de a exprima 
public ceea ce gândeau (Vladimir Bukowski, Roy 
Medvedev) (Petrescu 2013, 23). Vaclav Havel, celebrul 
dizident din Cehoslovacia, a întărit: dizidentii „îşi exprimă 
poziţiile non-conformiste și opiniile critice în mod public şi 

sistematic” (citat în Petrescu 2013, 23), îi interesează binele 
public si cauzele colective care merg dincolo de interesele lor 
personale imediate și specifice. Cea mai importantă trăsătură 
a identității de grup a dizidentilor era capacitatea de oferi în 
public soluţii alternative la statu-quoul regimurilor comuniste 
(Petrescu 2013, 23-24). 

„Dizidenţa” scapă aşadar explicatiilor facile, fiind 
definită într-un joc al oglinzilor mișcătoare ale mass-mediei 
occidentale, interiorizată de actanti în condiţiile de risc 
implicate de contestarea regimurilor politice din URSS și 
diferite tari ale Europei de Est. Ca definiţie de lucru pentru 
studiul de fata şi ţinând cont de cele expuse mai sus, să 
spunem că „criticul”, „contestatarul”, „opozantul” devine 
„dizident” în momentul în care îşi exprimă criticile și 
alternativele la regimul politic si social în mod public, făcând 
uz de mijloacele oferite în mass-media occidentală, ceea ce îi 
asigură vizibilitate şi prezumtiv protecţie, în contextul post- 
Helsinki. Identitatea dizidentului e una fluidă, creată de media, 
amplificată de instituţiile represive ale regimului și interiorizată 
de actant ca o „tehnică a sinelui” şi strategie de protecție în 
întreprinderea plină de riscuri la care acesta s-a angajat. 


Legislaţia „bolnavului mintal periculos”: 
Decretul 12/1965 


În construirea cazului Gh. Braşoveanu, documentele Securităţii 
(Dosar I 105864, vol. I, f. 76, f.107; vol. II, f. 90) sau ale 
instituţiilor psihiatrice (Dosar I 105864, vol. II, ff. 4-20) au 
făcut de mai multe ori referire la decretul 12/1965. Decretul 

12/1965 privind îngrijirea bolnavilor mintali periculoși a fost 
publicat în Buletinul Oficial nr. 4/27 ianuarie 1965 și a 
funcţionat ca principal cadru legislativ pentru boala mintală 
până în 1980, când a fost înlocuit de decretul 313/1980. 

Nu vom intra în cele ce urmează în discuţii privind 
„obiectivitatea” bolii mintale, a tehnicilor și motivelor ce au 
dus în modernitate la crearea categoriei „bolnavului mintal” 
în procesele simultane de medicalizare şi de formare a 
statului modern şi a unor (noi) tehnici de guvernare, căci 
acest subiect a fost tratat pe larg şi convingător de către 
cercetători marcanţi din perioada postbelică, precursori sau 
promotori ai anti-psihiatriei precum Michel Foucault, 
Thomas Szasz, David Cooper, R.D. Laing (Laing 1960, Szasz 
1961, Cooper 1967, Foucault 1962, Foucault 1972). 

Vom face doar câteva remarci pe marginea Decretului 
12/1965 si a implicatiilor mai largi pentru relaţia dintre 
puterea psihiatrică și cea represivă din România comunistă. 
Decretul 12/1965 abrogă si înlocuiește Legea asupra alienatilor 
din 1894 şi Regulamentul ei de funcţionare din 1896 cu 
modificările ei ulterioare. Prevederile din 1894 si 1896 
(calchiate după legea franceză a alienatilor din iunie 1938) si 
cele privitoare la „defectivi” din Legea Sanitară şi de Ocrotire 
din iulie 1930, anume secțiunea Asistenţa defectivilor (Lege 
1894, Regulament 1896, Lege 1930) tindeau către stabilirea 
unui „statut al bolnavului mintal” (Buda 2006, 225), a 
drepturilor sale civile, a procedurilor de internare şi 
externare ale „alienatului” sau „defectivului”. Aceste legi 
aveau prevederi aplicabile tuturor celor diagnosticati ca 
„alienaţi” /bolnavi/infirmi mintali, fie ei „periculoși lor sau 
celor din jurul lor”, fie ei ,,alienati criminali”, fie internaţi la 

cererea unor persoane particulare sau autorități publice. 
Dacă aceste prevederi legale conturau un cadru destul de 
nuantat, ce încearcă să acopere o multitudine de situații 
posibile și să îl apere pe cel diagnosticat ca „bolnav psihic” 
măcar formal de posibilele abuzuri ale autorităților publice, 
ale medicilor si apartinatorilor, decretul 12/1965 este unul 
care acoperea numai situaţia „bolnavilor psihici periculoși”, 
ca şi cum aceste prevederi ar fi epuizat toate cazurile de 
boală psihică. Decretul 313/1980, care a abrogat şi înlocuit 
decretul 12/1965, a reglat din nou numai situația „bolnavilor 
psihici periculoși”. Acest ultim decret a fost abrogat abia în 
2002, cu prilejul adoptării in 2002 a Legii sănătăţii mintale si 
a protecţiei persoanelor cu tulburări psihice (Lege 2002), 
prima din perioada postbelică ce asigura un cadru mult mai 
generos conceptualizării şi tratării bolii mintale. 

În comparaţie cu legislaţia precedentă, Decretul 12/1965 
a insistat asupra caracteristicilor bolnavilor periculoși. Erau 
considerați periculoşi acei „bolnavi mintali care, din cauza 
stării de tulburare în care se află: a. pun în pericol sănătatea 
sau integritatea lor corporală, ori a altora, sau pot savarsi, în 
mod iminent, alte fapte grave prevăzute de legea penală, sau 
b. tulbură, prin manifestările lor, in mod repetat si grav, 
condiţiile normale de viata si de muncă ale altora.” (Decret 
12/ 1965, art. 2) 

Periculozitatea bolnavului mintal era definită nu în 
termeni medicali, ci în termeni normativi („condiţii 
normale”) sau juridici („legea penală”). Este semnificativ că 
„bolnavul mintal periculos” nu era definit numai prin 
prisma faptelor săvârşite și sancţionate de legea penală, ci si 
din perspectiva faptelor sale probabile și viitoare. 

Internarea pentru tratament a unui „bolnav mintal 
periculos” şi încetarea ei putea fi dispusă numai de instanța 
de judecată, dar internarea provizorie putea fi dispusă de 
procuror sau în cazurile de urgență direct de organele 
sanitare, urmând să fie supusă ulterior controlului 
instanțelor judecătoreşti (Decret 12/1965, art. 2, Hot. 1965, 
art. 7). În cazul în care internarea se făcea direct de către 
organele sanitare, acestea aveau obligaţia ca în maximum 5 zile 
să anunțe procurorul și să îi ofere toate datele cazului 
(Decret 12/1965, art. 27). 

În afara solicitării venite din partea unei instituții 
sanitare, procurorul se putea sesiza din oficiu sau putea 
răspunde unei alte sesizări „asupra existenţei unei persoane 
din a cărui comportare s-ar putea deduce că este un bolnav 
mintal periculos” (Decret 12/ 1965, art. 9). Sesizarea organelor 
sanitare sau a procuraturii putea veni din partea membrilor 
de familie sau a oricăror altor persoane care venind în contact 
cu respectiva persoană ar sesiza nereguli de comportament: 
„Membrii majori ai familiei care locuiesc în mod obişnuit cu 
o persoană din a cărei comportare s-ar putea deduce că este un 
bolnav mintal periculos, precum și cei care vin în contact 
permanent la domiciliu sau la locul de muncă cu o asemenea 
persoană sunt obligați să anunţe de îndată organele sanitare 
sau pe procuror” [s.n.] (Decret 12/1965, art. 4). Formularea 
evazivă mai sus subliniată şi obligativitatea anuntarii 
procurorului sau organelor sanitare facilitau abuzurile 
împotriva unei persoane indezirabile social sau politic. 

După primirea sesizării sau autosesizării, procurorul 
trecea la evaluarea cazului, scop în care procurorul putea 
solicita organelor de miliţie găsirea unor informații 

suplimentare cu privire la respectiva persoană (Decret 
12/1965, art. 9, Hot. 1965, art. 7). Militia era omniprezentă în 
întreaga procedură: „Organele miliției sunt obligate să 
acorde concursul pentru identificarea, prezentarea la 
instituţiile sanitare, transportul și internarea bolnavilor 
mintali periculoși, precum si pentru culegerea datelor 
necesare completării fiselor medico-sociale ale acestora” 
(Hot. 1965, art. 3). 

După efectuarea acestor cercetări suplimentare și 
numai atunci când concluziile examinării medicale obligatorii 
indicau necesitatea internării provizorii, procurorul putea 
dispune o asemenea măsură (Decret 12/1965, art. 9, art. 11, 
Hot. 1965, art. 7). 

Este important de subliniat, în acest moment, că din 
punct de vedere legal şi instituțional, Securitatea Statului nu 
putea interveni direct în procedura de internare a unui 
„bolnav psihic periculos”. Sesizarea procuraturii, prin care 
începea procedura de internare, putea veni din oficiu, din 
partea organelor sanitare, a membrilor familiei, a persoanelor 
cu care respectiva persoană venea în contact. Totodată, o 
persoană putea fi internată direct numai de către organele 
sanitare şi numai în cazurile de urgență. Desi Decretul 
12/1965 facilita posibilitatea internării non-voluntare, printr-un 
larg concurs al cetăţenilor si al diferitelor instituții ale statului 
(Militia, procuratura, angajatorul, instituţiile sanitare), Securitatea 
ca instituţie nu era formal implicată în această procedură. În 
cazul lui Braşoveanu, vom vedea însă cum Securitatea avea 
capacitatea organizațională și inițiativa acțiunilor prin care 
un cetățean incomod dar pașnic devenea un „bolnav 
psihic periculos”. 

„Cazul” Gheorghe Brașoveanu 


Pentru a înţelege traseul biografic a lui Braşoveanu si 
motivele pentru care acesta a fost luat în evidență de 
Securitatea Statului, vom prezenta şi examina, mai întâi, cele 
mai relevante date biografice şi modul în care Securitatea a 
ales să construiască și să gestioneze cazul său. În cea de-a 
doua parte, vom reconstitui procesul de transformare în 
„bolnav psihic” a unui potenţial „element periculos”, iar în 
ultima parte vom analiza măsurile luate de Gheorghe 
Braşoveanu pentru a scăpa de stigmatul „bolii mintale, 
anume intrarea sa într-o dizidenta asumată (prin aderarea la 
Mişcarea Goma şi înființarea SLOMR), precum şi 
consecinţele acestor acțiuni de „reabilitare” (arestarea si 
procesul din 1979). 

Desi pe numele lui Gheorghe Braşoveanu există mai 
multe dosare de urmărire informativă întocmite de Securitate 
în anii '70-80, acestea contin date biografice destul de sumare. 
O parte dintre ele se găsesc în așa-numitele „povestiri despre 
sine”, adică „ceea ce oamenii scriu sau spun despre ei înşişi” 
(Fulbrook 2011, V), produse în timpul anchetei penale la care 
a fost supus după arestarea lui din 10 martie 1979 şi în cursul 
procesului din aprilie același an. 


Un spirit recalcitrant, 
dar fără antecedente politice majore 


Din acestea aflăm că Gheorghe Braşoveanu s-a născut la 
17 iulie 1915 în comuna Rocşoreni, judeţul Mehedinţi (Dosar 

I 105864, vol. I, 4), dar si că după cel de-al Doilea Război 
Mondial a terminat Academia de Studii Comerciale din 
Bucureşti. Un memoriu din iulie 1978, confiscat de Securitate 
de la domiciliul părintelui Gheorghe Calciu-Dumitreasa, 
prezintă o serie de informaţii cu caracter autobiografic 
despre traseul său de dinainte de 23 august 1944. Conform 
informaţiilor din acest document, la vârsta de trei ani a 
rămas orfan de ambii părinti, iar copilăria și adolescenţa le-a 
petrecut în mai multe orfelinate. Încă din perioada şcolii 
generale, își atribuie inițiativa unor „mişcări revendicative” 
menite să conducă la „îmbunătăţirea condiţiilor de trai ale 
orfanilor de război care aveau ca ratie 18 lei pe zi, în timp ce 
studenţii din alte cămine primeau 60”. El evidenţiază faptul 
că drept urmare a acestor acțiuni a fost îndepărtat în două 
rânduri din căminele de orfani în care locuia. Prima dată în 
1934 în Sibiu, iar a doua oară în 1939 pe când se afla în 
Bucureşti. Braşoveanu arată că o altă consecinţă a acestor 
acte a reprezentat-o etichetarea lui drept „marxist”, identitate 
pe care o respingea însă în 1978. Sustinea că în acei ani nu 
„avea nicio legătură cu aceste mișcări militarizate și totalitare, 
având aversiune fata de ele” (Dosar 12, 164). Referitor la 
experiențele din căminele de copii și viața de orfan, 
Gheorghe Braşoveanu susținea în timpul procesului său din 
1979 că acestea l-au înzestrat cu un „sentiment de dreptate 
[...] ceva mai dezvoltat decât la alţii” (Dosar 12, 164). 

O „notă-extras” din dosarul său de pensii reproduce 
principalele date care interesau Securitatea în 1979. Potrivit 
acesteia, în cursul anului 1941 a lucrat la Serviciul Cenzurii 
Corespondentei Externe din cadrul Marelui Stat Major, iar 
între 15 iulie 1941 şi 21 februarie 1943 a fost concentrat pe front. 

După această dată a avut mai multe funcţii administrative în 
cadrul unor instituţii de stat, printre care și la Editura 
Academiei RSR, unde a lucrat între iunie 1955 si ianuarie 
1957 (Dosar P 766, vol. I, 214). Odată intrat în vizorul 
Securităţii, ofiţerii de Securitate au fost interesați să 
identifice în trecutul său anumite antecedente politice, cum 
ar fi calitatea sa de membru al unor organizaţii politice 
considerate aprioric drept ostile. Un astfel de trecut ar fi 
reprezentat pentru angajaţii instituţiei represive o explicaţie 
pentru acțiunile sale din perioada regimului comunist. 
Totuși, în urma acestor eforturi de a documenta trecutul lui 
politic, singura informaţie obţinută era că după 23 august 
1944 ar fi fost „membru PNT” (Dosar I 105864, vol. I, 77). 


Inspector financiar şi propovăduitor religios: 
intrarea în vizorul Securităţii 


Instalarea regimului comunist în 1948 coincide pentru 
Gheorghe Braşoveanu cu o hotărâre ce va avea ulterior 
semnificative consecințe pentru parcursul său biografic. 
Astfel, într-o declaraţie din 1977, dată Securităţii în legătură 
cu adeziunea sa la „Mişcarea Goma”, menţionează că din 1948 
a început să citească intens Biblia și alte publicaţii religioase, 
„ajungând la concluzia că viata nu poate fi explicată în afară 
existenţei lui D-zeu” (Dosar I 105864, vol. II, 27). Pornind de 
la aceste lecturi, şi-a creat propriul sistem de interpretare a 
evenimentelor contemporane care avea ca bază „Cartea lui 
Daniel”. Cel mai probabil, toate aceste interpretări nu le-a 
făcut cunoscute imediat, ci doar la sfârşitul anilor ’60, într-un 

context de relaxare ideologică şi de aparentă dizidenta a 
României în cadrul blocului sovietic. În această perioadă, 
Braşoveanu avea un post de conducere în cadrul Ministerul 
Industriilor si Construcţiilor de Mașini, ceea ce îi facilita 
frecvente vizite în interes de serviciu prin tara. Cu aceste 
ocazii, el a susținut primele sale intervenţii publice în timpul 
cărora şi-a făcut cunoscut propriul sistem prin care vedea 
lumea şi interpreta evenimentele contemporane. 

O notă a unei întreprinderi de stat din Oradea inspectate 
de Gheorghe Braşoveanu îl aduce pe acesta în atenția 
Securităţii, reproducand si câteva dintre ideile vehiculate de 
el. Ulterior, informări similare aveau să parvină şi din partea 
Inspectoratului Judeţean de Securitate Bihor. Potrivit notei, 
în noiembrie 1969, „Uzina « infratirea »” din Oradea „a fost 
controlată pe linie financiară de către o echipă din corpul de 
control financiar” condusă de către Gheorghe Braşoveanu. 
După terminarea controlului financiar, acesta a cerut 
personalului din cele două servicii inspectate să vină în 
biroul contabilităţii pentru a le spune „câteva cuvinte de 
mulțumire”. Informarea redactată insistă că la această 
întrunire au participat numai femei. Pe acestea ar fi încercat 
să le convingă de necesitatea de a crede în Dumnezeu, 
vorbindu-le însă si despre Apocalipsă si cele patru fiare 
menţionate în Cartea lui Daniel: „balaurul cu 10 capete, cu 
4 capete etc. pe care le-a personificat în state ca: Anglia, 
Japonia, Germania, Rusia, în sef[i] de state ca Hitler, Stalin” 
(Dosar I 105864, vol. I, 5). Revenit in Bucuresti, a fost 
convocat de către șeful Serviciului Personal al Ministerului 
Industriilor și Construcţiilor de Mașini pentru a detalia episodul 
din Oradea. Într-o „comunicare culturală”, redactată pe 

patru pagini, şi-a expus propriile convingeri religioase. 
Mesajul central prezentat era următorul: 


„Ideile mele religioase reprezintă convingeri puternice asupra 
caracterului lor de adevăr imuabil şi etern. În esenţă, ele 
exprimă credinţa în: Dumnezeu, în calitatea sa de Creator al 
Universului și al vieţii, precum și în misiunea culturală și 
socială a trimișilor săi: Moise, care a dat omenirii legea morală — 
Decalog — si Isus Cristos, care și-a dat viata pe cruce pentru... 
crima de a fi învăţat pe oameni: iubirea, ajutorarea și iertarea 
greselilor.” (Dosar I 105864, vol. I, 8) 


„Comunicarea culturală” conţinea însă mai multe 


informaţii care au atras atenția Securităţii, după cum reiese 
din sublinierile ofițerilor. Printre acestea se numărau 
menționarea experimentului comunist, irationalitatea unora 
dintre „concluziile” lui Engels și Marx: 


„De peste 50 ani, omenirea experimentează, a pus în practică, în 
viata oamenilor — impusă de sus — morala comunistă, cu 
abandonarea criteriului moral bine sau rău, a legii lui Moise, a 
decalogului și a învățăturilor de: iubire, altruism, ajutorare și 
iertare a greşelilor, date de Isus Christos si combaterea credinţei 
în Dumnezeu Creatorul universului. [...] Este inexplicabilă şi 
iraţională concluzia lui Marx şi Engels că, la boala societăţii 
capitaliste — mizeria provocată oamenilor muncii prin furtul — 
plusvaloarea - executată de burghezie remediul este... 
ateismul!! La asemenea boală, logic era remediul de confiscare — 
naționalizare şi închiderea celor recalcitranti dintre răufăcătorii 
burgheziei; remediul era de realizare a unei opere de dreptate, 
de întărire a legii morale nescontată de burghezie, în nici un caz 
de combatere a legii morale a lui Dumnezeu, Moise şi Christos, 

prin a căror nesocotire s-a ajuns la formarea marilor averi, prin 
silnicii şi furturi.” (Dosar I 105864, vol. I, 9-10) 


În finalul acestei „comunicări”, Brașoveanu şi-a arătat 
disponibilitatea de a initia un dialog cu cei care doreau să 
cunoască „adevărurile biblice”, încheind excursul cu 
precizarea că nu era membru al vreunei secte: „Ţin să 
precizez că nu fac parte din nicio sectă religioasă; că detest 
sectele şi pe autorii lor; că lupt pentru unitatea şi întărirea 
bisericii lui Christos, fata de care am o nețărmurită dragoste, 
consideraţie şi respect” (Dosar I 105864, vol. I, 11). Începând 
din acest moment, necesitatea unui dialog public despre 
Dumnezeu va deveni una dintre temele centrale ale 
scrisorilor şi memoriilor pe care le va trimite Gheorghe 
Braşoveanu diferitelor instituţii. Deşi acestea nu s-au arătat 
receptive la solicitările sale, ele au suscitat interesul 
Securităţii. În aceeaşi lună în care Braşoveanu scria 
„comunicarea culturală”, Direcţia a H-a a Consiliului 
Securităţii Statului a hotărât la 19 ianuarie 1970 „deschiderea 
unei mape de lucru asupra numitului Braşoveanu 
Gheorghe”. Scopul menţionat în document îl reprezenta 
verificarea „activităţii sus-numitului, a relaţiilor sale şi dacă 
nu cumva suferă de vreo afecţiune mintală” (Dosar I 105864, 
vol. I, 4v). Şefului Biroului 2 — structura de Securitate care a 
întreprins verificarea lui Gheorghe Braşoveanu — le-a cerut 
subordonatilor sai ca pe lângă „stabilirea activității 
duşmănoase pe care Braşoveanu Gh. o desfăşoară, natura 
acestei activității”, să se stabilească şi „dacă nu cumva 
desfăşoară astfel de activitate împreună sau dirijat de alte 
persoane” (Dosar I 105864, vol. I, 4). Data până la care ofițerii 

de Securitate trebuiau să documenteze cazul a fost fixată 
pentru 20 martie 1970. Din parcurgerea documentelor create, 
reiese că în cazul Braşoveanu, Securitatea avea în minte 
două posibile explicaţii: acţiunile lui Braşoveanu erau 
rezultatul 1. fie al unei afecțiuni psihice, 2. fie al unei activități 
de grup. Toate acestea aveau un singur scop: „anihilarea”, 
conform termenilor utilizați în epocă, a unui real sau 
prezumtiv duşman pentru siguranţa şi securitatea internă a 
regimului comunist. 

La 17 martie 1970, ofițerii care au primit misiunea 
documentării cazului au indicat într-un raport concluziile 
verificării lui Braşoveanu prin mapa de lucru. Cu această 
ocazie, au fost avansate şi primele măsuri ce urmau să fie 
luate împotriva lui Gheorghe Braşoveanu. Ofițerii stabiliseră 
că în timpul deplasărilor de serviciu „desfăşoară o intensă 
activitate de propagandă religioasă cu caracter duşmănos”, 
avea rabufniri duşmănoase „la adresa conducerilor bisericii” 
(Dosar I 105864, vol. I, 3 ). La originea acestor etichetări, în 
afară de predica ţinută în noiembrie 1969 în Oradea, se aflau 
şi alte „manifestări” ale sale. Printre acestea, este menționată 
o ,conferinta” ținută în Cluj in data de 1 februarie 1970. 
Securitatea arată că Gheorghe Braşoveanu a vorbit atunci în 
fata a 200 de persoane până când un ofițer de miliție a venit 
şi l-a luat la secţie (Dosar I 105864, vol. II, 23v). Propunerile 
Securităţii indicate în raportul din 17 martie 1970 erau: 


„Să fie informată conducerea centralei industriale pentru a lua 
măsuri în scopul încadrării lui într-o funcţie care să nu-i permită 
deplasări în teritoriu — sau scoaterea din centrală. Să fie chemat 
şi avertizat de către organele noastre că activitatea religioasă ce 

o desfăşoară contravine intereselor statului nostru. Închiderea 
mapei de lucru şi luarea elementului în baza de lucru.” 
(Dosar I 105864, vol. I, 3) 


Informaţii suplimentare despre măsurile întreprinse 
ulterior împotriva lui Gheorghe Braşoveanu apar în Nota de 
studiu referitoare la cazul „Predicatorul”, numele conspirativ 
care îi fusese atribuit de către Securitate. În cuprinsul ei sunt 
indicate şi posibile sancţiuni penale de care era pasibil. 
Potrivit acestui document: 


„Faptele săvârşite de el sunt prevăzute şi pedepsite de art. 237 
CP şi poate fi tras la răspundere penală, urmărirea penală în 
acest caz fiind în competenţa organelor de miliţie. Sunt de 
părere să fie chemat şi avertizat de organele noastre. Să-i pună 
în vedere că dacă în viitor nu va înceta cu defăimările sale va fi 
trimis în judecată. Să i se arate că este liber să creadă, dar legile 
statului nostru interzic tulburarea liniştii publice şi defăimarea 
autorităţii, şi instituţiilor statului” (Dosar I 105864, vol. I, 1) 


Primele internări în spitale psihiatrice: 1970, 1972 


Dintr-o adnotare din 10 aprilie 1970 realizată pe acest document 
reiese că această primă interacțiune a lui Gheorghe Braşoveanu 
cu Securitatea s-a încheiat cu o avertizare, însă povestea 
menţionată de documentele întocmite de instituția represivă 
sunt incomplete. Ele nu lasă să se întrevadă şi ce alte măsuri 
au mai fost luate împotriva lui. Fişele medicale existente în 
dosarele de urmărire informativă sau de anchetă penală ale lui 

Gheorghe Braşoveanu, precum şi declaraţiile sale din timpul 
procesului, suplinesc această carenta a documentelor Securității. 
Potrivit fişelor sale medicale, între 10 aprilie şi 24 mai 
1970, Gheorghe Braşoveanu a fost pentru prima oară 
internat la Spitalul nr. 9. Deşi nu este menţionată instituția 
care a dispus această internare sau cine a avut iniţiativa în 
acest caz, din alte documente aflate în dosarele lui Gheorghe 
Braşoveanu de urmărire informativă reiese că această 
internare s-a produs la intervenţia Securităţii şi doar după ce 
Braşoveanu şi-a expus ideile şi convingerile sale religioase în 
mod public si în fata unui auditoriu relativ numeros. 
Securitatea a ales să acţioneze prin intermediul organelor de 
Miliție şi a conducerii de la locul de muncă al lui Gheorghe 
Braşoveanu: „De la miliţie a fost înștiințat Ministerul Industriei 
Constructoare de Maşini şi ca atare a fost « suspendat » în 
prima lună. A urmat trimiterea [lui Gheorghe Braşoveanu] la 
Spitalul nr. 9 la data de 10 aprilie 1970 (după conferinţa de la 
1.02.1970 de la Cluj)” (Dosar I 105864, vol. II, 23v). Parcurgerea 
fişelor medicale indică faptul că acea suspendare însemna de 
fapt „concediu medical” pe care l-a avut până la 10 aprilie 1970, 
dată de la care fost internat la Spitalul nr. 9. Doctorul care l-a 
consultat pe Braşoveanu în acea perioadă, şi care, dupa cum 
indică documentele Securităţii, era informator al acestei 
instituţii, i-a pus diagnosticul de „psihopatie paranoică”. În 
acelaşi timp, acest medic a eliberat şi un „bilet de internare 
[pentru] Spitalul nr. 9 (Dosar I 105864, vol. II, 9) pe numele 
lui Gheorghe Braşoveanu. Totodată, această primă internare 
a fost dispusă în baza prevederilor Decretului 12/1965, după 
cum rezultă dintr-o Fişă personală care i-a fost redactată de 
către Securitate la 13 mai 1976. În aceasta se menţionează 

următoarele: „Din evidenţele Policlinicii de expertiză a 
capacităţii de muncă rezultă: « bolnav mintal periculos », i s-a 
aplicat în anul 1970 prevederile De. 12/1965” (Dosar I 105864, 
vol. II, 21v). 

Despre prima internare a lui Braşoveanu mai există o 
informatie într-un Raport al Direcţiei I a Ministerului de 
Interne din 8 martie 1977 către Inspectoratul de Securitate al 
Municipiului Bucureşti şi care a fost produsă după ce 
Gheorghe Braşoveanu a aderat la „Mişcarea Goma”. Din 
pasajul referitor la această primă internare reiese că în 
perioada cât s-a aflat la Spitalul nr. 9, Braşoveanu era vizitat 
săptămânal de către medici şi studenți medicinisti, care 
veneau să-l „audieze”, iar la externare a fost „rugat” să nu 
mai vorbească peste tot, recomandându-i-se să se pensioneze 
pe motivul că era „nebun”. După externare, Gheorghe 
Braşoveanu a apelat la doctorul Victor Cremene, emigrat 
între timp în Statele Unite, care „a stabilit că nu e nebun”. 
Reîncadrat în aceeaşi funcţie la locul său de muncă, 
Braşovenu a fost trimis initial în alte vizite de lucru, însă a 
fost rechemat şi mutat la Uzina de Mecanică Fină într-un 
post care nu-i mai permitea deplasări prin ţară în interes de 
serviciu (Dosar I 105864, vol. II, 23v). Astfel, măsurile dispuse 
de conducerea instituției unde lucra erau în conformitate cu 
cele propuse la 17 martie 1970 de angajaţii Securității. 

Despre cuvântările ţinute de Braşoveanu în diferite 
ocazii şi scrisorile sale trimise în anii 1969-1970, acţiuni care 
au condus la prima internare în Spitalul nr. 9, merită 
subliniat faptul că ele nu erau vădit îndreptate împotriva 
regimului comunist, deşi anumite informaţii susținute 
puteau fi interpretate ca atare. Misiunea principală pe care 

şi-o asumase Gheorghe Braşoveanu era organizarea unui 
dialog care să se desfăşoare sub conducerea Partidului 
Comunist: el nu contesta astfel rolul conducător al 
partidului, cerând în schimb o serie de măsuri care să 
conducă la apariția unui „comunism creştin”. Acest 
„comunism creştin” era considerat de Braşoveanu drept 
singurul regim „umanitar, liberal, democratic şi în stare de a 
asigura realizarea idealurilor comuniste”. În acelaşi timp, în 
scrisorile şi cuvântările sale de la începutul anilor '70, Iisus 
Christos este menţionat ca fiind „cel mai mare comunist din 
lume”. Totodată, Braşoveanu califica teoriile ateiste lipsite de 
fundament ştiinţific, solicitând şi „încetarea propagandei 
ostile împotriva religiei”. În scopul solicitărilor sale de 
organizare a unui dialog, de încetare a propagandei 
împotriva religiei, Braşoveanu încerca să evidentieze ca 
ideile de echitate, moralitate, făurire a unei societăți mai 
bune si mai drepte, egalitate şi internationalism nu-i 
aparțineau lui Karl Marx, ci lui lisus Christos. Totuşi, în 
scrierile sale se întâlnesc şi unele idei care puteau fi 
interpretate ca fiind explicit critice, anume că „viața în 
marxism este mult mai grea decât în capitalism”, ceea ce 
clama în opinia sa recunoaşterea dreptului la grevă şi 
proteste (Dosar I 105864, vol. I, 5-11). Cu toate acestea, au 
contat doar interpretările politice ce au fost date acţiunilor, 
cuvântărilor şi scrisorilor sale de către Securitate, care l-a 
considerat pe Braşoveanu un ins potenţial periculos şi l-a 
construit ca atare în dosarele ce i-au fost deschise. 

1976, din nou în atenţia Securității. 
Alte internări la psihiatrie 


Cazul lui Gheorghe Braşoveanu a revenit în atenţia Securității 
la începutul anului 1976. Până la această dată, documentele 
mai consemnează un singur episod care a fost cel mai 
probabil o consecinţă a afirmării publice a credințelor sale. În 
octombrie 1972, a fost internat din nou la Spitalul nr. 9. Într-o 
declarație din 16 martie 1979, dată în timpul anchetării sale 
de către Securitate, Braşoveanu susţinea că această internare 
a fost făcută la „insistența directorului Voiculescu din 
Centrala Industrială Electronica şi Tehnica Vidului, sub 
ameninţarea că voi fi concediat dacă nu mă pensionez pe caz 
de boală, am fost nevoit să mă internez din nou în spital 
pentru a 2-a oară” (Dosar I 105864, vol. IV, 112). În urma 
acestei internări, el a fost pensionat medical cu 5 ani înainte 
de termenul legal (Dosar I 105864, vol. II, 23v). 

Motivele pentru care cazul său a reintrat pe agenda de 
lucru a Securităţii în 1976 sunt prezentate într-un plan de 
măsuri în dosarul de urmărire informativă Branişte, noul 
nume conspirativ atribuit lui Gheorghe Braşoveanu, care a 
fost întocmit la data de 20 aprilie 1976. Conform acestui plan, 
la originea deschiderii dosarului se aflau o serie de materiale 
care indicau faptul că „Braşoveanu Gh. are manifestări 
tendentioase şi ostile fenomenelor care se produc în lume şi 
în special în ţările socialiste”, neindicându-se însă despre ce 
fenomene era vorba. Principalul obiectiv al Securităţii îl 
reprezenta „prevenirea unor acțiuni de natură a aduce 
atingere Securităţii Statului” (Dosar I 105864, vol. I, 77). În 
acest sens, au fost propuse mai multe măsuri operative: 


310 CORINA DOBOS, DUMITRU LĂCĂTUȘU 


verificări la domiciliul lui Gheorghe Braşoveanu cu scopul 
de „a stabili date suplimentare în legătură cu concepţiile şi 
comportarea sa”, urmărirea activităţilor sale, identificarea 
persoanelor cu care relationa, dar şi pentru a vedea cum era 
„caracterizat de vecini”. De asemenea, s-au mai propus 
„încadrarea sa informativă la domiciliu”, ceea ce însemna 
instalarea de tehnică operativă în locuinţă, interceptarea 
corespondenţei, „realizarea unei combinaţii pentru a se intra 
în posesia unui material cu conţinut ostil redactat de 
« Branişte » şi adresat unor persoane şi instituții din 
Bucureşti”, verificarea intervenţiei sale în cadrul conferinței 
organizată în februarie 1976, precum şi a persoanelor cu care 
se afla în legătură în Cluj şi Dolj. O adnotare a unui ofițer de 
Securitate cerea celor care au fost imputerniciti cu urmărirea 
lui Gheorghe Braşoveanu să verifice dacă din punct de 
vedere sanitar nu ridică problema încadrării în măsuri de 
siguranţă conform art. 114 din Codul Penal (Dosar I 105864, 
vol. I, 77fv.). Articolul menţionat stipula că atunci „când 
făptuitorul este bolnav mintal ori toxicoman şi se află într-o 
stare care prezintă pericol pentru societate, se poate lua 
măsura internării într-un institut medical de specialitate, 
până la însănătoşire” (CP 1968). Această adnotare poate 
reprezenta un prim indiciu despre cum înțelegea instituția 
represiva să soluţioneze cazul său. 

O prezentare detaliată a motivelor pentru care Gheorghe 
Braşoveanu a reajuns în atenţia Securităţii, dar şi a măsurilor 
întreprinse de această dată împotriva lui, sunt prezentate în 
Nota de analiză a dosarului de urmărire informativă din 
august 1978. Astfel de analize făceau parte din rutina 
administrativă a Securităţii şi aveau două obiective centrale. 

Primul era examinarea materialelor documentare obtinute si 
a rezultatului măsurilor adoptate împotriva unei persoane 
urmărite, iar cel de-al doilea îl reprezenta propunerea unor 
noi măsuri pentru anihilarea potenţialului sau realului 
pericol reprezentat de un ins intrat în vizorul Securităţii. Din 
parcurgerea acestui document reiese că principalele motive 
invocate pentru urmărirea lui Braşoveanu erau afirmaţiile 
lui făcute în mai multe lucrări sau scrisori trimise unor 
cunoscuţi de-ai săi din tara sau străinătate. Printre acestea se 
numărau ideile cuprinse în lucrarea lui, „Interpretarea 
profetiilor apocaliptice”, în care menţiona că de „50 ani, 
omenirea cunoaşte tirania şi sărăcia sub care geme o treime 
din omenire” sau afirmaţiile dintr-o scrisoare trimisă în 
aceeaşi lună unui prieten din Franţa. În epocă, relaţiile unui 
cetățean român cu unul străin reprezentau un motiv de 
suspiciune suficient pentru ca împotriva acestuia să fie 
dezlantuit un întreg aparat birocratic. Scopul investigaţiilor 
Securităţii în acest caz îl reprezenta documentarea naturii 
relaţiilor dintre cetățenii români şi cei străini, dacă aceştia 
desfăşurau activități de spionaj împotriva României sau alte 
activități considerate în perioadă ca îndreptate împotriva 
regimului. În scrisoare, Gheorghe Braşoveanu arăta că 
„După cel de al XI-lea Congres al PCR de la Bucureşti, ni s-a 
promis — încă o promisiune — că ni se va permite să spunem 
adevărul, deci s-a recunoscut oficial că până atunci adevărul 
a fost batjocorit” (Dosar I 105864, vol. I, 75fv). 

În optica Securităţii, un rol important, şi care se va 
dovedi decisiv pentru soarta lui Braşoveanu, l-a avut şi 
intervenţia sa intempestivă din timpul unei conferințe 
organizate de Institutul de Botanică în februarie 1976. La 

această dată, Braşoveanu a cerut organizarea unui dialog 
public televizat cu tema „Dumnezeu şi viața”. Ulterior, mai 
precis în aprilie 1976, el a reluat această propunere în scrisorile 
trimise „conducerii de partid din ţara noastră, conducerii 
partidelor comuniste din Franţa şi Italia, unor personalități şi 
organizaţii religioase din tara şi străinătate, unor instituții de 
ştiinţă şi învățământ” (Dosar I 105864, vol. I, 75fv). Este 
important de precizat că demersurile sale nu au găsit niciun 
ecou în rândul clericilor Bisericii Ortodoxe, chiar şi după ce 
Braşoveanu s-a adresat patriarhului şi altor înalți prelați. 

În timpul acestei noi urmăriri a lui de către Securitate, 
măsurile luate au constat în obţinerea de informaţii „prin 
metodele specifice muncii operative’, adică violarea 
corespondenţei private, a scrisorilor expediate de Gheorghe 
Braşoveanu, precum şi identificarea unor persoane care au 
participat la conferința din februarie 1976, pentru a afla dacă 
intervenţiile sale aveau un conţinut duşmănos sau erau 
pasibile să se transforme într-o acțiune potrivnică. Astfel, în 
urma discuţiilor purtate cu unii dintre participanţi, Securitatea 
a luat „declaraţii de la 3 persoane din care rezultă că Branişte 
a avut o poziție recalcitrantă, vădit tendentioasa, creând o 
stare de agitație şi de dezaprobare în rândul auditoriului 
format din numeroase personalități ştiinţifice şi biologice, 
între care şi un academician” (Dosar I 105864, vol. I,75v). 
Cele trei persoane menţionează în declaraţiile lor din 10 
iunie 1977 că la conferinţa ce a avut ca subiect virusologia, s-a 
ridicat din auditoriu „un tovarăş [...] care pe de o parte 
comenta o serie de lucruri fără nicio legătură cu problemele 
trecute în program [s.0.], pe de altă parte nu a ţinut cont de 
discuţii” (Dosar I 105864, vol. I, 100). Prima declaraţie 

caracterizează cuvântarea lui Gheorghe Braşoveanu ca fiind 
ieşită din comun. Cea de-a doua persoană insistă şi ea 
asupra discursului acestuia, subliniind că nu avea nimic în 
comun cu tema conferinţei. A oferit şi o caracterizare despre 
vorbitor, dar care se potrivea scenariului Securităţii. Respectiva 
martoră declara: „Personal, din incoerenta celor spuse de 
respectivul şi din modul în care punea problemele de 
biologie, am avut impresia că nu este în toate facultățile 
mintale, fiind totodată şi destul de recalcitrant. Dat fiind 
poziţia sa în sală s-a creat o stare de agitație şi dezaprobare” 
(Dosar I 105864, vol. I, f. 103). 

Ultima persoană identificată de Securitate caracteriza 
afirmaţiile predicatorului ca fiind „complet denaturate şi 
ireale”. Ca şi precedentul, şi acesta din urmă l-a calificat ca 
nefiind în „deplinătatea facultăților mintale”. În acelaşi timp, 
ultimul martor indica şi o altă posibilă explicație pentru 
afirmaţiile susținute de acesta, considerând că dacă era în 
deplinătatea facultăților mintale, atunci acesta era „un 
propagandist religios”. El a mai subliniat şi faptul că în timp 
ce acesta îşi împărtăşea ideile se făceau „comentarii ironice 
la adresa vorbitorului” (Dosar I 105864, vol. I, 104-105). 

Extrem de relevant este modul în care Securitatea a 
tranşat cazul lui Gheorghe Braşoveanu, după ce au fost 
realizate primele investigaţii şi obținute rezultatele scontate. 
Scopul central l-a reprezentat construirea de dovezi în vederea 
încadrării acestuia în prevederile Decretului nr. 12/1965 şi 
internarea la Spitalul nr. 9. Astfel, se poate afirma că în acest 
caz, Securitatea a optat pentru procedura cea mai simplă 
care putea fi luată împotriva celor care intrau în vizorul ei şi 
care nu implica necesitatea organizării unui proces penal şi a 


314 CORINA DOBOŞ, DUMITRU LĂCĂTUȘU 


susținerii printr-un probatoriu ce trebuia administrat în 
justiţie a acuzațiilor din referatele de trimitere în judecată. În 
consecință, merită reproduse pe larg măsurile luate împotriva 
lui Gheorghe Braşoveanu, mai ales că acestea sunt descrise 
cu lux de amănunte: 


„S-a exprimat părerea că « Branişte » nu este în deplinătatea 
facultăților mintale. Rezultând şi din declaraţiile luate că « Branişte » 
este bolnav mintal, existând pericolul unor acțiuni duşmănoase 
din partea acestuia, neputându-se soluţiona cazul prin măsura 
de securitate, s-a conlucrat cu organele de miliție în ideea 
soluționării sale conform decretul 12/1965, prin internarea 
obiectivului. Solicitându-se relaţii la Policlinica « Batiştei », a 
rezultat că « Branişte » (fiind consultat în ziua de 12.06.1976) 
suferă de « delir sistematizat nehalucinatoriu prelungit ». Cu 
ocazia controlului, medicul psihiatru a constatat că delirul său 
paranoic se menţine, protestează împotriva unor articole 
apărute în revista « Magazin » asupra originii vieţii. Crede că 
are competenţă în biologie, adică acelaşi delir megalomanic 
[s.n]. În încheiere medicul psihiatru precizează că bolnavul 
deocamdată nu face acte antisociale iar medicul psihiatru 
consideră că pentru moment nu este necesară internarea sa. 
Dacă va ajunge la cereri scrise, audiențe sau reclamaţii 
(procesomanie) atunci situația va fi alta şi se va trece la 
internarea sa de urgenţă. Întrucât aprecierile medicului 
psihiatru au avut în vedere starea sanitară a lui « Branişte » fără 
a se cunoaşte acţiunile sale din luna februarie şi aprilie a.c., care 
se încadrează în concluziile menţionate privind condiţiile de 
internare, prin organele de miliție, s-au prezentat materiale 
probatorii acumulate de noi (copiile celor trei declaraţii şi a 
scrisorii adresate de « Branişte » la Radioteleviziunea română. Pe 
baza acestor materiale, la data de 3.08.1976, medicul psihiatru 
care l-a consultat pe « Branişte » în luna iunie a dispus internarea 

sa, eliberând formele necesare pentru organele de miliție si 
procuratură.” (Dosar I 105864, vol. I, f. 76) 


Alte documente existente în dosarul de urmărire 
informativă a lui Gheorghe Braşoveanu indică faptul că 
această modalitate de soluţionare a cazului său aparținuse 
ofițerilor de securitate şi a fost propusă încă de la începutul 
urmăririi informative în aprilie 1976. La 23 aprilie 1976, doi 
ofițeri de Securitate au stabilit două căi prin care urma să fie 
solutionata cât mai repede noua interacțiune a lui Gheorghe 
Braşoveanu cu instituția represivă: ultraj şi prevederile 
Decretului 12/1965: 


„Raport, 

Din discuţiile purtate cu tov. col. Băjenaru la data de mai sus, în 

legătură cu Braşoveanu Gh. se desprind două idei care ar putea 

oferi posibilitatea documentării cazului: 

1. Ultraj: dacă putem intra în posesia unui înscris adresat unei 
persoane din aparatul de stat sau altei persoane, dar cu 
referire la prima categorie de persoane, în care să se facă 
aprecieri denigratoare. Se începe UP [urmărirea penală], se 
constată că este iresponsabil şi se internează. 

2. DL 12/1965. Să se obţină date că este periculos prin acţiunile 
sale (pune în pericol viata unor oameni, bunuri etc.) şi chiar 
cu privire la viaţa sa. În aceste situaţii nu se impune începerea 
urmării penale” (Dosar I 105864, vol. I, 107). 


După cum se poate cu uşurinţa constata, rezultatul 
plănuit era acelaşi, anume internarea. Diferă acum doar 
metoda prin care avea să se ajungă la acest final previzibil. 
Securitatea a urmărit procurarea unor dovezi, care chiar 
înainte de a fi fost prezentate doctorului psihiatru, au fost 

analizate de un colectiv format din ofițeri de Securitate şi de 
Miliție la Secţia I-a de Miliție în cadrul unei întâlniri in data 
de 3 august 1976. În timpul ei, s-a decis că cea de-a doua 
metodă era cel mai uşor de aplicat. Obiectivul central al 
acestei consfătuiri a fost „definitivarea modului de acțiune în 
cazul « Branişte »”, un alt nume conspirativ atribuit de 
Securitate lui Gheorghe Braşoveanu. Astfel, cei care au 
considerat că dovezile, adică scrisorile interceptate de 
Securitate prin violarea corespondenţei lui Gheorghe 
Braşoveanu, erau suficiente pentru încadrarea în prevederile 
Decretului nr. 12/1965 au fost membrii acestui colectiv, 
membri care, mai mult ca sigur, nu dispuneau de pregătirea 
de specialitate pentru a decide dacă o persoană intra sau nu 
sub incidenţa acestui act normativ. 

Rolul decisiv al Securităţii, căreia i-a aparținut „ideea” 
internării, reiese şi din nota redactată de ofițerii de Securitate 
după întâlnirea cu colaboratorii lor din cadrul Miliției: 
„Analizându-se materialele acumulate de noi în vederea 
documentării, s-a apreciat că sunt edificatoare pentru 
medicul psihiatru şi pentru organele de procuratură în 
vederea dispunerii unei măsuri de siguranță asupra lui 
Branişte”. În acest caz, rolul psihiatrului a fost să confirme 
„diagnosticul” ofițerilor de Securitate: „Luând la cunoştinţă 
despre acţiunile lui « Branişte » în luna februarie şi aprilie 
a.c., medicul psihiatru de la Policlinica Batistei s-a pronunţat 
pentru internarea lui « Branişte » eliberând documentele 
necesare pentru organele de miliţie şi procuratură” 
(Dosar I 105864, vol. I, 91). 

Cu documentele eliberate, ofiterii de la Sectia I-a de 
Militie s-au prezentat în data de 5 august 1976 la Procuratură, 

care a dispus luarea de măsuri de siguranţă în cazul lui 
Gheorghe Braşoveanu. În aceeaşi zi, Gheorghe Braşoveanu a 
fost ridicat de Miliție „şi transportat” la Spitalul nr. 9, unde a 
şi fost internat, durata spitalizării urmând să fie stabilită de o 
comisie de medici. Internarea în spital nu a însemnat însă şi 
sistarea măsurilor operative ale Securităţii împotriva 
acestuia, după cum indică propunerile menţionate în „Nota 
de analiză în DUI Branişte” din data de 7 august 1976: 


„Având în vedere situaţia operativă prezentă în DUI [Dosar de 
Urmărire Informativă] Branişte, sarcinile propuse în planul de 
măsuri fiind realizate, propunem următoarele: Lucrarea în 
continuare prin DUI a lui Branişte până la stabilirea verdictului 
de către comisia medicală cu privire la perioada de internare, 
după care se vor face propuneri de încetarea urmăririi 
informative. Semnalarea lui Branişte la compartimentele 131 (ca 
fost PNT-ist) şi la 510, pentru a-l avea în preocupare pentru 
perioada următoare (după închiderea DUI). Folosirea in 


(Dosar I 105864, vol. I, 76v). 


Toate aceste propuneri au fost aprobate la 9 august 1976. 
Suplimentar, ofițerul superior de securitate a cerut ca Gheorghe 
Braşoveanu să se afle în spital în data de 23 august 1976: „De 
acord cu măsurile propuse. În plus luaţi legătura cu Serv. 120 
pentru a ne ajuta la Spitalul nr. 9 ca în perioada lui 23 august 
acest element să fie în imposibilitatea de a părăsi unitatea 
spitalicească”. La o săptămână de la formularea acestei 
cerințe, un alt ofițer de securitate a scris pe marginea acestui 
Plan de măsuri că „tov. It. col. Tudor de la S. 120 a solicitat 
tov. dir. Ciupeanu de la Spit. 9, să dispună ca Branişte să nu 

părăsească sub nici un motiv spitalul în perioada 
premergătoare zilei de 23 august. Este internat la Serviciul 2 
Clinic (dr. Neicu)” (Dosar I 105864, vol. I, 76v). Internarea 
din august 1976 nu a fost ultima din acel an. 

La 23 septembrie 1976, Braşoveanu a fost din nou 
internat în Spitalul nr. 9 în baza prevederilor Decretului nr. 
12/1965 ( Dosar I 105864, vol. II, 19). Totodată, într-o 
conversaţie cu doctorul lonel Cană din ianuarie 1979, 
Braşoveanu i-a mărturisit acestuia că la 22 noiembrie 1976, 
pe parcursul desfășurării reuniunii Pactului de la Varşovia 
în Bucureşti, a fost internat pentru o săptămână la Spitalul 
nr. 9. El susţinea ca în timpul ultimei sale internări, Spitalul 
nr. 9 fusese transformat în întregime într-o adevărată 
închisoare, unde erau aduşi de Securitate cei considerați 
periculoşi iar orice altă internare a fost sistată (Dosar I 
105864, vol. V, f. 17 fv). Potrivit lui Gheorghe Braşoveanu, 
singurele persoane internate în Spitalul nr. 9 în noiembrie 
1976 au fost cei aduşi de dubele Securităţii şi care au fost 
consideraţi de către aceasta „periculoşi” din punct de vedere 
politic. Probabil, motivul a fost ca nu cumva aceştia să 
perturbe în vreun fel defăşurarea evenimentului politic ce 
avea loc în România în acea lună. Internarea unor astfel de 
persoane a fost în cea de-a doua perioadă a regimului 
comunist român o practică curentă, ce îşi avea originea în 
dispoziţiile şefilor Securităţii. Astfel de internări au fost 
dispuse încă din primii ani ai regimului Ceauşescu, după 
cum rezultă din îndemnurile şefului Consiliului Securităţii 
Statului, Ion Stănescu, date în 1968 subordonatilor săi. In 
timpul unei întâlniri cu ofiţerii de Securitate unde se discuta 
vizita lui Charles de Gaulle în România, întrebat de un ofiţer 

cum să procedeze cu anumite „elemente slăbite mintal, aşa 
zise demente” în timpul vizitei lui Charles de Gaulle, Ion 
Stănescu le-a răspuns: „Spitale nu aveţi pe acolo? N-aveti 
spitale? Mai bagati-le la consult în perioada aceea. Gasiti-le 
şi la aceştia. Ce să vă spunem” (Dosar D87, vol. I/II, 43). 


Transformarea politică: 1970-1976-1979 


Între 1970, data la care a început interacțiunea lui Gheorghe 
Braşoveanu cu Securitatea, şi până în 1976, situaţia lui s-a 
schimbat semnificativ. În aceşti şase ani, a fost internat de 
patru ori în Spitalul de Psihiatrie nr. 9, iar cel putin două 
internări s-au făcut în urma demersurilor Securităţii Statului, 
care a acționat prin diferitele instituţii interpuse (Miliție, 
Procuratură, Instituţii psihiatrice). 

Ca urmare a acestei interacțiuni cu Securitatea, 
principala instituţie de represiune si supraveghere a 
regimului comunist, statutul social al lui Braşoveanu a 
suferit o modificare substanţială. Dintr-o persoană cu un 
anumit statut în societatea comunistă, poziție ce-i era 
conferită şi de funcţia de conducere din cadrul ministerului, 
Braşoveanu a devenit un proscris, un marginal al societății 
comuniste, care putea fi periodic încadrat sub prevederile 
Decretului 12/1965 şi internat non-voluntar, mai ales pentru 
a se asigura „liniștea necesară” în timpul unor importante 
reuniuni politice organizate la Bucureşti. 

Începând cu sfârşitul anului 1976, acţiunile lui Braşoveanu 
încep să fie motivate şi politic. Scopul său principal încetează 
să mai fie unul eminamente religios, de organizare a unei 

dezbateri despre „Dumnezeu şi viata”, si devine unul cu 
implicaţii politice explicite. Această turnură a fost încurajată 
şi de evenimentele politice din acei ani, printre care şi 
semnarea de către România a acordurilor de la Helsinki sau 
apariția mişcărilor de dizidenta din statele comuniste. Una 
dintre prevederile asumate de regimul comunist român viza 
„respectarea de facto a drepturilor umane şi civile 
consemnate în documentul internaţional” (Cătănuş 2014, 87). 


Aderarea la mișcarea Goma (1977) 


O primă măsură întreprinsă de Gheorghe Braşoveanu în 
direcţia politizării demersurilor sale a fost adeziunea lui in 
martie 1977 la „Mişcarea Goma” (pentru detalii despre mișcarea 
Goma vezi Cătănuş 2014, 90-103; Bălănescu 2015; Petrescu 
2013, 115-170). Ca urmare a acestui gest, Braşoveanu a fost 
convocat în data de 2 aprilie 1977 la Circa I-a de Miliție, cea 
care îndeplinise în 1976 procedurile birocratice pentru 
internarea sa în spital sub auspiciile Decretului 12/1965. 

În timpul audierii sale de către ofiţerii de Securitate, 
Braşoveanu a declarat că a aderat la „Mişcarea Goma” din 
proprie inițiativă, fără a-şi instiinta soția şi fiul student. A 
mai precizat că la originea gestului său se aflau o serie de 
nemulțumiri personale şi profesionale. În timpul acestui 
interogatoriu, a subliniat că după ce a început să studieze 
Biblia, a ajuns la concluzia că viata nu poate fi explicată in 
afara lui Dumnezeu. lar despre apelurile sale din anii '70 
privind organizarea unui dialog public despre religie a 
evidenţiat că principalele consecințe ale apelurilor sale au 

fost: etichetarea lui ca „bolnav mintal”, internarea lui în baza 
Decretului 12/1965 şi pensionarea sa medicală. Braşoveanu a 
mai subliniat că aderarea lui la „Mişcarea Goma” a avut loc 
după eşecul tentativelor sale pe lângă autoritățile româneşti 
în vederea revizuirii situaţiei sale. 

Gheorghe Braşoveanu declara că la sfârşitul anului 
1976, mai precis în urma cuvântării lui Nicolae Ceauşescu 
din 24 decembrie 1976 prin care şeful statului recunoştea că 
în trecut Ministerul de Interne şi Procuratura făcuseră 
anumite greşeli în activitatea lor, şi-a manifestat speranța că 
de această dată, cazul său va fi clarificat. Potrivit afirmațiilor 
sale, nu dorea să rămână cu stigmatul de „bolnav mintal” 
toată viaţa. În acest sens, a iniţiat o serie de demersuri la 
Procuratură, Miliție, Policlinica Batistei în evidenţa căreia se 
afla, neprimând însă niciun răspuns. După ce toate 
demersurile sale nu au găsit soluționarea sperată, concluzia 
lui Braşoveanu a fost că una dintre posibilităţile de a scăpa 
de acest stigmat o reprezenta cunoaşterea situației sale în 
străinătate, de unde spera la un sprijin. În finalul audierii 
sale, a reiterat afirmaţia că singurul motiv pentru care a 
aderat la „Mişcarea Goma” a fost faptul că cererile lui de a fi 
scos din evidenţa organelor sanitare ca bolnav mintal nu au 
fost luate în considerare (Dosar I 105864, vol. II, 29-30). 

După audierea lui Gheorghe Braşoveanu, ofițerii de 
securitate care au condus interogatoriul lui au propus într-o 
„notă” redactată chiar în ziua de 2 aprilie 1977 „să se 
analizeze posibilitatea examinării situaţiei celui în cauză din 
punct de vedere medical şi reconsiderarea diagnosticului, în 
măsura în care organele medicale nu au obiecţii fata de 
această problemă”. Ei au considerat, de asemenea, că o nouă 

măsură în vederea avertizării sale ori a internării acestuia nu 
va avea niciun efect. S-a propus însă menţinerea lui în 
contact astfel încât să fie convins să-şi retragă semnătura 
dată lui Goma (Dosar I 105864, vol. II, 29). 


Apropierea de Gheorghe Calciu-Dumitreasa 
și crearea SLOMR (1978-1979) 


În următorii ani, acțiunile lui Braşoveanu vor căpăta din ce 
în ce mai mult un caracter ostil PCR, culminând cu 
contactarea părintelui Gheorghe Calciu-Dumitreasa, de care 
aflase din emisiunile postului de radio Europa Liberă, şi pe 
care îl considera şi îl percepea drept un persecutat, asemenea 
lui. În biografia lui Gheorghe Calciu-Dumitreasa existau 
anumite episoade care îl apropiau de Gheorghe Braşoveanu. 
La acel moment, ambii fuseseră îndepărtați din serviciu, căci 
în cursul anului 1978, Calciu-Dumitreasa, după o serie de 
predici religioase ţinute tinerilor, fusese eliminat din funcţia 
de profesor la Seminarul Teologic (Dosar P 766, vol. IV, 8v). 
În acelaşi timp, Gheorghe Calciu era şi un dizident cunoscut 
în afară, putându-l ajuta în scopurile sale: popularizarea 
cazului său în străinătate prin intermediul Europei Libere 
(pentru detalii despre cazul lui Calciu-Dumiteasa vezi 
Cătănuş 2014, 130-143). 

Potrivit declaraţiilor sale, după ce aflat de Gheorghe 
Calciu-Dumitreasa, Gheorghe Braşoveanu a căutat să-l 
cunoască personal, pentru a-i expune problemele lui cu 
autoritățile comuniste, precum şi pentru a-i împărtăşi 
viziunile lui religioase: „interpretarea profetiilor biblice 

apocaliptice şi Dumnezeu şi viata, pe care le-am expus în 
public, în trecut, fără autorizaţie şi [care] mi-au atras cele 
patru internări în Spitalul de nebuni” (Dosar I 105864, vol. IL, 
88v). La domiciliul acestuia, îl va întâlni, la sfârşitul anului 
1978 sau începutul lui 1979, pe un alt „coleg de suferință”: 
doctorul Ionel Cana. Acesta avea o poveste oarecum similară 
cu cea a lui Gheorghe Braşoveanu. În timpul uneia dintre 
vizite, părintele Gheorghe Calciu-Dumitreasa le-a sugerat 
ideea înființării unui sindicat. Toţi auzisera despre 
tentativele similare de a înfiinţare a unui sindicat neafiliat în 
restul statelor comuniste. Ei cunoşteau însă şi măsurile 
represive luate de autorități împotriva fondatorilor. Cel mai 
receptiv la propunerea avansată de părintele Calciu a fost 
doctorul Ionel Cana. Doctorul Cana s-a declarat de acord cu 
înființarea unui sindicat care să apere interesele acelor 
muncitori ce nu se simțeau reprezentanți de sindicatele 
oficiale, care erau considerate de el doar „nişte curele de 
transmise” ale PCR (Dosar I 105864, vol. II, 85). Într-o 
discuţie din 19 ianuarie 1979, Cană i-a menţionat lui Calciu 
care trebuia să fie în viziunea lui principalul scop al 
Sindicatului: depistarea diferitelor cazuri de nerespectare a 
drepturilor omului din România, iar în organizație urma să 
fie atraşi toți cei care aveau nemulțumiri, inclusiv de ordin 
salarial (Dosar I 258979, vol. I, 22). Scopurile Sindicatului, pe 
care aveau să-l numească Sindicatul Liber al Oamenilor 
Muncii din România, au fost detaliate de Cană într-o 
declaraţie din 10 martie 1979, dată la scurt timp după 
arestarea lui. În opinia lui, sindicatul era un „sediu al 
demnităţii omului” (Dosar I 258979, vol. I, 84), iar principala 
misiune era apărarea celor nedreptatiti. 

Initial, Braşoveanu a fost reticent la o astfel de 
inițiativă. Principalele sale temeri erau ca după declararea 
publică a înființării unui sindicat neafiliat celor oficiale 
admise în România comunistă, fondatorii vor fi cel mai 
probabil urmăriți şi arestați de Securitate, după cum se 
întâmplase în Uniunea Sovietică. Ulterior, avea să declare că, 
deşi conştient de riscurile aferente unui astfel de gest, a 
acceptat. Motivele indicate de Braşoveanu în declarația din 
10 martie 1979 erau următoarele: sentimentul de solidaritate 
fata de cei aflaţi într-o situaţie similară cu a lui si eşecul 
tentativelor sale de a se reabilita, el insistând asupra 
demersurilor de a scăpa de stigmatul de „bolnav mintal”: 


„Precizez ca am pornit pe calea cunoașterii altor tovarăși de 
suferință și am aderat la acțiunile lor numai din cauză că 
începând din 1970 și [până] în prezent mă aflu sub regimul 
Decretului 12/1965, care mă consideră nebun şi în baza căruia 
am fost internat de 4 ori în spitalul de nebuni, acțiune pe care o 
consider ca o gravă nedreptate, pentru care cu toate demersurile 
făcute n-am găsit înţelegerea necesară pentru reabilitare.” 
(Dosar I 105864, vol. II, 90). 


Întrebat de anchetator de ce nu a denunţat acțiunile 
părintelui Calciu şi ale doctorului Cană Securităţii, Gheorghe 
Braşoveanu a menționat că o astfel de delatiune ar fi fost 
contrară conştiinţei sale şi ar fi însemnat trădarea unor 
tovarăşi de suferință: 


„Pentru aceste fapte, ce denotă abuzuri şi ilegalităţi din partea 
organelor de stat, deşi n-am fost de acord şi am combătut organizarea 
SLOMR, am crezut că fac o faptă contrară conştiinţei mele şi 

calității mele de persecutat, aducând la cunoştinţa organelor de 
stat propunerea de aderare la constituirea SLOMR, făcută de 
doctorul Cană, în casa şi în prezenţa preotului Calciu, care erau 
şi ei tot persecutați ca şi mine, deci tovarăşi de suferință” (Dosar 
11 105864, vol. II, 121v). 


Declaraţia de constituire a SLOMR a fost transmisă la 
postul de radio Europa Liberă în data de 3 martie 1979. 
Conţinutul ei indică faptul că pe lângă motivele religioase 
care l-au adus în atenţia Securităţii, Braşoveanu a achiesat 
public şi la o serie de revendicări politice vădit orientate 
împotriva PCR. Acest act dobândeşte semnificaţia unei 
acțiuni publice împotriva regimului, marcând şi 
transformarea sa dintr-un „bolnav mintal”, după cum a fost 
construit de Securitate de-a lungul a 7 ani de supraveghere şi 
alte măsuri punitive, într-un „dizident (explicit) politic”. 
Principalul scop al SLOMR îl reprezenta apărarea 
drepturilor cetățenilor din România în virtutea Declaraţiei 
Universale a Drepturilor Omului. În discuţiile care au 
precedat înființarea sindicatului, principalele puncte care au 
fost discutate de către cei trei erau: „8 ore reale de muncă, 
reducerea săptămânii de lucru, suprimarea muncii 
voluntare, respectarea zilelor de odihnă, asigurarea 
libertăţilor şi drepturilor omului”, lupta împotriva corupției, 
trândăviei, precum şi impunerea unui control asupra 
activităţii financiare şi politice a partidului ce urma să fie 
exercitat de către sindicate (Dosar I 105864, vol. V, 30v). 

După difuzarea declaraţiei de înființare a SLOMR la 
postul de radio Europa Liberă, reacţia autorităților 
comuniste nu s-a lăsat aşteptată. Iniţial, măsurile luate au 

vizat analiza impactului declaraţiei în rândul societății, care 
a fost numărul celor care au aderat, şi identificarea acestora. 
În cele din urmă, la 10 martie 1979, toţi cei trei au fost 
arestați pentru transmiterea către o organizaţie străină, în 
speță radioul Europa Liberă, a unor „date şi informații”, 
infracţiune care la acea data era sanctionata de articolul 157, 
aliniatul 2 din Codul Penal (Dosar P 765, vol. IV, 1fv). 
Ancheta lor a avut loc imediat după reținere, desfăşurându-se 
pe parcursul a două săptămâni. La 16 martie 1979, Procuratura 
a dispus printr-o ordonanţă „punerea în mişcare a acţiunii 
penale” pentru transmiterea unei „organizații străine” a 
unor date şi informaţii care, prin caracterul şi importanţa lor, 
fac ca fapta săvârşită să pericliteze securitatea statului”. În 
următoarea zi, încadrarea faptelor a fost schimbată din 
infracţiunea de trădare în cea de complot, deoarece nu se 
„întrunesc trăsăturile infracţiunii de trădare [...], ci ale 
infracţiunii de complot” (Dosar P 765, vol. IV, 7, 9). Referatul 
de terminare a urmăririi penale a fost încheiat de Direcţia 
cercetări penale a Departamentului Securităţii Statului, la 
29 martie 1979, iar la 2 aprilie 1979 Direcţia Procuraturilor 
Militare a trimis în instanță Rechizitoriul. În cele două 
documente juridice, înființarea SLOMR era prezentată ca o 
consecinţă a tentativelor „ţărilor occidentale” de „reactivare 
a unor grupuri ultrareactionare [...] de natură fascistă şi 
neofascistă” care aveau scopul „de a propaga cultul fostelor 
căpetenii naziste şi fasciste, de a-i instrui pe noii aderenti, a 
pregăti şi desfăşura acțiuni teroriste, de subminare şi 
diversiune politică” (Dosar P 765, vol. I, 7). Identificarea de 
către autoritățile comuniste a celor trei cu organizaţiile 
fasciste incriminate era facilitată de trecutul legionar al lui 

Gheorghe Calciu-Dumitreasa, cel ce fusese desemnat de 
Securitate drept cap de lot. Procesul a început la 18 aprilie 1979, 
la Tribunalul Militar Teritorial, desfăşurându-se cu uşile 
închise la solicitarea procurorului militar. Motivul avansat 
era că „în speță se pun probleme ce interesează securitatea 
statului”. Astfel, acesta „a cerut ca judecarea procesului pe 
tot parcursul său să se facă în ședință secretă” (Dosar P 765, 
vol. IV, 51). În prima zi a procesului, au fost audiaţi cei trei 
inculpati şi martorii propuşi de acuzare şi apărare. În 
vederea apărării clienţilor lor, avocaţii lui Cană şi 
Braşoveanu au cerut supunerea celor doi unor „expertize 
medico-legale neuropsihiatrice, actele medicale existente la 
dosar [...] punând la îndoială responsabilitatea” acestora 
(Dosar P 765, vol. IV, 51v). Solicitările avocaţilor au fost aprobate 
de către judecător, care a amânat cauza până la 4 mai 1979, în 
vederea efectuării expertizelor medicale. Avocatul lui Braşoveanu 
l-a mai propus ca martor al apărării pe psihiatrul Daniel 
Constantin, cel care îl diagnosticase în 1970. Această propunere 
a fost însă respinsă (Dosar P 765, vol. IV, 52). 

În zilele următoare, Gheorghe Braşoveanu şi doctorul 
Ionel Cana au fost internaţi la Institutul de Medicină Legală 
„Prof. Dr. Mina Minovici”. La 23 aprilie 1979, Institutul a 
trimis la Tribunalului Militar expertizele celor doi. 
Rapoartele întocmite aveau următorul conţinut: istoricul 
faptelor pentru care erau judecaţi, datele medicale ale 
„pacienţilor”, examenul psihic prezent, examenele 
paraclinice şi de laborator efectuate şi concluziile comisiei de 
medici. În cuprinsul istoricului, erau precizate faptele pentru 
care fuseseră trimişi în judecată: „săvârșirea infracțiunii de 
complot cu trimitere la trădare de patrie”, constituirea unui 

„grup subversiv denumit « SLOMR », care-şi propunea sa 
transmită unor organizaţii străine sau agenţiilor acestora 
date şi informații care prin caracterul şi importanţa lor fac ca 
fapta săvârşită să pericliteze securitatea statului” (Dosar P 
765, vol. IV, 66.). Din lectura raportului, reiese că expertiza 
medicilor de la IML a fost efectuată atât în baza probelor 
administrate de instituţiile represive (probatoriul întocmit, 
scrisorile trimise de Braşoveanu şi Cană şi care fuseseră 
obținute de către Securitate), cât şi în baza observaţiilor 
directe ale medicilor. În cazul lui Gheorghe Braşoveanu, se 
menționează că acesta a fost de patru ori internat la Spitalul 
nr. 9, iar internările din 3 august 1976 şi 23 septembrie 1976 
au fost făcute în baza Decretului 12/1965. Se specifică faptul 
că cea din august a fost solicitată de Circa I-a de Miliție „în 
urma unor memorii şi revendicări” ale pacientului (dosar P 
765, vol. IV, 67). În raportul de expertiză medicală, nu se 
precizează însă că prima internare din 10 aprilie 1970 a fost 
realizată tot în baza Decretului nr. 12/1965, şi nici faptul că 
Gheorghe Braşoveanu ar mai fi fost internat în Spitalul nr. 9 
şi în noiembrie 1976, cu ocazia reuniunii Pactului de la 
Varşovia la Bucureşti, după cum acesta a menţionat în 
conversațiile cu doctorul Ionel Cana. 

Merită reprodus integral „examenul psihic prezent” 
pentru a vedea care era starea de la aceea dată a lui 
Gheorghe Braşoveanu, aşa cum a fost consemnată de către 
medicii care l-au examinat: 


„Bolnavul se prezintă de la primul contact cu noi cu o tentă uşor 
hipomaniacală. Este bine dispus, accesibil, jovial, pedant. 
Adoptă în timpul discuţiei cu el o atitudine plină de sine. Este 

receptiv la orice întrebare i se pune, răspunzându-ne cu multă 
bunăvoință şi respect. Chiar de la început îşi etaleaza « calitățile 
sale » şi chiar ne roagă să ne expună temele ce fac obiectul 
cercetărilor sale asupra problemei cooperatiei (el fiind 
economist). Ne spune că cea mai bună formă de cooperatie 
după părerea sa este cooperatia englezească. Pentru a-şi pune in 
aplicaţie studiile sale s-a adresat la nişte preoți catolici de la 
Catedrala Sfântu Iosif Bucuresti, care în cuvântările lor cu 
masele să-i expună şi teoriile sale, dar.... [cf. original] nu a fost 
înţeles. Atunci a căutat o sursă de inspiraţie şi de documentaţie 
mai sigură şi a găsit-o în « Biblie ». După « studii ample » a ajuns 
la concluzia că poate să scrie o lucrare « Interpretarea profetiilor 
biblice apocaliptice ». Idei cu caracter megaloman însoțesc 
întreaga discuţie cu bolnavul. « Nu sunt nici eu oricine, domnule 
doctor; am fost inspector de control pe o serie de instituţii; eu 
îmi menţin consideratia şi nu vreau să mă fac de râs ». Nu se 
constată prezența elementelor halucinatorii. Se remarcă 
pregnant interpretarea unor evenimente sociale prin prisma 
gândirii sale patologice bazându-se pe elemente biblice. O 
interpretare amplă o dă bolnavul celor patru fiare din profetiile 
lui Daniel. Insistă atât în timpul examenului psihic cât şi la 
vizitele ulterioare în salon să ne explice pe larg sensul şi 
interpretarea acestora. Este vesel, bine dispus, jovial. Povesteşte 
degajat solicitând să ne dea cât mai multe amănunte « pentru a 
ne lămuri ». Este ferm convins că cele ce afirmă sunt reale şi nu 
poate fi lămurit în sens contrar. Pe tema acestor interpretări ale 
profetiilor biblice ar fi ţinut in 1965-1970 conferințe publice.” 
(Dosar P 765, vol. IV, 67) 


Concluziile medicilor examinatori erau că „numitul 
Braşoveanu Gheorghe prezintă diagnosticul de: delir cronic 
sistematizat nehalucinator cu temă mistică şi elemente de 
involutie. Are discernământul mult diminuat fata de faptele 
comise” (Dosar P 765, vol. IV, 68). 

Procesul celor trei s-a reluat în data de 4 mai 1979, zi în 
care au fost pronunțate sentintele. Deşi expertizele 
mentionau că Gheorghe Braşoveanu şi Ionel Cana aveau 
discernământul diminuat, aceştia au fost condamnaţi la 
diferite pedepse privative de libertate. Prin Sentința nr. 35 
din 4 mai 1979, Gheorghe Calciu-Dumitreasa a fost 
condamnat la zece ani de închisoare, lonel Cană la șapte ani 
de închisoare, iar Gheorghe Braşoveanu a primit cinci ani şi 
șase luni. Toţi au primit şi pedepse complementare ce 
constau în interzicerea unor drepturi şi confiscarea unor 
bunuri proprietate personală (Dosar P 765, vol. IV, 69 fv). În 
urma recursurilor depuse de cei trei, prin Sentința nr. 49 din 
6 iunie 1979 a Tribunalului Suprem, Secţia Militară, 
pedepsele lui Ionel Cana şi Gheorghe Braşoveanu au fost 
diminuate la cinci ani închisoare şi, respectiv, trei ani. În 
schimb, cea a lui Gheorghe Calciu-Dumitreasa a rămas 
aceeaşi (Dosar P 765, vol. IV, 97). 

Cazul lui Gheorghe Braşoveanu indică posibilitatea ca 
intrarea în mişcarea de dizidenta să fi reprezentat, pentru 
unii pacienţi, internaţi şi stigmatizati în baza Decretului 
12/1965, o modalitate de a scăpa de eticheta de „bolnav 
mintal”, dar şi o încercare de a ieşi din marginalizarea 
socială implicită. În acelaşi timp, chiar dacă acţiunile sale de 
la sfârşitul anilor '60 nu au avut un caracter vădit politic si 
anticomunist, ele au devenit treptat astfel spre mijlocul 
anilor '70. Important a fost şi modul în care Securitatea a 
interpretat acţiunile sale. Actul care a consfințit transformarea 
acţiunilor sale în gesturi politice l-a reprezentat acceptul său 
de a face parte din conducerea SLOMR. Acest act dobândeşte 
semnificaţia unei acțiuni împotriva regimului, marcând şi 


A 


transformarea lui dintr-un „bolnav mintal” într-un dizident. 

Cel putin în cazul lui Braşoveanu, iniţiativa 
transformării unui posibil contestatar al regimului comunist 
în „bolnav mintal” a aparţinut Securităţii. Restul instituţiilor 
implicate în acest proces au avut doar rolul de a confirma 
scenariul imaginat de Securitate în baza unor scrisori şi 
memorii trimise de Gheorghe Braşoveanu. Dovezile care-l 
indicau pe acesta drept un posibil „bolnav mintal” fuseseră 
de asemenea obținute „prin mijloacele specifice muncii de 
Securitate”. Totodată, cazul său arată şi rolul Securităţii în 
astfel de practici, precum şi cum a încercat aceasta să 
soluţioneze acțiunile revednicative ale lui Braşoveanu. Dacă 
în primă instanţă, instituția represivă s-a mulțumit cu 
internarea acestuia într-un spital, într-o situație considerată 
gravă pentru ordinea politică si socială din România, măsura 
luată a constat în organizarea unui proces penal şi 
condamnarea inculpatilor pentru complot. Această măsură a 
fost luată chiar şi după ce medicii examinatori au apreciat că 
avea „discernământul mult diminuat”. 

Studiul de fata concluzionează că intrarea în mişcarea 
de dizidenta a reprezentat, pentru unele persoane, una 
dintre puţinele posibilități de a contesta categorisirea lor ca 
„bolnavi psihici” şi, astfel, marginalizarea lor în cadrul 
societăţii comuniste. În cazul lui Braşoveanu, adoptarea unor 
astfel de strategii de reabilitare s-a produs doar după eşecul 
demersurilor legale întreprinse pe lângă structurile de partid 
şi de stat sau pe lângă alte instituţii. În aceste condiţii, deşi 
„revendicările” iniţiale ale lui Gheorghe Braşoveanu nu au 
avut un caracter explicit politic, ele dobândesc pe parcurs 
caracteristici politice tot mai asumate: delirul mistico-religios 
identificat cu „obiectivitate” de psihiatri în prima jumătate a 
anilor 1970 devine treptat, nu numai pentru Securitatea 
statului, dar si pentru „pacient”, un discurs anti-PCR. 

Constituirea unei teorii critice a capitalismului 
artistic: un puzzle normativ 
pentru contradicţiile culturale ale capitalismului 


Oana Camelia Şerban 


Abstract. BUILDING A THEORY OF ARTISTIC CAPITALISM: A 
NORMATIVE PUZZLE FOR THE CULTURAL CONTRADICTIONS 
OF CAPITALISM. The main aim of this article is to investigate the 
conceptual and normative constitution of a critical-social theory of artistic 
capitalism, following, its definition proposed by Gilles Lipovetsky and 
Jean Serroy. In the first part of my research, I will discuss the double 
character of art, that of being simultaneously autonomous and a social 
fact. I will question its effects on the society of consumption, in the 
light of the following working hypothesis, inspired by the 
representatives of the Frankfurt School: artistic capitalism treats the 
autonomy and authenticity of the individual in correspondence with 
the autonomy and authenticity of the work of art. The second part of 
my article is devoted to the attempt to determine a critical-social 
theory of the artistic capitalism, conceived as a discourse that pleads 
for the simultaneous liberation of art and individuals from the society 
of consumption. Analyzing the insufficiencies and failures of different 
previous models of a critical-social theory, from Adorno and 
Horkeimer’s theory on art, which I call “the fundamental model”, to 
Boltanski and Chiapello’s attempts to unify a social critique and an 
artistic critique of capitalism, I will normatively and conceptually 
construct a new model that should answer to “the cultural 
contradictions of capitalism”, identified by Daniel Bell, and addressed 

in “a new normative puzzle”. Therefore, applying the social-critical 
theory on artistic capitalism, I will argue that the contradictions of 
capitalism have an exclusively normative nature. 

Keywords: aestheticization of the world, artistic capitalism, social- 
critical theory, authenticity, autonomy, normative puzzle. 


De ce este necesară o teorie social-critica 
a capitalismului artistic? Ipoteze de lucru 


Interpretările „clasicizate” ale statutului şi rolului artei în 
capitalism reduc receptarea acesteia la un maximum de 
creativitate investit cu diferite funcţii sociale şi dominat de 
mecanisme de piaţă. Însă asemenea perspective, generalizate 
în forma a ceea ce este operat drept paradigmă a artei 
capitaliste, ignoră două repere cruciale pentru delimitarea 
obiectului asumat de aceste incursiuni critice. Cel dintâi este 
tipul de capitalism sub egida căruia se judecă determinarea 
artei, definit printr-o structură ideologică, identificată 
simptomatic la nivelul societăţii. Cel de-al doilea este dat de 
corespondenţa dintre succesiunea a ceea ce numim, pe 
urmele lui Luc Boltanski şi Gilles Lipovetsky, „vârste ale 
capitalismului” şi consecutia unor „paradigme” ale artei 
moderne în capitalism - schimbări asimilate, tot într-o 
abordare sintetică şi cu pretenţii de generalitate, ca revoluţii 
culturale. Această intimă conexiune, cercetată fără intenția 
realizării unei compatibilizări forțate ce ar putea împlini 
idealul constituirii unei teorii unitare a capitalismului 
artistic, reprezintă principala provocare a demersului meu. 
Complicitatile dintre cele două dimensiuni nu vor fi tratate 
exclusiv prin prisma afinitatilor dintre acestea, ci şi prin 

evaluarea momentelor de criză radicală. Prima mişcare de 
cotitură în istoria capitalismului artistic este reprezentată de 
gestul funciar al artei moderne de a renunţa la „materialitate, 
ideologii şi formalisme” (Bernstein 2002, 2). 

Astfel, arta modernă se detașează de misiunea asumată 
în zorii capitalismului timpuriu, de a constitui „legitimări 
simbolice” (Bourdieu 1993, 28) ale claselor sociale, de a le 
izola ca parti ale unui mecanism comunitar complex, în care 
instrumentalizarea rationalitatii in industria culturală reflectă 
interacțiunea dintre indivizi ca formă a dominaţiei şi a 
supunerii, a stăpânirii şi a obedientei. Emanciparea individului 
din logica acestei dialectici a autorităţii este conjugată cu 
nevoia artei de a-şi proba autonomia într-o societate de 
consum, marcată de alienarea individului prin muncă, de 
birocratie, de turnura axiologică a valorilor către cultul schimbului, 
al cererii şi al ofertei. Prima dintre acestea, şi anume eliberarea 
individului, a avut ca directă implicatie procesul de „estetizare 
a lumii”. Aceasta este înțeleasă de către Lipovetsky și Serroy 
ca maniera de constituire a unui ideal de existență şi 
autenticitate, în realizarea căruia arta este determinată ca 
instrument social pentru asimilarea cu justă măsură a 
plăcerilor cotidiene şi pentru rezistența în fata tentatiilor 
unei vieți hedoniste, impulsionată de consumerism, 
abundență si relativizare a imperativelor morale, ca parte a 
culturii „amurgului datoriei” (Lipovetsky 1996, 11). Cea de-a 
doua însă, autonomia artei, s-a concentrat asupra mişcării de 
dezinstitutionalizare a artei. Începută ca un manifest 
împotriva protocolului formal de legitimare şi promovare a 
artei, prin emanciparea spaţiilor neconvenţionale alternative 
de expunere a operelor de artă, aceasta a culminat cu 

abolirea vehementă a muzeelor, după dictonul programului 
futurist al lui Marinetti (1909; 1980), „Briilez les musees!”, sau 
aluziile muzeului-portabil al lui Duchamp, precum şi cu 
reforma dezestetizării!, ca posibilitate de retractare a calității 
estetice a unui obiect de artă prin voința exclusivă a 
artistului. Sciziunea dintre estetic şi artistic nu este, aşadar, 
numai gestul reflex al auto-excluderii artei din reţeaua ei 
instituțională, canonică, ci însăşi racordarea procesului de 
validare a operei de artă, devenită acum expresie a voinţei 
libere a artistului şi parte din acesta, la eliberarea si 
autonomia individului. Această asociere este însă privită cu 
suspiciune în fazele capitalismului târziu. 

Pe de-o parte, dacă unul dintre obiectivele capitalismului 
artistic a fost acela de a recunoaşte statutul profesional al 
artistului — în lumina realismului capitalist, mai cu seamă -, 
acceptarea socială a acestei „emancipări” a avut ca urmare 
inserarea artiştilor în diferite industrii culturale constrânse 
de mecanisme de piaţă puse în slujba obţinerii de profit şi a 
stimulării consumului. La acestea din urmă au participat, 
îndeobşte, tehnicile de seducţie ale practicilor artistice 
instrumentalizate în design, PR şi publicitate. Carierele lui 


1 Semnificativ este, în această privinţă, gestul lui R. Morris din 
1963, descris de Harold Rosenberg în De-definirea artei (1972, 29- 
34), de a retracta calitatea estetică a operei numită Litanii, 
printr-un act notarial. Distincția dintre estetic si artistic constă, 
aşadar, într-o ruptură care tine de performarea unui „exorcism 
verbal”, care a dat naștere unui adevărat manifest, acela al 
dezestetizării operei de artă. Rosenberg constată că ceea ce 
rămâne în urma dezestetizării este un „obiect anxios”, al cărui 
statut ca operă de artă este discutabil. 

Warhol sau David Hockney? au depins, în bună măsură, de 
asemenea schimbări. Or, o asemenea chestiune deschide 
reinterogarea autonomiei artei în dimensiunea capitalismului. Pe 
de altă parte, asocierea anumitor mişcări artistice capitalismului 
presupune judecarea acestora într-o dependenţă orchestrată 
de principiul a ceea ce am putea numi o înțelegere dialectică 
a artei, pe urmele lui Marcuse, Horkheimer şi Adorno. 
Reprezentanţii Şcolii de la Frankfurt au argumentat, pe rând, în 
favoarea tezei potrivit căreia arta poate fi simultan autonomă şi 
instrumentalizată, prin funcţiile ei, în realizarea şi evoluţia 
societăţii. Dublul caracter al artei, care o reduce la calitatea 
de a fi autonomă şi de a fi un „fapt social” (Adorno 1997, 5), 
ar putea fi consemnat cu lejeritate in lista contradictiilor 
culturale ale capitalismului artistic, completând tensiunile 
observate în marginea acestui subiect de către Daniel Bell. 
Cum rezistă autonomia artei într-un „câmp de forță al 
elementelor deopotrivă artistice şi sociale, în care opera de 
artă reproduce indirect sau inconştient conflictele, blocajele 
şi aspiraţiile revoluţionare ale vieții de zi cu zi, alienate?” 
(Ray 2014, 136) Mai mult decât atât, cum reuşeşte arta să fie 
„imună” la diferitele forme de dominație la care este supus 
individul, conservându-şi autonomia, cu atât mai mult în 
momentele în care constituie, găzduieşte sau promovează 
pledoaria lui pentru eliberare? Contaminarea politică a artei 
pune în dificultate caracterul de autonomie. Spete recente ale 
modernităţii atestă instrumentalizarea politică a artei de 
către „puteri” — de natură culturală, socială şi, implicit, 


2 Hockney realizează fotografii și ilustraţii pentru BMW si Iphone. 
A se consulta, în acest sens, interviul lui C. O'Brien (2013). 

politică - pretins „anticapitaliste”. Cel mai bun exemplu 
constă în oprirea dinamicii mişcărilor de avangardă din 
URSS din timpul lui Stalin, prin declararea realismului 
socialist ca singura formă de artă acceptată de regimul 
politic de atunci, preferată pentru caracterul anti-capitalist şi 
pentru capacitatea de a ilustra cât mai adecvat exigenţele 
partidului. Dar arta favorabilă „programului” nu este una 
neapărat angajată — aş indrazni să răspund, în contradirectia 
observaţiilor lui Sartre (1946; 1949) —, cât, mai curând, una 
selectată ca fiind favorabilă prin posibilitățile ei de manipulare 
şi reflectare a ideologiei. Este o artă selectată şi, numai astfel, 
pervertită în urma „privilegiului politic”. Adorno a condamnat 
realismul socialist vehement, sanctionandu-l pentru absența 
formelor de rezistenţă. Totuși, invadarea tuturor dimensiunilor 
culturii de către raționalitatea capitalistă, proces care a dus la 
o veritabilă industrie a culturii, repune în discuţie autonomia 
artei, chestionând în ce măsură aceasta este doar un sub- 
sistem al amplului sistem capitalist, un întreg subordonat, în 
căutarea definirii unităţii şi integrităţii sale. Acest raport de 
pretinsă subalternare induce nevoia de a relua sensurile 
comune pe care revoluțiile culturale şi cele artistice le 
împărtăşesc, mai mult sau mai putin „istorizate”, în sensul 
lui Bürger, ca „eşecuri” repetate de a reda legătura intima 
dintre arta si viata sub auspiciile autonomiei. 

Căutăm, aşadar, articulările mişcării de eliberare, 
deopotrivă a artei şi a individului. Un asemenea demers nu 
este posibil decât prin formularea unei teorii critice, a cărei 
misiune generică este aceea de a elibera indivizii de sub 
elementele circumstantiale care ii supun dominației 
(Horkheimer 1982, 244), cel mai răspândit exemplu fiind 

acela al ideologiei. Lecturând în oglindă scurta definire a 
teoriei critice alături de principala orientare a artei moderne, 
aceea de a se sustrage ideologiilor, formalismelor şi materialitatii, 
se constată că cea mai potrivită apropiere hermeneutică de 
aceasta din urmă se realizează prin aplicarea unei asemenea teorii. 

Rând pe rând, demersuri precum cele formulate de 
Marcuse (în maniera unei analize a revoluțiilor culturale care 
asumă eliberarea artei de canoanele societății industriale), 
Adorno şi Horkheimer (într-un demers dedicat constituirii 
normative a unei teorii critice), Biirger (ca teoretizare a 
formelor eşuate de legitimare a autonomiei artei şi reluare a 
acestora prin structura „neoavangardelor”), Debord (ca 
adaptare a artei la contextul situational al cotidianului si 
militare pentru autonomia acesteia prin grupările politizate 
ale I.S., axate pe însuşi principiul eliberării individului) ori 
Benjamin (ca evaluare a condiţiilor de posibilitate a 
autenticității operei de artă în epoca reproducerii mecanice) 
reflectă, la limită, teorii critice ale artei moderne în 
capitalism. Consecutia lor însă, precum şi complicităţile 
dintre acestea au condus la particularizarea unui domeniu 
operat, în lucrarea de față, sub numele de „capitalism 
artistic”, căruia Lipovetsky şi Serroy i-au adresat o ideologie 
proprie, ce va fi dezvoltată la momentul potrivit, în 
secțiunile următoare. Capitalismul artistic a acumulat, în 
consecinţă, toate aceste elemente şi direcţii teoretice într-o 
structură omogenă. Tocmai de aceea, consider că a discuta 
statutul şi rolul artei moderne, respectiv contemporane, sub 
exigenţele capitalismului înseamnă, astăzi, a depăşi mişcările 
anterioare, făcând efortul unui salt: acela de a gândi 
posibilitatea, structura normativă şi validitatea unei teorii 

critice a capitalismului artistic ca atare, căutându-i, totodată, 
şi o aplicabilitate practică, pe care, în cursul acestui articol, o 
voi recunoaşte în tentativa de a soluţiona, pe cât este cu 
putință, contradicţiile culturale ale capitalismului, aşa cum 
au fost formulate de Daniel Bell. 

În încercarea de a formula schița unei teorii critice a 
capitalismului artistic — delimitand, prin acest domeniu, 
cercetarea de fata —, in prima parte a lucrării voi expune, pe 
scurt, definițiile şi acceptiunile capitalismului artistic, 
principalele probleme cu care se confruntă „ideologia” 
acestuia, corespondenţa istorică şi culturală dintre fazele 
capitalismului şi etapele capitalismului artistic, precum şi 
câteva demersuri anterioare care au avut ca miză constituirea 
unei teorii critice pentru acesta din urmă. A doua parte a 
cercetării va fi dedicată identificării unui set de elemente 
normative, în linie conceptuală şi metodologică deopotrivă, 
pe care o asemenea teorie critică trebuie să le respecte. În 
funcţie de acestea voi expune, în partea finală a articolului, 
ceea ce am numit „noul puzzle normativ” al contradictiilor 
culturale ale capitalismului, şi anume un set de probleme ale 
acestor perechi „antagonice” de valori, principii şi reguli ale 
capitalismului în genere, ale căror soluţii vor fi gândite în 
acord cu exigenţele teoriei critice mai sus propuse. 


Cum poate fi definit capitalismul artistic? 
Acceptiuni şi determinări (ideologice) 


Ca domeniu autonom de cercetare, „capitalismul artistic” a 
fost definit pentru prima dată în ultima lucrare a lui Gilles 

Lipovetsky si Jean Serroy, L’esthétisation du monde. Vivre a 
l'âge du capitalisme artiste. Volumul, publicat in 2013, propune 
următoarea definiție operațională a capitalismului artistic: 


„Aceasta este ceea ce numim îndeobște capitalism artistic sau 
creativ-transestetic, care se caracterizează prin importanţa tot 
mai mare a etapelor de sensibilitate și design de proces, printr-o 
lucrare sistematică de stilizare a bunurilor și locurilor comerciale, 
de integrare generalizată a artei, a look-ului și a afectelor universului 
consumerist.” (Lipovetsky şi Serroy 2013, 12) 


Câteva elemente necesită clarificări în urma acestei 
definiri. Mai întâi, echivalarea capitalismului artistic cu 
sintagma „capitalism creativ transestetic”, surprinzătoare 
fiind nu implicarea dimensiunii creative, ci a manierei în 
care este potentat un „dincolo” al experienţei estetice, 
semnalat în termenii continuității. Sensul lui „trans-” este, 
aici, acela al concilierii unor direcţii diferite ale progresului 
culturii şi artei, în zorii modernităţii, condiționate de etape 
istorice bine definite, urmărind determinarea caracterului de 
autonomie al artei, în toate aceste intervale. ,,Trans-” atestă 


„angajarea epocii moderne în opoziţia radicală dintre artă si 
comercial, dintre cultură si industrie, dintre artă şi divertisment, dintre 
pur si impur, dintre autentic și kitsch, dintre arta elitelor si cultura 
maselor, dintre avangarde și instituţii.” (Lipovetsky şi Serroy 2013, 20) 


3 Am recurs la traducerea realizată în Oana Serban (2016), volum 
în care se regăsește şi o selecţie de fragmente ale lucrării lui 
Lipovetsky, considerate relevante pentru mizele cercetării 
asumate în acest context și, în consecinţă, traduse pentru a reda 
acurateţea argumentelor constituite de autori. 

Retinem, pentru moment, doar posibilitatea de a trata 
aceste tensiuni in calitatea unor contradictii culturale ale 
capitalismului. Altminteri, Lipovetsky remarcă faptul că însăşi 
vitalitatea artei este deseori contestată, amintind poziţia lui 
Breton de împotrivire în fața gândirii artei ca având un 
sfârşit, la dipolul argumentului lui Tatlin, cel ce relua 
avântul culturii industriale după reputata formulă: „Arta a 
murit. Trăiască arta mașinii!” (Lipovetsky şi Serroy 2013, 22). 

Treptat, mecanizarea şi industrializarea mijloacelor de 
producţie a artei au surprins dificultatea confirmării gradului 
ei de autonomie în aprofundarea culturii de consum: aici, 
solidaritatea formelor de producţie artistică este principiul 
oricărei creaţii de masă. Filmele, programele de divertisment, 
show-urile, fac abuz de ultimele practici ale artelor noilor 
media, hiperbolizând cadre, diluând realitatea, comunicând 
extra-ordinarul. Pe scurt, orice producție artistică se 
îndreaptă către recuperarea ideologiei spectacularului, căreia 
Debord îi închină o paradigmă socială. Marele public 
dictează trendurile culturale prin uniformizarea judecăților 
de gust. Însă, la nivel individual, orice creaţie are sarcina de 
a seduce prin adaptarea exigenţelor sociale comunitare la un 
stil de viață autonom: calitatea vieţii, apreciată prin standarde 
ale performanţei, vitezei si satisfactiei de sine, hedonismul ca 
modă existenţială cultivată prin normalizarea plăcerilor, a 
dictaturii achiziţiilor lipsite de utilitate, a bucuriilor de o 
clipă. De aceea, „trans-” se adresează condiţiei individului, 
consumator de artă și nu numai, dar şi condiţiei artei în 
genere, surprinsă ca un veritabil candidat al culturii de masă. 
În privinţa celui dintâi, Lipovetsky constată că principalul 
actor al capitalismului artistic este individul transestetic, 

consumatorul care face parte din marele public, dar care se 
distinge de acesta printr-o „dinamică a individualizării” axată 
pe „managementul alegerilor, al gusturilor şi al normalizării 
conduitelor sale” (Șerban 2016, 30). Potrivit lui Lipovetsky, 


„Individul transestetic este reflexiv, eclectic şi nomad: mai puţin 
conformist şi mult mai exigent decât în trecut, acesta apare, în 
acelaşi timp, ca un « drogat » al consumului, obsedat de 
perisabil, de celeritate, de divertismente facile.” (Lipovetsky şi 
Serroy 2013, 30) 


Astfel, consecința cea mai importantă a acestei 
paradigme umane constă în recunoaşterea unei implicații 
fireşti, şi anume constituirea unui capital imaterial de 
sensibilitate, remarcat prin emoții, simboluri, afecte specifice 
stilului de viata consumist, pe fondul unui capital material, 
determinat de o abundență a produselor culturale, a 
bunurilor de consum, a bunăstării. Din tensiunea iscată între 
cele două tipuri de capital care definesc, simptomatic, 
capitalismul artistic, Lipovetsky desprinde două moduri de 
viaţă, considerate transestetice: 


„Unul comandat de supunerea fata de normele accelerate şi 
activiste ale consumerismului, altul guvernat de idealul unei 
existente capabilă să se sustragă ruinelor vieţii şi achiziţiilor, să 
suspende « dictatura » timpului precipitat, să guste savoarea 
lumii prinzând timpul pe măsură ce îl descoperă (...) Societatea, 
consumatorul, individul transestetic nu sunt la înălțimea 
idealului prin care am putea concepe o viata frumoasă.” 
(Lipovetsky şi Serroy 2013, 35-36) 

În consecință, estetizarea lumii va reflecta proiectul 
occidental de conciliere a plăcerilor hedoniste stimulate de 
societatea de consum cu idealul unei vieți bune, temperate, 
în sprijinul realizării căreia arta va constitui o cale de acces. 
Deloc întâmplător, Lipovetsky şi Serroy amintesc, în paginile 
cărții lor, aspiraţia individului transestetic de a-şi făuri viata ca 
o operă de artă, urmând dezideratul lui Oscar Wilde. Altminteri, 
sensul lui „trans-” este şi acela de a opera legitim trecerea de 
la un nivel micro la un nivel macro al societăţii de consum, 
de la individ către comunitate, de la individual către colectiv, 
estetizarea lumii presupunând, ca finalitate, satisfacerea 
principiului marcusian al recunoaşterii unei „realități 
estetice — societatea ca operă de arta” (Marcuse 1977, 441). 

Arta preia, din acest punct, sarcinile unui mediu care 
transcende toate dimensiunile consumului, dar cărora 
trebuie să le reziste, de unde şi dubla determinare: de a fi 
autonomă, în ciuda constituirii sale ca fapt social. lată şi ultima 
menţiune relevantă a criticii lipovetskyene asupra 
caracterului transestetic al acesteia: 


„Odată cu triumful capitalismului artistic, fenomenele estetice 
nu revin la a fi decât nişte mici lumi periferice şi marginale: 
integrate unui univers de producţie, de comercializare şi de 
comunicare a bunurilor materiale, ele constituie imense pieţe 
conturate de giganţi economici internaţionali. (...) Artă contra 
industrie, cultură contra comerţ, creație contra divertisment: în 
toate aceste sfere câştigă cel care va fi cel mai creativ. (...) Este 
un univers al supra-abundentei şi al inflaţiei estetice care se 
agită sub ochii noştri: o lume transestetică, un spaţiu al hyperartei, 
unde arta se infiltrează în industrii, in toate interstitiile comerțului 
şi ale vieţii cotidiene.” (Lipovetsky şi Serroy 2013, 26) 

În urma acestei constatări, consider oportună 
sintetizarea câtorva aspecte relevante. Se distinge, astfel, 
caracterul de marginalitate al fenomenelor estetice: acestea 
sunt absorbite de industrializarea mijloacelor de producţie, 
consum şi distribuţie ale artei, completând raționalitatea 
tehnică a acestora printr-un proces de estetizare, menit a 
stimula consumul. Totodată, cu cât acest context accentuează 
caracterul de aservire al artei fata de societatea de consum, 
cu atât dinamica de natură capitalistă dezvoltă atât 
instrumente de producție, cât şi spații şi tehnici 
neconvenționale de expunere artistică. Acestea din urmă 
configurează, dupa cum consideră cei doi autori, 
„democratizarea artei”, eliberată de exigenţele teoriei 
institutionalizarii ei. De remarcat este faptul ca 
democratizarea traversează toate aspecte producţiei artistice: 
de la abolirea regimului mimetic reprezentational in 
favoarea unuia estetic, aşa cum observa Ranciere, respectiv, 
emanciparea şi tehnologizarea practicilor creaţiei artistice, la 
aducerea artei „în stradă”, după idealul Internaționalei 
Situationiste, prin muzee portabile, galerii de garaj sau 
ateliere deopotrivă locuinţe şi muzeu, nu departe de 
modelul Fabricii lui Warhol. 

Fără pretenţia de a relua critica adusă capitalismului 
artistic în Şerban (2016) printr-o aşa-zisă încercare de 
reconstrucţie, voi reda, pe scurt, câteva elemente specifice 
acestuia, în formula unor ipoteze de lucru. Pe de-o parte, 
aceste elemente sprijină demersul de fata prin punctarea 
tuturor aspectelor necesare determinării unei teorii social- 
critice a capitalismului artistic. Pe de altă parte, revenirea 
asupra lor reflectă şi deschiderea unui orizont de 

aprofundare a tezelor mele anterioare şi de revizuire a 
acestora, în acord cu obiectivele cercetării de față. 


1. 


Maximizarea consumului este proporțională cu 
maximizarea elanului vital; consumatorul minimal, 
din fazele incipiente ale capitalismului, este 
substituit cu un consumator transestetic ilimitat. 
Există o relaţie de interdeterminare între caracterul 
transestetic şi cel transistoric al capitalismului artistic. 
Interesul individului (în calitate de consumator) 
pentru opera de artă este preponderent unul economic, 
întrucât arta de masă nu este una dezinteresată. 
Ecuațiile de tip artă-neartă nu mai sunt valabile in 
capitalismul artistic: aşa-zisele „arte nobile” nu 
constituie realităţi exterioare acestuia, ci o lume 
aflată în coabitare cu alte „lumi ale artei” moderne 
şi contemporane, ce recurg deopotrivă la strategii 
comerciale şi practici de PR cultural. Amintim, pe 
scurt, argumentul lipovetskyan care dizolvă 
contradicţiile culturale dintre arta de masă şi „arta 
elitelor” prin aplicarea caracterului transestetic 
al capitalismului: 


„Uitaţi-vă la Alexandre Dumas sau la Picasso! De aceea este 


necesară expansiunea noțiunii de artă incluzând domeniile 


catalogate ca fiind minore, precum design-ul industrial, artele 


decorative, moda, muzica de varietate, rock-ul, imaginile 


publicitare, cinema-ul, BD-ul. Ele constituie, alături de artele 


nobile, diferitele lumi ale artei capitalismului artistic transestetic.” 
(Lipovetsky şi Serroy 2013, 76) 

5. Arta de masă operează criteriul accesibilitatii estetice 
ca parte a unui proces de integrare socială. (Cel mai 
frecvent, acest aspect transpare în universul celei 
de-a şaptea arte: unul şi acelaşi produs cultural, să 
luăm, ca exemplu, un film, este consumat în egală 
măsură de membri unor clase sociale diferite.) 


5.1. 


5.2. 


De aceea, „opoziţiile dintre high şi low, dintre 
arta majoră şi arta minoră, dintre arta elitelor şi 
arta maselor au căzut. (...) Piaţa şi egalitatea 
lucrează in acelaşi sens revoluționar al 
deteritorializării estetice” (Lipovetsky şi Serroy 
2013, 93). Arta nu mai este ,,localizata”, închisă, 
determinată ca fiind specifică unui interval 
cultural, unei ideologii asumate, ci este 
universalizată, în forma unui fenomen 
capitalist, „glocalizată”. 

De aici, înțelegem că universalitatea artei este 
confirmată de hyperalegerile indivizilor, de 
cererea tot mai mare pentru produsele 
culturale care reprezintă rezultatul combinării 
mai multor forme de artă, aşa cum se întâmplă, 
de pildă, în cazul filmelor 4D (altminteri, acesta 
este chiar exemplul lipovetskyan). Pentru a 
face fata acestui surplus de cereri, s-au înființat 
ceea ce autorii francezi, Lipovetsky şi Serroy, 
numesc multinaționale ale capitalismului 
artistic, care au revendicat oligopolul cultural 
asupra anumitor produse. Casele de producţie, 
„uzinele cinefile”, editurile şi casele de modă 
care au ridicat fashion-ul la nivel de artă globală 
sunt câteva spete ale acestei schimbări. 

Orice operă de artă este recunoscută ca atare în 
funcție de caracterul de utilitate pe care îl angajează. 
Potrivit lui Robert Morris, „nicio operă de artă nu 
este operă de artă decât dacă este utilă” (vezi 
Rosenberg 1972). Consecința imediată a acestui 
fapt este evoluţia rapidă a functionalismului estetic 
şi a design-ului. 

Organizarea fordistă a producţiei, consumului şi 
distribuţiei, sub principiul uniformizării raportului 
cerere-ofertă, a avut ca efect promovarea kitschului. 
Din această perspectivă, remarcăm etape ale 
capitalismului artistic în care producţia de artă este 
concentrată mai curând asupra „reproducerii 
constante a copiilor conforme” (Horkheimer şi 
Adorno 1974, 143) şi etape de sustragere a artei din 
această eternă reîntoarcere la canonul mimetic, 
susținut de creaţiile seriale. Mişcarea de eliberare a 
artei din această „închidere”, pricinuită de consum, 
se petrece sub semnul îngrijorării asupra faptului 
că „o noua iconicitate ia locul cortegiului legendar 
al figurilor mitice: (discutăm despre) autenticitatea 
operei de artă” (Lipovetsky şi Serroy 2013, 215). 
Statutul individului se discută prin două paradigme 
concurente: homo aestheticus, respectiv homo consumans. 
Astfel, judecatile de gust recunosc ceea ce este „la 
modă”: cu alte cuvinte, ceea ce place, îndeobşte, 
este ceea ce este hypercomercializat. 

A-ti schimba viata prin practicarea consumului 
cu justă măsură, dar a înțelege că, în genere, 
consumul potenteaza un demers de personalizare, 

de individualizare, fiind rezultatul unor alegeri 
autentice, aceasta reprezinta principala provocare 
in ordine morala a capitalismului artistic. Cu alte 
cuvinte, imperativul moral al lui Rimbaud: ,,Changer la 
vie!” a fost înlocuit de dictonul capitalist: „Be yourself!”. 
Asistăm, în consecință, la următoarea schimbare: 


„Societatea transestetică coincide cu descalificarea moralelor 
ascetice în beneficiul unui model estetic al existenţei centrat pe 
satisfacţii sensibile, imediate şi reînnoite; pe scurt, o etică 
hedonistă a realizării de sine.” (Lipovetsky şi Serroy 2013, 401) 


Contrastul dintre capitalul material şi cel imaterial, 
confruntat cu tensiunea dintre dependenţa operei de artă de 
materialitate şi abandonul materialitatii în favoarea 
perisabilului, a imediatului, a ideaticului, aduce individul 
contemporan in fata unei noi contradicții culturale, pe care 
Lipovetsky o enunţă astfel: 


„Aceasta este ironia epocii noastre: cu cât lumea devine imaterială 
şi virtuală, cu atât asistăm la arătarea unei culturi care valorizează 
senzualizarea, erotizarea şi hedonizarea existenţei.” (Lipovetsky 
şi Serroy 2013, 420) 


Acesta ar fi, pe scurt, capitalismul artistic, ca ideologie 
capitalistă creativ-transestetică, una care confruntă, permanent, 
autenticitatea individului şi a operei de artă, dependenţa de 
materialitate a celor două, idealul constituirii vieţii individuale 
şi a societății ca opera de artă. Pe scurt, o ideologie a 
estetizării lumii. Prin aceste ipoteze de lucru am urmărit 
felul în care autonomia şi aservirea artei diferitelor fapte 

sociale se reflecta in discursul postmodern despre eliberarea 
individului din societatea de consum. In mod evident, aceste 
„verdicte” despre statutul conjugat al operei de artă şi al 
individului într-o societate pretins transestetică, aşa cum o 
defineşte Lipovetsky, justifică nevoia constituirii unei teorii 
social-critice a capitalismului artistic, care să vină în 
întâmpinarea principalelor probleme identificate în cursul 
acestei analize. Scopul acestei secțiuni a fost însă unul 
expozitiv, menit a prezenta definițiile operaționale si 
manifestările culturale ale capitalismului artistic unui public 
mai putin avizat sau familiarizat cu recentele scrieri ale lui 
Lipovetsky şi Serroy, ce au deschis orizontul acestei dezbateri. 
De reţinut este faptul că de-a lungul unei concentrate 
expuneri am încercat să surprind, acolo unde a fost cazul, 
diferite tensiuni între perspectivele de interpretare a 
autonomiei artei şi implicatiilor sale sociale, pentru a le 
contrasta cu contradictiile culturale pe care Daniel Bell le 
identifica, generic, la nivelul capitalismului. Voi incerca sa 
răspund la întrebarea in ce măsură capitalismul artistic poate 
fi o ultimă etapă a capitalismului sau o primă fază a societății 
postcapitaliste, precum şi în ce măsură acesta a reuşit să 
ofere soluţii pentru contradicţiile culturale caracteristice 
societății capitaliste. 


Modele ale teoriei social-critice a capitalismului artistic 
Un prim pas necesar, din punct de vedere normativ şi 


metodologic, pentru a determina structura elementară a ceea 
ce am putea numi un model al teoriei social-critice a 

capitalismului artistic consta in adecvarea intregului aparat 
conceptual folosit, cât şi a instrumentelor de lucru, la însăşi 
teoria capitalismului artistic. 

Dacă privim către direcţiile deschise de Horkheimer şi 
Adorno teoriei social-critice în general, atunci două sunt 
cerințele pe care trebuie să le adaptăm unui model 
corespondent capitalismului artistic: (1) teoria social-critică 
să se adreseze societăţii în totalitatea sa şi în specificitatea ei 
istorică, respectiv (2) să sprijine înțelegerea societăţii prin 
integrarea unor explicaţii constituite în arealul principalelor 
ştiinţe sociale (regăsim aici sociologia, istoria, psihologia, 
economia etc.) Pentru a satisface şi cerința, asumată în cursul 
cercetării mele, de a distinge câteva modele ale unei 
asemenea teorii, voi numi schiţa inspirată de observaţiile lui 
Adorno şi Horkheimer modelul fundamental. 

Astfel, condiţiile preliminare întemeierii acestui 
demers sunt legitime. Capitalismul artistic se adresează 
societății în întregul ei, de la fazele incipiente ale societății 
industriale până la cele de apogeu ale societăţii de consum, 
dar şi într-o specificitate istorică, susținută de caracterul 
trans-estetic, definit, de Lipovetsky, şi ca trans-istoric. Pe de 
altă parte, subiecte precum autonomia artei şi a individului, 
manipularea consumului prin tehnici de PR, publicitate sau 
aportul artei la seducerea consumatorului, precum şi critica 
mai multor etape ale capitalismului artistic în funcție de 
evoluția economică a ideologiei capitaliste, reflectă 
respectarea, în bună parte, a celei de-a doua condiții. 

Asumând ca punct de plecare condiţiile unei teorii 
social-critice aşa cum sunt discutate de Horkheimer şi 
Adorno, ne confruntăm însă cu riscul amintit de Goehr, 

acela de a „fetişiza conceptul de critică” până într-acolo încât 
îl „conceptualizăm” depărtându-l de mizele pe care le slujeşte: 


„Pentru Adorno critica nu înseamnă nici promisiunea fericirii, 
nici promisiunea libertăţii. Ea este întotdeauna o critică 
imanentă. Întrebându-ne « ce este critica? » constatăm că am 
consolidat conceptual noţiunea de critică. În această privință am 
fetişizat conceptul de critică, tot aşa cum am fetişizat conceptele 
de « fericire », « viaţă », « istorie ». (...) Trebuie să căutăm (prin 
critică — n.a.) o cale către a gândi cum producem o schimbare 
asupra a ceea ce are autoritate asupra noastră, ca, de pildă, conceptele 
pe care le utilizăm, precum « personalitate », « naraţiune » sau 
« subiect ». (...) Critica se întoarce asupra ei înseşi ca un proces 
continuu. În acest sens, ea nu are nici un obiect extern, deşi este 
constant mediată de obiecte antitetice în gândirea noastră — 
precum operele de artă.” (Bernstein et alia 2011) 


Pe de altă parte, asemenea perspective rivalizează cu 
cele propuse de continuatori ai proiectelor lui Benjamin şi 
Adorno: Buck-Morss (1996, 29) consideră că arta şi 
criticismul nu pot fi izolate în societatea modernă, întrucât 
lucrările artiştilor au rolul de „a susține momentul critic al 
experienţei estetice” (vezi şi Buck-Morss 1977). 

Ilustrarea acestor puncte de vedere nu este realizată 
aici în vederea sublinierii particularităţilor, respectiv a 
condiţiilor necesare pe care le adresează întemeierii oricărei 
teorii social-critice a artei, cât mai curând pentru a evidenția 
faptul că dificultatea cea mai mare a acestei sarcini este de a 
constitui o teorie „omogenă” pentru aceasta. O analiză 
pertinentă asupra acestui fapt este întâlnită în paginile lui 
Luc Boltanski şi Eve Chiapello, din lucrarea Noul spirit al 

capitalismului. Cei doi disting patru acceptiuni posibile ale 
capitalismului, concretizate ca patru etape ale acestuia — 
fiecare presupunând anumite insuficiențe — catalogate de autori 
drept „indignări”, dar şi „nostalgii” pentru etape anterioare 
ori perioade istorice pre-capitaliste. Recunoaştem, aşadar: 


„l. Capitalismul ca sursă a dezvrăjirii şi a neautenticitatii 
obiectelor, persoanelor, emoțiilor şi a modurilor de existență 
asociate lor; 

2. Capitalismul ca sursă a opresiunii, în măsura în care se 
situează înaintea libertăţii, autonomiei şi creativităţii oamenilor 
care au rolul Subiectului; dar şi înaintea dominării pieţei ca 
forță impersonală de fixare a valorilor, desemnând roluri şi 
produse dezirabile, în vreme ce altele sunt respinse; 

3. Capitalismul ca sursă a sărăciei printre muncitori şi a 
inegalitatilor; 

4. Capitalismul ca sursă a oportunismului şi a egoismului, 
prin încurajarea intereselor private, făcând vizibilă minima 
solidaritate dintre cei avuti şi cei supuşi neajunsurilor.” 
(Boltanski şi Chiapello 2005, 37) 


Deşi cele patru nu se exclud reciproc, ci uneori 
coabitează în diferite sfere ale societăţii — culturale sau 
economice —, remarc faptul că există câteva tensiuni mutuale 
între acestea, care reflectă posibile contradicții (majoritatea 
de natură culturală). Neautenticitatea operelor de artă sau a 
indivizilor contrastează cu optimismul reafirmării de sine, 
dar şi cu dominarea impersonala a mecanismelor de piață şi 
a industriilor, ce nu antrenează, cel puţin în primele două 
faze, posibilități de eliberare din această falsificare” continuă. 
Inspirată de asemenea variabile, următoarea interogatie capătă 
legitimitate în orizontul prezentei dezbateri: cum poate fi 

constituită o teorie social-critică omogenă pentru capitalismul 
asumat ca o consecutie a tuturor celor patru faze? Răspunsul 
lui Chiapello şi Boltanski este unul negativ: o atare 
armonizare este imposibilă. De aici, voi desprinde cel de-al 
doilea model al unei teorii social-critice a capitalismului 
artistic, modelul Boltanski-Chiapello. Acesta presupune că teoria 
trebuie compusă din două componente, o critică socială, 
respectiv o critică artistică, având în vedere următoarea 
menţiune: cele două sunt constituite, din punct de vedere 
normativ, independent. Prima componentă, critica socială, se 
concentrează asupra „respingerii oricărei contaminări a 
esteticii cu etica” (Boltanski şi Chiapello 2005, 38). Ce anume 
determină un asemenea diagnostic? Potrivit celor doi autori, 
orice stil de viață individual este rezultatul orientării către 
criterii personalizate ale confortului, bunăstării, progresului, 
însă odată ce acestea sunt fixate prin practici de consum, 
reflectă totodată expresii ale inautenticitatii. Consecința 
imediată a acestui fapt este mercantilismul artistic, care a 
venit în sprijinul incluziunii sociale a individului în diferite 
cercuri şi „pieţe” de consum, confirmându-i, pe de-o parte, 
puterea financiară, în funcţie de achiziţiile pe care le 
realizează, şi, pe de altă parte, lupta cu personalizarea 
alegerilor sale într-o societate în care consumul exacerbat 
unifică judecatile de gust. De aceea, critica artistică, a doua 
componentă a teoriei social-critice, investighează rolul artei 
în societate din perspectiva profesionalizării artistului: 
managementul rațional al producţiei de bunuri artistice a 
marginalizat, o bună perioadă de timp, aceste subiecte. 
Industrializarea şi producţia serială a operelor de artă, sub 
semnul kitschizării, au împins într-o miză secundară lupta 

artiştilor pentru recunoaşterea unei poziții necesare atât în 
societate, cât şi în procesul constituirii unor repere sau 
modele pentru transformarea societăţii într-o operă de artă. 
Boltanski şi Chiapello asumă că, în primele două faze ale 
capitalismului, artiştii au reprezentat mai curând simbolul 
absenței oricărei producţii artistice autentice, cu excepția 
creației de sine, ceea ce a avut, ca directă implicatie, o 
reîntoarcere a dandismului ca stil de viaţă. 

O altă observaţie importantă a celor doi autori este 
aceea că fiecare dintre cele două componente are o tendință 
modernistă si una anti-modernistă. Critica socială îşi 
valorifică direcţia modernistă destituind inegalitatile dintre 
clase şi, implicit, dintre indivizi, şi se manifestă într-o 
tendință  antimodernistă cand, pe fondul abolirii 
inegalitatilor, abordează solidaritatea ca model al coabitării 
sociale, constituindu-se, prin aceasta, într-o „critică a 
individualismului” (Boltanski şi Chiapello 2005, 40). Critica 
artistică este modernă când pune în discuţie eliberarea 
individului, dar e antimodernă atunci când are în vedere 
„dezvrăjirea” individului de constructe sociale, de 
paradigme culturale sau politice anterioare. În ce constă 
eşecul unificării celor două critici într-o teorie social-critică 
omogenă, în ciuda împărtăşirii unor tendințe similare? 
Boltanski şi Chiapello argumentează în favoarea următoarei 
ipoteze de lucru: „Chiar şi în cazul celor mai radicale mişcări, 
fiecare critică are în comun ceva cu ceea ce caută să critice” 
(Boltanski şi Chiapello 2005, 40). 

Eliberarea este corelată cu absența autonomiei, tot aşa 
cum personalizarea dorințelor, modului de viata, a 
consumului, este pusă în lumină de starea de neautenticitate 

a obiectelor şi indivizilor. Cei doi autori constată că eşecul 
armonizării celor două componente într-o teorie unitară este 
realitate. Cele două se află plasate într-o co-dependenta, 
marcată, altminteri, de însăşi complementaritatea dintre 
critica socială şi cea artistică. Totuşi, constată autorii, aceste 
critici constituie, odată cu anii '70, sursele unor noi teorii. Pe 
de-o parte, critica socială este formulată ca „cerere a 
securităţii” (Boltanski şi Chiapello 2005, 167). Pe de altă 
parte, critica artistică este formulată ca „solicitare a 
autonomiei individului” (Boltanski şi Chiapello 2005, 167). 
Evident, cea dintâi impune respectarea unor condiţii şi 
norme, a unor cadre reglementate de acțiune şi intervenţie 
socială a individului, deci o anumită supunere a acestuia fata 
de diferite câmpuri de autoritate. 

O remarcă pe care am dezvoltat-o şi în Capitalismul 
artistic, pe care aici o reiau doar circumstantial, este aceea că 
revirimentul celor două critici, în formula unor teorii noi, 
corespunde structurii de împărţire a principalelor vârste ale 
capitalismului, realizată de Daniel Bell. Acesta distinge între 
faza „desființării vechii ideologii ascetice a economisirii şi 
abstinentei” (Bell 1979, 75), specifică anilor '50, şi faza 
popularizării unei „morale a autenticității”, tipică anilor '60, 
care extrage individul din aceste forme de supunere în fata 
consumului şi îl eliberează prin stilul de viata inspirat de 
imperativul capitalist: „Be Yourself!”. În acest fel, atingem 
una dintre mizele acestui articol, şi anume cercetarea 
manierei în care o teorie social-critică a capitalismului 
artistic ar putea „dizolva” câteva dintre contradicţiile 
culturale ale capitalismului, identificate în lectura lui Bell. 

Totusi, cercetarea de fata este un bun prilej pentru a semnala 
o distanta pe care am luat-o fata de argumentele prezentate 
in Capitalismul artistic. La acea vreme, in partea introductiva 
a volumului, m-am concentrat exclusiv asupra interpretarii 
pe care o aduc capitalismului Luc Boltanski şi Eve Chiapello, 
în încercarea de a corela cele patru acceptiuni ale acestuia cu 
patru „logici” sau „vârste” ale capitalismului artistic, notate 
de Lipovetsky după cum urmează: 

(1) Etapa constituirii capitalismului artistic ca „sistem 


xw 

economic care funcționează prin estetizarea 
sistematică a piețelor de consum, a obiectelor şi 
mediilor cotidiene” (Lipovetsky şi Serroy 2013, 45); 
etapă remarcată, altminteri, şi ca perioada de 
acomodare şi integrare a mijloacelor şi practicilor 
artistice in logica producerii şi distribuirii 
bunurilor de consum. 

Etapa generalizării industriilor cultural-creative, 
care a determinat prin progresul managementului 
produselor culturale trecerea calităţilor estetice ale 
operelor de artă în plan secundar, acestea fiind 
apreciate preponderent pentru utilitatea lor: „Operele 
de artă sunt judecate în funcție de rezultatul 
comercial şi financiar, în pofida caracteristicilor lor, 
propriu-zis estetice” (Lipovetsky şi Serroy 2013, 46). 
Etapa delimitării unor spaţii economice specifice 
entităţilor şi grupurilor care desfăşoară o producție 
specializată în obiecte artistice, profitul fiind 
înțeles ca rezultatul obţinut în urma aplicării 
performante a unei economii creative. 

(4) Etapa hibridizării artelor, prin abolirea rețelelor şi 
ierarhiilor artistice şi culturale tradiționale, prin 
interdependenta sferelor artistice şi economice 
(design-ul devine un asemenea hibrid). 

Deşi aveam cunoştinţă de o altă lucrare a lui Boltanski, 
individuală, şi anume De la critique. Précis de sociologie de 
l'émancipation, am preferat să restrâng proiectul meu la 
aspectele relevante din Le nouvel esprit du capitalisme, întrucât 
cea dintâi se îndrepta către investigarea condiţiilor 
normative necesare constituirii unei teorii social-critice, 
semnificativă din perspectiva disciplinară a sociologiei, în 
vreme ce a doua revendica premise de lucru filosofice şi 
antropologice, mult mai potrivite intentiilor mele de atunci. 
Excluderea primei lucrări a fost făcută însă şi din următorul 
considerent: în redactarea Capitalismului artistic interesele 
mele academice erau restrânse la legitimitatea acestui 
orizont disciplinar, la forma în care se poate constitui o 
ideologie a capitalismului artistic, la caracteristicile si 
conținuturile lui. Abia după încheierea acestui proiect, 
gândit ca o reconstrucţie a capitalismului artistic de tip 
lipovetskyan, prin identificarea unor surse definitorii în 
scrierile lui Marcuse, Debord şi Baudrillard, am realizat că 
următorul pas, pe termen lung, este acela de a reflecta 
asupra posibilităţii de întemeiere a unei teorii social-critice, 
sondând, totodată, şi consecințele ei pragmatice, precum 
depăşirea contradictiilor culturale ale capitalismului, asa 
cum le prezintă Bell. Articolul de față reprezintă un bun 
prilej pentru reluarea acestor mize şi, implicit, pentru a 
consolida structura modelului Boltanski-Chiapello, din 
punct de vedere normativ. 

Ipoteza unui model „omogen” al teoriei social-critice 
a capitalismului artistic. Completarea modelului 
fundamental şi a modelului Boltanski-Chiapello 


Reiau, pentru claritate, elementele identificate, până în acest 
punct, ca fiind necesare constituirii unei teorii social-critice a 
capitalismului artistic: 

(a) Condiţii preliminare de legitimare a modelului unei 
teorii social-critice: considerarea societăţii în întregul ei şi în 
specificitatea sa istorică, respectiv înțelegerea societăţii prin 
integrarea perspectivelor aferente principalelor ştiinţe 
sociale (condiţii inspirate de modelul fundamental); 

(b) Componente: o critică socială, respectiv una artistică, 
independente normativ (potrivit modelului Boltanski-Chiapello). 
Aici, problematică rămâne această independență normativă, 
pe care cei doi autori nu o explică, doar o consideră ca atare. 
Originile ei transpar însă axiologic: există valori specifice 
fiecărei critici în parte, raportate la obiectul lor. Autenticitatea, 
de pildă, este discutată ca aparținând individului, respectiv 
operei de artă, chiar dacă există corespondențe între cele 
două, la nivelul acceptiunilor şi determinărilor. 

(c) Perspectiva hermeneutică: ,,contradictia hermeneutică 
este cea care face posibilă critica” (Boltanski 2011, XI). 
Remarcăm contradicții la nivel conceptual — precum 
cultură/industrie, arta elitelor/arta maselor, autentic/kitsch, 
libertate/dominatie -, dar şi la nivel normativ: manifestarea 
eliberării individului prin hyperalegeri personalizate, care 
coincide cu dominația consumului asupra individului; sau 
rivalitatea dintre criteriile economice şi cele estetice de 
apreciere şi legitimare a unei opere de artă. 

Întrebându-se care este însă „structura teoriilor 
critice”, Boltanski consideră că singura cale de răspuns este 
dată de analiza a ceea ce reprezintă „optica normativă a 
teoriei critice” (X). Argumentul său este concentrat în jurul 
următoarei idei: orice teorie social-critică are ca punct de 
plecare opoziţia fundamentală dintre realitate şi lumea 
ideologică, motiv pentru care elementele unei asemenea 
teorii sunt, de fapt, perechii de contradicții culturale care 
decurg din această tensiune funciară. Boltanski confruntă 
următoarele elemente: fapte vs. valori; ideologie vs. ştiinţă; 
determinism vs. autonomie; structură vs. acțiune; explicație 
vs. interpretare; nivelul micro- vs. nivelul macro-social. 
Acestea pot fi sistematizate, însă, în încercarea de a defini 
elemente concise, simple, care intră obligatoriu in 
componenta unei teorii social-critice. Le voi expune pe rand, 
in asentimentul argumentelor lui Boltanski si in continuarea 
elementelor mai sus enumerate, completandu-le cu 
explicaţiile necesare care le justifică apartenenţa la o teorie 
social-critică a capitalismului artistic. 

(d) Identificarea obiectului ca formă a dominației sociale. 
Orice teorie social-critică are ca obiectiv recunoaşterea şi 
eliminarea unor forme de stăpânire, de dominație, de autoritate, 
care primejduiesc valori precum „autonomia” şi „autenticitatea”. 

Boltanski observă că în privința dominaţiei sociale, cea 
mai răspândită prejudecată hermeneutică a fost aceea de a o 
trata exclusiv ca formă de angajare a puterii în dimensiunea 
politică, urmărind identificarea structurilor abuzive si 
supunerea acestora unor practici punitive. Însă capitalismul 
confruntă nenumărate „moduri ale dominaţiei”, în sensul 
propus de Weber, iar putere înseamnă orice relaţie „asimetrică”, 

,potentiala”, „tranzitorie” (Boltanski 2011, 1). Dominația 
sociala este un obiect empiric, sustine autorul, in lumina 
următoarelor două considerente: relaţiile sociale sunt observabile 
ca relații de putere, respectiv relațiile de putere sunt 
„înscrise” în forme „prestabilite, stabilizate prin obiceiuri 
sau texte juridice” (2), care impun regularizări. Prin acestea 
din urmă, puterea este rationalizata, Boltanski menţinând, 
aici, o poziționare teoretică în acord cu cea a lui Weber. 
Astfel, „colonizarea realității prin putere ca întreg” este 
posibilă, ca obiect, doar în cadrul teoriilor critice: „Sociologia 
poate descrie dimensiunile vieţii sociale fără recurs la 
totalitate; teoriile critice nu, ele au aspect sistematizator” (2). 

Din perspectiva capitalismului artistic, consumul, în 
toate formele sale constitutive (producţie, distribuţie, 
achiziție) este principala sursă a dominaţiei sociale, 
manifestată atât asupra bunurilor artistice, aşadar ca 
stăpânire a operei de artă, prin primatul criteriilor 
economice fata de cele estetice, cât şi asupra constituirii unui 
stil de viata pe care individul sau societatea îl revendică. 
Altminteri, toate argumentele amintite de-a lungul acestei 
lucrări, de la cele formulate de către reprezentanţii Şcolii de 
la Frankfurt, la cele exprimate de Lipovetsky, reflectă 
validitatea acestei ipoteze de lucru. 

(e) Tipurile de judecăți. În bună parte, constată 
Boltanski, teoriile social-critice operează cu enunțuri 
descriptive, care determină diferite ordini sociale. Potrivit 
autorului, în trecerea de la puterea ca dominație, la 
identificarea unei ordini sociale aferente, sunt sesizate 
contradicţiile dintre principii, valori şi norme, „ca bază a 
criticii pentru unificare” (Boltanski 2011, 3). Sociologul 

francez sesizează şi operarea judecăților morale ca enunturi 
„capabile de reflexivitate”, ce reacţionează la reprezentări. 
Strict din perspectiva disciplinară din care este dezvoltată 
această analiză, „doxa sociologică” se împarte în „judecăţi 
critice livrate de oameni de rând şi susținute de moralitati 
sau de culturi” şi „judecăţi critice făcute de sociologi” (4), 
consemnate ca „judecăţi de valoare” în sensul lui Weber. 
Consider, însă, că din acest context lipsesc câteva aprofundări 
privind implementarea principiului normativitatii axiologice, 
aşa cum îl formulează Weber, dar acest lucru face obiectul 
altei discuţii. Strict în ceea ce priveşte determinarea tipurilor 
de judecăţi operate într-o teorie social-critică a capitalismului 
artistic, adaug, ,,schitei” făcute de Boltanski judecitile estetice, 
cu mențiunea că există o complementaritate între 
constituirea judecăților morale şi a celor estetice. Mai sus, 
aceasta a fost explicată prin prisma determinării multiple a 
uneia şi aceleiaşi valori — exemplul dat fiind autenticitatea — 
în acord cu calificările fiecărui registru abordat - etic, 
respectiv estetic. 

Aşadar, sintetizând, o teorie social-critică a capitalismului 
artistic operează cu: judecăți critice morale şi judecăți critice 
estetice, prelucrate deopotrivă descriptiv şi normativ. (O obiectie 
posibilă adusă acestei ipoteze ar putea consta în sesizarea 
unui inadecvări în calificarea unei judecăţi ca fiind critică; cu 
atât mai mult cu cât, alăturându-i atributul „morală”, unii ar 
putea spune că nu este necesară o determinare „critică”, de 
vreme ce orice activitate morală este una profund critică, 
după cum constată şi Boltanski. Aceste determinări vizează 
însă adecvarea la exigenţele unei teorii social-critice, 
conciliind instrumentarul sociologic cu cel filosofic.) 

(f) Tipuri de critici şi poziții metacritice. Ca şi 
Horkheimer, Boltanski (2011, 4-5) distinge între teoriile 
tradiţionale şi teoriile critice, acestea din urmă remarcându- 
se prin următoarele aspecte: constată un proces de 
emancipare, implică reflexivitate, „sesizează realitatea 
curentă ca fiind inacceptabilă”. Teoriile critice reflectă, 
aşadar, poziţii cu caracter „local” (5), identificând probleme 
specifice şi propunând soluţii pentru depăşirea acestora. Ori 
de câte ori eşecul implementării acestor soluții nu este 
recunoscut, ori distanța dintre realitatea imediată şi 
alternativa propusă nu este constientizatd - pentru a face 
recurs la un termen frecvent în scrierile lui Adorno —, teoriile 
critice devin „utopii”, în sensul generic al conceptului, 
acceptat de Boltanski, sau „lamentări”, aşa cum le defineşte 
Walzer. Limitate la caracterul „local”, teoriile critice rămân 
ca atare, în dezvoltarea lor operând sensul lui „critique”, 
acela de contextualizare socială, deci determinată, precisă, 
închisă. Ori de câte ori însă o teorie social-critică discută 
fenomenul dominaţiei sociale în sensul demascării unei 
construcţii sociale sau al constituirii uneia, aceasta devine o 
poziție meta-critică, activând sensul lui „meta-critique”. 
Reflectă, aşadar, o critică a unei poziţii cu caracter local în 
direcţia universalizării ei. Adaptând aceste observaţii ale lui 
Boltanski, cred că fiecare dintre cele patru faze ale 
capitalismului artistic se pretează la o teorie social-critică, 
dar căutarea acelui caracter de omogenitate, pretins de 
autorii Noului spirit al capitalismului, ţine mai curând de o 
poziție meta-critică. De aici, şi eşecul sesizat de Boltanski şi 
Chiapello, ca imposibilitate de unificare a acestor 
considerente într-o teorie omogenă. 

(g) Angajarea subiectului prin exterioritate. Acceptând 
faptul că orice teorie-social critică se confruntă cu identificarea 
unei forme de dominație, Boltanski remarcă faptul ca orice 
asemenea tentativă teoretică se situează în poziţie de 
exterioritate faţă de realitate, ca încercare de schimbare a 
unei paradigme sociale curente, şi că reclamă, indiferent de 
situație, un agent pasiv. „Dominația are orientare semantică”; 
trimite invariabil la un „pe cine?”, „determinat în formă 
simbolică” (6-9). Categoric, dominaţia este asociată suprimării 
autonomiei - în acest caz particular, discutăm despre 
autonomia operei de artă sau a individului sub dominaţia 
capitalismului. Singura mea observaţie fata de argumentul 
lui Boltanski este aceea că o asemenea exterioritate, pe care 
autorul o numeşte „simplă” - dacă operează exclusiv în 
determinarea ei cu descrieri — sau „complexă” — dacă recurge 
la „judecăți de valoare şi metacritici” -, ar putea fi 
diagnosticată ca fiind descriptivă şi normativă. Perspectiva 
lui Boltanski pare că ţine mai mult de un aspect formal, în 
vreme ce opinia mea este că o asemenea teorie social-critică 
are nevoie de întărirea aspectelor de conţinut. 

Această secţiune a avut rolul determinării elementelor 
care trebuie să se regăsească în structura unei teorii social- 
critice a capitalismului estetic. Nepropunând o cercetare 
exhaustivă a acestui subiect, consider că aspectul cel mai 
important al prezentului demers este ilustrarea unor 
asemenea elemente sub rezerva caracterului de necesitate şi, 
nicidecum, de suficienta. Este o schiță normativă deschisă, 
trasată însă pentru aprofundarea înţelegerii a ce poate fi un 
model coerent şi consistent al acestei teorii. 

In loc de concluzii: reluarea contradictiilor culturale 
ale capitalismului printr-un puzzle normativ 


Cum răspunde o teorie social-critică a capitalismului artistic 
contradictiilor culturale ale capitalismului? lată o întrebare 
deschisă, care în finalul acestui articol va fi tratată exclusiv 
din perspectiva aportului pe care delimitarea normativă a 
unei teorii social-critice a capitalismului artistic o poate avea 
asupra dezbaterii contradictiilor culturale inerente capitalismului 
în genere. Cel mult, rezultatul acestei scurte incursiuni va fi 
acela al identificării unor căi de „dizolvare” a acestor 
contradicții, determinate de constrângerile elementelor normative 
mai sus postulate. 

Anuntandu-se în prefața la Contradictiile culturale ale 
capitalismului ca fiind socialist în economie, liberal în politică 
şi conservator în privința culturii, Daniel Bell (1979) 
sesizează că principala contradicție care caracterizează 
capitalismul este cea dintre normele sociale şi cele culturale. 
Cauza acesteia constă în obținerea unor efecte contrarii 
scopului acțiunilor care le-au produs. De pildă, în privința 
sferei culturale - în domeniul culturii integrând şi 
dimensiunea artelor —, Bell constată că indivizii se orientează 
către auto-satisfactie și realizare de sine deseori printr-un 
exercițiu hedonist si un recurs la consum, în vederea 
maximizării bunăstării personale. Însă consumul implică 
accelerarea producţiei, mărirea timpului-munca si, implicit, 
dominarea, până la exploatare, a forței de muncă. Bell 
recunoaşte primejdia sfârşitului impulsului creativ al 
mișcărilor culturale specifice modernităţii, sub imperiul 
societății de consum, pe care o împarte în trei dimensiuni 
principale. Prima, cea economică, adoptă principiul 

rationalitatii funcţionale: este dimensiunea competitivităţii, a 
concurenţei, deci a rețelei de roluri și funcții, care pun 
întreaga lor conduită în slujba obţinerii și recunoașterii unei 
singure valori - aceea a utilității. Potrivit lui Bell, aici, 
statutul persoanei este neglijat: individul este un element 
aleatoriu al peisajului economic, obiectualizat în acord cu 
capacitățile, rolul si performanţele sale. A doua dimensiune 
este cea politică: e constituită printr-un consens al guvernării 
si revendică, din perspectivă axiologică, valoarea egalității. 
Ultima dimensiune este cea a culturii, care a avut rolul de a 
separa individul de tradiţiile, de practicile instituţionale și de 
mediile sociale ce i-au determinat și definit identitatea. 
Individul caută, acum, deplina libertate de a se constitui pe 
sine, prin sentimente, valori, principii şi judecăţi personale, 
nu standardizate, adică impuse de logica evoluției 
comunității din care face parte. Există contradicții inerente 
între cele trei dimensiuni: cea culturală se delimitează de 
principiile şi valorile specifice dimensiunii economice, 
adaptând, în acord cu propriile obiective, principiile şi 
valorile politice. La limită, „contradicţiile capitalismului”, un 
veritabil „idiom marxist” (Kenan 1976, 43), presupun „fisuri 
ireparabile ale sistemului” (43) având ca obiectiv ilustrarea 
disjunctiilor radicale dintre societate - ca ansamblu 
tehnologic, economic și politic — și cultură. 


„Treptat, capitalismul ajunge apoi să-și piardă etica sa în profitul 
hedonismului modernist care, în domeniul comportamentelor 
culturale, nu face decât să îl slăbească: noile stiluri de viata si 
valorile contra-culturii minează valorile integrării politice și 
culturale și acţionează de manieră subversivă asupra vieții 
cotidiene.” (Raţiu 2003, 21) 

Cum își poate reveni societatea capitalistă din cercul 
vicios al contradictiilor reiterate, alimentate de aceleași 
conflicte valorice, principiale, teoretice? Pot fi contradicţiile 
culturale dintre cele trei dimensiuni ale societății reduse la 
soluții temporare, așteptând o rezoluție definitivă? Pentru 
Bell, puzzle-ul capitalismului se rezumă la un set de 
probleme generate de antagonismul permanent dintre 
normele sociale si cele culturale. Desi Bell nu foloseşte 
termenul de „puzzle” pentru a defini ansamblul acestor 
rețele de probleme, aflate în căutarea unor soluții prompte, 
am recurs la aplicarea lui ca indicator al unor momente de 
„criză”, în urma cărora, prin operarea mai multor idei si 
instrumente de lucru, se constituie o nouă „paradigmă”, ca 
rezoluție. Astfel, „puzzle-ul” este inserat, în logica 
demersului meu, sub inspirația lui Kuhn, care, atât în 
Structura revoluțiilor științifice, cât şi în Tensiunea esențială, nu 
s-a ferit să aplice termenul pentru a defini un set de 
probleme culturale, nu doar științifice. 

Privind către teoria social-critică a capitalismului 
artistic, consider că marele test pe care capitalismul trebuie 
să îl treacă în atenuarea sau dizolvarea contradictiilor sale 
culturale este acela al unui puzzle normativ. Până unde este 
legitimă combinarea unei critici economice cu una de natură 
culturală și cu una de natură politică, așa cum procedează 
Bell, în divizarea sferelor societăţii, sau care sunt elementele 
normative care ne îngăduie să unificăm o critică socială și 
una culturală, după cum procedează același Bell, câteva 
pagini mai târziu, sintetizând prin „societate” sferele 
economice și politice? Boltanski și Chiapello ar fi împotriva 
unui asemenea demers: pentru cei doi, așa cum am 

argumentat mai sus, critica socială şi cea culturală — căreia îi 
subscriem dimensiunea artistică — nu pot fi solidificate într-o 
teorie omogenă, unitară. Perspectiva hermeneutică sau, mai 
cu seamă, contradictia hermeneutică este cea care face 
posibilă critica. Astfel, contradicţiile sunt nu doar necesare, 
dar si de neabolit, atât constitutiv, cât si regulativ. Problema 
constă în tentativa de conciliere a elementelor acestora. O 
teorie social-critică a capitalismului artistic ar constrânge la 
păstrarea componentei sociale și a celei culturale ca fiind 
independente si disputând forme de dominație diferite. 
Astfel, tabloul lui Bell, în care fiecărei dimensiuni sociale 
dintre cele trei îi corespunde o valoare privilegiată — 
utilitatea, egalitatea, respectiv autenticitatea — isi păstrează 
integritatea, întrucât fiecare dintre acestea revendică forme 
de dominație diferite: economică, prin concurenţă si profit, 
politică, prin autoritate legitimă, precum și culturală, prin 
antinomia sinelui fata de instituţii, tradiții, ritualuri. Acest 
ultim caz generează inovaţia, împinsă până într-acolo încât se 
ajunge la individualizarea stilurilor de viață și personalizarea 
alegerilor: o veritabilă „brevetare” existenţială, parafrazându-l 
pe Lipovetsky. 

În consecință, nu constituirea normelor sociale şi a 
celor culturale trebuie chestionată, ca punct de plecare al 
contradictiilor capitaliste, ci conflictul normativ dintre 
acestea. De remarcat este faptul că tensiunile dintre 
rezultatele obținute în urma respectării simultane a acestora 
— adevărata origine a contradictiilor — au fost gestionate 
diferit in fiecare dintre cele patru faze ale capitalismului. Or 
Bell confrunta capitalismul intr-o versiune unitara, ceea ce 
intretine dinamica tuturor contradictiilor ilustrate. De fiecare 

dată a existat o balanță aparte: uneori, normele sociale au 
fost mai numeroase și mai aspre decât cele culturale, alteori 
pe dos; uneori, normele sociale şi cele culturale au fost 
aproape absente, alteori au fost conjugate cu aceeași tărie. 
Asemenea contradicții culturale necesită o particularizare. 
Cu alte cuvinte, puzzle-ul normativ care confruntă capitalismul 
trebuie înnoit: criza imposibilității de a gândi normele culturale 
si cele sociale altfel decât în disjunctie a stimulat identificarea 
unor probleme particulare, articulate în fiecare dintre fazele 
enumerate ale capitalismului artistic. Deloc întâmplător, 
căzând de acord asupra acestor observaţii, capitalismul 
artistic poate fi lesne anunţat ca fiind o nouă paradigmă, 
născută din criza contradictiilor culturale ale capitalismului 
în forma sa generalizată. Nu tensiunile conceptuale au fost 
cele care au pus în lumină imposibilitatea acordului dintre 
sfera socială și cea artistică, ci conflictele de natură 
normativă. Însă, ca orice paradigmă propusă, confruntată cu 
neajunsurile si inconsistentele ei, si aceasta va ajunge, mai 
devreme sau mai târziu, la o criză. Însuși exerciţiul constituirii 
unei teorii social-critice a capitalismului artistic indică, în 
final, nevoia eliberării de formele de dominație pe care această 
specie capitalistă, definită ca fiind creativ-transestetică, le 
manifestă asupra individului. 

Artă si transgresiune 


Raluca Oancea 


„Fiecare operă de arta este un delict necomis.” 
(ADORNO) 


Abstract. ART AND TRANSGRESSION. The aim of this paper is to 
analyze the consequences of the concept of transgression in 
contemporary art. In order to do that, I shall start from the hypothesis 
according to which in artistic practices the transgressive act reactivates 
the Nietzsche-Freud-Bataille axis, by using and transposing into 
images concepts such as: Will of power, Sovereignty, Super-ego, 
Erotism, the Ignoble. 

Keywords: contemporary art, transgression, will of power, erotism. 


Doua abordari ale transgresiunii 


Orice analiza a practicilor artistice moderne si contemporane 
prin prisma conceptului de transgresiune trebuie sa tina cont 
de existenţa a două posibilități de interpretare a noţiunii în 
cauză: un sens larg, care încorporează orice tip de abordare 
juridică, psihologică, religioasă, socio-politică, respectiv un 
sens restrâns, ce presupune o abordare metafizică. Dacă, în 
sens larg, transgresiunea va implica orice provocare, ofensă, 

încălcare a regulilor, a tabuurilor, o aplicare a acestei acceptii 
în paradigma artistică ne va confrunta cu o colecție eteroclită 
de lucrări si genuri. Un exemplu îl constituie amplul volum 
al specialistului în drept Anthony Julius (2009) Transgresiuni: 
Ofensele artei, volum ce oferă o listă aproape exhaustivă de 
exemple, începând cu tablourile lui Manet şi terminând cu 
ready-made-urile, kitsch-ul asumat sau serializările practicate 
de Duchamp, Warhol, Damien Hirst sau Jeff Koons. 

Conform lui Julius, transgresivul ca termen apare în 
limba engleză în secolul al XVI-lea, cu conotaţii strict biblice, 
pentru ca ulterior să fie extins şi secularizat: într-o primă fază, 
pentru a descrie de o manieră generală nerespectarea unei 
legi, apoi, mai departe, către nerespectarea unor reguli sau 
principii de diverse feluri. În ceea ce privește aplicarea 
acestuia în câmpul artistic, pentru Julius, transgresivul va 
reprezenta, la fel ca şi noul, o categorie estetică proprie 
modernităţii, care se epuizează la finalul secolului XX, în 
perioada contemporană. 

O astfel de concepţie poate fi uşor combătută. O specie 
proprie paradigmei artistice contemporane, Graffiti art (ca 
semnificativă înfruntare între dreptul proprietăţii şi dreptul 
la liberă exprimare), oferă un bun contraexemplu. De altfel, 
în ciuda faptului că pune la dispoziţie un inventar amănunțit 
al lucrărilor ce operează diverse tipuri de transgresiuni, o 
abordare descriptivă ca cea a lui Julius nu reușește să 
localizeze un nucleu al mulțimii de acte transgresive si nici 
să explice fenomenul sau mecanismul intern al acestora. 

Perspectiva restrânsă (pe care am numit-o „metafizică”) se 
va angaja, în schimb, în investigarea problematicii transgresiunii 
odată cu sondarea unor întrebări fundamentale despre om, 


Artă şi transgresiune 379 


corp, artă, moarte, eros. Concentrându-se asupra transgresării 
limitelor umanului, această perspectivă va pune în lumină şi 
faptul că transgresivul, în accepţia de categorie estetică, se 
dovedește tot atât de peren precum umanul însuși. 

Arta a deţinut mereu o componentă transgresivă. 
Prezența acestei laturi, ce implică testarea unor limite ale 
subiectivitatii, transcenderea personalităţii sociale si a 
individualitatii psihologice, a fost punctată de Nietzsche 
(1988) în cadrul analizei tragediei antice grecești (Nașterea 
Tragediei). Ce altceva semnifică dionisiacul, sacra ieşire din 
sine, vărsarea în ceilalți sau în arsenalul naturii? Îndrăzneala 
dionisiacă de a sfasia vălul confortabil al aparentei, de a 
căuta dincolo de iluzia frumoasă adevăruri oricât de 
dureroase - certitudinea tragică a morții, a finitudinii —, isi 
găseşte ecoul în abandonul de sine transgresiv. 

În acest context, perspectiva restrânsă poate asimila 
definiții preluate din teoria lui Georges Bataille referitoare la 
opoziţia de nereconciliat dintre „respectarea legii și violarea 
ei”, interdict si transgresiune (Bataille 2005, 47). Dacă se 
poate afirma ca interdictele au instaurat lumea profana a 
muncii, a ordinii, despartind omul de animal, transgresiunea 
va fi cea care îi readuce pe oameni împreună. Trebuie 
remarcat faptul că animalitatea va fi interpretată aici ca 
instanță a umanului ce păstrează valoarea existenței 
subiectului pentru sine, dincolo de lumea lui homo faber, 
marcată de lucruri şi funcționalitate. Totuşi, Bataille atrage 
atenţia că libertatea astfel obținută este departe de libertatea 
dintâi, naivă şi indiferentă, a vieții animale. 

Transgresiunea ca acțiune punctuală, tipic umană, 
presupune excedarea limitelor lumii profane fără distrugere. 

Normele trebuie să existe pentru a fi încălcate; încetarea 
funcţionării interdictului ar face transgresiunea imposibilă. 
Astfel, lumea transgresivă a sacrului, a orgiei, a sărbătorii îşi 
capătă sensul numai prin complementaritate cu spaţiul profan 
al ordinii. Mai mult, în actul înfruntării, al privirii fata în fata a 
limitei, rezidă si conotatia confirmării. Transgresiunea devine 
conștiința de sine a finitudinii, înfruntare și totodată acceptare. 

Este important de precizat faptul că, pentru Bataille, 
„între o fiinţă si alta există un abis, există o discontinuitate”. In 
acest context, erotismul va substitui izolarea ființei 
discontinue „cu un sentiment de continuitate profundă”. La 
rândul ei, moartea preia „sensul continuității ființei”. Trebuie 
observat că, în acest caz, nu numai moartea, ci întreg 
domeniul erotismului revine în esenţă la domeniul violenței. 
Smulgerea ființei din discontinuitate, tulburarea stării 
conforme cu posesia de sine, cu posesia individualitatii 
durabile, se va dovedi întotdeauna lucrul cel mai violent 
(Bataille 2005, 24-29). 

În acest context, practica artistică transgresivă, departe 
de orice teritoriu al apolinicului, al mimesisului și al sedării 
prin contemplare, va explora registrul tragicului, al 
straniului, al sublimului, al lipsei de formă. Fie că apare ca 
accesare directă a principiului prim, a afectului pur, a voinței 
de viata schopenhaueriene, fie, în termeni nietzscheeni, ca 
eliberare dionisiacă din temnitele individuatiei, fie că este 
vorba despre muzică, dans sau tragedie, acest mod metafizic 
de a face artă cere ieșirea din sine şi „aprobarea vieții până si 
în moarte” (Bataille 2005, 23). Această consumare intensivă a 
vieții, operată fără rest, pe același nivel cu experiența morții 
(înțelegând moartea ca pe cea mai radicală ieşire din sine), 

va urmări astfel modelul trăirii nesocotite în clipă a misticului, 
a eroticului, a păcătosului, sfidarea oricărui egocentrism, a 
oricărui reflex de autoconservare. 


Transgresiune si artă modernă 


Fără a trece sub tăcere puternicele rădăcini ancorate în 
tragedia antică ale artei transgresive, acest articol se va 
concentra, totuşi, asupra semnificativei reconfirmări a 
acesteia odată cu avangardele modernităţii. În acest sens 
trebuie remarcat faptul că ambele perspective asupra 
transgresiunii, cea extinsă, respectiv cea restrânsă sau 
metafizică, plasează arta modernă ca practică transgresivă 
într-o poziţie cheie, centrală. Astfel, în condiţiile în care 
proiectul avangardelor constituie un asalt asupra tuturor 
limitelor umanului, artistul modern exemplar se constituie 
într-un „broker al nebuniei” (Sontag 1969, 213). 

Un punct relevant al acestei analize îl constituie modul 
în care dadaismul şi suprarealismul au acutizat ruptura 
trasată de romantism între practica artistică şi categoriile 
clasice ale contemplării, deplasând interesul către zona 
şocului, a bizarului, a sublimului şi a catharsisului. Pentru a 
oferi câteva exemple mai puţin uzitate, voi apela la zona 
filmului. Aici, epatantul Entr'acte (regia Rene Clair, muzica 
Erik Satie, 1926), în prezent aflat în colectia MoMA, 
constituie un exemplu paradigmatic de film antinarativ, o 
colecție de imagini onirice, absurde, care funcționează 
independent de modelul clasic al povestirii liniare. În acest 
sens, Francis Picabia, a cărui apariţie în costum de balerină 

constituie una dintre cele mai puternice secvențe ale 
producţiei, declara că dadaismul redefineşte filmul ca 
manifest al râsului în hohote. Tot în zona filmului, de data 
aceasta pe filieră suprarealistă, producţii ca Un chien andalou 
(regia Luis Buñuel, scenariul Salvador Dali, 1929), L'âge d'or 
(regia Luis Buñuel, scenariul Salvador Dali, 1930) sau Le 
fantôme de la liberté (regia Luis Buñuel, 1974) forțează atât 
limitele narativitatii, cât si relația de corespondenţă dintre 
layer-ul vizual şi cel sonor (a se vedea modul în care pasaje 
din paradigmatica operă wagneriană Tristan și Isolda, simbol 
al romantismului muzical, sunt asociate cu diferite scene de 
agresivitate sau viol). 

Lettrismul si situationismul, neoavangarde ce pun în 
act trecerea de la modernitate catre postmodernitate, vor 
acutiza la rândul lor ruptura de lumea contemplării. 
Angajarea noilor categorii estetice de tipul șocului sau al 
catharsisului va viza de data aceasta promovarea acțiunii, a 
sinonimiei dintre artă si viață. Un bun exemplu este 
constituit de acţiunea performată de Michel Mourre, Serge 
Berna si alti membri ai aripei lettriste radicale, în duminica 
de Paste, 9 aprilie 1950, la catedrala Notre-Dame din Paris, in 
timp ce slujba se transmitea live la televiziunea națională. 
Îmbrăcat în călugăr dominican, Mourre va alege, astfel, un 
moment de liniște, se va catara în strană si va declama in fata 
comunităţii o blasfemiatoare anti-predică, anunțând că Dumnezeu 
a murit. Se pot alătura aici protestele lettriste împotriva 
cinemaului conventional și comercial. În celebrele filme 
manifest: Tratat despre venin si eternitate (Traité de bave et d'éternité, 
Isidore Isou, 1951), Urlete în favoarea lui Sade (Hurlements en 
faveur de Sade, Guy Debord, 1952) si Societatea spectacolului (La 

Société du spectacle, Guy Debord, 1973), Isou si Debord, figuri 
cheie ale neoavangardei, vor decreta moartea vechiului 
cinema narativ. „Cinemaul, asemeni unui porc pus la îngrăşat, 
suferă de obezitate, şi-a atins limitele, maximul. E gata să 
explodeze, în mii de bucăţi!” se declamă în Tratat. Sunt 
propuse, în schimb, inovaţii: sculptarea imaginii (la ciselure 
d'image), referitoare la intervenţia deliberată asupra peliculei 
(zgârieturi, vopsea), sau cinemaul discrepant (le cinéma 
discrépant), demers de disjunctie a sunetului si imaginii, 
urmând ca fiecare să poată spune o istorie diferită, să propună 
o cale proprie, abstractă. Toate acestea vor tinti inima 
narativitatii, deschizând calea cinematografului experimental 
din anii '80 (Stan Brakhage). 

Este important de remarcat faptul că sensul ultim al 
transgresiunii se află dincolo de simpla contestare a unor 
convenții, fie acestea estetice sau morale. Dacă abordarea 
extinsă a transgresiunii semnalează toate modalităţile de 
negare a diferitelor limite, abordarea metafizică va 
presupune un pas mai departe, întru chestionarea definiției 
înseşi a umanului, a corpului, a timpului, într-un context 
contestatar determinat. În acest sens, dincolo de ironizarea 
unei paradigme estetice depășite, un film ca Entr'acte 
deschide o meditaţie asupra relaţiei dintre timp şi memorie. 
Analiza lui Debord asupra societății spectacolului va puncta, 
la rândul ei, mutatiile definiției individului, de la vechiul a fi 
către pragmaticul a avea şi, mai departe, către categoria 
simulacră a lui a părea, la fel cum va scoate în evidență 
transformarea timpului ciclic, arhaic, neproblematic, într-un 
timp ireversibil al mărfii, al producţiei. De asemenea, filmele 
lui Buñuel investighează esenţa erotismului, proximitatea 

acestuia cu însăși esența morții ca act violent de rupere a 
discontinuitatii proprii oricărui individ. Se poate adăuga aici 
dezbaterea asupra redefinirii umanului ca multiplicitate de 
voci sau instante, odată cu acceptarea importanţei irationalului, 
a contribuţiei dorințelor şi pulsiunilor divergente la 
elaborarea identității individului. Imaginea mesei de familie 
în care scaunele sunt înlocuite cu closete, din Le fantâme de la 
liberte, va viza, la rândul ei, dincolo de chestionarea 
artificialitatii moralei convenţionale, importanța acceptării 
,purulentei vieţii”, a faptului că la originea viului se găsește 
acea „materie mișcătoare, fetidă si calduta, cu un aspect 
groaznic, în care fermentează viaţa, în care colcăie ouăle, 
germenii şi viermii”, aceeași materie situată la originea 
reacţiilor decisive pe care le numim greață, scârbă, dezgust 
(Bataille 2005, 68). 


Transgresiune și artă contemporană 


Avansând un pas în timp, remarcăm modul în care cunoscuți 
performance artists ca Joseph Beuys, Marina Abramovic sau 
gruparea actionistilor vienezi! reconfigurează aceleaşi energii 
dionisiace ale informului, straturile materiale de adâncime 
care, în accepțiunea lui Bataille, trimit la celebrul concept al 
materialismului de bază. Se poate preciza, pe scurt, că 
materialismul de bază se referă la acel strat profund al existenței 
materiale (murdăria, materia scatologică şi în genere fluidele 


1 Vezi, de exemplu, Hermann Nitsch, acţiunea: Three-day Spectacle, 
Prinzendorf, 1984. 

corporale) pe care, de cele mai multe ori, materialismul 
aplicat în artă îl scapă din vedere (Nae 2015, 88). 

La rândul sau, informul poate fi definit ca acea categorie 
estetică negativă și formă inacceptabilă social ce angajează un 
întreg, strat al vieţii psihice refulat de civilizaţie. Este limpede 
de ce spiritul cartezian, obsesia iluministă a rationalitatii, 
viziunea moderna pozitivistă si dependenţa esteticii clasice de 
ideea Formei au determinat ignorarea acestui strat pentru o 
lungă perioadă. În a doua jumătate a secolului XX, însă, odată 
cu noua schimbare de paradigmă ce renunță, printre alte 
mituri, la incompatibilitatea materie-discurs, informul se 
revigorează, cucerind o poziție centrală pe scena artistică. Printre 
artiștii care îl cultivă, pe lângă autorii de performance mai sus 
menționați, pot fi amintiţi: Jackson Pollock, Andy Warhol, Cy 
Twombly, Lucio Fontana, Cindy Sherman, Claes Oldenburg, 
Jean Dubuffet, Robert Smithson, Gordon Matta-Clark?. 

Capacitatea informului de a rezista „constitutiv” 
ordonării, întruchipând expresia haosului si indicând 
neantul existential, greata, vertijul, va face din aceasta 
categorie una adecvată pentru semnalarea transgresiunii 
normelor sociale, politice sau morale. Această nouă categorie 
estetică va ataca însăși ideea reprezentării, a posibilității 
artistului de a livra un mimesis al lumii ori de a putea măcar 
impune o ordine proprie — am în vedere ideea de mimesis în 


A 


sens pitagoreic, sens menţionat de Gadamer (2000), în 


2 Artisti vizuali expuși de Rosalind Krauss, în contextul celebrei 
expoziţii Formlessness: Modernism Against the Grain, Centre 
Georges Pompidou, Paris, 1996. 

Actualitatea frumosului, ca unică interpretare compatibilă cu 
paradigma modernă abstractionista. 

În a doua jumătate a secolului XX, fluidele corporale, 
murdăria și materiile scatologice vor marca, la rândul lor, 
multe demersuri cinematografice — Salò o le 120 giornate di 
Sodoma (Pasolini, 1975), La grande bouffe (Marco Ferreri, 1973), 
Moebius (Kim Ki-duk, 2013) -, precum si lucrări din zona 
artei vizuale: Merda d'artista (Piero Manzoni, 1961), Piss 
Christ (Andres Serrano, 1987), Spunk Blood Piss Shit Spit 
(Gilbert & George, 1996). Piss Christ, una dintre cele mai 
controversate, prezinta fotografia unui crucifix scufundat in 
urină (dimensiunea 150 x 100 cm), fotografie ce face parte 
dintr-o serie de obiecte simbol scufundate in lichide corporale 
(lapte, sânge, urină). Toate acestea readuc la prezență tema 
finitudinii, precum și ideea afirmării autorităţii artistice. 

Informul și fluidele corporale vor fi încorporate de 
sensibilitatea Camp (Sontag 2009) în arta vizuală şi în film, 
laolaltă cu ironia si kitsch-ul asumat. Cuplul Gilbert & 
George va expune astfel The fundamental pictures (1996), o 
serie de 39 de lucrări dedicate materialismului de bază. 
Regizorul underground John Waters, părintele filmului cult 
transgresiv, va lansa un sir de producţii culminând cu Pink 
Flamingos (1972), un comentariu acid asupra familiei 
americane convenţionale, film ai cărui protagoniști preiau 
modelul Manson al anti-familiei criminale. Personajul 
principal (jucat de un travestit) este bizara Devine? (cunoscut 
apelativ al lui Sade însuși), cea mai mizerabilă ființă de pe 
pământ. Toată această imagistică va reitera, cu prisosinta, 


3 Vezi și numele filmului biografic al lui Waters: Devine Trash. 

comentariile lui Susan Sontag despre kitsch: „Devine frumos 
tocmai pentru că este atât de îngrozitor”. 

Despartindu-ne de camp, un performance ca How to 
Explain Pictures to a Dead Hare (Galeria Schmela, Diisseldorf, 
1965), in care Joseph Beuys, cu fata acoperita de miere si foita 
de aur, prezintă lucrările expuse unui iepure mort, confirma 
nevoia de reconectare a individului contemporan la 
dimensiunea sa animalică, la existența subiectului pentru 
sine. Acest act transgresiv vizează spațiul autenticităţii odată 
cu disocierea sa de domeniul functionalului. Acţiunea 
Marinei Abramović, Nude with Skeleton (2002/2005/2010), va 
confirma, la rândul ei, interrelationarea specific transgresivă 
a erotismului cu moartea. 

Toate aceste exemple confirmă ipoteza mea inițială de 
lucru, potrivit căreia, în practica artistică a contemporaneitatii, 
actul transgresiv reactivează axa Nietzsche-Freud-Bataille, 
apelând la și transpunând în imagini concepte ca: Voința de 
putere, Suveranitatea, Supraeul, Erotismul, Informul. Totodată, 
asemenea exemple contrazic ipoteza lui Anthony Julius 
privitoare la epuizarea transgresivului odată cu avangardele 
modernităţii. Mult mai credibilă se arată acum teza opusă, 
potrivit căreia arta contemporană este prin definiție 
transgresivă. Un bun argument s-ar putea construi, aici, 
pornind de la faptul că această practică nu isi propune, de 
fapt, să ofere un mimesis realist al lumii exterioare. Printre 
obiectivele practicii artistice contemporane, Susan Sontag 
aminteşte, în schimb, prezentarea de idei, obiecte, stări şi 
sentimente. Rezultă, pe această cale, că arta contemporană ca 
rezervor al diverselor forme ale conştiinţei de sine va include 
formele extreme care transcend individualitatea psihologică si 

personalitatea socială (Sontag 1969, 212). O serie largă de 
performance-uri, precum şi numeroase exemple din literatura 
sau cinematografia erotică, susțin această afirmaţie. Sontag 
însăși aduce în discuţie prozele lui Bataille Histoire de l'œil si 
Madame Edwarda sau lucrarile aparute sub pseudonim Story 
of O si The Image. Se pot adauga filme paradigmatice ca In 
regatul simturilor (Nagisa Oshima, 1976) sau Ultimul tango la 
Paris (Bernardo Bertolucci, 1972). 

In ceea ce priveşte arta vizuală contemporană, se 
observă cum investigarea frontierelor conștiinței implică, de 
regulă, o recuperare a perimetrului sacrului. În acest context, 
nu de puţine ori practicile se dovedesc riscante pentru artist 
ca persoană. Acesta se va redefini în consecință ca un 
explorator al pericolului, căruia nu i se poate reproșa un 
comportament deviat de la norme. Neinteresat de perimetrul 
epurat al contemplării sau al plăcerii estetice, radicalizându-și 
în schimb experienţele, el va reuși să fascineze și să subjuge, 
producând gesturi si obiecte uneori obscure, alteori 
respingătoare sau inaccesibile (Sontag 1969, 212). 

Un exemplu tipic de punere în act a pericolului si a 
înfruntării acestuia este RHYTHM 0 (1974), în care Marina 
Abramović pune la dispoziția publicului 72 de obiecte 
(inclusiv un pistol) cu ajutorul cărora se poate acționa asupra 
corpului ei. Se adauga și peformance-ul lui Joseph Beuys, I 
Like America and America Likes Me (1974), în care artistul 
împarte pentru câteva zile camera cu un coiot, simbol al 
animalitatii genuine si totodată al populaţiei indigene. 

S-a observat că acest mod critic de a trăi în proximitatea 
pericolului, practicând asceza și recuperând echilibrul cu 
natura, reiterează atitudinea cinicilor din Antichitate. De 

asemenea, devine vizibilă comunicarea  performance-ului 
contemporan cu registrul arhaic al dionisiacului, cu muzica, 
dansul, tragedia, fie pe filieră nietzscheană, vizând eliberarea 
dionisiacă din temnitele individuatiei, fie ca mod „metafizic” 
de a face artă, solicitând ieşirea din sine și „aprobarea vieții 
până si în moarte” (Bataille 2005, 23). 

În ceea ce priveşte erotismul, ca practică ce angrenează 
în aceeași măsură pericolul, cât și diverse forme de 
comportament deviant, o bună prezentare a veleitatilor sale 
estetice și metafizice este conferită de lucrarea lui Susan 
Sontag The Pornographic Imagination. Analiza de aici 
debutează cu o expunere a seriei de diferențe care 
delimitează pornografia ca fenomen social sau psihologic de 
expresia sa artistică. Ca prim pas, teoreticiana livrează un 
inventar al acuzelor ce reduc arta erotica la triviala 
pornografie (Sontag 1969, 208): 

1. Arta erotică are unica funcţie de incitare sexuală a 

spectatorului. 

2. Arta erotică este incompatibilă cu cerințele 
contemplării: calmul, serenitatea, hieraticul. 

3. Opera erotică nu deține momentele specifice unui 
scenariu/povestire: introducere, punct culminant 
etc (acuză formulată de Adorno). 

4. Opera erotică nu e expresivă estetic, reducându-se 
la o simplă vehiculare a unor fantezii. 

5. Personajele sunt schematice, reduse la organe 
depersonalizate. 

Sontag va demonta cu uşurinţă aceste acuze pe baza 

unor exemple de literatură erotică de calitate, precum Story 
of O sau Histoire de l'œil. Este adevărat că majoritatea lucrărilor 

erotice nu reușesc să constituie piese artistice autentice, dar 
această stare de fapt, întâlnită şi în domenii conexe cum ar fi 
cel al filmului și literaturii SF sau horror, nu contrazice 
existența unui număr, chiar dacă scăzut, de opere valoroase. 

Delimitarea dintre arta erotică și pornografie poate fi 
instrumentată cu ajutorul celebrei distincţii a lui Roland 
Barthes (2009) dintre fotografia artistică şi simpla fotografie 
documentară. Prima dintre acestea încorporează, în afara 
layer-ului cultural, informativ, un ingredient suplimentar pe 
care Barthes îl numește punctum. Punctum-ul ca amănunt 
contradictoriu, surprinzător, ce sfâșie valoarea ternă, 
constantă, a informativului, va înființa tocmai graniţa fină 
dintre artă şi non-artă. 

Într-un mod similar, arta erotică, pe lângă inerenta 
funcţie de incitare sexuală, prezintă situaţii şi caractere bine 
conturate, genuine, în ciuda faptului că acestea tin mai curând 
de perimetrul anormalului sau de psihologia dorinţei. De 
asemenea, faptul că naraţiunea poate lua o formă eliptică, 
eludând unele dintre momentele acţiunii tradiţionale, sau 
faptul că personajele nu respectă sablonul inventarului clasic 
de proprietăți - nume, prenume, vârstă, ocupație, însuşiri 
fizice — nu denotă în mod necesar un proces trivial de 
simplificare, ci poate trimite, din contră, la inevitabila 
desprindere a artei contemporane de filonul realismului naiv, 
psihologic. Literatura și filmul suprarealist sau expresionist, 
Noul Roman Francez vor simplifica sau chiar elimina, la 
rândul lor, personajele tipice, concentrându-se pe situații, 
perspective și comportamente extreme. În ceea ce privește 
orientarea către fragment (organe depersonalizate) sau 
pierderea viziunii holiste, departe de a constitui o trăsătură 

proprie pornografiei triviale, aceasta reprezintă o practică 
uzitată a postmodernismului. În acest sens, comentariul lui 
Gilles Deleuze (2012) asupra cinemaului modern pune în 
evidenţă categoria spațiului oarecare, un spaţiu filmic, virtual şi 
afectiv care se poate manifesta printre altele ca spaţiu al 
fragmentului deconectat. Filmul Pickpocket (Robert Bresson, 
1959), în care mâinile hotilor de buzunare devin personaje 
cheie, constituie un exemplu semnificativ. 

Mai mult, modul pregnant în care arta revelează 
legătura intimă dintre eros şi moarte va submina frecvent 
funcţia de incitare sexuală. O producție cinematografică precum 
Salò, sau cele 120 de zile ale Sodomei (Pier Paolo Pasolini, 1975), 
ori Ultimul tango la Paris (Bernardo Bertolucci, 1972), se 
constituie, mai curând, într-o meditaţie întunecată asupra 
limitelor umanului, decât într-o incitare erotică. Pe lângă un 
pertinent comentariu biopolitic, Salo, transpunerea romanului 
scris de Marchizul de Sade, va implementa cunoscutul 
principiu al mecanizării actului sexual, abstractizând si 
conceptualizând, extirpând orice urmă de plăcere, de agreabil. 

După părerea lui Bataille, întreprinderea lui Sade 
trebuie interpretată în primul rând ca o salutară încercare de 
conceptualizare a violenţei, o îngemănare între germenii 
cunoașterii și monstruozitatea morală, o încercare de a 
revolta și totodată de a lumina conștiința. Literatura lui Sade 
isi propune, de asemenea, dincolo de orice incitare sexuală 
trivială, sfidarea simțului comun, a omului normal pe care îl 
purtam cu toții în noi. În acest context, omului normal (om al 
cărui mecanism interior e pus în mișcare de nevoie, teamă, 
simpatie, angoasă) i se va opune omul suveran sau integral, 
individ ce nu necesită acordul mulțimii, fiind pus în mișcare 

doar de pasiune și de voluptate. Într-o lume în care suveranii 
au fost domesticiti, reduși la raționalitate si funcţionalitate, 
conceptul de suveranitate trebuie păstrat măcar ca reper ori ca 
posibil model al artistului. În același timp, libertatea suverană 
trebuie luată în calcul ca posibilitate superioară libertății 
instituţionale (Bataille 2005, 183). 

În acest context, modelul artistului „şaman” ce 
sfidează pericolul recuperează, dincolo de clasicul sublim, o 
anumită proporţie din apatia sadiană, din spiritul de negatie 
al omului suveran care își conservă forța nerisipind-o in 
sentimente și afecte parazitare. O serie de performance-uri, 
printre care cele mai sus amintite, dar si producţii 
cinematografice ca Salo, Teorema (Pier Paolo Pasolini, 1968), 
readuc in discutie momentul necesar de insensibilitate, cand 
pasiunea mediata devine energie. 

Pentru a explica opera lui Sade, Bataille va converti 
propria opozitie dintre munca (interdicte) si transgresiune 
într-o nouă opoziţie: rațiune versus exces. Dacă munca si, 
implicit, sporirea resurselor vor defini perimetrul rațiunii, 
domeniul excesului va fi marcat de crimă, voluptate, 
intensitate, constituindu-se astfel ca unic spațiu afectiv 
capabil a da seama de temeiul și de limitele umanului 
(Bataille 2005, 187). 

Din perspectiva în care interdictele, regulile în general, 
conservă viata, neregula duce la distrugere, excesul 
devenind astfel sinonim cu o irosire a forțelor, a resurselor, 
cu instaurarea dezordinii. „Sade a consacrat interminabile 
lucrări afirmării unor valori inacceptabile: viața era, după el, 
căutare a plăcerii, iar plăcerea era proporțională cu 
distrugerea vieții. Altfel spus viata isi atingea cel mai înalt 

grad de intensitate într-o monstruoasă negare a principiului 
ei” (Bataille 2005, 199). 

Ca act transgresiv și, totodată, metafizic, excesul va 
constitui o deschidere către unitate, către totalitatea ființei 
accesată cu preţul disolutiei individualitatii, a multiplicitatii. 
În aceeași cheie poate fi citit aspectul violent si vătămător al 
divinului. În același mod poate fi interpretat sacrificiul. 
Sacrul va semnifica, la rândul său, insufletirea internă, 
secretă, frenezia esenţială, violența care mistuie si duce la 
ruină (Bataille 2005, 200). 


Incheiere 


Observăm astfel cum, urmând reperele trasate de Nietzsche 
si Sade în direcţia criticii „pudorii”, chemarea artistică 
transgresivă va plasa căutarea adevărului dincolo de morala 
convențională, în voința de putere, în forța activă, în 
suveranitatea (suprajomului. Depăşirea va viza, punctual, 
acel Dumnezeu autoritarist altoit cu Supraeul freudian, acel 
Dumnezeu-normă, la fel de „mort” precum legile din care a 
fost extirpata viata, acel Dumnezeu-ierarhie care impune si 
castrează, făcând imposibilă trăirea adevărată sau 
provocând „ratarea” ființei. Lupta se va da împotriva 
interiorizării unei figuri paterne rigide si inutile, în tentativa 
de a fărâma pereţii invizibili, adică limitele absurde pe care 
individul le auto-instaurează, asemenea grupului burghez 
de invitați din El ángel exterminador (Buñuel, 1962) incapabili, 
din senin, a părăsi sala în care luaseră parte la un dineu. 

În concluzie, studiul de fata subliniază ideea potrivit 
căreia transgresiunea, lăsând cumva intactă zona sacrului 
sau a maniei — fie aceasta erotică sau divină —, va solicita 
extinderea  subiectivităţii dincolo de orice formula 
autoritaristă, în tandem cu înfruntarea finitudinii, a fricilor și 
lasitatilor cotidiene, a morţii înseşi. Urmărind înrudirea 
intimă dintre moarte și erotism, punctată şi de Freud, 
producţii cinematografice ca The realm of the senses (Nagisa 
Oshima, 1976) vor relua, în maniera proprie gândirii-cinema“, 
definiția erotismului propusă de Bataille: deschidere către 
continuitate. Dacă moartea și erotismul vizează, în aceeași 
măsură, ruperea discontinuitatii, spargerea recipientului ce 
izolează fiecare ființă în parte, acțiunea erotică va face apel la 
violență pentru revelarea întregului. În acest context, 
demersul prezent salută modul în care, într-o lume 
controlată de centre de putere ce practică domesticirea și 
uniformizarea individului, arta transgresivă, punând în joc 
mecanisme cathartice şi dionisiace — ba chiar angajând, într-o 
oarecare măsură, şi vechiul registru al frumuseţii (Bataille 
atrăgea atenția asupra rolului acesteia în economia 
pângăririi: frumuseţea cea mai mare asigură pângărirea cea 
mai adâncă) —, își propune cucerirea unui spaţiu al libertății 
individului şi al cunoaşterii autentice de sine. 


4 A se vedea abordarea lui Gilles Deleuze din Cinema I si II, 
potrivit căreia cinemaul este un mod de gândire ce folosește 
imagini în locul conceptelor. 

Crize și evoluții multiple în sfera educației 


Silvia Făt 


Abstract. MULTIPLE CRISIS AND EVOLUTIONS IN THE FIELD OF 
EDUCATION. This article starts from a reflection on how we relate 
today to the modernist educational project, which includes the need 
for valuing education through a natural confirmation of its historical 
role. Education has long been the vehicle that has spread the great 
narratives of modernity. In modern times, however, education is no 
longer described by an optimistic reference to a future that it 
guarantees. The article describes the phenomenon of contemporary 
education, marked by multiple crises, characterized by the transition 
from authoritative relationships to a project of participation, made 
possible through multiple polarities and paradoxes. Although there 
are reliable accounts concerning the function of schools in the space of 
modernity, the portrait of a contemporary school, sketched in this 
paper, illustrates the impact that the postmodern paradigm had on 
education (value relativism, the modification of the status of 
knowledge, the contestation of universal truths, individualization, the 
crisis of authority, etc.). This paper issues arguments concerning the 
changing of education through diversifying its ideals at the level of 
some punctual goals and dynamic processes. In this process, we also 
capture the characteristics of the teaching profession, by paying 
particular attention to the professional autonomy and social liability 
and also to the negative effects that the changes in the new paradigm 
have produced. 

Keywords: education, postmodernism, crisis, professionalism. 

Educaţia reprezintă modul privilegiat de a relationa cu 
societatea, „de a experimenta în mod creativ, în încercarea 
de a o schimba” (Usher şi Edwards 1994, 4). Acesta este 
domeniul de unde poate începe redresarea lumii 
contemporane. Educaţiei îi este, astăzi, atribuit un rol cheie 
de formare şi modelare a subiectivitatii şi identităţii, astfel 
încât „indivizii să poată deveni autonomi, capabili să 
exercite mandatul intentional și potenţialul de a deveni 
persoane motivate şi autodirectionate” (Usher si Edwards 
1994, 24). Proiectul educativ, de la modernitate către 
postmodernitate, prezintă o serie de contraste, marcate fie de 
reductionismul surselor de cunoaştere și valorizarea 
excesivă a culturii științifice (modernismul), fie de criza 
autorității  epistemice şi dezvoltarea cunoaşterii 
instrumentale (postmodernismul). 

Puterea şi semnificația educației s-au modificat în 
timp, în mod fundamental: elevul devine actorul privilegiat, 
devenind „măsura tuturor lucrurilor”, sursa normei, sursa 
cunoaşterii. Asistăm la inversări de felul următor: 
conformismului (în sensul de reproducere a unei forme 
percepută ca valoare) i se succede apelul la inițiativă 
creatoare de valori noi; rațiunea socială este concurată de 
logica individuală; normativitatea cunoaşterii face loc 
relativismului, prin care şcoala adoptă în mod deschis 
principiul cunoaşterii aproximate. 

Paradigma tradițională este încă prezentă în educație 
prin următoarele idei: 

(a) disciplinele sunt deconectate de bazele lor istorice, 
fiind predate ca unități disparate, autonome de cunoaştere; 

(b) funcționează un fel de „aparat” al educației care 
vizează potențialul individual extern, cuantificabil; 

(c) şcolile au devenit fabrici asemănătoare unei linii 
de producții; 

(d) cunoaşterea şcolară este un sistem închis, stabil, 
reprezentational, cognoscibil; curriculumul este tranzactional 
în raport cu stiinta!; 

(e) economia performanţei prevalează asupra filosofiei 
educaţiei (normele în evaluare si răspunsurile elevilor la 
acestea sunt adeseori redate prin celebrele curbe Gauss în 
formă de clopot). 

Educaţia a fost timp de multă vreme vehiculul care a 
răspândit marile naratiuni clasice şi idealuri iluministe. În 
centrul proiectului modernității se află afirmarea nevoii de 
educaţie prin reconfirmarea rolului istoric al acesteia. 
Investigatiile din sociologia educaţiei au arătat foarte clar că 
sistemele de educaţie de masă ale societăților moderne 
impart indivizii în „învingători” şi „învinşi”, iar inegalitatile 
sociale sunt mai curând actualizate decât neutralizate prin 
educaţie. Pe lângă rolul său cultural, educaţia a fost însă şi 
un instrument de control social şi de legitimare. 


„Practica educaţională comportă un mare număr de caracteristici 
ce pot fi denumite în mod pertinent postmoderne, chiar dacă 
profesioniştii din educaţie sunt reticenti a recunoaşte acest 
lucru” (Usher şi Edwards 1994, 1). 


1 Conform paradigmei tradiționale, „cunoaşterea ştiinţifică nu 
era doar valoroasă, ci era singura care avea valoare” (Doll şi 
Gough 2002, 51). 

Deşi pare problematic a face o legătură între 
postmodernism şi educaţie, discursul pedagogic presupune 
o dizolvare a ethosului disciplinei de masă, disciplină 
specifică secolului al XIX-lea. 


Se 


poate spune că postmodernismul are o serie 


întreagă de influenţe în educaţie. 


(a) 


(c) 


Noțiunea timpului s-a modificat fundamental: 
influența şi importanța culturală a trecutului, a 
tradiției, a fost înlocuită cu un fel de fascinatie 
pentru prezent, pentru ceea ce este imediat, fapt ce 
a dezvoltat, în toate sectoarele vieții sociale, 
exigenta pentru rapiditate; acest tip de presiune a 
dus, la rândul său, la desființarea unor forme 
consacrate ale educației. 

Criza autorității, deja anunțată la mijlocul 
ultimului secol de către Hannah Arendt, îşi pune 
amprenta asupra educației: societatea nu mai este 
interesată de moştenirea principiilor cunoaşterii 
pretinse ca având valoare universală. 

Consecințe la nivelul actului educativ se atestă şi 
prin manifestarea cultului tinereţii: tinerețea nu 
mai este o vârstă, ci devine un ideal existenţial global. 


(d) Individualizarea radicală a actului educativ aduce 


(e) 
(f) 


multiplicarea formelor de certificare. 

Educaţia primeşte o extindere fara precedent si nu 
mai este redusă la simpla şcolarizare. 

Se remarcă şi revalorizarea dimensiunii subiective 
a actului educaţional, care se referă la abordarea de 
tip interpretativ, ce pune în evidență dimensiunea 
subiectiv-afectivă în relația educațională. 

Educația nu mai este, astăzi, descrisă prin acele 
referințe atât de optimiste, referințe care ne vorbesc despre 
un viitor mai bun garantat prin educaţie. Postmodernismul 
dizolvă rolul unificator al şcolii, acest rol fiind considerat 
piesa de rezistență a societății moderne. Unitatea, sensul 
unitar al ideii educative de celebrare a binelui, frumosului și 
adevărului, de emancipare prin cunoaştere, nu mai există. 
Educaţia nu mai poate fi dedicată atingerii unui ideal, ci e 
diversă la nivel de scopuri şi procese. O analiză extrem de 
interesantă ne oferă J.C. Brief şi J. Morin (2002), care caută 
fundamentele educației contemporane într-o lume a cărei 
preocupare, consideră ei, este utilitatea pe termen scurt. Cei doi 
autori sesizează finalitatea extrem de pragmatică a educaţiei. 

Există un acord între diverşi autori conform cărora „în 
inima societății se găseşte mondializarea activității economice, 
a relaţiilor politice, a informaţiei și a comunicaţiilor. Aceste 
efecte se disting printr-o varietate a noilor tehnologii, care au 
impact asupra modului în care sunt reprezentate identitățile, 
sistemele de cunoaștere și percepțiile sociale” (Hargreaves 
1994, 48). 

Menţionând direcţiile către care societatea se îndreaptă, 
Alvin Toffler, autorul Șocului viitorului, ne asigură că schimbarea 
rămâne singura constantă. Umanitatea face saltul cel mai 
mare din toate timpurile în ceea ce priveşte restructurarea 
socială. M. Fullan, reputatul teoretician al schimbării educaţionale, 
crede că acest salt va fi o descoperire paradigmatică de 
importanță capitală privind emiterea unor modalități de 
răspuns la schimbare. Este evident că societatea se află în 
mijlocul unei ere a discontinuitatilor care oferă „mai mult 
indeterminism decât determinism, diversitate decât unitate, 

diferență decât sinteză, complexitate decât simplitate” 
(Rosenau 1992, 8). Implicatiile acestor schimbări au fost 
analizate de un număr mare de autori (Fullan, Bennett, 
Stollet, Fink, Hughes), toți manifestându-și acordul asupra 
faptului că, în aceşti ultimi ani, toate sistemele de educație 
au iniţiat politici de reformă radicale. Aceste sisteme sunt 
marcate, însă, de crize multiple: 

(a) Criza  referinței.  Confirmând diagnosticul lui 
Nietzsche de la începutul secolului al XX-lea, care anunța 
apariţia nihilismului, ne confruntăm, astăzi, cu lipsa 
referintelor (a valorilor clasice) în educaţie. 

(b) Criza epistemică. Odată cu prăbuşirea marilor 
naratiuni, se erodează legitimitatea ştiinţei. Izgonirea din 
arena a valorilor rationalizate incepe odata cu credinta 
conform căreia „ştiinţa este putere”. Efectul său babilonian, 
prin amestecul de repere, a instalat criza modernismului. 
Într-un fel genuin, aceasta este o criză de creştere. 

În arenă au rămas doar instrumentele, omul ajungând 
cel mai important instrument. În mai puţin de o sută de ani, 
conştiinţa umană a receptat una dintre cele mai 
semnificative transformări din istoria sa, din subiect în 
obiect, altfel spus, din factor de percepţie şi reprezentare, în 
fapt perceput şi reprezentat. 

(c) Criza de legitimare. Pentru J.-F. Lyotard, problema 
cea mai apăsătoare este legitimarea deciziei. Astăzi se face 
apel la legitimarea prin consens. „Dacă legitimarea este 
obsesia modernităţii europene de cel putin două secole 
încoace, în postmodernitate are loc procesul de delegitimare 
ideologică prin pierderea credibilitatii marilor scenarii. 

Accentul se deplasează, în acest proces, de pe scopuri 
(teleologie) pe mijloace” (Lyotard 1979, 37). 

În spaţiul contemporan, marcat de căutarea legitimării 
sociale, transformările au un martor cheie, si anume sistemul 
de educaţie, supus în mod natural aceloraşi căutări şi 
reamenajări identitare. Dincolo de evoluţia instituțională, 
sistemele de educaţie ne pot releva cel puţin două aspecte 
sau indicii ale acumulării elementelor constitutive: statusul 
profesiei didactice (statut social, cultură profesională, 
principii de eficiență) şi rolul acesteia în societate (prestigiul 
social, ideologia ocupationala). Profesiile au grade diferite de 
evoluţie întrucât au asimilat în mod variabil, atât cantitativ, 
cât şi calitativ, cerinţele sociale. 

Profesia didactică este descrisă, astăzi, prin prisma 
unui număr de aspecte relevante: 

(1) Intensificarea muncii cadrelor didactice, una dintre 
realitățile actuale, transpusă de M. Apple în cunoscuta teză a 
intensificării. 

(2) Implicarea noilor tehnologii comunicationale. Aplicarea 
tehnologiei creşte presiunea oferirii unor răspunsuri imediate. 

(3) Segregarea între munca de concepţie şi munca 
procedurală. Există o relaţie tensionată între dezvoltarea 
calităților profesionale şi implicarea în activitățile manageriale 
orientate spre eficiență. Există tendința ca activititatea să 
devină extrem de fragmentată, conform unor scopuri urgente. 

(4) Deprofesionalizarea: M. Apple afirmă că raportarea 
la curriculumul şcolar, realizată în mod obedient de către 
cadrul didactic, deprofesionalizează ideologic, în sensul diminuării 
angajamentului personal în realizarea obiectivelor activităţii. 

(5) Proletarizarea: unii cercetători şi-au îndreptat 
atenţia asupra scăderii mobilităţii sociale în cariera didactică, 
în timp ce alti cercetători invocă procesualitatea activității, 
întrucât, în profesia didactică, s-a creat o rutinizare previzibilă 
a sarcinilor. Argumentele ce susțin o astfel de afirmaţie 
incomodă şi surprinzătoare sunt: salarizarea în funcţie de 
perfomanta cuantificată; condiţiile intensive de muncă; 
multiplicarea rolurilor cadrului didactic; modificările în 
statutul social al clasei de mijloc; acomodarea artificială la 
schimbări, determinată de raportarea la standarde etc. 

Profesionalismul este prezentat ca o cultură dominantă 
a şcolii anilor '50-'60. În societatea actuală, acest fapt capătă 
o relevanţă fără precedent; se consideră că şcoala trebuie să 
fie condusă şi administrată de profesioniști care probează 
vocational competenţa. La sfârşitul anilor '80 are loc o 
revenire a formei de control centralizat care exista la sfârşitul 
secolului al XIX-lea, fapt stimulat de elaborarea rapidă a 
reformelor. De ce? Pentru că şcolile au fost adesea 
incriminate pentru mediocritatea lor, pentru declinul 
economiei, lipsa calității educaţiei şi neasumarea eșecului 
său. Relaţia între calitatea educaţiei şi reuşita pe piața muncii 
este motivată puternic în societățile industrializate. De aceea 
sistemul de educaţie este atât de des contestat. 

Noile strategii vizează dezvoltarea tipurilor de 
profesionalism ce încurajează schimbarea şi responsabilitatea. 
Sachs oferă un sumar al caracteristicilor profesionistului 
activ din sistemul de educaţie: deschidere către interacțiuni 
sociale, referințe de tip etic, leadership colaborativ, orientare 
proactivă, autoreglare, activism în domeniul politicilor educaționale, 
cercetări motivate de interese științifice. Aceeași autoare ne 


Crize si evoluţii multiple în sfera educației 405 


avertizează că „profesionalismul nu trebuie să devină o 
dogmă impusă profesiei” (Sachs 2003, 67). Deschiderea 
spațiului educaţional şi multiplicarea oportunităţilor de 
formare/dezvoltare profesională sunt aspecte, de asemenea, 
importante, întrucât, autolimitate, experienţele profesionale 
sunt mult prea sărăcăcioase. Unii autori constată că, din 
păcate, ne aflăm într-un moment în care formarea 
profesională echivalează uneori cu experienţe artificiale 
(Senge 1990). În contextul actual, este important a înțelege 
ambientul social extins (prin integrarea în comunitate, 
oportunitățile de socializare, parteneriate, accesul la noile 
resurse informaţionale etc.): 


„Spaţiul educaţional nu funcționează doar în logica deterministă, 
care ne obligă și ne permite să controlăm raţional situaţiile, 
acţiunile și efectele acestora. Umanistii consideră că, dată fiind 
complexitatea persoanei, conduitele sale nu sunt totdeauna predictibile 
si dirijate rational. Există numeroase zone de imprevizibil, 
contingent, incertitudine care își au sursa în această complexitate 
a individului şi a relaţiilor sale cu ambientul. Adesea, 
comportamentele sale au un caracter dominant situational, 
contextualizat și irepetabil. Dimensiunea subiectivă a acţiunilor 
sale este foarte puternică, fiind generată de sensurile și 
semnificaţiile produse de situaţiile interactionale în care se află 
individul.” (Păun 2002, 19) 


Un sentiment actual este eroziunea încrederii sociale. 
Lipsa de încredere în școală este un efect ale crizelor 
multiple. O soluţie ne este oferită chiar de A. Giddens, care 
subliniază necesitatea a ceea ce el numeşte încredere activă. 
Aceasta este un răspuns la detraditionalizarea instituțiilor 


406 SILVIA FĂT 


sociale, inclusiv a instituției educative, prin care modelele şi 
reperele clasice sunt ignorate. Încrederea activă este definită 
de către Giddens ca „încredere ce trebuie produsă şi 
negociată în mod activ. Ea implică un salt al convingerilor în 
mod deliberat” (Giddens 1994, 34). Afirmarea profesiei 
didactice presupune în mod cert recuperarea încrederii. 

Noile teorii manageriale demonstrează incidența 
postmodernismului asupra principiilor leadership-ului 
educațional. Presiunile cele mai mari vizează conceperea 
unei baze stabile de cunoaștere care să fundamenteze practicile 
cele mai eficiente. Devine însă tot mai dificil a crea această 
platformă de stabilitate. „Cu titlu de fenomen cultural 
general, acesta se caracterizează prin opoziția fata de 
convenții, prin amestecul de stiluri, toleranță, accentul pus 
pe diversitate, stimularea inovației, schimbarea şi insistența 
pe natura constructivistă a realității” (Beck 1993, 184). 

Alte caracteristici sunt: autoritatea ca manifestare 
subiectivă a puterii (un dat obiectiv), relativismul, accelerarea 
timpului, introspectia, hibridizarea, sentimentul de urgenţă. 

Documentul „Aspecte ale calităţii în revitalizarea 
predării: vremuri critice, alegeri critice” (Ramsey 2000) 
abordează calitatea actului educaţional prin raportare la 
domeniul explicit al standardelor profesionale. S-a creat 
actualmente o formă a educatorului măsurabilă. Murphy şi 
Gale (2005) descriu profesionalismul educatorului ca o 
negociere între capitalul individual (egocentric) şi 
discursurile socio-culturale (centrate pe echitate socială). 

Autonomia este o calitate centrală a profesorilor. 
Noţiunea de autonomie pare a fi în concordanţă cu noțiunea 
de responsabilitate profesională (ceea ce anglo-saxonii 

numesc accountability). Cultura responsabilitatii, ca mod de a 
fi, este considerată mult mai valoroasă decât consecințele ei 
concrete (Luke şi Luke 2001, 5-10). Există, actualmente, o 
amplificare sau o diminuare a autonomiei profesionale a 
cadrelor didactice? Problema nu este însă una cantitativă, ci 
priveşte mai ales transformările calitative ale profesiei. 

Profesionalizarea în educație presupune, pe de o parte, 
constituirea unui spațiu supus unei rationalizari de tip 
instrumental, iar, pe de altă parte, afirmarea acestei autonomii. 
Intervenţia în spaţiul libertăţii educatorului poate avea un 
impact negativ asupra identității acestuia. Studii variate pun 
în legătură ideea de libertate a educatorului şi satisfacția în 
profesie, mai ales că un beneficiu important al profesiei este 
satisfacția provenită din reuşita şi progresele elevilor. 

Distingem câteva tipuri de autonomie a cadrelor 
didactice: autonomie organizatorică (ce implică acţiuni 
precum segregarea claselor, efectivele grupelor, elaborarea 
programului scolar, evaluare, construirea unor trasee 
individualizate de învăţare, gestiunea resurselor învățării 
etc.); autonomie personală, care se manifestă prin iniţiative 
ca efect al unui puternic proces de individualizare; 
autonomie epistemică, legată de procesul de construcție 
asumată a cunoașterii de tip profesional. 

Autonomia este întotdeauna parțială. Ea presupune 
atât cunoștințe doctrinale, cu caracter ştiinţific (legitimitatea 
lor nu este dată de caracterul ştiinţific sau de eficacitatea lor, 
ci de faptul că sunt produse şi difuzate de către o autoritate 
instituțională), cât şi cunoștințe experientiale, practice, 
compromis între tradiţie și experiența acumulată (Lang 1999, 81). 

Profesionalizarea didactică implică un dublu proces, 
intern şi extern, cu aspect de dinamică. Procesul intern este 
însoțit de nevoia de mobilitate ascendentă și de revendicare 
a recunoaşterii externe. Recunoaşterea externă se sprijină pe 
transformarea internă, o condiție necesară. Alte aspecte 
demne de menţionat sunt promovarea unei coeziuni 
ideologice prin construirea unei „culturi comune” a 
profesiei, precum şi construirea unei identități, facilitând 
traiectoriile individuale de socializare profesională. 

Aş dori să semnalez şi câteva principii ale 
profesionalismului postmodern, invocate de către Y. 
Goodson şi A. Hargreaves (1996, 20-21) ca fiind aplicabile la 
nivelul profesiei didactice: importanța valorilor sociale; 
crearea unui climat colaborativ; un efort de formare continuă 
prin valorificarea experienţei proprii; crearea şi implicarea în 
sarcini cu un grad înalt de complexitate. 

G. Ramsey, în același raport evocat mai sus, consideră 
că „multe dintre problemele ce necesită rezolvare sunt vechi 
şi complexe” (Ramsey 2000, 25). Acestea sunt: 

(A)  Conservatorismul în formare. Cercetările privind 
aspectele practice ale pregătirii profesorilor indică faptul că 
aceasta este o întreprindere oarecum conservatoare. Cele mai 
multe programe de formare păstrează aceeaşi structură de 
trei elemente majore: pedagogie, curriculum științific, practică. 

În timp ce anumiţi autori susțin că o astfel de structură 
formează bagajul solid al cunoaşterii profesionale, alții, printre 
care M. Fullan (2003, 295) arată că „există puţine dovezi ale 
impactului pe care aceste elemente il au. Din păcate, sistemul de 
formare a profesorilor este organizat pe o structură multiplă, 
după ierarhia tradițională bazată pe raportul cu tipul de 
cunoaștere academică şi nu cu finalitatea profesională”. 

Un raport englez al Comisiei pentru Educaţie şi 
Instruire, din 2005, legat de calitatea formării inițiale a 
cadrelor didactice, recunoaște calibrul excelent al acesteia în 
Anglia. Cu toate acestea, studiul a indicat că debutantii, deşi 
deţin o înțelegere teoretică a rolului lor profesional, nu se 
consideră „capabili”, în sensul experienţei practice solicitate. 
Aceasta reflectă viziunea conform căreia actul instructiv 
trebuie să fie unul practic. Din păcate, pregătirea cadrelor 
didactice în universităţi, centrată excesiv pe teoria 
pedagogică, aduce cu sine, inevitabil, o ignorare a practicii. 
Dezbaterile în jurul rupturii dintre teorie şi practică separă 
realitatea predării din şcoli de turnul de fildeş al 
universității. Deşi există astfel de dezbateri, acestea reușesc 
cu greu transmiterea unei viziuni pragmatice. 

(B) Durata formării. În şcoli se alocă putin timp 
pentru pregătirea profesională. Din punctul de vedere al lui 
Ramsey, răspunsul la problemele legate de calitatea formării 
este unul simplu: plasarea viitorilor profesori în şcoli pentru 
cât mai mult timp. 

(C)  Ucenicia la locul de muncă. Deşi timpul petrecut în 
clase reale de elevi reprezintă o componentă semnificativă în 
evoluția profesorului, totuşi, aici există şi câteva aspecte 
negative. Viitorii profesori fac compromisuri şi se adaptează 
la cultura şcolară în mod automat. În general, viitorii 
profesori acceptă status-quo-ul şi adoptă rutinele didactice 
ale profesorilor experimentați. În plus, există o lipsă de 
interes a mentorilor fata de schimbare, ceea ce duce la simpla 
reproducere a practicilor educative. 

(D) Excesul raționalității tehnice. Vorbim, aici, despre 
un rezultat al concepţiei prin care tehnicile de predare devin 

metode raţionale care să corespundă matematic obiectivelor. 
Sunt indubitabile efectele acestui fapt: predarea ca tehnică, o 
formă de egocentrism, dependența profesorului de alti specialiști, 
acceptarea ierarhiilor instituite, viziune de tip tranzactional, 
consumerism, concepție conservatoare reprodusă de către debutanţi. 


„A deveni şi a fi cadru didactic reprezintă, in mod larg acceptat, 
un proces complex, din punct de vedere intelectual, social, 
moral, emoţional, estetic” (Beattie 1995, 55). 


Deși discursuri recente reflectă abordarea tehnicist- 
pragmatică privind maximizarea competenţelor prin raportarea 
la standarde profesionale, se ignoră, în fapt complexitatea 
vieţii de profesor în secolul al XXI-lea. 

Profesorul E. Păun remarca, în acelaşi context ideatic: 


„Şcoala contemporană funcţionează, în mare măsură, în spaţiul 
descris şi delimitat de paradigma modernităţii. Semnele care să 
indice o deschidere a acesteia spre postmodernitate sunt încă 
timide. Există un decalaj evident între practica şcolară, dominată în 
cea mai mare măsură de paradigma modernităţii, și analizele şi 
dezvoltările teoretice realizate în perspectiva postmodernitatii” 
(Păun 2002, 13). 

Cercetări filosofice cu privire la efectele 
limbajului academic asupra practicilor ştiinţifice 


Lazăr Radu Alexandru 


Abstract. PHILOSOPHICAL INVESTIGATIONS ABOUT THE EFFECTS 
OF ACADEMIC LANGUAGE ON SCIENTIFIC PRACTICES. The 
logical structure of the academic language has the tendency to impose 
a certain image on the concrete experience of the scientific research. In 
this paper I will show why this idealized image is unjustified and not 
very useful. On the one hand I will attempt to formulate a 
phenomenology of the functionality which determines the academic 
shape of scientific communications and, on the other hand, a 
phenomenology of the organicity of the concrete processes of research 
and the way in which they are determined by the completely different 
functioning of the dynamics of the natural language. The excessive 
formalization of the presentation of scientific efforts and results has 
sterilizing effects on the evolution of the inheritance of scientific 
practices. In the final part of the article I will propose some solutions of 
scholarly naturalization of academic language, coming from the 
strange formulations found in Wittgenstein's Philosophical Investigations. 
In this way, the macro-dynamics of the evolution of the scientific 
paradigm could be reconnected with the motivational movements 
specific to the structures of meaning of natural existence. 

Keywords: academic language, natural language, scientific research, 
phenomenology, critique. 


414 LAZĂR RADU ALEXANDRU 


Prejudecati elementare 


„490. Cum ştiu eu că acest demers de gîndire m-a condus la 
această acţiune? — Ei bine, este o anumită imagine: de exemplu, 
într-o cercetare experimentală să fim conduşi, prin calcul, la un alt 
experiment. Arată aşa — şi acum aş putea să descriu un exemplu. 
491. Nu: « fără limbaj nu ne-am putea înţelege unii cu alții » — dar 
desigur: fără limbaj nu putem să influentam alti oameni în 
cutare şi cutare fel; nu putem să construim străzi şi maşini etc. Şi 
de asemenea: fără folosirea vorbirii şi scrierii, oamenii nu s-ar 
putea înţelege.” (Wittgenstein 2003, 277) 


Pare de la sine înţeles că actele științifice sunt în mod general 
determinate de o voință ce isi împlineşte intenţiile prin 
intermediul unui flux de reprezentări, mai mult sau mai 
puţin asemănător cu fluxul discursiv al unui text. În mod 
retrospectiv, se poate proiecta o imagine destul de fidelă a 
modului în care a decurs cercetarea, prin intermediul 
raportului scris al unei teze academice. Acesta este doar un 
caz particular al unei cauzalitati rationale pe care o asociem 
constant actelor umane. 

Cu toate că această cauzalitate simplistă poate fi 
criticată filosofic din multe puncte de vedere, sunt rare 
momentele în care privirea este realmente curățată de acest 
balast interpretativ. Exercitiul straniu al exprimării 
wittgensteiniene din Cercetări filosofice pare să producă 
uneori această vedere genuină, terapeutică. 

Există o senzaţie adânc înrădăcinată în habitusurile 
existenței noastre că mecanismul voinţei libere umane este 
această viata intimă și misterioasă ce se traduce cel mai 
adesea prin limbaj. Limbajul pare a fi un mediu de 

exprimare convențional, adăugat, ce traduce structurile unei 
existente ce poate să funcționeze in mod independent 
potrivit unei esențe proprii, pure. Prin urmare, există o 
gândire pură și o realitate pură, iar un limbaj nu face decât 
să oglindească aceste relații ce compun viata. 

Logica științifică creează idealul unei structuri perfecte 
a limbajului, în raport cu care limbajul natural este un 
rudiment, o aproximare primitivă. De asemenea, perfecționarea 
continuă a logicii științifice produce impresia apropierii tot 
mai vertiginoase de structura intimă a realității. Logica 
ideală a limbii capătă statutul de oglindă fidelă a legilor 
universului. Prin urmare, activitatea științifică are din ce în 
ce mai mult tendința de a se refugia în teritoriile de motivare 
ale unei logici de evoluţie ce nu mai are nici o legătură cu 
dinamicile limbajului natural. Însă aici se ascunde pericolul 
unei inversări, după cum notează Wittgenstein: „494. Vreau 
să spun: Ceea ce noi numim « limbaj » este înainte de toate 
aparatul limbajului nostru obişnuit, al limbajului nostru 
verbal; iar apoi alte lucruri, potrivit analogiei sau 
comparabilitatii cu el” (Wittgenstein 2003, 278). 


Întrebări 


Cum este înţeles și utilizat limbajul academic în procesele de 
cercetare științifică? (Înţeleg, prin cercetare științifică, toate 
formele culturale de evoluţie a cunoașterii, ce au o 
recunoaştere instituțională prin capacitatea de a formula si 
argumenta un rezultat verificabil.) În afară de faptul că este 
preferat la nivel formal pentru o comunicare eficientă a 

rezultatelor cercetării, care este funcţia lui în însuși procesul 
cercetării (fie el proces experimental sau teoretic)? Aceleași 
reguli discursive ale unei teze academice guvernează oare 
întreaga experienţă a cercetării efective? 

Se poate accepta uşor că limbajul academic a evoluat 
dintr-o tendinţă justificată de a face comunicarea științifică 
foarte clară, eficientă si cât mai larg accesibilă. El este bazat 
pe un set de reguli formale ce asigură cea mai economică 
împlinire a acestei funcţii. Dar regulile ce guvernează funcția 
comunicativă a limbajului nu sunt regulative și în geneza 
limbajului natural, cel care impregnează structurile de 
semnificaţie ale dinamicii concrete a actelor de cercetare. 
Oare, într-un scenariu de igienă științifică ideală, toate ar 
trebui supuse acestui model de logică discursivă? 

Care este legătura dintre procesele cognitive ce 
guvernează actul cercetării si forma publică a rezultatului 
său: articolul, teza, comunicarea? Nu cumva cercetătorul 
foloseşte un altfel de joc de limbaj, o altă inflexiune 
atitudinală a logicii, o altă postură a expresiei lingvistice, în 
procesele mirării, ale naşterii unor scopuri, unor întrebări, în 
configurarea unor motive sau dezvoltarea unor experimente, 
pentru ca apoi să îmbrace totul în hainele de gală ale principiilor 
discursive ale logicii academice, atunci când trebuie să ofere 
o imagine retrospectivă a întregii sale aventuri? Și există, 
oare, vreo disciplină aptă de a antrena cercetătorul în 
observarea acestor distincţii? Sau sunt ele de la sine înţelese? 

Albert Einstein, în Adresa inaugurală dinaintea Academiei 
Prusace de Științe, ţinută în 1914, distinge două tipuri de 
cercetare complet diferite în câmpul fizicii teoretice, unul în 

care pregătirea ştiinţifică comună poate evolua eficient si 
unul în care aceasta nu mai este suficientă: 


„Metoda teoreticianului implică folosirea, ca fundaţie, a unor 
postulate generale sau principii, din care poate să extragă concluzii. 
Astfel, munca lui se împarte în două. În primul rând trebuie să 
descopere aceste principii și apoi să urmeze concluziile ce se 
nasc din ele. Pentru a doua dintre aceste activități el primește o 
pregătire admirabilă la școală. Dacă, deci, prima dintre problemele 
sale a fost rezolvată pentru un domeniu sau pentru un complex 
de fenomene, atunci are succesul asigurat, în măsura în care 
efortul si inteligenţa lui sunt pe măsură. Prima dintre aceste 
activităţi, mai exact, stabilirea de principii ce vor servi ca punct 
de plecare pentru deductiile sale, are o cu totul altă natură. Aici 
nu există nici o metodă capabilă de a fi învățată și aplicată 
sistematic astfel încât să își atingă scopul. Cercetătorul trebuie 
să smulgă aceste principii din natură prin observarea, în largi 
complexe de fapte empirice, a unor anumite trăsături generale 
ce permit o formulare precisă.” (Einstein 1956, 221) 


Obisnuintele generale de folosire a limbajului 
academic creează un ideal confuz al adecvării științifice, prin 
care toate procesele cercetării, interioare sau exterioare, ar 
putea fi integrate fără rest în imaginea discursivitatii logice 
sau, cel puţin, ar trebui să urmeze dinamica acestei structuri, 
chiar dacă în funcţionarea lor naturală se dezvăluie a fi mult 
mai complexe și mai diverse. Confuzia subtilă dintre dinamica 
practicilor ştiinţifice si teleologia discursului științific ar 
putea să aibă drept consecinţă inhibarea diferitelor forme de 
intuiție (înțelegere non-discursiva), a creativității, genialitatii 
(în sensul de genuinitate pre-culturală a interogatiei), blocarea 
dezvoltării unor noi domenii ale cunoașterii umane şi 

crearea unui mecanism artificial de creștere în cantitatea de 
literatură ştiinţifică. 

În această scurtă investigaţie filosofică voi încerca să 
înțeleg; în ce măsură raportul academic poate fi considerat o 
imagine completă, precisă si justificată a proceselor pe care 
le documentează. Oare felul în care el reconstituie post- 
factum o imagine a drumului descoperirii nu rămâne 
singura mărturie a ceea ce s-a întâmplat? lar dacă toate 
mișcările nereglementate de logică ale geniului si 
creativității științifice sunt lăsate la o parte, ce fel de funcție 
pedagogică pot avea aceste rezultate? Cum vor modela ele 
comportamentul viitorilor cercetători? Și oare nu se ascunde 
un risc imens în această ignoranță? 


O fenomenologie a motivatiei științifice 
ca afectare pre-judicativă 


Voi folosi aici termenul de motivație pornind de la o folosință 
largă a sa, un sens general, însă cu intenţia de a-l duce, treptat, 
cât mai aproape de o înțelegere fenomenologică, mai exact în 
sensul unei forțe modelatoare a genezei transcendentale a 
experienţei. Acest concept a fost dezvoltat de Edmund Husserl 
în operele sale târzii. După cum notează Anthony J. Steinbock, 
în introducerea sa la Analize privind sintezele pasive şi active: 


„Relaţiile de motivare pătrund toate dimensiunile intentionale 
ale vieţii: vorbind in mod general, în sfera activă, ca motivații 
egoice ale interesului; în sfera pasivă, e.g., în termenii unei 
fuziuni sau ai unei conexiuni a lucrurilor în interiorul unui 

câmp sensibil, sau, în termenii motivatiilor kinestetice; si în 
tranziţia de la sfera pasivă spre cea activă, exemplificată prin 
apariţia trezirii egoice într-o îndreptare a atenţiei, o îndreptare 
atrasă de o pre-donatie transformată în donație.” (Husserl 
2001a, XLVII) 


Care sunt mecanismele de motivare ce conduc evoluția 
unei descoperiri, ce fel de procesualitate cauzală funcționează 
aici? Motivația este determinată oare doar de raționamentul, 
întrebarea iniţială, ipoteza sau argumentul ce pot fi declarate 
la începutul unei teze? Este oare pur și simplu o necunoscută 
dintr-un edificiu ideal al cunoașterii ce trebuie pusă la locul 
ei și determinată definitiv, cea care angajează energiile căutării? 
Drumul motivatiei este oare identic cu discursivitatea logică 
a desfășurării rationamentelor? Este pur si simplu doar o 
cauzalitate rațională cea care determină dezvoltarea actelor 
unui cercetător şi unitatea concordantă a cercetării lui? Cu 
siguranţă, raportul academic tinde să stabilească o astfel 
de imagine. 

Ducând această tendinţă critică incipientă la consecinţele 
ei ultime, am putea să ajungem la a chestiona obisnuinta 
generală de a impune o cauzalitate raţională asupra 
percepţiei desfăşurării actelor noastre. Funcționarea coerentei 
comportamentale — de care este socotit responsabil agentul 
volitional — este, în general, pusă în seama unei misterioase, 
intime activităţi „mentale”, ce funcționează simbolic pe baza 
unor reprezentări lingvistice sau imagistice, un fel de flux 
textual al gândirii ce determină actele umane. Maurice 
Merleau-Ponty efectuează şi el o critică fenomenologică a 
cauzalitatii uniforme a gândirii, în Fenomenologia percepției: 

„Gândirea obiectivă, cea care se adresează universului și nu 
fenomenelor, nu cunoaște decât noţiuni alternative; plecând de 
la experienţa efectivă, ea definește concepte pure ce se exclud: 
noțiunea de întindere, adică cea a unei exterioritati absolute a 
părţilor și noţiunea de gândire, adică aceea a unei fiinţe retrase 
în ea însăși; noţiunea de semn vocal ca fenomen fizic legat 
arbitrar de anumite gânduri si cea a semnificației ca gând 
absolut clar pentru el însuși; noţiunea de cauză ca determinant 
exterior al efectului său și cea a raţiunii ca lege de constituire 
intrinsecă a fenomenului.” (Merleau-Ponty 1945, 60-61) 


Merleau-Ponty împărtășește aici cu Wittgenstein aceeași 
poziție împotriva unei perspective reprezentationaliste a 
cauzalitatii rationale a comportamentului. Fără a intra într-o 
polemică fenomenologică, fără a încerca să impună un alt 
model al acestor procese modelatoare ale comportamentului, 
Wittgenstein se luptă, mai radical, cu însăşi confuzia unei 
dualitati corespondente dintre limbaj şi realitate. Formularile 
sale atipice par să producă pur şi simplu scurt circuite de 
sens în care se dezvăluie terapeutic stricta relativitate dintre 
obisnuintele limbajului si fenomenalitatea existenţială ce 
pare să le găzduiască. Dincolo de această inter-dependenta, 
nu pare să mai rămână nimic în rolul unei experienţe pure, 
certitudinale, fondatoare. 


„487. « Părăsesc camera deoarece tu o ordoni ». « Părăsesc camera, 
dar nu deoarece tu o ordoni ». Descrie această propoziţie o 
conexiune a acţiunii mele cu ordinul lui? Sau ea face conexiunea? 
Putem întreba: « De unde ştii tu că o faci din cutare, şi nu din 
cutare motiv? » lar răspunsul este, poate: « O simt »? 488. Cum 
judec eu dacă este aşa? După indicii? (...) 490. Cum ştiu eu că 

acest demers de gândire m-a condus la această acţiune?” 
(Wittgenstein 2003, 276-277) 


Cum rămâne cercetătorul în contact cu interogatia 
fundamentală a proiectului său: își repetă adeseori 
întrebările iniţiale? De asemenea, nu se întâmplă de multe 
ori ca dezvoltarea unor consecințe deductive, în inerția 
comună a logicii răspunsului, în lăcomia după rezultate, să 
producă o evoluţie sterilă, în care cercetătorul să simtă că a 
pierdut contactul cu atmosfera inițială a interogatiei, 
mergând pe firul unei provizorii formulări a întrebării? Ce 
este acest câmp motivational ce asigură fertilitatea actelor, 
este el oare doar impulsul spre cunoaștere al unor procese 
mentale pure, tine de necesităţile interne ale unei ştiinţe, sau 
este, de asemenea, întregul orizont existențial în care o 
căutare poate avea consecințe concrete? Oare mișcările 
intuitive în complexul existenţial al unei necesităţi reale de 
cunoaștere, transformările şi revoluțiile interioare produse 
de febra unei pasiuni, spre exemplu, sunt reductibile la 
instinctualitatea vulgară a întrebării ce își caută pacea unui 
răspuns satisfăcător în mediul mecanic al paradigmei 
claritatii logice a discursului? 

În general, se consideră că a fi într-o continuitate 
deductivă clară a rațiunii simbolice este suficient pentru a 
asigura dezvoltarea sănătoasă a unei cercetări academice. 
Dar oare nu ar fi folositor ca cercetătorul să fie încurajat să 
investigheze toate formele de energie motivationala si 
efectul acestora asupra rezultatelor concrete? Oare relevanta 
culturala si dimensiunea asteptarilor provocate de obiectualitatea 
publica a cercetarii sunt singurii factori ce stabilesc motivatia 

şi cursul ei? În ce fel de relaţie se află cercetarea (in cele mai 
exacte domenii, să spunem) cu motivele personale ale 
cercetătorului, cu configurarea orizonturilor sale existențiale? 
Oare nu este important, chiar în practica științifică, mediul 
concret de sens (existenţial, psihologic, spiritual, cultural, 
circumstantial etc. ) în care se desfășoară cercetarea? 


„În acest sens, o ştiinţă nu este pentru noi, în primul rând, un 
complex unificat de adevăruri argumentate sistematic, condiționat 
de unitatea câmpului tematic, ci o practică teoretică a ființei 
umane [des menschlichen Daseins], care se finalizează în adevăruri ca 
rezultate ale acestei practici. Înaintea tuturor adevărurilor 
tematice ale unei ştiinţe se află actualitatea unei vieți ce se 
angajează în activitatea ştiinţifică. (...) Subiectul științei este 
omul, nu omul individual, ci complexul istorico-generativ al vieţii 
ce stă în unitatea unei tradiții culturale.” (Fink 1995, 102-103) 


Se consideră în general că factorii subiectivi, personali, 
cum ar fi caracterul, trăsăturile emoționale, credințele 
personale, stările circumstantiale, intuitiile, orientările 
filosofice, existenţiale etc., sunt importanţi și influențează 
performanţa ştiinţifică (dar nu în miezul ei obiectual, în 
rezultatele ei concrete); poate că sunt chiar menţionaţi în 
discuţiile prietenești dintre cercetători. Dar, cu siguranţă, ei 
nu au niciun loc într-un raport academic. De ce? 
Cunoaşterea ştiinţifică manipulează date obiective, fapte 
clare şi testabile, experienţe reiterabile în mod universal, iar 
lucrările științifice trebuie să formeze edificii sistematice de 
cunoaștere. De aceea, ele trebuie purificate de orice balast 
circumstantial, reduse la obiectiv şi plasate strict în funcție 

de domenii, clase, categorii, subiecte, pentru a fi accesibile 
uşor și utilizabile eficient. 

Dacă un om de știință, în timpul său liber, desprins de 
orice fel de necesitate a vreunui proiect, ar continua totuși să 
citească literatură academică, care ar fi modul său de a 
alege? Bineînţeles, tendința care se formulează în general cu 
întrebarea: „Ce ar trebui să citesc în vederea acestui proiect?” 
ar fi, mai degrabă, adusă la expresie astfel: „Ce mi-ar plăcea 
acum să citesc?”. Si de ce oare nu suntem capabili să punem 
această întrebare în mod sistematic? Caracterul subiectiv, 
simţit, al experienţelor de cunoaştere este doar atmosferă de 
culoare ce însoţeşte, aleatoriu, o materialitate obiectivă 
indiferentă, alcătuită strict pe baza unei necesități logice? 
Este oare doar o problemă personală felul în care 
manageriezi contextul emotional ce imbiba constant 
mișcările tale de cunoaștere? Tiparul emoţional este el 
complet irelevant pentru structurile existențiale de 
semnificație ce asigură orice funcţionare posibilă a 
cunoașterii? Este cu adevărat ştiinţa o construcţie abstractă 
ce poate evolua indiferent de condiţiile concrete ale 
întrupării sale contextuale?! 


1 Ar fi potrivit de semnalat aici modul în care Wittgenstein 
uzează de formulări ca: „aici mi-ar plăcea să spun”, sau „aș vrea 
să răspund”, pentru a introduce propoziţii ce nu sunt în mod 
evident necesare în logica discursului. Acesta e un mod de a da 
atenţie tendințelor ce nu provin dintr-o inerție a necesității 
logice, dar care se impun în ordinea unei alte necesități, 
responsabile la rândul ei. Aceste tendințe naturale ale 
limbajului sunt sistematic excluse din formularea academică, 
după cum se va vedea şi în ultimul capitol al articolului. 

Oare nu este importantă inspiraţia (o stare generică de 
intuitivitate) inclusiv în munca ştiinţifică? Ţine ea pur şi 
simplu de hazard, de noroc, sau se poate dezvolta o 
măiestrie a ei? Şi cum poate această subtilă măiestrie a 
atitudinilor să supravieţuiască în istoria cunoașterii dacă 
textele moștenirii științifice sunt obligate să adopte un stil 
impersonal, rigid, strict formal? Rarele jurnale ale 
cercetătorilor par să nu aibă nicio relevanţă științifică, sunt 
doar picanterii biografice. 

Nu se întâmplă uneori să nu poți ajunge la datele pe 
care le dorești tocmai pentru că stilul comun al unei teze iti 
afectează entuziasmul? Oare nu este semnificativ că acești 
martori precisi nu reușesc să transmită si vibrația emoțională 
ce ghidează intuirile sensibile ale unei descoperiri? Cum 
sunt educați cercetătorii să  managerieze momentele 
fulgurante ale intuiției, momentele în care te apropii de o 
idee ce încă nu este clară? Nu este ea cel mai adesea 
violentată de obisnuintele categoriale ale privirii științifice? 
Nu ar fi necesar, în aceste cazuri, un alt mod de navigare în 
literatura de specialitate, după alte tipuri de dinamici 
evolutive şi alte feluri de necesităţi ale descoperirii? 

De ce pare atât de absurd a imprima o atmosferă de 
jurnal unui raport științific? Oare nu se pot dezvolta reguli 
de impartasire si de integrare eficientă a aspectului 
emotional, motivational al cercetării? Poate că s-ar putea 
stabili convenţii de semnalare a diferitelor structuri 
emoționale ale etapelor cercetării, astfel încât să se creeze o 
imagine mai complexă a proceselor descoperirii şi astfel 
încât o experienţă afectivă a managerizării cercetării să poată 
fi transmisă prin literatura de specialitate. Şi poate că noi 

tipuri de clasificare ar putea fi dezvoltate: descoperiri ce au 
fost accidentale, neaşteptate, spontane, graduale, sau care au 
fost obositoare, plictisitoare, fascinante, unele care au fost 
insufletite pur si simplu de necesități pragmatice sau au avut 
un orizont idealist, o pasiune dezinteresată etc. 

Nu vreau să semnalez, prin aceste observații, decât 
carenta în transmiterea măiestriei intime a muncii științifice, 
lăsată la o parte în obsesia pentru atingerea rezultatelor concrete. 

Dacă e să mergem mai departe cu aceste observaţii 
naturale și să acceptăm viziunea fenomenologiei genetice 
dezvoltate de Husserl în lucrările sale târzii, vom descoperi 
că motivaţia, sau afectivitatea, nu are doar o coloratură 
emoțională ce funcționează paralel cu procesele cognitive 
într-o viziune psihologizantă a proceselor cunoaşterii. 

În procesualitatea transcendentală a genezei judecăților, 
sintezele pasive constituie fundamentul pre-judicativ al 
oricăror acte perceptive, volitive, afective, judicative. Prin 
urmare, înainte ca o viață psihologică activă, conștientă, a 
perceptiilor, sentimentelor, judecăților să poată surveni 
există un întreg teritoriu pre-judicativ în care se configurează 
credințe fundationale si predispozitii pasive. Acestea sunt 
reglate de legi ale asociativitatii si organizează în mod 
primar orice moduri ale intuitiei în categorii unificatoare 
pre-obiective. Ele formează astfel o hartă de orizonturi 
posibile ale îndreptării intentionale. Mai exact, înainte ca 
orice act conștient să fie posibil, se creează o hartă de 
posibilități atractive, un relief de orizonturi de atracţie ce se 
luptă constant pentru a configura în final orientarea fluxului 
de trăiri ale sinelui empiric, psihologic. 

Husserl introduce aici conceptul de afectare, precum și 
cel de motivație, pentru a indica această forță de atracție ce 
premerge obiectivarea oricărei experiențe posibile, fie ea 
sinteză activă a unei judecăţi, a unei percepții, a unei emoții, 
a unei mişcări corporale etc. 


„Dar cum ajungem la o unificare cuprinzătoare, total clarificată, 
la o evidentă unificare a motivelor, afectării şi formării unităţii? 
Aș vrea să răspund acestei întrebări spunând că ţine de 
pasivitate si, ca cel mai de jos grad al ei, de pasivitatea hiletică, 
să formeze un câmp constant de formaţiuni obiectuale ce se dau 
ego-ului. Ceea ce este constituit este constituit pentru ego, și în 
final, o lume înconjurătoare trebuie constituită, una în care ego-ul 
trăieşte, acționează si cea care, pe de altă parte, motivează 
constant ego-ul. Ceea ce e constituit pentru conștiință există 
pentru ego doar în măsura în care mă afectează pe mine, ego-ul. 
Orice fel de sens constituit este pre-donat în măsura în care 
exercită o atracție afectivă, se dă în măsura în care ego-ul se 
supune atracției si se întoarce cu atenţia înspre ea, fixând-o. 
Acestea sunt forme fundamentale prin care se constituie un 
obiect.” (Husserl 2001a, 210) 


În urma acestei analize fenomenologice, se poate 
înțelege mai bine co-dependenta factorilor ce compun viata 
psihică a actelor de cunoaştere, în măsura în care se dezvăluie 
un teritoriu mai originar de configurare a potentialitatilor ce 
determină transcendental orice act judicativ. În acest sens, 
atenţia fata de orizonturile existenţiale si forțele de motivare 
ce sunt în mod comun asociate cu afectivitatea psihologică 
dezvăluie un alt mod, poate mai direct, mai originar, de a 
pune luciditatea ştiinţifică în contact cu propriile ei 
configurații pasive, ante-predicative. 

Unitatea formală a discursului 
si coerenţa existenţială a cercetării 


O trăsătură importantă a discursului ştiinţific este unitatea 
lui. Care sunt modalităţile tehnice de a asigura unitatea 
formală a unei comunicări ştiinţifice? În primul rând, este 
foarte important sa fie bine încadrată într-un anumit 
domeniu, subdomeniu, sau o anumită combinaţie dintre ele. 
Tema, subiectul și chiar titlul trebuie să fie deja definite 
precis încă de la început. Însă dacă intenţia, definirea ei ca 
proiect si încadrarea ei într-o tradiţie specifica de 
manifestare sunt necesare în condiţiile comunicării, oare 
această poziționare precisă este necesară în dinamicile 
clarificatoare si descoperitoare ale cercetării? În cazul 
nașterii unui interes de cunoaștere genuin (hrănit de 
necesități experientiale), este oare necesară o astfel de 
limitare a mişcărilor de întrupare a interogatiei la un singur 
plan teoretic de relevanță? Această strictă coerență a 
identităţii este oare necesară pentru dezvoltarea cercetării 
(care își stabileşte pe parcurs teritoriile în care se va mișca), 
sau este necesară mai ales în situaţia concretă a comunicării? 
Bineînţeles, dacă această comunicare va fi adresată unui 
anumit grup, ea va trebui să se stabilească într-un sistem 
comun de referință. Însă complexul personal de domenii din 
care cercetătorul adună experienţe clarificatoare poate fi 
mult mai divers decât atât. 

Ce se întâmplă în actul natural al descoperirii, unul 
care nu este neapărat guvernat de logica prestabilită a 
evoluţiei interne a unui domeniu, ci de o motivaţie 
personală? Oare nu cumva graba de a localiza interogatia, 

încă de la început, într-o definiţie rigidă, limitează câmpurile 
de instrumente la care ai acces ca cercetător? Nu e oare 
posibil ca formularea prematură a întrebării să fie responsabilă 
de acumularea unor rezultate sterile, incapabile de a te duce 
mai aproape de împlinirea intenţiei originare? Pe lângă faptul că 
ar putea să fie situată într-un domeniu complet nepotrivit (când 
simţi că nu e locul tău, că nu te regăsești), ar putea, de asemenea, 
să limiteze libertatea de a adresa mirarea inițială într-un 
mod direct, personal, în afara câmpurilor epistemologice 
tradiționale sau într-o combinaţie inedită a lor. 

Nu cumva mecanismele de a obţine claritate în 
comunicarea cu ceilalți sunt diferite de cele ale clarificării 
interioare, la nivelul celei mai depline intimitati cu originea 
si necesităţile specifice ale unui interes integrat existential? 
Se poate oare ca o cercetare să funcționeze strict în 
necesitatea logică interioară evoluţiei unei ştiinţe, asa cum 
tinde să pară tonul impersonal și identitatea deplin situată a 
vorbirii academice? 

De ce oare ar trebui ca unitatea conduitei unei cercetări 
să fie identificată la nivelul unui proiect, să fie limitată la 
expresia unei întrebări sau a unei teme, să fie precis 
localizabilă în interiorul unei științe? Oare nu este important 
a lua în considerare teritoriul vieţii pre-stiintifice, ca sursă a 
oricărei posibile motivații unificatoare? Nu este esențial 
pentru orice fel de cercetător să fie iniţiat în practica unei 
onestitati savante legate de urmărirea celor mai adânci 
necesități de cunoaștere, în cazul în care acestea cresc 
organic din propria sa existență? Sau viata intereselor sale 
personale e atât de diversă, gândurile sale neformalizate 

ştiinţific atât de aleatorii, încât trebuie să-și identifice mereu 
interesul profesional cu ajutorul unor termeni cheie? 

Aceste întrebări par naive, nepotrivite, într-o lume în 
care singura cunoaștere universal acceptată este accesibilă 
doar în cadrul practicilor şi instituţiilor academice. Dar cum 
pot fi integrate şi dezvoltate, științific, interese de cunoaştere 
ce provin din alte soluri decât din mecanica internă a vieții 
academice? Ar trebui oare ca evoluţia ştiinţifică a gândirii să 
fie mereu altoită la acelaşi trunchi de habitualitati pentru a 
supravieţui? Cum poate nevoia de a găsi forme alternative 
să se manifeste, dacă practicile de cunoaştere trebuie de la 
început să fie definite în termenii experienţelor convenționale 
stabilite în mod teoretic? 

Edmund Husserl, în partea de început a cărții Criza 
ştiinţelor europene și fenomenologia transcendentală, identifica la 
rândul său hiatusul ce se adânceşte continuu între fertilitatea 
tehnică a practicilor ştiinţifice şi geneza existenţială a 
sensului lor. Acest hiatus este tocmai tendinţa limbajului de 
a naște idealitati ce reușesc să devină auto-suficiente, 
depărtându-se de necesitățile experientiale ce le-au modelat 
de la început: 


„Metoda dezvoltată, împlinirea progresivă a scopului său, este, 
ca metodă, o artă transmisă; dar sensul ei adevărat nu e 
transmis în mod necesar împreună cu ea. Și exact datorită 
acestui motiv, o menire ca cea a ştiinţelor naturii (sau orice altă 
ştiinţă a lumii), ce poate să-și stăpânească infinitatea obiectelor 
sale doar prin infinitati ale metodei si poate să le stăpânească pe 
cele din urmă doar prin mijloacele unei gândiri tehnice si o 
activitate ce este lipsită de semnificaţie, poate să fie și să rămână 
semnificativă într-un sens adevărat și original numai dacă omul 

de știință a dezvoltat în el însuși abilitatea de a interoga 
semnificaţia originară a tuturor structurilor sale de sens și 
metode, i.e., în semnificaţia istorică a stabilirii lor originare si 
mai ales în semnificația tuturor sensurilor moștenite ce au fost 
preluate pe nesimţite în această primă instituire, ca si cele 
preluate mai târziu.” (Husserl 1970, 156) 


Discursivitatea academică și eterogenitatea 
structurală a gândirii naturale 


Discursivitatea este modul de a organiza comunicarea într- 
un flux continuu, neîntrerupt. Această caracteristică este 
specifică unei continuitati monologale, iar justificarea ei 
poate fi analizată, spre exemplu, în cazul unui discurs public 
si al necesităților sale tehnice. O primă necesitate ar putea fi 
aceea de a menţine controlul unei imagini de ansamblu a 
comunicării, pentru ca ideile să nu-și piardă coerenţa (dupa 
cum s-ar spune în limbajul comun, pentru ca vorbitorul să 
nu-şi piardă „şirul ideilor”). De aceea, e necesară o metodă 
de a construi și de a controla structura evoluției unui mesaj 
discursiv. De asemenea, în cazul unei comunicări scrise 
căreia îi lipsește dinamica dialogală, este necesară o tehnică 
de a asigura continuitatea ideilor, interacțiunea lor 
motivaţională, modul în care se determină reciproc. În acest 
sens, continuitatea logică pare a fi un tip de interacțiune 
artificială ce hrănește continuitatea unui text când întruparea 
dialogală a unei configurații dinamice a vorbirii lipseşte. 

Să urmărim fenomenalitatea specifică a unui discurs 
oral. Cu siguranţă, este nevoie de o structură clară, inițială, a 

ideilor principale. De asemenea, este nevoie de stabilitatea 
unor anumite reguli si obisnuinte lingvistice, structuri de 
legătură care să asigure continuitatea logică a propozitiilor. 
În dialog, dacă se întâmplă să pierzi contactul cu o coerenţă 
a ideilor, ea poate fi recuperată prin intervenţia celuilalt. Dar 
cum se evită această situaţie în cazul unui discurs oral? Se 
pare că trebuie să ai la îndemână măcar mecanismele 
gramaticale si logice prin care să te legi formal de ultima 
propoziție păstrată în orizontul retentiv. Dacă pierzi legătura 
cu imaginea structurală a orizontului unor idei, sau 
contactul intuitiv direct cu o realitate stabilă ce poate fi 
urmărită descriptiv, ce faci? Poate că nu ai decât ecoul 
ultimei propoziţii ce încă mai răsună cumva în memoria 
auditivă. Nu poți decât să lași limbajul însuși să-şi 
desfăşoare posibile structuri habituale de continuare, să se 
multiplice în consecințe logice până când un eventual 
contact intuitiv cu necesitatea unor idei poate fi reluat. 

Aici pare că s-ar potrivi de minune sintagma populară 
pe care o menţionează Husserl în Cercetări logice I, când 
vorbeşte despre înțelegerea non-intuitivă: „Când ideile ne 
scapă, cuvintele ne sar în ajutor” (Husserl 2001b, 209). Însă 
nu e vorba de o critică facilă adresată unei functionari inerte 
a limbajului. Există o distincţie între lipsa de judecată și o 
judecată non-intuitivă: „Vorbirea fără judecată nu înseamnă 
vorbire ce nu e bazată pe judecăţi, ci vorbire bazată pe 
judecăţi ce nu sunt susținute de o considerare inteligentă, 
independentă” (Husserl 2001b, 209). 

În capitolele 19 şi 20 din Cercetări logice I, Husserl apără 
această funcționare vida a judecăților ca fiind o valabilă 

desfășurare a constituirii sensului si nu doar o mecanică 
sterilă a limbajului. 


„Dacă faptul-de-a-avea-sens nu trebuie căutat neapărat în 
intuiție, atunci vorbirea fără intuiție nu este în mod necesar 
vorbire lipsită de gândire. Dacă intuiţia lipsește, un act ca acela 
ce altfel ar fi depins de intuiţie si, poate, ar fi mediat cunoașterea 
obiectului său continuă să depindă de expresia dătătoare de 
sens. Actul în care se manifestă sensul este, deci, prezent în 
ambele cazuri.” (Husserl 2001b, 210) 


Această funcţionare vidă a reprezentărilor ce nu sunt 
împlinite intuitiv este o posibilitate concretă la nivelul 
fenomenalitatii limbii, dar poate să capete, de asemenea, 
proporţii istorice ca obisnuinta culturală: spre exemplu, in 
cazul evoluţiei inertiale a unor studii teoretice care 
funcţionează în structuri de sens motivate strict logic, la 
nivele tot mai înalte de abstractizare. Pericolul, aici, nu este 
că ele și-ar pierde sensul, ci că sensul lor nu mai este conectat 
la o necesitate experientiala. 

Construcţia sistematică și controlul deductiv al 
succesiunii propozitiilor sunt necesare atunci cand 
observațiile nu au un referent intuitiv care să asigure 
spontan coerenţa lor. Acest caracter construit al stiintificitatii 
academice constă în rigurozitatea formală a construirii 
argumentelor, rigiditatea folosirii termenilor și stabilirea 
unor sisteme terminologice tehnice care să asigure 
stabilitatea acestor structuri de sens. 

Cu toate acestea, desfășurarea concretă a evoluţiei unei 
cercetări nu se desfăşoară în logica internă a unei 
sistematicitati abstracte a argumentelor si a consecinţelor 

deductive. De cele mai multe ori progresul se produce prin 
asocieri interdisciplinare, prin mişcări atipice in 
mecanicitatea pre-configurată a mișcărilor înţelegerii. Pentru 
a întreține producerea unei descoperiri, trebuie luaţi în 
calcul toți factorii ce compun întruparea concretă a unui 
interes de cunoaștere: toate domeniile de sens în care se 
mișcă viaţa cercetătorului, configuratiile specifice de 
funcţionare a biologiei concrete a actelor sale de cunoaștere, 
forma specifică a pregătirii sale şi a experienţelor ce au 
configurat dispoziţiile si disponibilitatile sale. În concluzie, 
devine mai mult decât evident că fluxul real al 
rationamentelor ce conduc dinamica efectivă a cercetării 
ştiinţifice nu poate să fie redus la imaginea uniformă pe care 
o expune cu consecvență formalismul academic. 

Însă care este natura acestei necesităţi constrângătoare 
prin care cunoaşterea academică, integrată existenţial sau 
nu, pare să se impună cu o forță implacabilă? Natura 
esenţială a necesităţii logice este tocmai capacitatea de a 
funda valoarea de adevăr a unei propoziţii, în mod abstract, 
prin stabilirea unei relații gramaticale cu o altă propoziţie, 
fără a mai fi nevoie de un spaţiu existenţial de stabilire a 
sensului său. Această metodă de deducție a adevărului este 
atât de convingătoare încât științele pot produce spații 
imense de coerență cognitivă ce capătă soliditate de realități 
în sine. Încrederea noastră în această capacitate a limbajului 
se datorează tocmai reprezentării pe care o avem cu privire 
la relația ei de corespondență cu o realitate absolută, 
obiectivă, existentă în sine. 

Wittgenstein este cel care identifică şi explorează, în 
consecinţele ei, această prejudecată fundamentală pe care se 

bazează funcţionarea limbajului. În decursul Investigatiilor 
filosofice, el nu face decât să deconstruiască prin mișcări 
bruște, prin șocuri ale habitudinilor lingvistice, iluzia unei 
functionari perfect logice a limbajului. În momentul în care 
această construcţie a unor sensuri ce stau în picioare în mod 
abstract prin relații logice autosuficiente (perfect 
independente de contextualizările existențiale ale practicilor 
lingvistice) este dezvăluită ca fiind doar o proiecție 
nejustificată, în mod surprinzător, întreaga senzație a unei 
întemeieri a logicii pe o ordine universală a realității se 
deconspiră şi ea. 


„108. Ne dăm seama că ceea ce noi numim « propoziție », « limbaj », 
nu este unitatea formală pe care ne-am imaginat-o, ci familia 
structurilor înrudite mai mult sau mai puțin una cu alta. — Dar ce se 
va alege acum din logică? Rigoarea ei pare aici să slăbească. — Dar prin 
aceasta nu dispare ea cu totul? — Căci cum poate logica să-şi 
piardă rigoarea? Fireşte, nu prin aceea că i se ia ceva din rigoare. 
— Prejudecata purității de cristal poate fi înlăturată numai daca 
răsturnăm întreaga noastră cercetare. (S-ar putea spune: 
cercetarea trebuie răsturnată, dar având ca punct de sprijin 
propria noastră nevoie.)” (Wittgenstein 2003, 153) 


În acest sens, se poate înţelege de ce un stil filosofic 
particular, ca cel al Investigatiilor wittgensteiniene, ar putea 
să indice o nouă paradigmă în tipul de reprezentări ce sunt 
intens hrănite, sedimentate si pietrificate prin rigoarea 
formalismului academic. Nu e vorba, deci, doar de o 
schimbare de stil, ci de o trecere de la paradigma unui 
anumit ideal al realităţii, la asumarea relativităţii și 

conventionalitatii acelui ideal, prin reîntoarcerea la specificul 
de practici lingvistice existenţiale care l-au produs. 

Se poate astfel înțelege că Wittgenstein nu a reușit doar 
o ieșire din orbirea unei logici ideale, prin recursul la o 
simplă naturalizare a formulărilor, ci a transformat însăși 
dinamica discursivă a logicii ştiinţifice. Modul său de a 
relationa propoziţiile între ele nu mai este stabilit în mod 
abstract prin relații gramaticale ale constrângerii logice, dar 
nici prin imitarea dinamicii unui dialog natural. Formele de 
înţelegere pe care încearcă să le clarifice sunt indicate 
constant printr-o diversitate ameţitoare și accelerată a 
tipurilor de poziționare existenţială, o transformare continuă 
si indiferentă a câmpului tematic, însă una care reușește să 
fie fidelă unei luciditati detasate, una capabilă să fractureze 
constant orice instalare comodă a unor habitudini oarbe ale 
diferitelor forme de logici situate. 

Această disciplină a unor șocuri mentale continue are 
rolul terapeutic de a curăța funcționarea înțelegerii de orice 
construcţie rigidă de sensuri ce par să existe prin ele însele. 
În același timp, are rolul de a descuraja înțelegerea minții ca 
fiind o entitate misterioasă ce manipulează aceste idei pure, 
idei similare sau corespondente unei realități obiectuale 
independente de limbaj. 

Logica sa intensă, fracturată, în responsabilitatea unui 
dialog concentrat, tăios, fulgerător, creează flexibilitatea de a 
privi orice dificultate din diverse perspective, reducând 
toate implicaţiile dramatice ale construcţiilor abstracte de 
sens la un simplu joc de cuvinte ce nu ascunde în spatele său 
nimic în afara simplei habitudini a contextului cultural ce i-a 
dat o funcţie existenţială. În acest fel a reuşit să indice idealul de 

corectitudine al logicii ştiinţifice doar ca pe un alt joc, poate mai 
amplu și mai serios. lar caracterul riguros şi asprimea distanţei 
sale metodologice constau tocmai în abtinerea de la a propune 
vreun scenariu ideal de funcționare a limbii. 

Contactul cu textul său nu este unul care te îmbogățește cu 
orizonturile unui alt ideal de cunoaștere, ci funcționează într-o 
disciplină terapeutică, o deconstructie lipsită de milă. 


Posibile soluţii ce reies din analiza limbajului 
Cercetărilor filosofice ale lui Wittgenstein 


În această ultimă parte aș dori să încerc o scurtă analiză de 
stil a Investigatiilor filosofice. Consider că în maniera 
neobișnuită a limbajului acestei lucrări se pot găsi câteva 
indicii semnificative pentru o reevaluare a relaţiei dintre 
limbajul academic si practicile ştiinţifice, în vederea unei 
posibile naturalizări a formalismului său. 

În primul rând, se poate observa că acest text nu are o 
temă declarată ostentativ, osificată conceptual, nu are un 
subiect sau un titlu: este doar vag categorisit sub numele de 
investigații filosofice. Dacă autorul nu şi-a propus de la 
început o temă și nu și-a trasat un plan sistematic al 
cercetărilor, înseamnă oare că textul nu gravitează coerent în 
jurul unei preocupări centrale? Este doar o înşiruire liberă si 
dezordonată de gânduri filosofice? După o lectură atentă se 
observă că, oricât ar fi de spontană desfășurarea 
interogatiilor, totuşi toate sunt îndreptate ferm împotriva 
aceloraşi prejudecăţi legate de funcționarea limbajului, 
inamici pe care nu are nevoie să-i identifice în mod 

programatic, ci care se degajă din coerenţa interioară a 
necesității proprii de eliberare din rigiditățile expresiei. 
Astfel, nu ar fi mai corect să spunem că disciplina 
sistematicitatii sale era interiorizata la nivelul unui contact 
neîntrerupt cu interogatia sa fundamentală, astfel încât orice 
gând era convertit la sensul unui același proces de 
clarificare? Această onestitate severă nu poate fi numită 
ştiinţifică? În acest sens, obiceiul academic de lucra proiectiv 
se arată a fi doar un instrument, o tehnică de a asigura 
atingerea unui scop prestabilit în mijlocul unei minţi ce nu 
are puterea de a rămâne localizată în jurul unor întrebări ce 
vin de la sine, într-o dezvoltare organică. 

Nu este însă nicio problemă dacă un instrument ajută o 
funcţionare anemica a minţii să-și restaureze puterile de 
concentrare. Însă, dacă generalizarea metodei științifice 
reușește tocmai opusul, făcând cercetătorul să depindă de 
apanajul ei, de întregul mediu instituțional și istoric al unei 
discipline, cum ar mai fi posibil ca o cercetare să fie condusă 
de o necesitate concretă, existenţială? Dacă cercetarea 
devine, în mod progresiv, strict profesională, dacă îşi 
desprinde dinamica interogativă de ritmul unei poziționări 
pre-judicative, genuine, nu va ajunge să fie decât o 
construcţie teoretică artificială, cu instrumente tot mai 
puternice de dezvoltare, însă lipsită de un scop. 


„Oare ştiinţa si metoda sa nu sunt ca o mașină, capabilă de a 
realiza, în mod evident, lucruri foarte utile, o mașină pe care 
oricine poate să înveţe să o opereze corect fără a înţelege deloc 
posibilitatea interioară și necesitatea acestui tip de realizare?” 
(Husserl 1970, 52) 

Nu există un plan discursiv al investigaţiilor, într-o 
formă convenţională, explicită. Nu sunt capitole structurate 
într-o ordine demonstrativă pre-definită. Înseamnă aceasta 
că explorările sale au pornit de nicăieri și au ajuns nicăieri? 
Dacă nu a folosit o imagine, o perspectivă inițială, un 
proiect, înseamnă oare că nu a exersat un control savant 
asupra cursului proceselor sale de descoperire? Dacă nu și-a 
stabilit de la început drept scop obţinerea unui obiect 
cultural, aceasta l-a împiedicat oare să producă un 
eveniment filosofic fără precedent? 


Dar poate că aceste caracteristici nu sunt cele care fac textul 
său cu adevărat unic. Sunt numai semnele necesare ale unei 
căutări sincere, genuine. Abia când reusesti să locuiesti la 
nivelul mișcărilor interioare ale formulărilor sale, noi și 
neobișnuite structuri discursive devin posibile. Este poate 
folositor a ne reaminti aici că un astfel de stil de gândire a 
fost produs de un om cu o pregătire logică desăvârșită. De 
aceea, nu ar putea fi acuzat că îi lipsește acuitatea nuantelor 
logicii, sau conștiința mecanismelor convenţionale ale claritatii. 

Unul dintre primele caractere semnificative pe care aș 
vrea să-l semnalez este straniul tip de dialog pe care 
Wittgenstein îl creează. Uneori pare că vorbește cu el însuși, 
sau alteori cu interlocutori imaginari, inventând tot felul de 
contexte posibile şi dinamici corelative ale dialogului. Își 
testează permanent propriile afirmaţii, confruntându-le cu 
diverse situații posibile şi replici provenind din tot felul de 
situări existenţiale. Pare să fie într-un perpetuu dialog cu 

varietăţi infinite de minţi si contexte, fiind constant expus la 
critici şi contraexemple. Oare nu este aceasta o imagine mai 
corectă a proceselor naturale de gândire angajate de o 
necesitate vitală de clarificare? Şi de ce ar trebui ele forțate să 
ia forma unui monolog, un singur flux continuu al unei 
gândiri izolate, motivate de o evoluţie argumentativă? Dacă 
aceasta este doar forma unei vorbiri ce se desfăşoară in fata 
unei audiențe specifice, de ce ar trebui să se impună ca 
imagine ideală a minţii ce ghidează practicile științifice? 
Oare omul de știință, în cele mai abstracte sau exacte 
domenii, nu este constant într-un viu si divers dialog cu 
realitatea muncii sale, cu îndoielile sale sau cu opiniile 
celorlalţi, la care se raportează constant? 

lată un foarte bun exemplu de forme propozitionale, 
posturi, tonalități și roluri complet diferite ce reușesc să stea 
în același paragraf si să slujească unei coerente foarte subtile: 


„144. Ce am în vedere oare atunci cînd spun « aici poate să se 
oprească capacitatea de a învăţa a elevului »? Îi împărtăşesc 
acest lucru din experiența mea? Desigur că nu. (Chiar dacă aş fi 
avut o asemenea experienţă.) Şi ce fac eu oare cu această 
propoziţie ? Ei bine, aş dori ca tu să spui : « Da, este adevărat, ne 
putem închipui şi acest lucru, acest lucru s-ar şi putea întâmpla! » 
— Dar doream eu oare să-i atrag atenţia că este în stare să-şi 
reprezinte acest lucru? — Doream să pun această imagine în fata 
ochilor săi, iar recunoaşterea de către el a acestei imagini constă 
în aceea că el este înclinat acum să considere într-un alt fel un 
caz dat: adică să-l compare cu această serie de imagini. Am 
schimbat felul său de a privi. (Matematician indian: « Priveşte 
aceasta. »)” (Wittgenstein 2003, 167-168) 

O altă trăsătură semnificativă pentru o critică a 
limbajului ştiinţific este modul în care uneori Wittgenstein 
îşi introduce observaţiile: 


„101. În logică — vrem să spunem noi — nu poate să existe ceva 
vag”; „113. « Este totuşi așa — », îmi spun mie însumi iarăşi şi 
iarăşi”; „532. (...) Vreau mai degrabă să spun că (...)” etc. 
(Wittgenstein 2003, 151; 155; 286). 


Toate acestea par să indice un stil mai degrabă 
personal, subiectiv al fluxului investigaţiei. Și acesta este 
tocmai pericolul de care se teme cel mai tare rigorismul 
academic si pe care îl reprimă cu orice chip. Însă ar trebui 
observat că maniera lui Wittgenstein nu este în mod necesar 
una influențată haotic de sentimente, impresii, nevoi 
psihologice, senzaţii fugitive, tendințe iraționale si intuitii. 
Este doar un mod de a lăsa impulsurile naturale ale 
limbajului să-şi urmeze cursul, astfel încât să poată dezvălui 
însăşi textura experienţelor create de folosirea comună a 
limbii. Este o metodă de a locui mai precis tocmai constituirea 
convențională a realității, prin renunțarea la logica științifică 
pe care o impunem fenomenelor, bazându-ne pe presupozitia 
că limbajul este o oglindă a unei realități în sine. 

În mod paradoxal, atenţia sa investigativă își păstrează 
standardele de claritate și obiectivitate (în sensul de 
responsabilitate intersubiectivă deplină a formulării) în timp 
ce funcţionează în interiorul mecanismelor naturale ale 
limbajului zilnic. Și tocmai acesta este motivul pentru care 
reușește să rămână în contact cu experiența fundationala a 
oricărei motivații de cunoaștere, fără a fi implicat în ea în 

mod naiv. Realitatea se dezvăluie, astfel, ca fiind mai 
degrabă un flux necontrolat, transpus spontan în propoziţii 
fracturate. Este astfel descurajată orice tendință de 
abstragere filosofică în planuri teoretice de relevanţă. 

De ce ar trebui un om de știință să fie atent la ceea ce ar 
vrea să spună, sau ar tinde, ar fi tentat să spună, când regulile 
discursului științific îi spun foarte clar ce trebuie să spună şi, 
eventual, să facă? Wittgenstein, ca filosof, avea nevoie să 
descopere cele mai subtile tendinţe ale limbajului, dar ce 
legătură are aceasta cu idealul de claritate și precizie al 
ştiinţei, cu scopurile ei exacte? Tocmai aici se află 
dificultatea, în faptul că literatura științifică a uitat că 
practicile sale sunt desfăşurate în mediul limbajului comun, 
iar cele mai semnificative, relevante dintre ele trebuie să 
răspundă mereu unor nevoi concrete, pragmatice, care sunt 
si ele formate în mediul limbajului comun. Astfel, forma 
convenţională a literaturii ştiinţifice, în claritatea ei sterilă, 
pare să fie complet deconectată și incapabilă de a-și înțelege 
propriile practici, tinzând să-și impună despotic structura 
proprie asupra experiențelor concrete ale cercetării. 

De asemenea, este izbitor faptul că Wittgenstein nu are 
nevoie de termeni tehnici, jargon filosofic sau de altă natură. 
Nu încearcă să construiască sistematic o structură de sens 
artificială. Rămâne cu încăpățânare atent la tendinţele şi 
necesităţile naturale ale vorbirii, în interiorul termenilor săi 
uzuali, păstrând în același timp o distanţă critică, reușind cu 
măiestrie să nu fie absorbit de capcanele obişnuite ale acesteia. 

O asemenea fragilă și foarte periculoasă artă a fost 
indicată şi de Husserl, în încercarea sa de a trasa liniile de 
forță ale unei alte metode de investigaţie filosofică: 

fenomenologia. Desi, in general, sunt considerate teritorii 
distincte si distante, as sugera că un anumit tip de 
similitudine intre Wittgenstein si fenomenologie poate fi 
probata. Ma bazez pe observaţia că ambele tipuri de 
cercetare au izvorât din necesitatea unei critici vizând 
arhitectura înșelătoare a logicii, cea care tinde mereu să se 
deghizeze în structura ideală a experienţei adevărului. Acest 
pasaj ar putea la fel de bine să descrie „metoda” practicată în 
Investigatiile filosofice: 


„În tipul de gândire ce încearcă permanent să aducă « intuiţia 
originară » la suprafaţă, adică, acea pre- si extra-stiintifica lume 
a vieţii, cea care conţine în ea însăși întreaga existenţă concretă, 
inclusiv viaţa științifică a gândirii, şi o hrănește ca sursă a 
oricăror construcţii tehnice ale sensului, în acest tip de gândire 
una dintre cele mai mari dificultăţi este că trebuie să fie adoptat 
modul naiv de a vorbi al vieţii zilnice, dar trebuie să fie, de 
asemenea, utilizat în asa fel încât să facă evident ceea ce trebuie 
arătat. Va deveni tot mai clar, și în final va deveni complet clar, 
că o întoarcere adecvată la naivitatea vieţii, dar într-o reflecţie ce 
se ridică deasupra acestei naivitati, este singura cale posibilă de 
a depăși naivitatea filosofică ce stă în acel presupus caracter 
ştiinţific al filosofiei obiectiviste.” (Husserl 1970, 59) 


Concluzii 


În aceeași adresă citată la începutul articolului, Einstein 
menționează pericolele ignorării efortului intuitiv de a 
extrage principiile fundamentale ale ştiinţei din solul experienţei: 

,atata vreme cât nu sunt asigurate principii pe care să se 
bazeze deductia, faptele empirice individuale nu sunt de niciun 
folos pentru teoretician; cu adevărat, nu poate face nimic nici 
măcar cu legi generale izolate, obţinute din experienţă. El va 
rămâne neputincios in fata rezultatelor separate ale cercetării 
empirice, până când principii pe care le poate face bază a 
gândirii sale deductive nu i s-au revelat.” (Einstein 1956, 221) 


În concluzie, as dori să propun Investigatiile filosofice ale 
lui Wittgenstein ca model pentru o folosire alternativă a 
cuvintelor în mediul academic, cel puţin la nivelul cercetării 
fundamentale de care vorbeşte Einstein: munca de 
descoperire a unor linii de forta esentiale, ce nu pot sa fie 
obtinute decat in concordanta deplina cu straturile adanci de 
semnificatie ce guverneaza jocul subtil dintre limbaj si 
realitate în experiența concretă a lumii. Aceste principii 
fundamentale ce pot ghida eforturile științei în mod coerent 
nu pot fi obținute la nivelul dinamicii unei logici artificiale, 
născute din necesităţile tehnice ale unei comunicări eficiente 
(şi probabil că nu este întâmplător faptul că Wittgenstein a 
fost mereu distant faţă de interesele și cercurile academice). 

Se pare că regulile dezvoltate în funcționarea academică 
a limbajului sunt nepotrivite pentru o investigație nemijlocită, 
directă a experienţei. În consecinţă, ar putea fi rezonabilă, pentru 
moment, măcar identificarea și distingerea a două funcţii ale 
limbajului ce nu sunt suficient departajate în practicile 
academice. Una ar putea fi adecvată pentru necesitatea 
introspectiei, a dobândirii claritatii asupra dinamicii intime a 
intentiilor, motivatiilor si intuitiilor profunde, iar cealaltă ar 
fi functia comunicarii. 

Se pare, în urma acestei distincţii, că limbajul academic 
a dezvoltat în principal a doua funcţie, neglijand-o pe prima. 
Modelul Investigatiilor wittgensteiniene ar putea sugera o 
posibilă cale prin care științele să recapete o interacțiune 
fertilă cu câmpul experienței mundane, stabilind relația 
potrivită între dinamicile limbajului natural si limbajul 
ştiinţific, în toate aspectele cercetării. 

În acest fel, cunoașterea cea mai prestigioasă a culturii 
europene ar putea fi din nou înrădăcinată organic în pământul 
din care provine în primă instanţă. Am în vedere mecanismele 
lingvistice naturale ale constituirii unui raport cu experiența 
realității. Consider că doar așa ar putea, cu adevărat, să 
împlinească criteriile şi standardele de valabilitate pe care și 
le-a stabilit de la început, cu scopul de a face propriile 
experienţe clarificatoare relevante si disponibile pentru toți, 
în mod universal. 

a efectuat un stagiu de documentare la Universitatea 
Sorbonne Nouvelle Paris 3 (octombrie 2012 — martie 2013). 


Liviu lulian Cocei este doctor în filosofie cu teza „Homo 
Ironicus. O abordare antropologică a ironiei filosofice”. A 
prezentat lucrări despre valoarea culturală a ironiei la 
colocvii sau conferințe naționale şi internaționale, publicând 
o serie de articole şi studii în reviste de specialitate şi în 
volume colective. A fost beneficiarul unei burse în Filosofie 
la Universitatea „Alexandru loan Cuza” din laşi şi al unei 
mobilități de cercetare doctorala la Universita degli Studi "G. 
d‘Annunzio", Chieti-Pescara, Italia. 


Cristina Voinea este doctoranda in cadrul Facultatii de 
Filosofie a Universitatii din Bucuresti. A publicat articole sia 
participat la conferinte pe teme diverse precum etica aplicata 
in noile tehnologii, filosofia tehnologiei, ontologie sociala si 
filosofie politică. În teza sa de doctorat analizează modelele 
de guvernanta a Internetului în vederea construirii unui 
model teoretic ce va putea depăși bazele ontologice bine 
incetatenite ale filosofiilor politice clasice si care se va baza 
pe teoria rețelelor de guvernare (networked governance). 

Constantin Vică este lector în cadrul Facultăţii de Filosofie şi 
doctor în filosofie al Universităţii din Bucureşti, din anul 
2011, cu o teză de filosofie practică în domeniul Internetului 
şi al tehnologiei web. Este, de asemenea, director adjunct şi 
editor online al Centrului de Cercetare în Etică Aplicată. 
Activitatea sa s-a concentrat asupra aspectelor etice ale 
proprietăţii intelectuale, eticii şi politicii noilor tehnologii, 
diverselor problematici de etică aplicată, precum şi dezvoltării 
noilor media în contextul comunicării interculturale. 


Laurenţiu Staicu este conferenţiar şi doctor în filosofie al 
Universităţii din Bucureşti din anul 2002, cu o teză despre 
metafizica genurilor naturale. A publicat cărți şi articole de 
specialitate pe teme fundamentale ale metafizicii, precum şi 
privind relația acesteia cu biologia (cu accent pe teoriile 
evoluționiste, darwinism, raționalitate şi evoluţie), filosofia 
ştiinţei, istoria ştiinţei, etică aplicată şi managementul 
cunoaşterii. Printre cursurile sale pentru studenţii de la 
licență şi master, se numără: Filosofia Biologiei, Metafizică, 
Etica Ştiinţei, Managementul Proiectelor de Dezvoltare, 
Ontologie, Modele ale Evolutiei. Recent, a coordonat un 
proiect de cercetare în colaborare cu Universitatea de 
Medicină şi Farmacie din Bucureşti pe tema procedurii de 
obţinere a consimtamantului pacienţilor în psihiatria 
românească, din perspectiva surselor istorice, eticii cercetării 
şi a consecințelor sociale. 


Mihail-Valentin Cernea este doctor în filosofie al Universității 
din Bucureşti și cercetător științific la Universitatea 
„Alexandru loan Cuza” din laşi. Printre domeniile sale de 

interes se numără filosofia ştiinţei, teoria cunoașterii, filosofia 
politică şi logica. 


Lorin Ghiman este doctor în filosofie (Universitatea 
„Babeş-Bolyai”, 2015) cu o teză despre conceptul de politic în 
opera lui Walter Benjamin. Titular al seminariilor de 
Ontologie (2006-2008) şi Istoria Filosofiei Contemporane la 
Facultatea de Istorie şi Filosofie, UBB Cluj (2007-2014), 
actualmente traducător (Boris Groys, Walter Benjamin, 
Giinther Anders, Edith Stein). 


Constantin Stoenescu este profesor în cadrul Facultăţii de 
Filosofie, Universitatea din București. A obţinut titlul de doctor 
la Universitatea din București, în anul 1999, cu o teză al cărei 
subiect se plasa la intersecția dintre epistemologie si filosofia 
limbajului. Activitatea sa de cercetare în domeniul filosofiei 
teoretice este centrată pe epistemologie, filosofia științei si 
managementul cunoaşterii. În plus, are un interes puternic în 
etica mediului și durabilitate, fiind coordonator sau membru în 
diverse proiecte de cercetare dedicate acestor subiecte. A 
servit ca prodecan al Facultăţii de Filosofie între 2008 si 2016. 


Octavian Buda este doctor în ştiinţe medicale, titular în 
cadrul catedrei de istorie a medicinei UME „Carol Davila”. 
Este absolvent atât al Universităţii de Medicină şi Farmacie 
Carol Davila, cât și al Facultăţii de Filosofie. A publicat peste 
100 de studii şi comunicate de istoria medicinei, psihiatriei şi 
psihanalizei judiciare, antropologie psihiatrică şi culturală, 
bioetică, filosofie. Printre publicaţiile recente în plan internațional 
se află: „The face of madness in Romania: the origin of psychiatric 

photography in Eastern Europe”, History of Psychiatry, 
Cambridge, 2010, vol. 21, 3; „Black Death at the Outskirts of 
the Ottoman and Habsburg Empire: The Epidemics in the 
Phanariot Bucharest (1711-1821)”, în T.D. Sechel (sub red.), 
Medicine Within and Between the Habsburg and Ottoman 
Empires. 18th-19th Centuries, Winkler Verlag, Bochum, 2011. 
De asemenea, a publicat șapte cărți si a îngrijit două ediţii. 
Printre acestea, se află Iresponsabilitatea, Editura Stiintelor Medicale, 
București, 2006; Criminalitatea, o istorie medico-legală românească, 
Editura Paralela 45, Bucuresti, 2007; O antropologie a marginalului. 
Psihiatria judiciară românească: 1860-1940, Editura Caligraf, 
Bucureşti, 2007. 


Corina Doboș (Pălășan) este istoric şi cercetător ştiinţific la 
Universitatea din Bucuresti, UMF „Carol Davila” si New 
Europe College, București. Între domeniile sale de interes se 
află istoria ştiinţei, istoria demografiei, biopolitica in 
România secolului XX. Publicaţii recente: „Psychiatry & 
Ideology: The Emergence of 'Asthenic Neurosis' în Communist 
Romania”, în Sarah Marks şi Mark Savelli (editori), Psychiatry 
in Communist Europe, Londra, Palgrave Macmillan, 2015; 
„« Decesul s-a produs din vina femeii... »: fragmente din 
universul medico-juridic al pronatalismului ceaușist”, în 
Alina Hurubean (ed.), Statutul femeii în România comunistă. 
Politici publice si viață privată, laşi, Editura Institutul European, 
2015. Este coordonator şi coautor la Politica pronatalistă a 
regimului Ceausescu (vol. 1: O perspectivă comparativă, laşi, Polirom, 
2010 şi vol. 2: Instituţii şi practici, Polirom, laşi, 2011). 

Dumitru Lăcătușu este istoric şi asistent de cercetare la 
Universitatea din București, UME „Carol Davila” şi Universitatea 
„Alexandru loan Cuza”, Iasi. Între domeniile sale de interes 
se află istoria represiunii comuniste, istoria socială, istoria 
dizidentei anticomuniste. Publicaţii recente: „Alexandru 
Vişinescu - O biografie”, în Studii şi articole de istorie, 
vol. LXXXII, 2015; „Biografia unui Şef de Securitate: colonelul 
Gheorghe Enoiu”, în Arhivele totalitarismului, nr. 3-4/2014; 
„Convenient Truths: Representations of the Communist 
Illegalists in the Romanian Historiography in Post- 
Communism”, BRUKENTHALIA Romanian Cultural History 
Review Supplement of Brukenthal. Acta Musei, nr. 4/2014. Este 
coeditor al volumului Casa terorii. Documente privind 
penitenciarul Piteşti (1947-1977), Polirom, laşi, 2009. 


Oana Șerban este doctorand în filosofie în cadrul 
Universităţii din Bucureşti. A publicat cărțile Capitalismul 
artistic. Consumul operei de artă în patru paşi: Marcuse, 
Baudrillard, Debord si Lipovetsky (Paralela 45, 2016), Actualități 
urbane. Odiseea spectacolului fără virtute (Ars Docendi, 2013), 
dar şi lucrări de eseistică. Este co-editor al volumelor 
Hermeneutica ideii de filosofie românească (Ed. Universităţii din 
Bucureşti, 2015), Culture and Religion in the Balkans. 
Philosophical Approaches (Ed. U.B., 2014), Impactul globalizării 
asupra politicilor educaționale contemporane (Ars Docendi, 
2013). A publicat articole academice reflectând un interes 
ştiinţific constant pentru domenii precum estetica, istoria 
artei, filosofia modernă, istoria capitalismului. 

Raluca Oancea (Nestor) este lector în cadrul Universității 
Naţionale de Arte din București, unde predă estetică şi Arta noilor 
media. Este membru al Senatului Universităţii, coordonator 
si curator a numeroase proiecte de cercetare artistică 
(www.roarchive.ro), precum şi membru al Centrului de 
Cercetare pentru Istoria Ideilor Filosofice, Facultatea de 
Filosofie, Universitatea din Bucuresti. Este licenţiată a 
Facultăţii de Automatică și Calculatoare și a Facultăţii de 
Filosofie (secţia Filosofia culturii, cu lucrarea: Heidegger si 
arta contemporană) şi deţine un master în arte vizuale. Este, 
de asemenea, autoarea a numeroase cronici, articole și a unui 
doctorat în domeniul esteticii noilor media la Universitatea 
Naţională de Artă din Bucureşti. Teza sa doctorală studiază 
conexiunile dintre imaginea tehnică şi arta contemporană, 
mutatiile suferite de diverse concepte și categorii estetice in 
sfera fotografiei, cinemaului si imaginii digitale. 


Silvia Făt este conferenţiar al Facultăţii de Psihologie și 
Ştiinţele Educaţiei, Departamentul de Formare a Profesorilor, 
Universitatea din Bucuresti. Absolventă a specializării 
Pedagogie (2001), a urmat masterul de Management si evaluare 
educațională (2003) şi a primit titlul de doctor în Științele 
Educaţiei (2009) în cadrul aceleiaşi facultăți. Titulară a 
cursurilor de Sociologia educației, Pedagogie, Managementul 
situațiilor de criză educațională, autoarea este implicată în designul 
si derularea programelor de formare inițială si continua a 
profesorilor. Silvia Făt deține expertiză în designul instruirii si 
al programelor educaţionale. Activitatea sa vizează utilizarea 
noilor tehnologii în practicile educative, în zona strategiilor 
instructionale. Aria de cercetare este definită de studii în 

cadrul proiectelor e-learning (IntelTeach, eduTic, eTwinning, 
Multitouch), de activitatea de review stiintific (International 
Conference Elearning for Software in Education, International 
Conference on Virtual Learning) si consultanta educationala. 


Lazar Radu Alexandru este doctorand al Scolii Doctorale 
„Spaţiu, Imagine, Text, Teritoriu” din cadrul Centrului de Excelenţă 
în Studiul Imaginii, Universitatea din București. Cercetarea sa 
se situează în teritoriul fenomenologiei transcendentale 
husserliene și al fenomenologiei budiste. Proiectul său doctoral 
este o încercare de analiză transcendentală a proceselor de 
modificare radicală a conştiinţei în practicile meditative 
budiste. De asemenea, este o încercare de a aduce în planul 
filosofiei academice structura meditatiei analitice, printr-o 
metodă de scriere experimentală. 

Sloterdijk remarca undeva: 
„Poate că niciodată 
maturitatea nu a fost 
altceva decât un cuvânt 
codat pentru ceea ce 
urmează după disperare”. 
Studiile de fata sunt menite 
să atragă atenţia asupra 
diverselor pericole şi riscuri 
conturate în modernitatea 
noastră târzie, parcă 
„dezvrăjită” şi „revrăjită” în 
valuri, scoțând în evidență 
o sumedenie de aspecte ale 
realității contemporane ce 
nu s-ar cuveni tolerate. 
Totodată, speranţa noastră, 
alcătuind acest volum, a 
fost că aceste contribuţii 
s-ar putea organiza într-un 
dispozitiv de rezistenţă, un 
breviar al (supraviețuirii in 
vremuri „ieşite din tatani”. 
Cât de mult s-a realizat 
această speranţă, rămâne să 
hotărâți dumneavoastră. 

